
Prieš pradėdamas apie Gretlį, noriu prisistatyti. Esu Hamt- 
ris Nilendas. Man - keturiasdešimt treji metai, todėl jau Pirma- 
jame pasauliniame kare spėjau užsitarnauti pasižymėjimo 
+ ženklą. Nors esu gimęs Anglijoje, laikau save kanadiečiu, nes. 
tėvai išsivežė, mane į Kanadą dešimties metų vaiką. Ten lan- 
kiau mokyklą, o po karo įstojau į Makgilo koledžą. Po to dirbau 
inžinieriumi prie Vinipego ir Vankuverš, kol patekau į stambią 
Silio ir Vorbeko kompaniją, ir, dirbdamas Peru bei Čilėje, 
praleidau kone visą trečiąjį dešimtmetį. Mano ūgis beveik 
metras aštuoniasdešimt, sveriu aštuoniasdešimt keturis kilog- 
ramus, esu stambių kaulų, tamsiaplaukis, gelsvoko pailgo 
veido, iš pažiūros niūrokas. Priežasčių niūriam būdui pateisinti 
daug. Tūkstantis devyni šimtai trisdešimt antrais metais Čilės 
sostinėje Santjage vedžiau mergaitę, vardu Marakita, o trisde- 
šimt šeštais, pašėlusiu greičiu lekiant tarp Talkos ir Linariso, 
mus ištiko avarija. Žuvo žmona ir sūnelis, o aš pats, atsidūręs 
ligoninėje, gailėjausi išvengęs jų likimo. O dar pridėjus tai, kas 
atsitiko su mano bičiuliais Rozentaliais ir aplamai su visu pa- 
sauliu, - tai kaip nebūsi niūrus. Seniai prabėgo tie laikai, kada 
Hamfris Nilendas žibėjo visuomenėje. Jei žmogus prarado 
viską gyvenime ir dar nenori pasiduoti likimui, jam reikia trauk- 
ti į kitą kraštą. 

O dabar trumpai papasakosiu, kas mane paskatino tapti 
kontržvalgybininku. Peru ir Čilėje dirbau kartu su Paulium 
Rozentaliu, Vokietijos žydu, kuris taip pat tarnavo Silio ir 
Vorbeko kompanijoje. Jis ir jo maloni žmonelė Mitsė, kilusi iš 
Vienos, buvo mano geriausi bičiuliai. Vietiniai naciai juodu 
nužudė. Aš sumedžiojau juos, tačiau vienam pavyko pasprukti. 
Ojo kaip tik būta vadeivos. Pabėgo į Kanadą, aš - paskui jį. Ten 
ir pamečiau pėdsakus. Be to, prasidėjo karas, ir aš išplaukiau į 

Angliją, tikėdamasis patekti į pionierių dalinius. Laukdamas 
paskyrimo, slampinėjau po Londoną, ir štai kartą, visai netikė- 
tai, susidūriau su tuo pačiu žmogumi, kurį buvau pradėjęs sekti 
Čilėje. Dabar jis sukiojosi kaip Danų pilietis. Aš pranešiau apie 
ji, ir senasis Pstvikas pasikvietė mane į Skyrių. Šitaip nejučiom 
įsitraukiau į kontržvalgybos darbą. Karo ministerija vis dar 
delsė mane paskirti į reguliarius dalinius. Be abejo, čia neapsi- 
eita be Skyriaus nurodymų - aš sutikau pasidarbuoti, gaudyda- 
mas šnipus, ypač tuos, kurie veikė užsienyje. Anglijon sugrįžau 
tik tūkstantis devyni šimtai keturiasdešimtųjų žiemą, sugrįžau 
jau kaip nuolatinis Skyriaus darbuotojas. Nuo to laiko su dau- 
gybe užduočių tekdavo sukinėtis tarp Londono, Liverpulio bei 
Glazgovo. Jei galvojate, kad vakarais aš sėdėdavau ištaiginguo- 
se rūmuose, sekdamas šnipinėjimu įtariamas merginas, pana- 
šias į Marleną Ditrich arba Hedę Lamar, tai šia istorija jums 
teks nusivilti. 

Teisybė, šis darbas man nebuvo prie širdies - vienas nuobo- 
dulys, nors puikiai supratau, kad armijoje būtų buvę dar liūd- 
niau. Tačiau aš negalėjau užmiršti Pauliaus ir Mitsės 
Rozentalių, be to, baisi neapykanta Himlerio metodais besidar- 
buojantiems naciams vertė mane nemesti šio varginančio ir 
nuobodaus darbo. Ir aplamai nebuvo jokių galimybių dirbti 
pagal specialybę, paliekant civilizuotame pasaulyje ką nors 
gero ir prasmingo. Bet į Gretlį išsiruošiau rūškanas. Jau vien 
dėl sužlugdytos kelionės į Ramiojo vandenyno pakrantes, kur 
ištrūkti pašėlusiai norėjosi. Aš net pradėjau baimintis, jog, 
besitrainiodamas po Britanijos salą, ėmiau sirgti kleistrofobija: 
vis tos pačios nesibaigiančios kelionės perpildytais traukiniais, 
iki gyvo kaulo įkyrėję neįdomūs pokalbiai, slegiančios tamsios 
naktys. Išsiilgau erdvės ir šviesos. Bet Skyrius vadovavosi nauja 
taisykle - siųsti savo žmones ten, kur niekas nepažįsta. Todėl 
privalėjau važiuoti į Gretlį, nes jo nežinojau, ir jis nežinojo 
manęs. Vyravo nuomonė, kad prašalaitis dirbs susukaupęs, 

šviežia akimi ir blaiviu protu. Jam nereikės malti liežuviu ne- 
būtų ar prasimanytų dalykų. | 

Apie Gretlį žinojau mažai: kad tai centrinės Anglijos šiau- 
rėje esantis pramonės miestas, kuriame, prieškariniais duome- 
nimis, yra apie keturiasdešimt tūkstančių gyventojų. Kadangi 
priešas iš ten gavo informacijos, įtarėme, jog Gretlyje, be įpras- 
tinės penktosios kolonos, dirba keli prityrę nacių šnipai. O 
žiūrėti pro pirštus į priešų agentų veiklą Gretlyje - nevalia. 
Jame buvo galinga Carterio elektros kompanija, o už miesto - 
didžiulis Belton-Smito aviacijos fabrikas, dabar pradėjęs ga- 
minti naujausio modelio „Ciklonus“. Be to, netoliese miesto 
stovėjo keletas sunkiųjų bombonešių eskadrilių. Žodžiu, akylas 
ir ausylas žmogus, įsikūręs Gretlyje ir turįs kuo persiųsti infor- 
maciją, galėjo ašies valstybėms suteikti nemaža naudos. Žino- 
jome, kad mieste veikia karo saugumo bei ypatingojo skyriaus 
žmpnės, tačiau jie dirbo pasenusiais metodais. Gretlyje, galbūt 
Ir jo priemiesčiuose, įsikūrė nacių agentų centras arba Vyriau- 
siosios fiurerio būstinės šnipinėjimo skyrius. Tai buvo aišku 
kaip dieną, tačiau kokia man iš to nauda. Pamėgink, jei gudrus, 
surasti šieno kupetoje adatą. Taip ir pasakiau senajam Ostvi- 
kui, prieš išvažiuodamas iš Londono. 

- Teisybė, Nilendai. Nors jūs ir nesate ypatingai įgudęs, - 
nusišypsojo jis, parodydamas savo išgeltusius dantis, - bet jūs 
atkaklus žmogus. Ir po laiminga žvaigžde gimęs. Mūsų darbe 
tai labai svarbu. O iki šiol laimė jūsų neaplenkdavo. 

- Jeigu ji mane lydėtų, - atšoviau jam, - tai, užuot ruošęsis į 
kažkokį nusususį Gretlį, keliaučiau į Ramiojo vandenyno pa- 
krantę. 

Jis davė man rekomendacinį laišką, kurį privalėjau įteikti 
Čarterio elektros kompanijos valdytojui. Tai buvo gudriai su- 
regztas laiškas, savaime suprantama, nė vienu žodžiu neužsi- 
menantis apie Skyrių. Taip pat neįstengiant paaiškinti, kokį 
darbą didžiulės gamyklos cechuose galėtų dirbti inžinierius 

statybininkas. Laišką turėjau įteikti tuoj pat atvykęs. Tuo atve- 
ju, jei jis sutiktų mane priimti (o vilties buvo maža), aš privalė- 
jau pasibranginti ir iškelti nepriimtinas sąlygas. O kol vadovybė 
spręs, kaip pasielgti, aš galėsiu apšniukštinėti Gretlį. 

Buvo tūkstantis devyni šimtai keturiasdešimt antrųjų metų 
sausis. Jei prisimenate to meto orą, slegiančias karo naujienas 
ir aplamai sunkų gyvenimą, jūs suprasite mane - įlipau į Gretlio 
keleivinį vagoną niūrus kaip debesis. Važiavau pirmos klasės 
vagonu. Likusios penkios vietos kupe greit buvo užimtos. Prie- 
šais mane , kampe prie lango, sėdėjo žavinga moteris. Man 
krito į akis jos dailus iigas kaklas. Jinai dėvėjo brangius, kailiu 
apsiuvinėtus batus ir pirštinaites, o, žvilgtelėjęs į storas vilnones 
skaras ir apsiaustą, galėtum pagalvoti, kad ji išsiruošė į Labra- 
dorą. Šalia jos sėdėjo raudonskruostis senstelėjęs vyriškis, 
matyt, kokios nors įmonės, teikinačios produkciją karo reika- 
lams, valdybos narys. Šalia jo detektyvinį romaną godžiai rijo 
avioeskadrilės vadas. Priešais jį, mano pusėje, sėdėjo jaunesny- 
sis karininkas. Ūsiukai, dabar tapę daugelio šio rango žmonių 
mada, jam visiškai netiko prie veido. (Kažkodėl manau, kad 
tokie maskaradiniai ūsai - blogas ženklas. Negaliu atsikratryti 
šios minties.) Jis net sukaitęs studijavo vakarinį laikraštį. Tarp 
jo ir manęs įsispraudė tamsiaveidis storulis, demonstratyviai 
apsikarstęs brangakmeniais. Nuo jo sklido toks malonus aro- 
matas, tarytum jis ką tik būtų aplankęs ištaigingą moterų kir- 
pyklą. Jis atrodė panašus į kokios nors užsienio vyriausybės 
atstovą arbą britų kino filmų kūrėją. Vagone buvo nežmoniškai 
šalta, todėl kartkartėmis kas nors iš mūsų, norėdamas sušilti, 
imdavo trepsenti kojomis arba trinti rankas. Traukinys nupūš- 
kavo per šaltas sutemas. 

Gerą valandą visi tylėjo. Pagaliau, ant langų nuleidus užuo- 
laidas, lubose suspindo lemputės. Jų blausioje šviesoje mes 
atrodėme išblyškę ir paslaptingi. Priešais mane užsimerkusi 
sėdėjo moteris, tačiau neatrodė, jog ji miega. Aš taip pat užsi- 

merkiau, bet miegas neėmė. Raudonskruostis pagyvenęs kelei- 
vis užmezgė pokalbį su kitais vyrais. Niekieno neprašomas, jis 
išporino jiems Bi Bi Si pranešėjų ir karinio komentatoriaus 
paskelbtas ir visiems žinomas naujienas. Žmonės kur kas mie- 
liau iš jo lūpų būtų pasiklausę pasakos apie tris lokius. Samu- 
rajai niekados nepaimsią Singapūro. Pasiųstos naujos jegos, 
lipančios jiems ant kulnų. Amerikiečių laivynas ruošiąs kažką 
neįtikėtina... Abu kariškiai laikėsi mandagiai. Sėdįs šalia manęs 
storulis, kažkuo panašus į asirų imperatorių, klausėsi pasako- 
tojo skeptiškai, tačiau puikiai suvokė, jog jam, sąjungininkų 
svečiui, prieštarauti pasakoms nedera. Aš sekiau pokalbį. Toks 
jau mano įprotis - juk niekada nežinai, kur ir kada sučiupsi 
ieškomo siūlo galą. O man, važiuojančiam dirbti į Gretlį, galėjo 
pasitarnauti bet koks rugirstas mažmožis. Beje, netrukus pa- 
aiškėjo, kad mūsų raudonskruostis draugas neblogai nusimano 
apie Čarterio elektros kompaniją, nors jis šia tema plačiau ir 
nešnekėjo. Kuo vertėsi sąjungininkų džentelmenas, iš pokalbio 
nepaaiškėjo. Galbūt jo puikus lagaminas buvo prikimštas su- 
klastotų gelumbės kuponų arba maisto kortelių, už kurias ga- 
lima nusipirkti šimtą tūkstančių kiaušinių. Bet aš jaučiau, jog 
jis perdėm aiškus užsienietis, o toks Žmogus jau nedomino 
manęs. Jo dviguba maskuotė iš karto krito į akis victos policijai, 
nesugebančiai pajusti subtilesnių dalykų, ir bet koks gudruolis 
nacių agentas, sumanęs pavaizduoti tikrą užsienietį, beregint 
patektų už grotų. Vienok atėjo metas ir man įsijungti į pokalbį, 
nes niekada ne pro šalį padėti žmonėms susidaryti apie tave 
tokią nuomonę, kuri tau pačiam naudinga. Šitaip elgdamasis, 
jau kelionėje gali pradėti vaidinti tą, kuriuo apsimesi atvykęs į 
vietą. 

Įterpęs į bendrą pokalbį keletą nereikšmingų pastabų, pra- 
sitariau ką tik sugrįžęs iš Kanados ir dabar turįs šiokią tokią viltį 
įsidarbinti didžiulėje Gretlio gamykloje. Stengiausi šnekėti pa- 
kiliai ir kartu pašnibždomis, tarytum bijodamas išduoti didžiulę 

paslaptį, nes dabar taip šnekėti įprasta kiekvienoje draugijoje. 
Pasiteiravau apie Gretlį: ar yra mieste jaukus viešbutis, ar 
galima išsinuomoti butą ir panašiai. Raudonskruostis vyriškis ir 
jaunesnysis karininkas, pamiršę vakarinį laikraštį, papasakojo 
man apie savo gimtąjį miestą, atsakinėjo į mano klausimus. 
Įnikęs į detektyvą, karo lakūnas draugija visai nesidomėjo, ir aš 
jo nekaltinu. Pastebėjau, kad priešais sėdinti moteris jau atsi- 
merkusi. Ji atsitiesė ir, tarsi paukštis ištiesusi ilgą kaklą, spok- 
sojo į mane. Paskui užkalbino šalimais sėdintį pagyvenusį 
raudonskruostį vyrą, ir juodu ėmė kalbėtis apie pažįstamus, 
kurių dauguma, kiek supratau iš pokalbio, priklausė Gretlio 
grietinėlei. Retkarčiais ji vis tiek nukreipdavo į mane mįslingą 
žvilgsnį. 

Po poros valandų abu pagyvenę vyriškiai ėmė snūduriuoti, 
o kariškiai vėl įniko skaityti. Aš taip pat buvau besnaudžiąs, bet 
tuo metu moteris staiga atsimerkė, nusišypsojo ir, pasilenkusi 
į priekį, maloniai paklausė: 

- Jūs, rodos, sakėte ką tik sugrįžęs iš Kanados? 

- Taip, - patvirtinau. - O kodėl jūs klausiate? 

Na, ko gero, pradės dabar taukšti apie savo nuostabią vai- 
kučių porelę, gyvenančią Kanadoje. O gal net ims teirautis, ar 
kartais nebuvau jų sutikęs. 

- Keista, - tarė ji lipšniai, - juk maždaug prieš šešetą mėnesių 
mačiau jus Glazgove, Centrinio viešbučio prancūzų restorane. 
Aš netgi truputį pažįstu žmogų, su kuriuo jūs tada pietavote. 

Suprantama, išsisukdamas iš keblios padėties, gali sugalvoti 
daugybę atsakymų, bet man reikėjo nė kiek nedelsiant išsirinkti 
patį saugiausią. Žvilgtelėjęs į pakeleivius, supratau, kad niekas 
mūsų pokalbiu nesidomi. Moteris, pasilenkusi į priekį, vis tebe- 
sišypsojo, žvelgdama į mane su tokiu atviraširdišku naivumu, 
kuris tiesiog siutino. 

- Jūs tikra, kad nesuklydote? 


- Visiškai tikra, - atsakė ji su lengva ironija, kuri man visai 
nepatiko, ir pridūrė: 

- Turiu labai gerą atmintį veidams. 

Aš stengiausi prisiminti, su kuo ji mane galėjo pastebėti 
Glazgove. Vargu ar tai buvo kokia nors įžymybė. Nieko nedels- 
damas, suėmiau save į nagą ir tariau: 

- Aš pasakiau ką tik sugrįžęs į Angliją. Bet nė žodžio nepra- 
sitariau, kada išvykau į Kanadą. Juk garlaiviai iš Glazgovo dar 
tebekursuoja. 

- Aišku. Supratau. Tąkart ir išplaukėte iš Glazgovo? 

- Būtent... - Dabar jau buvo nesvarbu, su kuo ji mane 
pastebėjo. 

Keleivė pasilenkė prie manęs dar arčiau. Dabar ji labiau 
panešėjo į pasalomis sėlinančią katę, negu į paukštį. 

- Tai dar ne viskas, - ji sušnibždėjo. - Aš dar sykį jus mačiau 
- pati stebiuosi savo atmintimi. Jūs pietavote „Mirabelle“ res- 
torane, Londone, maždaug prieš trejetą mėnesių. Taigi jūs 
negalėjote tuo metu būti Kanadoje, ar netiesa? 

Aš papurčiau galvą. 

- Atleiskite! Jūs galėjote mane matyti Glazgove, bet Lon- 
done sumaišėte su kuo nors kitu. 

Žinoma, ji sakė tiesą ir puikiai suprato mane išsisukinėjant. 
Įsipainiojau, nors, galbūt nieko baisaus ir neatsitiks. 

Ji atsilošė ir, išlenkusi ilgą kaklą, tiriamai žiūrėjo į mane. Aš 
taip pat nenuleidau nuo jos akių. Nepratarę vienas kitam nė 
žodžio, išsėdėjome porą minučių. Paskui jinai paklausė: 

- Ar ilgam pasiliksite Gretlyje? 

Atsakiau, kad ir pats nežinąs. Visas priklausysią nuo to, ar 
pavyks susirasti pageidaujamą darbą. Stengiausi apie savo pla- 
nus kalbėti nuoširdžiai ir įtikinamai. 

Ji linktelėjo, išsitraukė vizitinę kortelę ir padavė man. 

- Atleiskite už smlasumą. Bet aš tiesiog stebiuosi: taip gerai 
įsidėmėjusi jūsų veidą Glazgove, ėmiau ir sumaišiau jus su 

kažkuo Londone... Niekada gyvenime tokių dalykų man nepa- 
sitaikė. Na, jei kada nors jums paaiškėtų, kur čia šuo pakastas, 
malonėkite paskambinti telefonu. Manau, neatsisakysit užsuk- 
ti pas mane. Pasišnekėsim prie arbatos puoduko ar viskio 
taurelės. Aš gyvenu netoli nuo Gretlio, prie Belton-Smito 
aviacijos fabriko. 

Štai kaip. Moteris užsimerkė, tačiau jos veide ir toliau liko 
klastingos šypsenos šešėlis. Vizitinę kortelę, net nežvilgterėjęs 
1ją, įsikišau į liemenės kišenę. Užsimetęs ant pečių storą paltą, 
ėmiau galvoti apie savo užduotį Gretlyje. Pradžia ne kokia. Gal 
todėl, kad ėmiausi širdžiai nemielo darbo, žiūrėdamas į jį pro 
pirštus. O čia dar tos nieko gero nežadančios žinios iš frontų. 
Be abejo, gerai, kada patikėto vaidmens imiesi dar neatvykęs į 
vietą, bet šios moters akimis, - 0 ji buvo nekvaila, puikiai 
pažinojo miestą ir galbūt neužčiaupdavo burnos po dvylika 
valandų per parą, - aš pasirodžiau esąs didžiausias melagis; dar 
blogiau, paslaptingas melagis. O gal dar kas nors klausėsi mūsų 
pokalbio? Abu vaikinai godžiai tebeskaitė. Raudonskruostis, 
patyliukais šnarpšdamas, pūtė į ūsą. Grįžtelėjęs į kairę, paste- 
bėjau tamsiaveidį džentelmeną, bekrutinantį dešiniosios akies 
gelsvą apžėlusį voką. Bijodamas atsimerkti, jis pusiau praviro- 
mis akimis, lyg pro rūką, sekė mus, klausydamasis pašnekesio. 
Galbūt jis žvilgčiojo į mus atsitiktinai, be jokio tikslo, tačiau ir 
tai negalėjo atnešti jokios naudos. Jei taip klostysis toliau, tai 
po keletos dienų pagrindinėje Gretlio gatvėje galėsiu pasiro- 
dyti tik prisiklijavęs barzdą ir su plakatu: „Aš kontržvalgybinin- 
kas“. Nieko sau, Nilerdai! 

Aš apsimečiau besnaudžiąs. Maždaug po pusvalandžio mo- 
teris reikšmingai pažvelgė į storąjį svetimšalį. Kadangi apsime- 
čiau miegančiu, jo stebėti negalėjau, bet iš moters elgesio 
supratau, jog jie nesvetimi ir vėliau abu tikriausiai kur nors 
susitiks, nors dabar apsimeta vienas kito nepažįstą. Nelengva 
suvokti, kas juos riša, tačiau viena aišku - ne meilės reikalai. Tai 
liudijo moters žvilgsnis. Greičiausiai juodu sieja koks nors 

biznis. Juodoji 1inka? Šitie reikalai jiems artimesni, negu ma- 
nieji. Šiaip ar taip, aš tvirtai pasiryžau pasinaudoti nepažįsta- 
mosios kvietimu ir užsukti pas ją dar šią savaitę. 

Pagaliau įbildėjome Gretlin. Geležinkelio stotis, kaip ir 
daugelio panašių pramonės miestukų, buvo mažytė ir apleista. 
Įėjimą šiaip taip suradau, o toliau - visiška tamsa, nors į akį durk 
- miestas užtemdytas. Negaliu pakęsti tų užtemdymų! Jie - 
viena šio karo klaidų. Juose slypi pasigailėjimo vertas nusiže- 
minimas, primenantis Miuncheno kapituliaciją. Jei būtų mano 
valia, išjungčiau šviesas tik suriaumojus virš galvų bombone- 
šiams. Rizikuoti lengviau. negu kasdien matyti tamsoje skęs- 
tančias gatves bei aklinas sienas. Mes neprivalėjome leisti 
niekingoms padugnėms aptemdyti pusę pasaulio. Slėpdamiesi 
tamsoje, pripažįstame jų galybę. Nesunku įsivaizduoti tuos 
maniakus, kai jie kikena, kol mes kapanojamės tamsoje, kurią 
jie mums užtraukė. Ir šita tamsa puikiai derinosi prie jų supu- 
vusių širdžių. Neapkenčiu užtemdymų! Tačiau tamsa, su kuria 
aš susidūriau Gretlyje, buvo pati slogiausia. Tarytum didžiausia 
šūsnis violetinių antklodžių prislėgė geležinkelio stotį. Atrodė, 
jog žengsi žingsnį ir nugarmėsi bedugnėn. 

Pravažiavo trys automobiliai. Viename jų, regis, šmėkštelė- 
jo mano ilgakaklė pakeleivė. Sprendžiant iš bildesio, jie nudū- 
mė per tiltą. Ir vėl tvla. Nė vieno taksi aplinkui. Dar būdamas 
Londone, užsisakiau dviems paroms numerį čionykščiame 
„Eriuko ir iešmo" viešbutyje Market Strite. Surask dabar jį 
pragariškoje tamsoje. Teko sugrįžti stotin ir apgraibom susiras- 
ti nešiką, bet ir tas nieko negalėjo padėti: rodydamas kelią, 
baksnojo tamsoje, tarytum giedrą liepos vidudienį mudu žval- 
gytumės po Neapolio įlanką. Gerai įsikalęs į galvą jo nurodytą 
kryptį, įslinkau į miesta, tempdamas sunkų lagaminą. Grindinį 
dengė sniegas, bet ir tas atrodė juodas. Oras buvo sunkus, ir 
atrodė, kad tuoj vėl pradės snigti. Porą sykių buvau paklydęs ir 
išlindau į aklinus skersgatvius; pagaliau policininkas išvedė 
mane į teisingą kelią. 

Mes dar nebuvom kaip reikiant susidūrę su karu. Užuot 
pajutus jo baisumus, mums pakako apsiprasti su kai kuriais 
nepatogumais bei apribojimais. Tik dabar, kai pajutome nuo- 
vargį bei išsenkančias jėgas, sunki karo našta užgulė mūsų 
pečius. Tada pasijunti lyg atsibudęs jūros dugne. Tą naktį, 
ieškodamas viešbučio, aš pergyvenau vieną šiurpiausių savo 
gyvenime momentų. Karo realybė prislėgė mane lyg nugriuvęs 
bokštas. Kažką mano viduje - ne Hamfrį Nilendą, kuris dreba 
dėl savo kailio, arba anglą, susirūpinusį dėl savo turtų - mane 
sukrėtė ta juoda ir kaskart platėjanti bedugnė, į kurią grimzdo 
vyrai, moterys, namai, ištisi miestai. Virš mūsų galvų triumfavo 
Blogio vizija. Pasauly niekieno nevaržomos įsiviešpatavo Pra- 
garo jėgos. Trūko kažkokie žmoniją rišantys saitai. Viskas 
apsivertė aukštyn kojomis ir grimzdo drauge su mumis. Ne 
naciai užvirė šį pragarą. Aš neapkenčiu šitų užkulisinių gangs- 
terių, tačiau ir nemanau šimteriopai pervertinti jų jėgų, - jie tik 
ant meškerės pakibo pirmieji. Jie galėjo pastūmėti mus į tą 
žiojėjančią bedugnę, į kunkuliuojantį juodą sūkurį, kuris kilo iš 
Pragaro, bet kurio sukurti jie patys negalėjo. Šį košmarą sukū- 
rėme mes arba milžiniškos tamsos jėgos, kažkieno nuo grandi- 
nių paleistos į laisvę. Stovėdamas ant bedugnės krašto, pajutau, 
kas įvyko mūsų akyse. Visas Gretlis atsidūrė ant prarajos. O kai 
kas iš šio miesto gyventojų galbūt jų tarpe ir draugužis, į kurį 
atsitrenkiau prie kampo, niekšiškai darbavosi, stumdamas mus 
į tą prarają. Kažkur čia, už šitos juodos uždangos, slėpėsi visų 
blogybių blogybės gaivalas. Bet kur? 


II 
„Ėriuko ir iešmo" viešbutyje zujo vien tik britų oro pajėgų 
ir priešlėktuvinės gynybos karininkai. Viešbutis buvo perpildy- 
tas, ir budinčioji sutiko mane apgyvendinti tik porai parų. Įėjęs 
įšaltą, bet kartu ir tvankų kambarį, pamačiau, kad net dvi naktis 

ištverti čia ne didelė laimė. Reikės ieškotis jaukesnės patogės. 
Baigėsi pietų metas, ir aš nuskubėjau pasistiprinti. Pietūs buvo 
pagaminti vien iš kleisterio: skysta kleisterio sriuba, žuvis su 
kleisterio padažu, daržovės, bulvės ir kleisterio pudingas. Ne- 
pagalvokite, kad aš niurnu prieš karo meto davinį. Galiu lažin- 
tis - ir prieškariniais laikais čia būtum ne ką geriau pavalgęs. 
Viskas priklausė nuo savininko majoro Brembergo, kuris metė 
policininko darbą Pinenge ne dėl to, kad išlaikytų viešbuiį, o 
kad viešbutis išlaikytų jį. Aš mačiau jį su Žmona: sėdi abu 
užkandinėje lyg sahibai, didžiuodamiesi šeimininkiška valdžia, 
užuot šeimininkavę virtuvėje ir, pairaitoję rankoves, gamina 
puikius pietus. Tačiau Brembergai anglams ne pavyzdys. Ne- 
mėgstu tokių ir džiaugčiausi, jei viešbučius valdytų ne jie. 
Papietavęs nusileidau į barą. Nors dėl gėrimų stokos jis buvo 
atidaromas tik aštuntą valandą, tačiau svečiai jau spėjo įsikaušti 
ir šurmuliavo it bičių avily. Nesant viskio, žmonės gėrė portvei- 
ną, džiną ir alų. Lakūnai ir armijos karininkai su merginomis 
sėdėjo prie staliukų grupelėmis po keturis. Keletas pagyvenu- 
sių civilių ramiai gurkšnojo alų, o viename kampe susispietusi 
kompanija - iš karto atspėsi - buvo nuolatiniai baro lankytojai. 
Užsisakęs bokalą alaus, prisišliejau prie jų ir pradėjau stebėti. 
Jų tarpe buvo du karininkai. Vienas jų, raudonskruostis kapi- 
tonas, jau stipriai kauštelėjęs. Pastebėjau taip pat nedidelio 
ūgio pagyvenusį civilį, kuris kalbėjo plonu balsu ir vis kikeno 
tarytum mergina. Jis linksmino kompaniją. Viena iš dviejų 
moterų, apkūni ir nuobodi būtybė, gerokai varžėsi. Kita atrodė 
jaunesnė, puošniau apsirengusi ir gana patraukli. Dėl ilgos 
nosies ji atrodė įžūli, o pilnos lūpos nesusičiaupė net klausantis 
pašnekovo, rodos, ims ir prunkštelės iš juoko. Atrodo, kažkur 
anksčiau aš ją buvau matęs, tik visai kitokioje aplinkoje, bet kur 
- niekaip negalėjau atsiminti. Sunerimęs nenuleidau nuo jos 
akių. Moteris pajuto, jog ją seka. Nors ji tuoj pat nusisuko ir 
vėl ėmė juoktis, aš jos įžūliose akyse spėjau pamatyti nerimo 

kibirkštėlę. Raudonskruosčiui kapitonui mano smalsus žvilgs- 
nis irgi nepatiko. 

Iš pradžių pokalbis sukosi apie pobūvį, kuriame dalyvavo 
vienas ar pora šios kompanijos žmonių, jų tarpe ir Žavioji 
mergina. Linksminosi jie paslaptingo pavadinimo užeigoje 
„Kryžių dama". Tikriausiai koks užmiesčio restoranas. 

„Dabar jie leipo juokais, prisiminę aną vakarą: tas pasigėręs, 

kitas su drauguže kažką paslaptingai šnekėjęs. Ne kartą buvo 
minimas kažkokios misis Džesmond vardas. Kiek supratau iš 
pokalbio, tai turtinga, elegantiška ir paslaptinga moteris. Misis 
Džesmond pavardę įsidėmėjau. Pagaliau, kaip ir visada tokiose 
draugijose, tarytum iš ožio rago pasipylė tušti plepalai su sek- 
sualine potekste. Sąmojingesnis buvo tik moteriško būdo po- 
nėkas su padažytais skruostais. Aš pastebėjau, kad jis vaiposi 
ne šiaip sau, o norėdamas pasišaipyti iš mūsų vargų, kuriuos 
atnešė karas. Anot jo, pastangos nugalėti nacizmą skamba 
juokingai, nors jis vartojo savo mėgstamą žodį „patetiškai“. Jis 
turėjo velnioniškai daug pinigų ir juos leido. Be to, tas misteris 
Perigo, kaip jį čia vadino, jokiu būdu nepanėšėjo į kvailį. Aš 
netgi pradėjau svarstyti, ar nenusišypsojo man laimė ir ar ne- 
užklupau tikrų pėdsakų. Ir kur galėjau matyti šią merginą? 

- Klausykite, - staiga pasisukęs ir užgulęs mano stalą, pradė- 
jo raudonskruostis kapitonas. - Mes jums ne Bi Bi Si. Atsimin- 
kit. 

- Aš taip ir nemanau, - ištariau, bjaurėdamasis jo krauju 
pasruvusiomis kiaulės akimis. 

- Na, Frenkai, - ramindama pasakė storulė moteris. Ji pa- 
mojo antrajam karininkui, matyt, savo vyrui. 

- Ir damai ramybę drumsčiat. Argi galima taip spoksoti į ją? 
- puolė kapitonas. 

- Nieko jis nespoksojo, Frenkai, - įsiterpė mergina ir, kreip- 
damasi į mane. - Nesijaudinkit. Nurims. 

- Ne, Šila, nenurimsiu. Leisk man užbaigti. 

- Ką jūs norite užbaigti? - paklausiau, neslėpdamas panie- 
kos. - Šiaip ar taip, šitame viešbutyje gyvenu aš. Jei jums 
nepatinka mano draugystė, galite pasiieškoti vietos kitur. 

- O kokių velnių mums ieškoti! - Jis trenkė kumščiu į stalą, 
net alus tykštelėjo iš mano bokalo. Vos susilaikiau nešliūkšte- 
lėjęs likučius tam bukapročiui į veidą. 

Tuo metu paslaptingasis misteris Perigo buvo užsiėmęs: jis 
užsakinėjo visiems dar po vieną porciją kažkokio prašmatnaus 
gėrimo. 

Išgirdęs mudviejų ginčą, jis nusišypsojo man, parodydamas 
lyg iš porceliano padarytus dantis, ir patapšnojo Frenkui į petį. 

- Na, na, Frenkai! Elkis, kaip pridera, jei dar nori išgerti. 
Prašyčiau nekreipti į jį dėmesio, gerbiamas sere. Paragaus ko 
stipresnio ir nurims. 

Dabar viskas priklausė nuo manęs. Šypsodamasis pasakiau 
misteriui Perigo, kad nieko blogo nenutiko. Jis nebepaleido 
manęs, įkyriai prašydamas prisėsti prie jų stalo. Kadangi dabar 
kompanija vaišinosi jo sąskaita, niekas nesiryžo prieštarauti, tik 
Frenkas vis dar piktai dėbčiojo į mane. Suprantama, mielai 
sutikau ir įsispraudžiau prie bufeto šalia merginos su ilga nosi- 
mi. Jos akys buvo melsvos, tačiau viena atrodė tamsesnė, ir tai 
galutinai įtikino mane, jog kažkur buvau sutikęs ją anksčiau. 
Jos pavardė buvo Šila Kaslsaid. Jos vyras majoras šįryt buvo 
išvykęs su reikalais. 

- Ką jūs čia veikiate? - paklausė ji manęs. Šila ir toliau 
kalbėjo įžūliai, bet, jai atsisukus į mane, jos akyse pastebėjau 
budrumą. 

Papasakojau į jai savo įprastą istoriją. 

- Žodžiu, rytoj po pietų susitiksiu su Čarterio elektros kom- 
panijos direktorium, - užbaigiau aš. 

- Kas jis? Aš turiu jį pažinti! - sušuko Šila. 

Misteris Perigo jį pažinojo! 

- Čarterio kompanijos direktorius? Mieloji, juk tai misteris 
Hičemas, prisimenat tą vargų prislėgtą žmogelį. Ką čia bekal- 
bėti. Kaip jis nebus susirūpinęs, negaudamas jokio atsakymo iš 
Karinio tiekimo ministerijos. Šalia gamyklos aikštėje rūdija 
gynybai reikalinga produkcija, o jie niekaip nesiteikia vargšui 
pranešti - gaminti toliau ar ne. Na, argi ne patetiška? 

Mažasis Perigo vėl ėmė šaipytis, erzindamas savo porcelia- 
niniais dantimis, tarytum pokalbis liestų blogai organizuotas 
bridžo varžybas, o ne žūtbūtinę, mūsų likimą lemiančią kovą. 

- Peri, - sušuko mergina, - jūs tiesiog nepakenčiamas! Gir- 
dėjau, prieš keletą dienų pulkininkas Tarlingtonas prasitarė 
Lajeneliui jus laikąs „penktosios kolonos" žmogumi. 

- Šila! Nusiramink! - perspėjo ją antroji moteris. Atrodo, ji 
daugiau nieko ir nesugebėjo. 

Misteris Perigo iš karto surimtėjo. 

- Aš kategoriškai protestuoju. Taip, taip, brangioji, katego- 
riškai protestuoju! - tarė jis. 

- Teisingai, - pridūrė antrasis karininkas, - visiškai sutinku 
su jumis. 

Tuo metu Frenkas švaistėsi kitame baro gale. 

- Na ir žmonės, - nviiūdo misteris Perigo. - Vien už tai, kad 
stengiuosi būti linksmas ir nevaidinu ultrapatrioto. To jau per 
daug! Taip ir pasakysiu pulkininkui Tarlingtonui. Nejaugi raes 
visi taip skeryčiosimės, kaip šitas Britanijos brolis? Net savo 
išore mums toli iki Tarlingtono. Juk jis ir raudonas, ir baltas, ir 
mėlynas. 

Šila nuo to iš karto pralinksmėjo. Matyt, jau spėjo kaušte- 
lėti, ir aplamai ji buvo viena iš tų merginų, kurios mėgsta 
kompanijoje paūžti. O gal aš klystu? Kur ją esu matęs? 

Paskui visiems užsakiau aš. Tada pasiteiravau, kas per žmo- 
gus tas Tarlingtonas. 

- Vienas čionykščių vadeivų, - pasakė Šila, visiškai nesido- 
mėdama šia tema. 


16 


- Jis Čarterio kompanijos valdybos narys, - papildė misteris 
Perigo, kuris, man regis, žinojo absoliučiai viską. - O be to, jis 
svarbi persona vietos konservatorių partijoje ir niekada nepra- 
leis progos pagražbyliauti: „Viskas - frontui! Viskas - pergalei!" 
Manau, ne kas kitas, O jis yra ir vietinės gynybos būrio vėliav- 
nešys. Bet tik paklausykit - apšaukti žmogų „penktosios kolo- 
nos" sėbru vien dėl to, kad jis neprarado jumoro jausmo. 

Aš pasakiau tikėjęsis, kad žmonėms jau nusibodę kalbėti 
apie „penktąją koloną". 

- Suprantama, - pareiškė karininkas, panašus į asilą. - Saky- 
čiau, jOg jie seniai už grotų. 

- Nemanau, - papurtė galvą Šila su perdėtai rimta išraiška, 
būdinga besistengiančioms surimtėti koketėms. - Jų pilna ap- 
link. 

- Iš kur jūs žinote, Šila? 

- Tai ne taip svarbu, svarbiausia - žinau. 

Aš pasižiūrėjau į misterį Perigo, ir jis man mirktelėjo. Jo 
raukšlėtame ir padažytame veide keistai spindėjo blausios akys. 
Smilkiniai buvo pražilę, bet viršugalvyje dar puikavosi kaštoni- 
nių plaukų kuokštas. 

- Štai ir Derekas su Kite, - sušuko Šila ir pašokusi nubėgo 
prie jų. Aš vis žiūrėjau į ją, tebesistengdamas prisiminti mūsų 
ankstyvesnį susitikimą. 

- Žavinga mergina, - žvilgtelėjęs į ją, piktokai šyptelėjo 
Perigo. Iš jo veido išraiškos ir švystelėjusio porceliano supra- 
tau: viena galvoja, kita sako. - Mes visi įsimylėję Šilą, ar ne taip, 
misis Forest? Ji trykšte trykšta gyvenimo džiaugsmu. Vienas 
vyras, tarnaująs pas mus civilinės gynybos daliniuose, neseniai 
man pasisakė, kad būta jo gyvenime dienų, kai nuo savižudybės 
sulaikydavo tik žavingosios Šilos kojytės. 

Misis Forest vėl perspėjo savo vyrą. 

- Iki vedybų su Lajeneliu Kaslsaidu gyvenimas jos nelepino, 
- rimtai dėstė majoras Forestas. - Labai jaunutė ištekėjo Indi- 
joje, ir staiga mirė vargšelės vyras. Iki šiol negali jo užmiršti. 

- Taip, - prabilo misis Forest, nuo kelių taurelių sultimis 
atmiešto džino pasidariusi sentimentali. - Kai tik prisimindavo 
paskutines baisias dienas Indijoje, ne kartą mačiau - apsipilda- 
vo ašaromis. Žinoma, ir dabar nėra laiminga. 

- Ir gerai padarė, kad ištekėjo už majoro Kaslsaido, - iškil- 
mingai patvirtino misteris Perigo. - Jis turtingas. Senojo Fren- 
sio Kaslsaido sūnėnas. Jūs turbūt girdėjote apie Glosterio 
Kaslsaidus? 

Aš pasakiau nieko apie juos nežinąs, nes Glosterio Kaslsai- 
dų šlovė iki Kanados prerijų dar nenuskambėjusi. Abu Forestai 
mano kolonialinį akibrokštą priėmė perdėm mandagiai. Tuo 
tarpu misteris Perigo - regis, neapsirikau - man paslapčiom 
mirktelėjo. 

- Aš ją kažkur esu matęs, - pridūriau. 

- Tai dėl to jūs ir žvalgotės taip smalsiai į ją? - maloniai 
paklausė misteris Perigo. 

- Taip. Tai niekai, bet jūs suprantate, kaip tokios smulkme- 
nos neina iš galvos. 

Misis Forest nenurimdavusi ištisas dienas, jei negalėdavusi 
prisiminti, kur ir kada mačiusi žmogų. Netgi vyrui, kaip jis mums 
papasakojo, neduodavusi ramybės. Paskui misis Forest pareiš- 
kė, kad jiems metas į namus. Atrodo, buvo jos vyro eilė vaišinti. 
Juodu išėjo. 

Man buvo įdomu, kaip pasielgs misteris Perigo, likęs vienas 
su manimi. Mano įžvalgumas pasitvirtino - jis surimtėjo. 

- Aš pastebėjau, misteri Nilendai, - pradėjo jis, - jog jūs 
nesuprantate, ką aš čia veikiu. Jūs protingas žmogus, aš tą 
supratau iš karto. Tikiuosi, ir jūs pastebėjot mane esant taip pat 
nekvailą. 

- Taip, pastebėjau. 

- Jūs tikriausiai stebėjotės, kodėl aš vaidinu kvailį šitoje ne 
pagalsave pasirinktoje kompanijoje. Supraskite, misteri Nilen- 
dai, retkarčiais man būtinos pramogos, tegu ir kvailos. Juk 
kvailiodamas primiršti šį baisų karą. Anksčiau Londone aš 
turėjau mažą paveikslų galeriją, bet ją subombardavo, ir aš 
persikėliau čionai. Senas bičiulis perleido man užmiestyje savo 
kotedžą. Vieta ne pati geriausia, bet nieko nepadarysi. Retkar- 
čiais pasiseka parduoti vieną kitą paveikslą arba šiek tiek užsi- 
dirbti už senoviškus baldus, tačiau mano pasaulis žlugo. - Jis 
atsiduso. Žmonės dažnai dūsauja knygose ir žymiai rečiau gy- 
venime. Bet misteris Perigo tikrai atsiduso. - Štai dėl ko aš 
užeinu čia. Arba užsuku į „Kryžių damą"; ten daugiau linksmy- 
bių, sočiau pavaišina, skanesni gėrimai, gali valandėlę kitą 
atviriau paplepėti. Baisus kampas tas Gretlis. Daug tokių mies- 
tukų mačiau, bet į šitokią skylę patekau pirmą kartą. Dar 
nespėjote jame apsižvalgyti? 

- Kol kas ne, bet man čia bus gerai. 

- Žinoma, su jūsų specialybe čia nebus vargo, bet man, 
trokštančiam gyventi grožio pasaulyje, šis miestas - peilis po 
kaklu, kaip ir tas prakeiktas karas. Sakykite atvirai, misteri 
Nilendai, nejaugi jūs galvojate, kad mes turime bent mažiausią 
galimybę laimėti karą? 

Iš nustebimo net nustėrau. 

- Mažiausią galimybę? Miteri Perigo, jūs mane tiesiog ste- 
binate. Mes juk negalime pralaimėti. Paimkit mūsų resursus, 
žmonių išteklius. Jungtinė karalystė, Amerika, Rusija, Kinija. 

- Suprantu, visi taip šneka. Gal aš ir ne viską nutuokiu, bet 
man kartais atrodo, kad mes perdėm didžiuojamės savo resur- 
sais, O mažai rūpinamės jų tikslingu panaudojimu karo reika- 
lams. Resursai - dar ne ginklai. O jei mes ir sugebėsime visus 
išteklius atiduoti karui, tai ir tada viskas priklausys nuo. mūsų 
sugebėjimo juos protingai panaudoti. Štai ašies valstybių karo 

mašina veikia be priekaištų, ar ne? Be to, jos puikios organiza- 
torės, o mes viską darome atbulomis rankomis. 

- Taip, bet mūsų reikalai kaskart gerėja. 

- Argi? Malonu girdėti. Bet čionai ir „Kryžių damoje“, - 
misteris Perigo tarė prislopintu balsu, - lakūnai, armijos kari- 
ninkai ir karo pramonės žmonės pasakoja kraupias istorijas 
apie mūsų ištižimą, kvailystes ir biurokratizmą. Užtat kartais 
mane suima liūdesys. Dabar ir jūs pasakysite, kad aš priklausau 
„penktajai kolonai", nes kalbu nuoširdžiai. 

- Na, kąjūs, misteri Perigo, - atsakiau jam, dirbtinai nusišyp- 
sojęs, lyg būčiau pats nejautriausias pasaulyje žmogus. - Kam 
atsiprašinėti. Manau, kad mes visi kartais panašiai jaučiamės. 

- Dabar kalbate lyg amerikietis, - pasakė jis šypsodamasis. 

Šis žmogeliukas viską įsidėmėjo. Už nosies tokio nepave- 
džiosi. 

- Ar nepapietautumėt su manimi artimiausiu metu? Tada 
aptartume šituos reikalus išsamiau. 

- Su mielu noru, misteri Perigo. Širdingai dėkoju. Tikiuosi 
susirasime vietelę, jaukesnę negu ši. 

- Žinoma. Geriausia būtų nuėjus į „Kryžių damą". Taip ir 
susitarkim. Jei sutinkat - rytoj arba poryt. O štai ir Šila! Dabar 
turėsime vargo. | 

Šila norėjo dar išgerti, bet misteris Perigo pasakė turįs 
susitikti su draugu ir šypsodamasis išsvyravo. 

Žmonės, priplepėję visokių kvailysčių draugų būrelyje, su- 
sidūrę su nepažįstamais, iš karto surimtėja. Suprantama, jie 
stengiasi būti atsargesni, negu savo sėbrų ratelyje. Dabar atėjo 
Šilos eilė. 

- Mūsiškiai jį laiko senu kvailiu, bet jis ne iš tokių. 

- Taip ir aš galvoju. 

Ji žvilgtelėjo į mane smalsiomis akimis. Nesuprantu, ar ji 
girta, ar ne. Būna tokių žmonių, kurių niekaip nesuprasi. 

- Aš taip ir maniau, kad jums aišku, - pasakė ji tyliai, - tačiau 
daugelis mūsiškių - tikri kvailiai. Ir... dieve mano... be galo 
nuobodūs vyrukai... O jūs nuobodus? 

- Taip, nuobodus. 

Jos karšta ranka suspaudė mano riešą. 

- Ne, jūs ne toks, priešingu atveju to nepripažintumėt. 
Nuobodūs žmonės įsitikinę, kad kitiems su jais beprotiškai 
malonu praleisti laiką. Kodėl taip smalsiai žvalgėtės į mane? 

- Stengiausi prisiminti, kur esu jus matęs. 

- Taip ir galvojau. Iš jūsų mąslaus žvilgsnio supratau. Išsiaiš- 
kinkim. Taigi aš keletą metų praleidau Indijoje. Ten mirė mano 
pirmasis vyras, visiškai netikėtai. 

- Seniai? 

- Prieš pat karą. Mizoryje. Geriau nekalbėkim apie tai. Jums 
teko pabuvoti ten? 

- Ne, - pasakiau. - Indijoje nebuvau. 

Mes nutilome. 

- Na? - paklausė ji nelauktai suirzusiu balsu. 

Aš rimtai pažiūrėjau į ją. 

- Kas „na“? 

- Ko jūs nuo manęs nenuleidžiat akių? Kas jums atsitiko? - 
energingai puolė ji. 

- Kas čia dabar? - nemažiau karingai įsiterpė sugrįžęs Fren- 
kas. 

Šila grakščiai gūžtelėjo ir nusisuko nuo mūsų. Frenkui to ir 
tereikėjo. Jis net nepagalvojo esąs už mane jaunesnis dešimčia 
metų. Beje, tąsyk ir aš dėl savęs mažai kvaršinau galvą. 

- Eime laukan! - pasakė Frenkas, paraudęs kaip vėžys. 

Baro veidrodyje pastebėjau atidžiai mus sekančią mieląją 
Šilą. Jos keistos akys spindėjo iš susijaudinimo. Pagaliau prasi- 
deda linksma pramogėlė. Jaučiau, kad, susidorojęs su Frenku, 
turėčiau sugrįžti ir skelti Šilai tokį antausį, jog ši nedrįstų išeiti 
iš namų visą savaitę. 


21 


i ' 1 > 14 
4 w R tei aiaaČaUaIMA I Mrnaar: 


INS žė 


>= 4 
SL . 


4 XV 
| 259 


<“ 


“> 


4 
> — Na 


21722 
Vadajus r 
R Lig 
NS T Lo 


ž a 


* ia 
VAS 


- Eime, - atrėžiau Frenkui. - Vesk. 

Pro užpakalines duris išėjome į kiemą, kur stovėjo automo- 
biliai. Čia buvo pakankamai šviesu. 

- Klausykite, ką aš jums pasakysiu, - pradėjau griežtai. - 
Pasirodėte esąs herojus, ir užtenka. O be to, jūs girtas. 

- Jūs prie manęs įžeidėte damą, - pareiškė jis. - Ir aplamai 
man nepatinka kanadiečiai, ar kas jūs toks esate. 

Per dieną aš nusivariau nuo kojų ir dabar buvau surūgęs kaip 
savaitę puodynėje išlaikytas pienas. Kai Frenkas puolė, aš 
šoktelėjau į šalį, o paskui rėžiau iš visų jėgų. Mano laimei, prie 
blausios šviesos pataikiau tiesiai į žandikaulį, ir jis nuvirto. Už 
nugaros kažkas aiktelėjo. Tai buvo mieloji Šila. 

- Kaip aš džiaugiuosi, - tarė ji. - Seniai jį reikėjo pamokyti. 

- Geriau parašykite apie tai savo draugams Indijoje, - atšo- 
viau, eidamas iš paskos. Aplenkęs ją, nuskubėjau laiptais į savo 
kambarį. 

Apsivilkęs chalatą, įsispyriau į šlepetes ir, užsidegęs pypkę, 
susimąsčiau. Staiga prisiminiau vizitinę kortelę, padovanotą 
traukiny ilgakaklės smalsiosios moters, ir susiradau ją kišenėje. 
Joje buvo Misis G. D. Džesmond pavardė, o spausdintas adre- 
sas perbrauktas ir virš jo parašyta „Kryžių dama“. Čia kaip tik 
mėgo linksmintis jaunimas, o drauge su jais ir misteris Perigo. 
Viską reikia pradėti narplioti nuo misis Džesmond, žinomos 
vietos turtuolės, paslaptingos moters. Aš jau Žinojau, jog ji 
nemažai keliauja ir gana gerai gyvena. Na, o jei misteris Perigo 
čia garsinasi esąs evakuotas meno žinovas ir estetas, raminąs 
nervus, švaistydamas restoranuose pinigus, tai aš galiu drąsiai 
apsimesti balerina. Taigi žinojau nedaug, o po Gretlį nespėjau 
net pasižvalgyti, bet jau buvo aišku, jog Skyrius čionai mane 
atsiuntė nebe reikalo. Išrūkęs trejetą pypkių, nuėjau miegoti. 

III 


Hičemas, Čarterio elektros kompanijos direktorius, man 
paskyrė priėmimą antroje dienos pusėje. Turėdamas laisvo 
laiko, visą rytmetį slampinėjau po miestą. Nežiūrint purvino ir 
pažliugusio sniego ir miestą slegiančio apniukusio dangaus, 
pasivaikščioti buvo malonu. Dieną Gretlis niekuo nestebino. 
Atrodė, jog tai vienas tų Anglijos miestų, kuriuos Žmonės 
pastato pinigams kalti ir nė nemano juose lankytis. Vienoje 
miesto pusėje buvo Čarterio gamyklos pastatai, užimantys dvy- 
likos hektarų plotą, išraižytą geležinkelio atšakomis; per šią 
teritoriją driekėsi kanalas. Šalia pramonės rajono glaudėsi ilgos 
suodinos gatvės, apstatytos plytų namukais. Kitoje miesto pu- 
sėje jau Žymiai platesnės gatvės buvo apsodintos aptriušusiais 
medžiais ir apstatytos netvarkingais ir niūrokais vasarnamiais. 
Miesto centre kryžiavosi Market stritas su Hai stritu. Mano 
nuomone, kaip tik iš tokių miestų suprasi cinišką kapitalo 
žaidimą. Jie buvo statomi kiek įmanoma pigiausiais kaštais, 
kaip mašinos, kalančios pinigus žmonėms, kurie niekada čia net 
kojos nebuvo įkėlę. Tai žmonės, valdantys ištaigingus rūmus, 
viržiais apžėlusius durpynus, vešlius miškus, jachtas, žiemojan- 
tys Kanuose arba Monte Karlo. Kitose šalyse vargu ar žmonės 
gyventų tokiuose miestuose, kurie jiems gali pasiūlyti tokią 
mažytę dalį malonumų. Tačiau britai apsiprato. Ir aš tikiu, jog 
jie niekam nesiskųs, kol nepribaigsim Hitlerio, o tada žmonės 
sugriaus šitas prakeiktas vietas ir užmėtys plytomis tuos godu- 
mo aistros apimtus senuosius sukčius, kai jie iškiš galvas ir ims 
skųstis, jog ir jie su visais patyrė vargo. Aš einu dirbti ten, kur 
Skyrius liepia. Pakliuvęs į mano rankas nacių agentas ar pana- 
šus į juos išdavikas man sukelia daug džiaugsmo. Visi žino, ką 
mums atneštų Hitleris ar Himleris. Bet tai dar nereiškia, jog aš 
neturiu savo nuomonės arba žiūriu pro pirštus į lepšius, idiotus, 

pusgalvius, kurie, atvykę čionai, agituoja liaudį kovoti ir lieti 
prakaitą vardan mūsų „tradicinio gyvenimo būdo". Tegu sergsti 
mus šventieji nuo tokių! 

Beveik visą rytmetį praleidau sukinėdamasis apie centrinę 
aikštę, kur buvo daug parduotuvių. Pastebėjau, jog sekant 
įeinančius ir išeinančius iš parduotuvės žmones, gimsta naujų 
minčių. Mat parduotuvė - tai visai neblogas paštas; ir devynios 
dešimtosios priešo šnipų ne ieško informacijos, o tik perduoda 
ją, pasinaudodami visa grandine tų inprovizuotų pašto įstaigų. 
Viename kliringe kontržvalgyba buvo gerai įsitvirtinusi. Mat 
buvo sugautas vienas paukštelis, o kiti, nieko neįtardami, per- 
davinėjo informaciją iki galo. Žinoma, kartais ir mes patys ką 
nors perduodavom ir tada, perduodami žinias patikrinti. jau 
žinodavom, per ką jos atkeliavo. Šis tyčinis informacijos perda- 
vimas ir perdavėjų suradimas, nors ir apsunkina darbą, yra pats 
sėkmingiausias mūsų veiklos metodas. Panašiu būdu aš jau 
sukausi ne kartą, o Gretlyje, matyt, dar teks nemažai padirbėti. 
Taigi vaikštinėjau ir žvalgiausi po parduotuves. 

Stebėjausi, kaip Žmogus, apgautas ir priverstas gyventi to- 
kiame mieste, dar atneša nemaža pelno, pirkdamas svajones ir 
dvasios narkotikus. Vaistininkai vitrinose reklamavo ir siūlė 
stebuklingus vaistus. Bakalėjos parduotuvių savininkai prekia- 
vo patentuotomis sėlenų dėžutėmis bei pjuvenomis; pasinau- 
dokite jomis, ir plaukai pasidarys auksiniai, o kūnas taps rudas, 
tarytum ką tik grįžus iš saulėto kurorto. Buvo ir tabako bei vyno 
parduotuvių, bet jos stovėjo tuščios. Abejotinos vertės biblio- 
tekos siūlė knygas, kurių viršelius puošė šiltų kraštų pajūrių 
gražuolės bei laisvo elgesio merginos, sugebančios apsukti gal- 
vas kunigaikščiams. Tai lyg silpnos rūšies opiumas, išnykstantis 
iš vitrinų per valandą laiko. Buvo ir du kino teatrai, kuriuose 
už šilingą galėjai pamatyti, kaip įdomu būti jaunam, turėti daug 
pinigų ir kvailai ginčytis su žmona ar vyru Long Ailende ar kur 


kitur. Nežiūrint žvarbaus ankstyvo rytmečio, Gretlio moterys 
jau buvo sukilusios. 

Skersgatvyje pastebėjau nedidelį varjete teatrą su užrašu 
„Hipodromas“. Čia du kartus per vakarą buvo duodama „Di- 
džioji 1942 m. muzikinė programa". Ji vadinosi „Ačiū jums, 
vaikinai“, ir susidėjo iš numerių „Jūsų mylimasis komikas Gasa 
Džimbis“, „Radijo dainininkė Madžori Grosvener“, „Links- 
mieji klounai Leonardas ir Loris“, „Dviejų kontinentų žvaigž- 
dė - madmuzel Fifin". Nedidelėje teatro reklamos lentoje 
madmuzel Fifin nuotraukos užėmė garbingą vietą. Čia ji de- 
monstravo įvairias akrobatės pozas. Tai buvo apyjaunė mote- 
ris, stambaus veido, atsikišusiais skruostikauliais, panaši į 
prancūzų klajojančių cirkų aktores. Ji ragino žiūrovus spektak- 
lio metu suskaičiuoti jos „piruetus ir kilpas", ir aš nusprendžiau 
pasinaudoti šiuo kvietimu dar šią savaitę. Mėgstu šitas sunkai 
dirbančias trupes. Eilinius žiūrovus jie labiau pritraukia, negu 
įžymios trupės Londone ar kituose dideliuose miestuose. Tuo 
labiau, kad departamentui kadaise buvo tekę domėtis vienu tų 
didelių keliaujančių balaganų. 

Grįždamas į aikštę, aptikau krautuvę, kurios anksčiau nepa- 
stebėjau. Ji buvo naujoviškesnė, dailesnė už kitas ir stovėjo 
nuošalioje vietoje. Žaliai gelsvame fone stambiomis reljefiško- 
mis raidėmis buvo užrašyta „Prū suvenyrų parduotuvė“. Prie 
durų languose puikavosi iš minkštos odos ir gelumbės sukurtos 
dirbtinių gėlių puokštės, smulkioji keramika, vario dirbiniai, 
puošnūs kalendoriai ir dar daugybė niekučių. Tokia krautuvė 
ne naujiena, tačiau Gretlyje nesitikėjau išvysti tokio spalvingu- 
mo. Žvilgtelėjęs pro langą, kitame kampe pamačiau nedidelę 
bibliotekėlę. Pasinaudodamas šia dingstimi, užsukau į vidų. 

Gelsvu chalatu apsirengusi ir smarkiai sloguojanti jauna 
mergina - o tai nelabai derinosi - kažką patarinėjo senai damai, 
besidominčiai mediniais žaisliukais. Kartais net tokio šuniško 
darbo metu užeina noras paskaityti. Beregint išsirinkau porą 

knygų, kurių senokai dairiausi. Bet aš jų nepasiėmiau, o toliau 
rausiausi po lentynas, apsimesdamas, kad niekaip nesurandu, 
ko reikia. Mat mane sudomino moteris su žaliu chalatu, ką tik 
jėjusi į krautuvę pro užpakalines duris. Spėjau ją esant Prū, nes 
krautuvėje ji elgėsi kaip šeimininkė. Padėjusi nelabai vikriai 
merginai, moteris priėjo prie manęs. 

- Kuo galiu pasitarnauti? - paklausė ji. 

Žvilgtelėjau į ją smalsiomis akimis. Iš pradžių ji man pasiro- 
dė dar jauna, labai aukšta, gražaus sudėjimo maloni moteris, 
pamatęs iš arti, supratau ją esant mano metų. Ji buvo šviesiap- 
laukė ir todėl atrodė ne pagal amžių išlaikiusi jaunatvės bruo- 
žus. Šitą „išlaikytą jaunatvę" galėjai pajusti tik iš arti. Jinai 
atrodė praėjusio karo dvidešimtmetė gražuolė, ką tik išimta iš 
šaldytuvo. Storos geltonos kasos buvo apsuktos apie galvą. Jos 
apystoris kaklas buvo baltas, be jokios raukšlelės, o iš žydrokų 
akių dvelkė šaltis ir atsargumas. Iš arti jos veide galėjai paste- 
bėti smulkių raukšlelių, bylojančių apie tikrąjį amžių. Kalbėjo 
ji švariu ir santūriu balsu. 

Aš pasakiau jai norįs išsirinkti keletą knygų ir pasidomėjau, 
kokiomis sąlygomis knygos išduodamos skaitytojui. Ji paaiški- 
no ir paklausė, ar aš ilgam apsigyvensiąs mieste. 

- Dar neaišku, - atsakiau apsidžiaugęs, gavęs progą vėl 
užmesti meškerą. - Esu inžinierius. Atvykau iš Kanados ir 
ruošiuosi įsidarbinti Čarterio elektros kompanijoje. 

- Jei priims, tada pasiliksite? 

- Žinoma, bet vargu ar pavyks, - nusišypsojau jai. - Todėl 
geriau neįtraukit manęs į nuolatinių skaitytojų sąrašą. Aš ge- 
riau paliksiu užstatą. 

Ji linktelėjo ir paklausė, kur aš apsistojęs. Atsakinėdamas į 
klausimus, stebėjau jos stambias baltas rankas, išrašančias man 
kvitą. Paskui padaviau abi knygas, ir ji užrašė pavadinimus. 

- Beje, atleiskit už smalsumą, - pasakiau, - tai jūs ir esate 
Prū? 


27 


- Ne, - atsakė ji, vos pastebimai šypsodamasi. - Veltui čia 
ieškotumėt Prū. Nėra tokios. 

- Bet jei ji būtų, tai kaip tik jūsų asmeny? 

- Taip, tai mano parduotuvė, jei jūs turite galvoje šeiminin- 
kę. 

- Jūs turbūt čia neseniai? 

- Taip, - tarė ji, žvilgtelėjusi į mane. - Aš čia tik ketvirtas 
mėnuo. Kol kas sekasi visai neblogai. Net ir čionykščiai žmonės 
pagal savo kišenę moka vertinti gražius daiktelius. Aš atvažia- 
vau čia, neturėdama jokių vilčių - tiesa, padruotuvė atiteko man 
beveik pusvelčiui, įsikūrimas taip pat nebrangiai kaštavo - ir, 
tiesą sakant, kol kas verčiuosi puikiai. Žinoma, tik kaskart vis 
sunkiau ir sunkiau su prekėmis. 

- Karas, nieko nepadarysi. 

- Taip, karas. 

Aš pasižiūrėjau į ją įdėmiai ir tyliai pasakiau: 

- Tarp mūsų kalbant, man iki gyvo kaulo įkyrėjo šis prakeik- 
tas karas. Kariauti - beprasmiška. 

- Tai kodėl jūs atvažiavote iš Kanados padėti kariauti? 

Ji šnekėjo beveik priekaištingai. 

- Aš atvažiavau iš Kanados, nes ten negalėjau susirasti darbo 
pagal specialybę, - paaiškinau jai. - Esu inžinierius statybinin- 
kas. Pasižvalgysiu, galbūt karo mašina čia ir man leis susikaupti 
šiek tiek pinigėlio. Štai kokie mano reikalai, mis... e-e-e... 

- Ekston. Mis Ekston. 

- Ačiū jums, mis Ekston. - Aš nusišypsojau ir truputį iš 
mandagumo patylėjau. - Suprantu, iš mano pusės galbūt ir 
netaktiška... bet dabar karas... pagaliau aš kanadietis, aš... 

- Nesivaržykite, misteri Nilendai. 

- Matot, mis Ekston, aš pagalvojau galbūt jūs neatsisakysit... 
aš čia nieko nepažįstu... kada nors papietauti su manim. „Ėriu- 
ko ir iešmo" restorane pietauti nevertėtų. Regis, yra nebloga 

vieta Gretlio užmiestyje - „Kryžių dama". Girdėjau, kad ten 
galima neblogai užkąsti ir išgerti. Ar jūs žinote šį restoraną? 

- Pavadinimas girdetas... 

- Na, ką jūs atsakysite į mano pakvietimą? 

Ji nusišypsojo su dirbtiniu nuoširdumu. 

- Mielai sutinku. Tik malonėkit apsieiti be jokių atsiprašinė- 
jimų. Ir aš čia beveik naujokė. Tačiau šiandien ir rytoj vakare 
negalėsiu. 

- Ką gi. Atidėsim keletai dienų, - pasakiau geraširdiškai. - 
Aš užsuksiu, ir mes susitarsime. Gal jums galima paskambinti? 

Telefoną ji turėjo. Aš užsirašiau numerį. Pasirodo, mis Eks- 
ton gyveno virš krautuvės. Mes persimetėme keliomis nereikš- 
mingomis frazėmis, ir aš išėjau. 

Už keleto žingsnių pastebėjau tabako krautuvę. Užėjęs 
pasiteiravau cigarečių, iš anksto žinodamas, kad mano pagei- 
daujamos markės čia niekur nerasi, be to, man jų nė nereikėjo. 
Pardavėjai, neturėdami pageidaujamos prekės, tarsi atsipraši- 
nėdami ir norėdami įsiteikti, visuomet linkę keletą minučių su 
jumis paplepėti. 

- Taip, velnioniškai riesta, - pasiskundė užkalbintas parda- 
vėjas. - Būna dienų, - aš ir žmonai esu sakęs, - kada, atrodo, 
nebelieka nieko daugiau, kaip tik uždaryti krautuvę. 

- Užtat jums nedaug tenka mokėti už patalpą. 

- To betrūko! - beveik suspigo jis. - Kodėl nedaug? Nuomą 
lupa akiplėšišką. Taip, akiplėšišką. O kai liksi plikas kaip tilvi- 
kas, beregint iškrapštys tave. Ir eik tada šunims šėko pjauti. 

- Nejaugi parduotuvę laikyti nenaudinga? 

- Tik jau ne čia. Garbės žodis. Jei jūs žvalgotės, kur nutūpti, 
tai, užuot gaišęs laiką čia, geriau apsišniukštinėkit kitur, - tarė 
jis tiesiai, visai nenorėdamas manęs įžeisti. Mudu išsiskyrėme 
kaip geri draugai. 

Galbūt mis Ekston buvo viena tų lengvatikių ir neprityrusių 
moterų, kurios nesidera, jei iš jų plėšia net trigubą nuomos 

mokestį. Kaip tik tokios moterys mėgsta laikyti smulkių rank- 
darbių krautuves. Todėl man buvo įdomu, kodėl mis Ekston, 
nė iš tolo nepanaši į tokias moteris, vis vien atidarė parduotu- 
vę? 

Skyrius, kuris visada rūpinosi tokiomis smulkmenomis, pa- 
siuntė dar vieną rekomendacinį laišką Hičemui, Čarterio elek- 
tros kompanijos direktoriui. Priimamajame ilgai laukti neteko. 
Netrukus jis mane priėmė, ir aš įteikiau jam antrąjį laišką. 
Žinoma, nė viename nė žodžio nebuvo užsiminta apie mano 
ryšius su Skyriumi. Kiti faktai buvo teisingi - mano tikroji 
pavardė, amžius, profesija, patirtis Kanadoje bei Pietų Ameri- 
koje ir t.t. Labai svarbu- 0 to nesuprato pusė į mūsų rankas 
pakliuvusių - gyvenime melo griebtis tik išimtinais atvejais, O 
kol įmanoma - vadovautis tiesa. Taigi aš ramia širdimi stebėjau 
rekomendacinius laiškus skaitantį Hičemą, kuris turėjo aibes 
visokiausių rūpesčių. Taip bent vakar man pasakojo apie jį. Ir 
tikrai, aš už šį vargšą vyruką atrodžiau geriau. Iš jo išvargusio 
veido galėjai spręsti, kad žmogus, neįkvėpdamas į plaučius 
gryno oro, dirba gamykloje iki vėlyvos nakties. 

- Ar žinote, ką aš galvoju, misteri Hičemai? - paklausiau, 
norėdamas išgelbėti jį iš keblios padėties. 

- Ne. Sakykit. 

- Velnioniškai sunkus uždavinys - vadovauti tokiai sudėtin- 
gal įmonei. Jūs čia dirbate kaip jaučiai... 

- - Kai kas iš mūsiškių pluša po keturiolika valandų per parą, 
misteri Nilendai! - sušuko jis. - Patikėkite, tokių dalykų net 
sapne nesapnavau. Ir velnioniškai skaudu, kad mes liejame 
prakaitą, vos spėdami šalinti trūkumus. Jei pradėčiau pasako- 
ti... - Susijaudinęs jis pasikasė nuo karo rūpesčių praretėjusią 
galvą. 

Kaip ir tikėjausi, ši įžangėlė padėjo mudviem surasti bendrą 
kalbą. 

- Matote, misteri Nilendai, - tęsė jis, neatitraukdamas akių 
nuo laiškų, - du trys žmonės, geri organizatoriai, mūsų įmonei 
labai praverstų. Jei bent kiek nusimanytumėt elektrotechniko- 
je, surasčiau jums vietą. Bet jūs nesugebėsite. 

- Ne, nesugebėsiu. 

- Mano nuomone, - kalbėjo jis, - dabar viską nulemia ne 
technikos žinios, bet puiki darbo organizacija, vadovavimo 
stilius. O šioje srityje jūs, matyt, nusimanote. Tačiau ar sutiks 
valdyba jus įdarbinti - kitas klausimas. 

Man tiek ir tereikėjo. 

- Misteri Hičemai, nebūtina skubėti. Nenorėčiau jūsų ilgiau 
varginti. Noriu tik paprašyti - pasiūlykite mano kandidatūrą 
valdybai ir užtarkite bent žodeliu. Tuo tarpu aš pasižvalgysiu 
po miestą. 

Misteris Hičemas buvo patenkintas. Pasiūlymas jam aiškiai 
patiko, ir aš įsigijau jo palankumą. Naudodamasis šia proga, 
paprašiau jį parašyti rekomendacinį laišką Belton-Smito avia- 
cijos fabriko direktoriui - gal kartais ten atsirasią darbo pagal 
specialybę. Jis beregint sutiko ir, išsikvietęs sekretorių, padik- 
tavo jam laišką. Tai dar kartą pasitvirtino, jog aš neklydau, 
sakydamas Skyriuje, jog, jei kalbi angliškai, neprisikabini ant 
krūtinės „geležinio kryžiaus" ir nešiojies rekomendacinį laišką, 
gali iki smulkmenų iššniukštinėti Anglijoje viską, ko tik širdis 
užsigeis. 

- Tokiu laiku aš dažniausiai apeinu cechus, - paaiškino 
Hičemas, pabaigęs diktuoti laišką Belton-Smito vadovams. - 
Gal norite susipažinti su mūsų darbu? 

Direktorius labai didžiavosi gamyklos produkciją. Pusant- 
ros valandos jis paskubom vedžiojo mane iš cecho į cechą, iki 
smulkmenų išaiškindamas gamybos procesą ir skusdamasis trū- 
kumais. Kiekvienas atrodė įnikęs į savo darbą. Nors niekada 
nebuvau vaikščiojęs po tokią įmonę, buvau skaitęs apie kari- 
nius fabrikus, kur pusė Žmonių dykinėja. Visas jų darbas - 

braižyti lėktuvų modelius, o galvoje - futbolas. Jeigu jie apsi- 
meta užsiėmę, norėdami apdumti akis direktoriui, pastarasis 
neturi leistis apgaudisėjamas, priešingu atveju - jis nevertas 
direktoriaus posto. Visą laiką aš dairiausi, ar nepamatysiu ko 
nors iš Karo žvalgybos arba Ypatingojo skyriaus, nes čia galėjo 
sukinėtis mano pažįstami žmonės, su kuriais dirbau Skyriuje; 
tačiau dairiausi veltui. Po to ilgo pasivaikščiojimo aš net pradė- 
bos veiklą. Juk galėjau pasirinkti rimtą, kūrybinį, širdžiai mielą 
darbą. Man labai patikdavo dirbti su gerais žmonėmis lojaliai. 
Skyriuje tokių nesutikau. Čia visuomet susidurdavai su žmonė- 
mis, panašiais į save: visi bastosi, uostinėja, pasalomis klausosi 
žmonių plepalų. Žinoma, tai turi ir patrauklių pusių. Tačiau tą 
popietę aš nebuvau nusiteikęs tokiam darbui. Kaip jau sakiau, 
Gretlio užduotis manęs neviliojo. 

Kadangi Hičemas buvo davęs nurodymą paruošti dvi reko- 
mendacinių laiškų kopijas, baigę apžiūrėti cechus, mudu tiesiog 
per kiemą nuėjome į kontorą. Pakeliui jį pasivijo cecho meist- 
ras. Palikau juodu besišnekančius, nusprendęs palaukti Hiče- 
mo prie kontoros. Policijos seržantas, su kažkuo šnekėjęsis prie 
fabriko vartų, pasuko link manęs. Tai buvo visiškai jaunutis 
vaikinas, matyt, ką tik iškeptas seržantas, ir savo tarnybinę 
pareigą vykdė itin stropiai. Jis turėjo atsikišusį smakrą, kuris 
žurnalų apsakymuose simbolizuoja charakterį, išsilavinimą, 
būdo tvirtumą, bet, mano nuomone, yra užsispyrusio kvailio 
požymis. ' 

- Minutę, - pabrėžė įsakmiai seržantas, tarytum aš stengčiau- 
si prasmukti, o ne ramutėliai stovėčiau. - Prašau parodyti leidi- 
mą. 

- Aš neturiu leidimo, - atsakiau gana mandagiai. 

- Jūs neturite teisės be leidimo vaikščioti po gamyklos teri- 
toriją, - išdrožė jis. 

Suprantama, ginčytis nebuvo prasmės. Paaiškinau, jog esu 
direktoriaus svečias ir jis tuoj turi mane nusivesti. 

- Kas atsitiko, seržante? 

Žmogus, kurio balsą išgirdau, ką tik išėjo iš kontoros. Tai 
buvo valingos išvaizdos, pasitempęs, maždaug šešiasdešimties 
metų amžiaus vyriškis raukšlėtu veidu, vešliais antakiais, Žilais 
ūsiukais, primenąs praėjusio karo anglų generolus. Nors vyriš- 
kis ir dėvėjo civilio drabužius, bet iš laikysenos jutau jį neseniai 
atsisveikinus su kariškio uniforma ir kiekvieną minutę pasiruo- 
šus vėl ją užsidėti. Žinoma, jis kalbėjo pakeltu, valdingu tonu. 
Seržantas išsitempė kaip styga ir atidavė jam pagarbą. Supra- 
tau, jog abu tos pačios srities. 

- Norėjau patikrinti jo leidimą, sere. 

- Visiškai teisingai, - atšovė antrasis. - Ką tik inspektoriui 
įsakiau atsiųsti žmogų. Jis tikrins prie vartų. Palaida bala čia. 

- Tikrai taip, sere! 

Po to juodu rūsčiai pažvelgė į mane. Tokiems būtini paval- 
diniai. Žmonės, įpratę valdyti, negali gyventi, nejodinėję kitų 
sprandais arba neiškaršę kam nors kailio. 

- Aš jau aiškinau, jog buvau su direktoriumi. Mudu drauge 
vaikščiojom po gamyklą. Štai ir jis pats. Paklauskit. 

- Tvarkoj, seržante. Eikit. 

Seržantas vėl atidavė paagrbą. Išeidamas jis nudelbė mane 
nuo galvos iki kojų. Matyt, nemaloniai jautėsi, dėl manęs pate- 
kęs į keblią padėtį vadovybės akyse. Atėjęs Hičemas pristatė 
mane. Tai būta pulkininko Tarlingtono, apie kurį vakar girdė- 
jau bare. Ir nė kiek nenustebau. 

- Klausykit, Hičemai, - pradėjo Tarlingtonas, linktelėjęs 
man. - Vėl tas Stopfordas valgyklos komisijoje. 

- Taip, teisingai, - abejingai patvirtino Hičemas. 

- Supraskite, juk negalima toleruoti tokių dalykų. Vyrukas 
įtrauktas į pavojingųjų sarašus. Juk jis komunistas. 

- Žinau, - atsakė Hičemas. - Bet jį išrinko darbininkai. Jei 
jie pageidauja Stopfordo, aš uždrausti negaliu. 

-Jūs privalote užkirsti kelią, - supyko pulkininkas. - Tai labai 
paprasta. Rytoj šį klausimą pateiksiu apsvarstyti valdybos po- 
sėdy. Jums, Hičemai, mano požiūris žinomas. Gaminame slaptą 
produkciją, o komisijose pilna komunistų. Negana to - po 
miestą šmirinėja vokiečių pabėgėliai. Mes į viską žiūrime pro 
pirštus. Įspėju - aš imsiuosi griežtų priemonių. Tiek čia, tiek 
mieste. Griežtų priemonių. 

Jis pasitempęs linktelėjo mudviem ir nukaukšėjo karišku 
žingsniu. 

- Aš jau esu girdėjęs apie jį, - prasitariau Hičemui, kai mes 
kopėme laiptais į jo kabinetą. 

- Apie ką? Apie Tarlingtoną? 

- Taip. Papasakokite, kas jis per vienas. 

- Matote, -pradėjo Hičemas. - Čia jis nemažas šulas. Apla- 
mai - žemvaldys, be to, mūsų valdybos narys, taikos teisėjas - 
visų pareigų neišvardinsi. Labai energingas, aišku, mėgsta iš- 
drožti puikią prakalbą karo laivyno savaitės metu ir kitomis 
progomis. Tačiau jis perlenkia lazdą. Štai dabar kraustosi iš 
proto dėl vokiečių pabėgėlių - visus juos laiko šnipais, „penk- 
tosios kolonos" žmonėmis, o vieną iš jų, Austrijos vokietį, 
puikų chemiką metalurgą, išvijo iš mūsų gamyklos. 

- Energingas visuomenės veikėjas, - papildžiau jį. 

- Panašiai, - atsiduso jis, tačiau, bijodamas peržengti ribą, 
tuoj pat susigriebė, pagyvėjo ir dalykiškai tarė: - Štai jūsų 
laiškai, misteri Nilendai. Valdybai pateiksiu kopijas. O čia laiš- 
kutis Robsonui iš Belton-Smito. Puiku! Tik nebandykite apsi- 
spręsti, nepasitaręs su manimi. Apvaizda mato, kaip mums 
reikalingi žmonės. 

Eidamas pro vartus, susitikau tebesišlaistantį seržantą. Nors 
Jis ir matė mane su vadovybe, aš žinojau, jog jis, suradęs kokią 
priekabę, mielai nutemptų mane į nuovadą. Aš jam nusišypso- 

jau ir maloniai pamojavau, bet būtų buvę geriausia apsieiti be 
viso šito. Mat mes vengiame bendrauti su vietos policija, išsky- 
rus pačius kraštutinius atvejus. Bet dabar nenorėjau dar labiau 
suerzinti seržanto. Nauji įspūdžiai man vėl suteikė šiek tiek 
vilčių. 

Neturėdamas ką veikti, „Ėriuko ir iešmo" viešbučio vesti- 
biulyje užsisakiau puoduką arbatos. Gurkšnodamas pamačiau 
majorą Bremberį, pasipūtusį, su kanarėlės spalvos megztiniu. 
Dedu galvą, jis ir pulkininkas Tarlingtonas - to paties lizdo 
paukščiai, nors puikiai žinojau Tarlingtoną esant kur kas svar- 
besnį už Bremberį. (Džiaugiuosi, kad jie nebekomanduoja 
kareiviams. Aš nemėgstu civilių, kurie nepaliauja save vadinę 
majorais ir pulkininkais.) Čia buvo ir šiaip daug visokių liaudies 
atliekų, kurie gėrė arbatą ir patyliukais tarpusavy šnabždėjosi, 
bet nė vieno jų anksčiau nebuvau matęs. Išrūkęs pypkę ar dvi, 
tingokai perkračiau dienos metu surinktas žinias, tačiau siūlo 
galo, už kurio galėčiau išvynioti visą kamuolį, taip ir neaptikau. 
Pamačiau, kad negausi informacija, turima Skyriuje apie šnipi- 
nėjimą Gretlyje, buvo klaidinga. Man tebenarpliojant šabloniš- 
kus, nieko gero nežadančius mažmožius, ėmė transliuoti šeštos 
valandos žinias. Pranešėjas, pasakodamas apie pirmąsias mūsų 
stambias nesėkmes Aftimuosiuose Rytuose, stengėsi įtikinti, 
kad tai tik priešo pastangos atsimokėti už nuostolius, kuriuos 
jis patyręs: numušti du vokiečių naikintuvai, išvesti iš rikiuotės 
keli kulkosvaidžiai, priešas netekęs keliolikos sunkvežimių Li- 
bijoje. Radijas jau kokias dešimt minučių pūtė šitą miglą ir nė 
nemanė baigti, todėl nusprendžiau išeiti. Kadangi baras buvo 
atidaromas žymiai vėliau, viešbutyje nuturėjau ką veikti. Visas 
miestas jau skendėjo tamsos jūroje kaip ir vakar naktį. Aš jau 
buvau bepradedąs keikti save, kam išėjau iš viešbučio, bet 
staiga prisiminiau aną varjete teatrą. Kol tamsoje nusikapsčiau 
iki jo, vaidinimas jau buvo įpusėjęs. Už du šilingus įsigijau 
geriausią vietą parteryje, tačiau joje galėjo išsitekti nebent 

nykštukas, nes suaugusio žmogaus kojos ten niekaip neišsiteko. 
Salė, panaši į nedidelę keturkampę dėžutę, turėjo vienintelį 
balkoną. Čirpino mažytis orkestrėlis, kurio didžiumą sudarė 
apkūnios ir pagyvenusios moterys. Šešios choro blondinės su 
žydiškomis nosimis atliko nuotaikingą skečą. Buvo matyti, jog 
kažkas joms pasakojo, kaip turi atrodyti reviu choras, ir dabar 
jos nėrėsi iš kailio besistengdamos. Gasa Džimbis, „mūsų my- 
limas komikas", pagyvenęs trupės arkliukas, plušo suprakaita- 
vęs, keisdamas klouno skrybėles ir kostiumus, bei retkarčiais 
paliesdamas Gretlį ir jo apylinkes, nuo ko susižavėjusios mote- 
rys balkone tiesiog leipo juokais. Gasa šiaip atrodė neblogai, 
tik visa bėda, kad nebuvo juokingas. Bet man jis paliko žymiai 
geresnį įspūdį, negu tuodu jaunuoliai - Leonardas ir Loris - 
melancholiškai atliekantys banalius numerius; ir radijo daini- 
ninkė, žiauri, ekstravagantiška ledi, besistengianti dainuoti 
sopranu ir apsikarsčiusi pusšimčiu svarų karolių bei apyrankių. 
Net ir būdama visai rimta, jinai gąsdino Žmones, o jei jau imsis 
bandyti patraukti kuklumu, tai įvarys tikrą siaubą. Vėl į sceną 
išėjo šešios blondinės žydaitės, dar atkakliau vaipėsi, demonst- 
ruodamos išmargintas šlaunis. Baigėsi pirmoji dalis, bet mad- 
muzel Fifin, toji kresna plačiaveidė, „dviejų kontinentų 
žvaigždė", kurios nuotraukų buvo pilna lenta, taip ir nepasiro- 
dė. Matyt, ji turėjo žavėti publiką antrojoje dalyje. 

Užsidegus šviesoms, priekyje iš dešinės pamačiau kompani- 
ją, kurioje pastebėjau keletą pažįstamų veidų. Arčiausia manęs 
kiurksojo misteris Perigo. Tarp dviejų jaunų karininkų buvo 
įsispraudusi Šila Kaslsaid, o antrojoje kėdėje už jos pamačiau 
ilgakaklę damą, sėdėjusią priešais mane traukiny - misis Džes- 
mond. Pamatęs ją, prisiminiau ir apkūnų tamsiaveidį svetimšalį 
poną, tąkart apsimetusį nepažįstančiu jos ir vis tiek pasiuntusį 
jai reikšmingą žvilgsnį. Aš susidomėjau: nejaugi šio vyriškio Č čia 
nėra? Žinoma, be jo čia neapsieita. Netrukus pamačiau ir jį, 
stovintį prie sienos, netoli pirmojo išėjimo, už poros žingsnių 

nuo misis Džesmond. Aš užsimaukšlinau ant akių skrybėlę, 
pasistačiau palto apykaklę ir žiūrėjau, kaip jie visi pakilo ir su 
misis Džesmond priekyje nuskubėjo į bufetą. Praeidama pro 
mūsų svetimšalį pažįstamą, misis Džesmond stabtelėjo. Esu 
tikras, jog juodu pašnibždom persimetė keletu žodžių. 

Truputį luktelėjęs ir aš praėjau pro svetimšalį džentelmeną. 
Žvilgtelėjęs pamačiau, kaip jo liūdnos balzganos akys keistai 
sublizgėjo, atpažinusios mane. Tik vienas blykstelėjimas, dau- 
giau nieko. Matyt, miglotai prisiminė savo bendrakeleivį. Ne- 
trukus jis vėl paskendo savo mintyse. Be abejo, tai koks nors 
senas madmuzel Fifin garbintojas, dviejų kontinentų mėgėjas. 

Erdviame bufete dar buvo laisvesnių vietų. Misteris Perigo 
iš karto mane pažino ir tuoj pasisveikino. Šiandien jis neužsa- 
kinėjo gėrimų. Matyt, vaišino misis Džesmond. Misteris Perigo 
apsidžiaugė, išvydęs mane. Iš šalies žiūrint, mudu atrodėme 
tarsi susitikę seni draugai. 

- Na, mano berniuk, - jis patapšnojo man per petį, - mudu 
vėl susitikom. Man ką tik pasakojo, jog vakar, mums išėjus, jūs 
žiaurokai pasielgėte su mūsų bičiuliu Frenku. Tik negalvokite, 
kad aš jus kaltinu. Jokiu būdu. O dabar leiskite jums pasiūlyti 
taurelę. Tuoj aš jus supažindinsiu su misis Džesmond. Nuostabi 
moteris. Nežinau, ką mes veiktume be jos. Ko gersite? Gal man 
pavyks jums gauti trupučiuką viskio. 

Palikęs mane vieną, sprausdamasis pro staliukus, jis nuėjo 
prie baro. Tuojau mane pastebėjo Šila, ir netrukus pro žmonių 
spūstį jos įžūli nosis jau veržėsi prie manęs. 

Kaip ir vakar vakare, ji atrodė keistokai. Sunku buvo pati- 
kėti, jog ji taip greit įkaušo, todėl nusprendžiau, kad tarp 
žmonių ji visą laiką tokia. 

- Klausykite, - tarė ji net nešyptelėjusi. - Jeigu galvojate, kad 
už vakarykštį nuotykį jums atleidžiu, tai labai klystate. Atsipra- 
šykite. 

- Gerai, - pasakiau. 

- Na, laukiu. 

Bet aš tylėjau. Ramiausiai kimšausi pypkę, tarytum Šilos nė 
nebūtų. 

- Aš neteisinu Frenko, netgi džiaugiuosi. Ši pamoka išeis į 
gera. Taip jam ir reikia, nes visą laiką siautėja, o dabar prisie- 
kinėja, pirmai progai pasitaikius, apkulsiąs jus. Bet nesijaudin- 
kite. Atsitiktinai sužinojau, kad jam teks budėti keletą naktų iš 
eilės. 

- Ačiū, - tariau, - bet aš visai nesijaudinu. 

- Na, atsiprašykite. 

- Už ką? 

Ji paėmė mane už rankos. 

- Užtai, kad su manimi bjauriai elgėtės. Jūs pats suprantate, 
tiesa? 

Ji kalbėjo rimtai, tarytum mes būtume buvę seni pažįstami 
ir staiga aš ją būčiau įžeidęs. Ji ir pati nesuvokė savo keisto 
elgesio, o man atrodė, jog aš suvokiau. 

Misteris Perigo su viskiu rankoje stūmėsi prie mūsų. Besi- 
šypsančiose lūpose žėrėjo porcelianas. 

- Štai jums, mielas jaunuoli. Jie dievagojasi atidavę paskutinį 
lašą. Kas atsitiko Šilai? Tikriausiai vėl buvo įkyri? Tu esi mielas 
kūdikis, bet kartais nepakenčiamai įkyrus. 

- O... - Šila norėjo pasakyti kažką šiurkštaus ir nemoteriško, 
tačiau susilaikė. Tuo momentu misteris Perigo reikšmingai 
dirstelėjo į mane. Ne, jis nekvailas žmogus. 

- O dabar noriu jus pristatyti misis Džesmond, - kreipėsi jis 
į mane. - Juk šiandien ii šio vakaro šeimininkė. 

- Tiesą sakant, aš jau pažįstu misis Džesmond, - paaiškinau. 

- Neabejoju, - sušuko piktokai Šila. - Paslaptingus vyrus 
traukia paslaptingos moterys. 

Kol aš žiūrėjau į nueinantį Perigo, Šila prislinko iš užpakalio 
arčiau ir palietė mano alkūnę. Ištekėjusiai už vieno kariškio ir 
turinčiai dešimtis garbintojų kitų tarpe, su kuriais koketavo 

nesivaržydama, Šilai vargu ar vertėjo rūpintis meilės reikalais. 
Tikriausiai ji ir nesirūpino. Tačiau ji spinduliavo kažkokiu 
žavesiu. Mano laimė, Šila buvo ne iš tų jaunų moterų, kuriomis 
Žaviuosi. | 

- Naštai! -sušuko misis Džesmond, kai aš su ja pasisveikinau 
ir buvau pristatytas jos draugijoje esančiam karo lakūnui bei 
jaunesniajam armijos karininkui. - Ar ne kvailai susiklostė? 
Tikiuosi, jūs neužmiršote savo pažado man paskambinti? 

Aš pasakiau, irvisiškai nuoširdžiai, jog rengiausi jai paskam- 
binti sekančią dieną, o pakui pasiteiravau, kaip jai patikęs 
vaidinimas. 

- Tiesiog baisu, ar ne? - sušuko ji, šypsodamasi savo palydo- 
vams. - Niekad dar nebuvau tokioje skylėje. Bet misteris Perigo 
įkalbėjo, o ir vaikinai neprieštaravo. Jie tvirtino, kad vaidinime 
dalyvauja žavinga akrobatė. 

- Nuostabi, - pridūrė lakūnas. 

- Man yra tekę girdėti apie madmuzel Fifin ir anksčiau, - su 
dirbtinu rimtumu pasakė misteris Perigo. - Regis, ją mačiau 
Paryžiuje., Medrano teatre. Įdomus vaizdas - publika choru 
skaičiuoja jos salto. 

- Geras vaidinimas, - pridūrė kariškis. 

- Tad ruoškimės dar pakiurksoti tose bjauriose kėdėse, - 
nusišypsojo visiems misis Džesmond. - Misteri Nilendai, aš 
ruošiu pobūvį, pati gerai nežinodama, kieno garbei. Pietausim 
restorane „Kryžių dama". Prisijungsite prie mūsų? 

Pasakiau su malonumu priimąs pasiūlymą. Mes sugrįžome į 
parterį, ir aš atsidūriau tarp Šilos ir misterio Perigo. Storulis 
svetimšalis tebestovėjo, aisišliejęs į sieną, tačiau į misis Džes- 
mond nebežvilgčiojo. Užuot žiūrėjęs į šešias blondines Žydes, 
visą laiką galvojau api misis Džesmond. Traukiny neturėjau 
progos atidžiau į ją įsižiūrėti, liko atminty tik bendri bruožaiu - 
ilgakaklė, prabangiai apsirengusi, iš pažiūros maloni moteris. 
Dabar susidariau tikrą vaizdą. Tai nebejauna mano amžiaus 

ledi, išlaikiusi puikią figūrą ir glotnų veidą; protingų malonių 
akių. Kaip ir daugeliui moterų, sėkmingai besigrumiančių su 
metų našta, jai trūko natūralumo. Atrodė, supurtytum ją-stip- 
riai ir subyrėtų į gabalėlius. Aš, žinoma, nė nemaniau jos liesti, 
bet ji buvo kažkuo patraukli ir žavinga. Ji panėšėjo į pietų 
kraštų vaisių, per ilgai užsibuvusį kelionėje: nors ir pradėjęs 
pūti iš vidaus, toks vaisius dar skleidžia malonų aromatą. 

- Būkite atsargus, - pašnibždėjo Šila man į ausį. - Tai pavo- 
jinga moteris. Nežinau, kaip paaiškinti, bet pavojinga. 

Aš linktelėjau, nesileisdamas į kalbas, tarsi be galo susido- 
mėjęs įgrįsusiais ir jau matytais Leonardo ir Lorio triukais. 
Mielai būčiau pasiklausęs Šilos apie misis Džesmond, bet šalia 
sėdintis Perigo ausylai gaudė kiekvieną žodelį. 

Jis stebėjo Leonardą ir Lorį, linguodamas galvą ir kartkar- 
tėmis sušukdamas: „Patetiška!“ Man knietėjo pasakyti miste- 
riui Perigo, kad jis panašus į vieną iš tų komikų. Šilos 
bakstelėtas į pašonę, įsitikinau, kad ir ji galvoja tą patį. Gasa, 
„mūsų mylimas komikas“, dar stropiau įniko į darbą, žavėda- 
mas publiką, ypač kariškius ir Šilą, kuri nuo jo banalių pokštų 
tiesiog plyšo juokais. Ji kikeno lygiai tose pačiose vietose ir 
lygiai taip pat, kaip jaunos fabriko darbininkės balkone. Man 
daug kas paaiškėjo. Aš greit sumojau, kad misteris Perigo taip 
smalsiai žvalgosi į Šilą toli gražu ne iš meilės jai. Bent kiek 
įdėmiau žvilgtelėti į misis Džesmond negalėjau, nes mudu skyrė 
trejetas kėdžių. Matyt, ji nuobodžiavo, nes nepratarė nė žo- 
džio. Tik aš nenuobodžiavau. 

O kai į sceną išėjo madmuzel Fifin, apie nuobodulį nebuvo 
kada nė galvoti. Ant trapecijos su žiedais ji išdarinėjo įvairiau- 
sius triukus. Ji atrodė stipri kaip jauna kumelaitė ir drauge 
stebėtinai mikli, todėl su savo kūnu išdarinėjo keisčiausius 
dalykus. Kreipdamasi į publiką, ji paprašė žiūrovus suskaičiuo- 
ti, kiek kartų pakartosianti kiekvieną stulbinantį triuką, ir visa 
salė ėmė murmėti „Vienas, du, trys, keturi, penki" ir taip toliau. 

Vieną triuką ji pakartojo septynis kartus, kitą - vienuolika, 
trečią - šešis, sekantį - penkiolika. Galutinį skaičių kiekvieną 
kartą ji paskelbdavo pati. Ji buvo nekalbi, bet man atrodė, jog 
ji kilusi iš Elzaso. Per ilgus metus išsiugdžiusi nuostabius akro- 
batikos įgūdžius ir puikų reviu stilių, ji turėjo didelį pasisekimą. 

- Žvilgtelėkit į misterį Perigo, - pakuždėjo Šila, - dabar aišku, 
kuo jis sužavėtas. 

Išgirdęs šiuos žodžius, jis staiga atsisuko. Jo įprastinėje šyp- 
senoje vėl baltavo dantys, o skruostuose dingo raukšlės. Tačiau 
suklaidinti jam manęs nepavyko, nes aš mačiau ir kitokį misterį 
Perigo. Dar neprabėgo nė pora minučių, kai Fifin išėjo į sceną, 
o jam akrobatės triukai tiesiog užčiaupė kvapą. Nekrustelėda- 
mas galvos, skersomis pašnairavęs misterio Perigo pusėn, pa- 
mačiau, kad jis net prisimerkęs seka rampos šviesoje 
besiraitančią figūrą ir visiškai rimtai, tarytum akrobatės impre- 
sarijus, skaičiuoja jos salto. 

- Prisipažinkite, kad jūs sužavėtas, - šūktelėjo jam Šila, ko! 
madmuzel! Fifin gana abejingai klausėsi mūsų audringų aplo- 
dismentų. 

Bet misteris Perigo jau spėjo pasikeisti. Jis vėl tapo eiliniu 
žiūrovu. 

- Žinoma, brangioji, - suspigo jis. - Žiūrėdamas į ją, jautiesi 
mažytis ir silpnas padaras. Aš dievinu ją. Kokios rankos! Kokie 
klubai! Suprantate, susilažinau pats su savim, kiek kartų jai 
pasiseks salto. Ir išlošiau trisdešimt du su puse šilingo iš savęs. 
Suprantate? - pridūrė specialiai man. 

- Taip, suprantu, - atsakiau. Žinoma, supratau ne viską, bet 
šį tą jau spėjau suvokti. 

Išėję iš teatro, radome du automobilius. Aš pasirinkau tą, į 
kurį įsėdo Šila, misteris Perigo, o vairavo kariškis. Mus supo 
tamsi ir darganota naktis. Misteris Perigo tylėjo, aš taip pat 
neturėjau ko sakyti. Tik Šila ir kariškis be paliovos tauškė 
niekus. Aš jaučiausiau prislėgtas. Tai mano įprasta būsena, kai 

išeinu iš pasilinksminimo, nieko nedavusio' nei širdžiai, nei 
protui; be to, buvau išalkęs ir norėjau išgerti. Taip ir pasakiau. 

- Nesijaudinkit, brangusis, - šūktelėjo per petį Šila. - Jūsų 
laukia stebuklingi pietūs ir gėrimai. Pats pamatysit. Tiesiog 
nesuprantu, kaip misis Džesmond tai sugeba. 

Mes sutojome, bet kur - tamsoje negalėjau susigaudyti. 
Automobiliui nutilus, išgirdau šokių muziką. 

- Neužmirškim, - kreipėsi maloniai į mus misteris Perigo, - 
kad nuo Arktikos iki Juododsios jūros tūkstančiai žmonių mirš- 
ta šaltyje. Graikijoje ir Lenkijoje milijonai miršta iš bado. To- 
limuosiuose Rytuose žmonės, galbūt jų tarpe ir mūsų draugai, 
žūsta durtuvų atakose. 

- O, dėl dievo! - sušuko Šila. 

- Gerai, brangioji, gerai, gerai! - nusijuokė misteris Perigo, 
lipdamas iš automobilio. Jis protingas, 0 protingas Žmogus 
negali nesistebėti, kodėl mes pasirinkom tokį beprasmišką 
kelią. 

- Kad sumuštumėn Hitlerį, - sumurmėjo jaunesnysis kari- 
ninkas, kuklus vaikinas. 

- Be abejo, - piktdžiugiškai tarė misteris Perigo. - Tik ar 
galim mes sumušti Hitlerį? 

- Oho, tik pamanykit, - pasakė kariškis, nepatenkintas po- 
kalbiu. 

- Ak, baikit pagaliau vieną kartą ginčytis. Lyg nebūtų apie 
ką šnekėti, - pasakė Šila. Ji visada taip sakydavo - tarytum ką 
tik būtų pabaigusi pusės paros tarnybą teatre. O iš tikrųjų, ko 
gero, pudravosi nosytę ir skambino bičiuliams nuo pat ankstyvo 
ryto. Bet tai tebuvo tik vaidinimas, stengimasis kai kam įtikti. 
Ir aš tai žinojau. O ji irgi suprato, kad aš žinau. 

Svarbiausias dalykas svečiui, atėjusiam į „Kryžių damą" - 
pabuvoti kokteilių bare. Ir ne vien dėl to, kad norėtum išgerti, 
O ir todėl, kad čia visus traukė svetingasis Džo. Ištisą dešimtį 
minučių pokalbis sukosi vien apie Džo. Jis, matyt, šiame resto- 

rane buvo įžymi asmenybė. Tas brangias savybes kelneris atsi- 
vežė iš Londono, kur jis garsėjo kokteiliais Borianio restorane, 
Ir visi jautė padėką šiam žmogui, nepasididžiavusiam išvažiuoti 
iš Londono ir apsigyventi provinciališkame Gretlyje. Reikia 
pasakyti, jog jis puikiai nusimanė apie gėrimus ir žinojo, iš kur 
jų gauti. Pora martinių, kuriuos jis man padarė, buvo puikiau- 
sios rūšies; tokio gėrimo jau seniai buvau ragavęs. 

Džo buvo guvus tvarkingas vaikinas su baltu švarku. Svečius 
jis aptarnaudavo greitai, buvo paslaupus, nevengdavo pralinks- 
minti juos įdomiais anekdotais, kuriuos pasakojo su amerikie- 
tišku akcentu. Kažkuo jis panešėjo į jūreivį. Galėjai gėrėtis, 
kaip jis dirbo. 

Pietauti sėdome aštuoniese. Greta buvo šokių aikštelė, ir 
salė atrodė kur kas geriau, negu galima buvo laukti. Šila nekly- 
do - misis Džesmond vaišino nuostabiai. Pietūs buvo puikūs 
kaip ir kokteilis. Omarai, kepta antis, sūrio sufle, aukščiausios 
rūšies klaretas bei likeris su konjaku. Aš atsisėdau tarp misis 
Džesmond ir Šilos. Joms asistavo karo lakūnas su jaunesniuoju 
karininku. Žinoma, nuo mūsų toli nepasitraukė ir misteris 
Perigo, kuris, kuo puikiausiai nusiteikęs, gėrė, užkandžiavo ir 
plepėjo su kitomis dviem nuobodžiomis moterimis. Aš niekaip 
negalėjau suprasti, kodėl misis Džesmond skiria man tiek dė- 
mesio. Juk aš nė per nago juodymą netikau jos skoniui, be to, 
kiekvienam buvo aišku, jog ji domisi karo lakūnu, o šiam visa 
tai nelabai patiko. 

Manęs laukė siurprizas. Salėje pamačiau savo draugę iš 
suvenyrų krautuvės, mis Ekston, kuri šoko su apkūniu eskad- 
rilės vadu. Ji atrodė žavingai. Kai vakar jai užsiminiau apie šį 
restoraną, ji sakė, girdėjusi apie jį, tačiau nė žodžio neprasitarė, 
kad šiandien ruošiasi čia pabuvoti. Žinoma, tada ji galėjo ir 
nežinoti, kad pateks čionai. Šila pastebėjo mane žvalgantis į mis 
Ekston. 

- Toji moteris prekiauja iki gyvo kaulo įgrisusiais niekučiais, 
ar ne? - pasakė Šila. 

- Nejaugi? - paklausiau. - Aš kaip ruošiausi paklausti, kas ji 
per viena. 

- Taip, - patvirtino Šila, suraukusi antakius. - Žinokit, ji 
žymiai senesnė, negu atrodo iš tolo. Nepatinka ji man. 

Aš nusijuokiau ir paklausiau: 

- Kodėl? 

- Viena, ji yra snobė, o antra - melagė. 

Aš žinojau, kad ji melagė, o snobiškūmas manęs nedomino. 

- Tai viskas? - paklausiau, stengdamasis nepasirodyti smal- 
sus. 
- Ne, - Šila pagalvojo, - ji kažkuo atstumianti. Žvilgtelėkite 
iš arčiau į jos akis. - Ji pasisuko ir, žiūrėdama į mane, tarė: - Aš 
nesu kvaila, įsidėmėkit. Jei kartais kvailokai elgiuosi, tai dar 
nesako, jog tokia ir esu. Aš pažįstu gyvenimą ir pažįstu geriau, 
negu dauguma šitų žmonių. 

- Taip, Žinau, - patvirtinau ir taip pat dirstelėjau jai į akis. 

Po šitos pastabos iš Šilos veido dingo dirbtinis linksmas 
įžūlumas, ji pabalo. Vienu ypu išgėrusi likusį vyną, ji kreipėsi į 
mane: 

- Eime pašokti. 

Šokti neturėjau jokio noro, tačiau šokant pokalbis geriau 
mezgasi, negu prie stalo. 

- Kalbėkit toliau, - paprašiau, mudviem įsijungus į šokio 
ritmą. 

- Jūs norite mane išduoti? - sušnibždėjo ji. Pajutau, kaip 
mano delne sudrebėjo jos pirštai. 

Aš suvaidinau suglumusį, bet iš tikrųjų jos klausimas manęs 
visai nenustebino. 

- Okąjūs esate padariusi blogo? 

- Daug ką. Jūs puikiai žinote. Aš jau vakar vakare supratau, 
kad jūs viską žinote. Aš esu mačiusi jus kažkur anksčiau, bet 
negaliu prisiminti kur. Dėl to ir kankinausi visą naktį. 

- Be reikalo jaudinatės, - nuraminau. - O dėl jūsų susirūpi- 
nimo turiu pasakyti, kad man net į galvą nešovė mintis jus 
išduoti. Pagaliau aš nežinau, kuo jūs nusikaltot ir kam jus 
išduoti, jei kažką padarėte. Geriau palikim šią temą. 

Ji smalsiai pasižiūrėjo į mane, linktelėjo galvą ir vėl nusišyp- 
sojo. 

Orkestrui baigus groti, šokėjai pradėjo ploti, ir muzika vėl 
suskambėjo. Mudu šokome toliau. 

- Net negalvojau, kad esama tokių jaukių vietų nuošaliuose 
Anglijos pramonės miesteliuose, - pasakiau. 

- Niekur kitur ir nėra. Tik mums Gretlyje nusišypsojo laimė. 
Dievas žino, ar ilgam. 

- Kam restoranas priklauso? 

- Nejaugi jūs dar nepastebėjote šeimininko? Štai ten stovi - 
tas nedidukas vyriškis. Taip, tai restorano savininkas misteris 
Setlis. Sunku patikėti, ar ne? 

- Tikrai, niekada nepagalvočiau. - Mes priartėjome prie 
vyriškio, ir aš panorau pasitikslinti. - Jūs turėjote galvoje šitą 
neaukštą vyriškį, tiesa? 

- Taip, misterį Setįį, - ji pakartojo. Pastebėjęs ją, misteris 
Setlis maloniai nusišypsojo ir nusilenkė, bet, pamatęs mane, 
tuoj surimtėjo. Ne, tai ne misteris Setlis, ir aš galėjau lažintis iš 
savo metinio uždarbio. Galjis ir tvarko šį restoraną, bet jis tikrai 
ne jo. Aš šį žmogų buvau sutikęs Glazgove, - mane tąsyk kaip 
tik ir pastebėjo misis Džesmond. Tada jo pavardė buvo kitokia, 
- Fenkrestas, - ir vargu ar jam tada būtų užtekę apsimokėti už 
šio restorano peilius ir šakutes, nekalbant jau apie visa kita. Jis 
nežinojo apie mano ryšius su Skyriumi, gal net iš viso nenutuo- 
kė, kad toks egzistuoja, tačiau keletą kartų Glazgove matė 
mane su policijos karininku. Jis, matyt, pamanė, kad ir aš iš 

policijos. Šiaip ar taip, jis dingo iš salės taip greit, kaip ir šypsena 
nuo jo veido. Taip, šia vieta verta pasidomėti ne vien dėl keptų 
"ančių ir gėrimų. 

- Atrodo, jūs nesigailite čia apsilankęs? - paklausė Šila. 

- Taip, aš tiesiog džiaugiuosi. Labai malonu, kad misis Džes- 
mond pakvietė mane. 

- Kartais ji mėgsta, kaip pati sako, „pašvęsti“, O paskui keletą 
dienų niekas nemato jos. Zinoma, tai nereiškia, kad ji nesusi- 
tikinėja su lakūnais arba armijos vaikinais, kuriems dabar mei- 
linasi. Vienas dievas težino, kada ir kur jie aplanko ją. 

- Šitaip, Šila, negražu šnekėti apie moterį, kuri jus vaišina, - 
pasakiau. - Mūsų kompanija jau, regis, išsiskirstė. Ką darysim? 

- Grįšim ir paprašysim Džo poros taurelių viskio su soda, - 
tarė Šila. 

Kol ėjom prie bufeto, iš Šilos pasakojimo supratau, kad 
restoranas labai laimingas, susiradęs tokį barmeną. Niekas taip 
nemoka aptarnauti ir rūpintis svečiais, kaip Džo. Jis tiesiog 
nepakeičiamas. | 

- Man regis, ir aš jį įsimylėsiu, - pasakiau, negalėdamas 
suvokti, kur dingo misis Džesmond ir misteris Perigo. Kokteilių 
bare jų nebuvo. Tikriausiai čia kur nors turi būti vestibiulis. 

Džo pasakojo vaikinams vienos našlės nuotykius su prieš- 
lėktuvinės gynybos viršininku. Visų nuotaika buvo puiki. Bai- 
gęs anekdotą, Džo padavė man kokteilius. Aš apsidžiaugiau, 
pastebėjęs Šilą gyvai šnekučiuojantis su pora kariškių. Padavęs 
jai viskį, vienu ypu išmečiau savąjį ir išėjau iš baro, visai nenu- 

tuokdamas, ką veiksiu toliau. 

Koridoriuje, priešais salę, pamačiau duris, prie kurių kabėjo 
užrašas „Pašaliniams įeiti draudžiama". Aš pastūmiau duris ir, 
šūktelėjęs „atsiprašau!“, vėl uždariau jas. Galvojau čia surasiąs 
Frenkrestą, nes kambarys buvo panašus į valdytojo kabinetą, 
bet jo nebuvo. Užtat ten išvydau kitą žmogų - storulį, tamsų 
svetimšalį, šįvakar jau sutiktą teatre. 

Koridoriaus gale, kairėje pusėje, pastebėjau įėjimą į nesko- 
ningai apstatytą svetainę. Susėdę prie mažų staliukų, žmonės 
gurkšnojo ir klausėsi radijo. Aš stabtelėjau, - ne, nesuklydau: 
misteris Perigo, abi nuobodžios damos ir jaunasis kariškis buvo 
ten. Priešais įėjimą, koridoriaus dešinėje, pamačiau siaurokus 
ir blogai apšviestus laiptukus. Net ir blausioje šviesoje atpaži- 
nau lipantį žmogų - tai buvo Fenkrestas, dabartinis Setlis. Šį 
kartą jam nuo manęs pasprukti nepavyko. 

- Sveiki! - kandžiai pasakiau. 

- A-a, sveiki! Misteris Nilendas, jei neklystu? 

- Tas pats. O kaip jus dabar vadinti?.. 

- Užsukime į kabinetą, - skubiai pakvietė jis, - išgersim po 
taurelę. 

Mudu sugrįžome į tą patį kambarį, kur aš ką tik buvau 
įsmukęs, tačiau storulio svetimšalio jau nebebuvo. Dabar pa- 
stebėjau kambary esant dar vienas duris. 

- Matot, misteri Nilendai, - sutrikęs teisinosi Fenkrestas, - 
paskutinio mūsų susitikimo metu aš buvau apsipykęs su žmona. 
Beje, kur mudu paskutinį kartą matėmės? 

- Glazgove. Regis, tąkart jūs turėjote reikalų su policija. 

Tada jis, norėdamas gauti eksportui licenziją, buvo įstrigęs 
Prekybos valdyboje. Suprantama, toks asmuo manęs nedomi- 
no. Nebent tik pastebėčiau jį vedant sandėrį su žmonėmis, 
kuriais domisi Skyrius. Bet šitas žmogeliukas buvo suktas, ir aš 
jo nemėgau. Jis buvo vienas tokių draugužių, kurie balansuoja 
ant blogio ribos; ir ne todėl, kad iš prigimties būtų blogi, - 
paprasčiausiai jie mėgsta, nieko nedirbdami, pralobti. Tokių 
tūkstančiai, ir kuo greičiau juos iškrapštysime iš kabinetų gūžtų 
ir priversime kirsti medžius bei tiesti kelius, tuo daugiau laimės 
visi kiti. 

- Įvyko mažas nesusipratimas, - pasakė jis greitai. - Kaipjums 
minėjau, buvau šiek tiek apsipykęs su žmona. Čia įsidarbinau, 

pasikeitęs pavardę, - pasivadinau Setliu, kad ji nesurastų. Štai 
ir viskas. Išgersim, misteri Nilendai? 

- Ne, ačiū. O kodėl jus čia visi laiko savininku? 

- O iš kur jūs žinote, kad aš ne savininkas? 

- O iš kur aš žinau, kad jūs nesate karo laivyno sunkaus 
svorio čempionas? 

- Tai visai kas kita. Jums užtenka tik dirstelėti į mane... 

- Aš taip ir darau. 

Bent pusę minutės nuo jo nenuleidau žvilgsnio. Jis buvo 
labai neramus, varžėsi. Šito negalėjo paslėpti nei cigaretės, nei 
viskis. 

- Tai kas vis dėlto čia savininkas? 

Jis baikščiai apsižvalgė ir, gūžtelėjęs pečiais, pasikrapštė 
praplikusį pakaušį. Jis jautėsi labai nepatogiai, o aš tuo džiau- 
giuosi. 

- Nemanau, kad jūs turit teisę šito mane klausinėti, ir negaliu 
atsakyti į šitą klausimą. 

- Labai gerai galit, Fenkrestai, - nenusileidau. - Galiu pakar- 
toti klausimą. Ir nebūkite taip įsitikinęs, kad aš neturiu teisės 
tuo pasidomėti. Na, sakykite. 

Jis nebesipriešino. 

- Tai misis Džesmond nuosavybė, - sumurmėjo jis, - bet 
niekas šito neturi Žinoti, todėl prašyčiau niekam neprasitarti, 
kad aš jums papasakojau. Juk jūs šįvakar su ja pietavote, ar ne? 

- Taip. Puikiai pavaišino. O kas ji tokia? 

- Aš ir pats mažai apie ją Žinau, patikėkit, misteri Nilendai, 
- atsakė jis nuoširdžiau. - Kiek žinau, ji našlė. Anksčiau ištai- 
gingai gyveno Rivieroje, į Angliją sugrįžo prieš pat Prancūzijos 
žlugimą. Matyt, ji turi begalę pinigų, nes šią vietelę įsigijo ne 
dėl pelno, o tik malonumui. Kai kuriuos čia dirbančius žmones 
ji pažinojo anksčiau. Jie dėkingi savininkei, aprūpinusiai juos 
darbu. Pavyzdžiui, virėjas, o taip pat Džo. 

- Ji pažinojo Džo, kai jis dirbo Boranio restorane, ar ne? 

- Taip, - atsakė Fenkrestas. - Kai Boranį subombardavo, 
Džo liko be darbo. Pašlijus nervams, jis nusprendė išsikraustyti 
iš Londono, ir tada jinai atsivedė jį čia. 

Tai buvo panašu į tiesą. Tik vienas netikslumas - sumaišytos 
datos - kėlė įtarimą. Prisiminiau, kad Boranio restoranas buvo 
subombarduotas tūkstantis devyni šimtai keturiasdešimtųjų 
spalyje. Nejaugi Džo prireikė visų metų ištirti savo nervams ir 
atvažiuoti čionai? 

- Puiku, - tariau. - Jūs laimingi, kad susiradot tokį barmeną. 
Jis turi didelį pasisekimą. Turbūt pinigai plaukte plaukia. 

- Nesiskundžiam, - sutiko jis. - Visa laimė, kad mums pasi- 
seka iš atsargų nutverti skanėstų - konservų, gero vyno, konja- 
ko. 

- Progai pasitaikius, Fenkrestai, jūs man patarsite, kur galė- 
čiau nusipirkti ką tik ragautų omarų konservų ir keptą antį. 

- Atleiskite, - atsiprašė jis, kažkam pabarbenus į duris. 

Įėjo oficiantas, ir jiedu persimetė keliais žodžiais. Iš to, kaip 
lengvai jis paliko mane vieną kabinete, supratau, kad šniukšti- 
nėk nešniukštinėjęs, - čia nieko svarbaus nėra. Užtat, abiem 
išėjus, priėjau prie antrųjų durų, pro kurias, matyt, išsinešdino 
tas svetimšalis. Jos buvo neužrakintos. Pravėręs jas, pamačiau 
plačius neapšviestus laiptus. Uždaręs duris, įjungiau žibintuvėlį 
ir patyliukais ėmiau kopti aukštyn. 

Palypėjęs pastebėjau dar vienas neužrakintas duris. Dabar 
pasijutau atsidūręs kažkokio buto prieškambaryje. Stabtelėjau 
ir ėmiau klausytis, apie ką šnekama iš dešinės esančiame kam- 
baryje, tikriausiai svetainėje. Net priglaudęs prie durų ausį, 
nieko nesupratau. Balsų irgi negalėjau atpažinti. 

Prieškambaryje buvo tamsu nors į akį durk. Tik blausi šviesa 
skverbėsi iš po durų, vedančių į pagrindinį koridorių. Kažkas 
už jų sušlamėjo. Staiga iš tarpdurio švystelėjo siauras šviesos 
pluoštas ir ėmė platėti. Kažkas lėtai vėrė duris. Aš šoktelėjau 

atatupstas ir prisišliejau prie miegamojo durų. Tik iš ten galėjau 
nepasiektas šviesos pamatyti įeinantįjį. 

Tai buvo misteris Perigo. Jis vikriai įsmuko į prieškambarį 
ir tyliai uždarė duris. Misteris Perigo sukosi be priekaištų, ir, 
jei taip pat apsukriai prekiavo meno kūriniais, tai jam turbūt 
neblogai sekėsi. Abu stovėjome tamsoje. Aš sulaikiau kvapą. 
Supratau, jog jis čia įsmuko dėl to paties, kaip ir aš: mudu 
domino svetainėje užsimezgęs pokalbis. Be abejo, jis prisėlins 
prie tų pačių durų, stabtelės šalia manęs, ir viskas paaiškės. 

Netikėtai svetainės durys atsivėrė, ir laiptų aikštelę užliejo 
šviesa. Priešais mane, šviesos nutviekstas, stovėjo misteris Pe- 
rigo. Suvaidinęs ką tik atėjusį, už jo nugaros mindžiukavau aš. 
Svetainės tarpdury su odiniu lagaminuku sustojo storulis tam- 
siaveidis svetimšalis. Už jo pamačiau misis Džesmond. Ji čia 
jautėsi kaip savo namuose. Nieko nepasakysi, maloni scena. 
Reikėjo nedelsiant kažką sakyti. 

- Ak, atleiskite, misis Džesmond, - atsiprašiau, žvilgtelėjęs į 
juos pro misterio Perigo petį. - Mes sutrukdėme? Misteris 
Setlis patarė mudviem jūsų ieškoti čia, bet jei jūs užsiėmus... 

- Stabtelėję prie durų, mudu suabejojome, ar verta jus truk- 
dyti, - susigriebė ir misteris Perigo. 

- Ką jūs! Kokios čia gali būti kalbos, - nusišypsojo misis 
Džesmond. - Užeikite. Ir jūs, misteri Timonai, privalote dar 
valandėlę pasilikti. Nevalia taip nežmoniškai skubėti. Mat jis 
visą laiką užsiėmęs, - kreipėsi ji į mus. Jos plepus liežuvis leido 
misteriui Timonui truputį atsikvošėti, nes buvo matyti, jog tas, 
pamatęs mus, vos neg2*:0 šoko. Sus'iaud'-ęs jis burbtelėjo o 
nosimi kažką nesuprantamo, šyptelėjo ir sugrįžo į kambarį. 
Mudu taip pat įėjome į vidų. 

Aprašinėdamas traukiny sutiktą -amsiaveidį svetimšalį, sa- 
kiau, kad juo domėtis neverta, nes jis per daug aiškus užsienie- 
tis. Bet vagone jis neištarė nė vieno žodžio. Dabar, išgirdęs jį 

kalbant, nustebau. Šitas misteris Timonas šnekėjo aiškia Lan- 
kašyro tartimi. 

- Negaliu ilgai užtrukti, nes naktiniu traukiniu išvažiuoju 
Mančesterin, - pasakė jis. 

- A, tai jūs gyvenate Mančesteryje, misteri Timonai? - pasi- 
domėjo misteris Perigo. 

- Nuo pat mažumės, - atsakė jis nuoširdžiai. - Žinau, dauge- 
liui Mančesteris nepatinka, o man jis prie širdies. 

Nors jis kalbėjo kuo tarmiškiausiai, vis dėlto atrodė, jog jis 
sugautas kur tarp Salonikų ar Basros ir čia nuleistas parašiutu. 
Aš niekada nebuvau sutikęs žmogaus, kuris būtų taip nepana- 
šus į lankašyrietį. Ir vis dėlto tokį akcentą galėjo turėti tik 
žmogus, išgyvenęs Lankašyre daugelį metų. 

Misis Džesmond pylė mums gėrimus, o misteriui Timonui 
padavė tik tonizuojančio vandens. Jis pareiškė visą gyvenimą 
buvęs blaivininkas. 

- Nė lašelio nesam ragavę - nei aš, nei mano tėvas, - pridūrė 
jis, šnairuodamas į odinį lagaminuką galbūt prikimštą purvinų 
banknotų. 

Svetainė mus stebino kaip ir pats misteris Timonas bei ką 
tik apačioje suvalgyti pietūs. Nesitikėjau užmiesčio restorane 
pamatysiąs tokį kambarį. Traukė akį baldai, o paveikslai tiesiog 
žavėte žavėjo. Jei misteris Perigo būtu tikrai paveikslų mėgėjas, 
jis turėtų pulti prie šių sienų kaip alkanas šuo, pajutęs mėsos 
gabalą. 

Ištuštinęs taurę, atsistojau. Misteris Perigo plepėjo su misis 
Džesmond; mūsų akyse stengėsi nenuobodžiauti ir misteris 
Timonas, nors troško kuo greičiau iš čia išsprukti. Ėmiau vaikš- 
tinėti po kambarį, žiūrinėdamas paveikslus. Aš mėgstu tapybą, 
nors ir nesu meno žinovas. Ne, misis Džesmond Prancūzijoje 
neišleido veitui laiko ir pinigų. Jisukaupė ten brangų turtą. Ant 
sienos kabėjo viena geriausių kada nors matytų Utriljo gatvės 
scenų, Bonaro vyšnių sodas, primenąs prarasto pasaulio aki- 

mirkas; pora ar trys Dereno paveikslai ir žydrasis Pikaso, ko 
gero, vertingesnis už visą „Kryžių damą". Tai toli gražu ne 
viskas, bet aš neturėjau laiko į kitus bent kiek atidžiau Žvilgte- 
lėti. 

- Jūs turite puikią kolekciją, - kreipiausi į misis Džesmond. 

- Taip, taip, - žaibiškai pritarė misteris Perigo. - Maloninga- 
jai šeimininkei leidus, prie šių paveikslų aš prarymojau ištisas 
valandas, ar ne? 

Jo žodžius patvirtino misis Džesmond. Patenkintas misteris 
Perigo linktelėjo ir, žiūrėdamas į mane, nusišypsojo, tarytum 
suprasdamas mano mintis. 

Misteris Timonas pasičiupo lagaminą ir ėmė dievagotis ne- 
galįs ilgiau pasilikti nė minutės. Misis Džesmond išlydėjo jį į 
koridorių. 

- Pasisekė, kad mes šitaip atėjome drauge, - pašnibždėjo 
misteris Perigo, - ar ne taip? Beje, aš jūsų ką tik ieškojau. 

- Aš šnekučiavausi su misteriu Setliu. 

- Ak taip. Banalus žmogelis, tas misteris Setlis. Bent man 
taip atrodo. Sunku patikėti, kad jis turėjo kapitalo atidaryti ir 
išlaikyti šiai užuovėjai. 

- Aš irgi negaliu įsivaizduoti, - pridūriau šypsodamasis. 

- Taip, tai neįmanoma. O tokia moteris, kaip misis Džes- 
mond, - džiugiai nusišypsojo misteris Perigo, - tokia moteris gali 
valdyti šią vietelę vien savo malonumui, ir labai sėkmingai. 

- Galbūt. Bet aš jos taip pat nepažįstu, kaip ir jūs. 

- Aš jos gerai nepažįstu, - sušnibždėjo misteris Perigo pa- 
slaptingai. - Aš čia neturiu artimų žmonių. Gyvenu kaip kalinys. 
Ne, ne, - skubotai pridūrė jis, - ne visiškai taip. Aš jaučiu, kad 
misis Džesmond mane kažkuo praturtina. Jūs ir pats tai paju- 
tote, žvalgydamasis po šį puikų kambarį. Jos draugijoje aš 
užmirštu šį prakeiktą karą, ir už tai esu jai dėkingas. Todėl ir 
nedrįsau praverti durų, bijodamas ją sutrukdyti. Beje, aš pažįstu 
ir mūsų draugužį Timoną iš Mančesterio, nors, patikėkite, jis 

kur kas panašesnis į aną Atėnų Timoną. Spėju šį žmogelį 
bizniaujant su misis Džesmond. 

- Kuo būtent? 

Jis nusijuokė ir papurtė galvą. 

- Net nenutuokiu. Ar jums patinka Rualto darbai? Jei juo 
domitės, čia yra puikus kūrinys. 

Netrukus sugrįžo misis Džesmond. Ji žavingai mums nusi- 
šypsojo. Galbūt ji anksčiau nesusigaudė, bet dabar turėjo su- 
prasti, kad mudu čia atsibastėme ne su Setlio Žinia, o patys 
nemandagiai įsilaužėme. Bet ji nė kiek nesijaudino. 

- Aš ką tik pasakojau misteriui Nilendui apie Rualtą, - 
pasakė misteris Perigo. 

- Ojjis prisipažino galįs užmiršti šį baisų karą tik jūsų drau- 
gijoje, misis Džesmond, - pasakiau pagarbiai, žiūrėdamas į jos 
ilgą kaklą ir švelnius skruostus. 

- Malonėkite prisėsti ir jauskitės kaip namie, - tarė ji, grakš- 
čiai Žžingsniuodama prie senovinio krėslo su aukšta atkalte. 
Stebėdamas jos eiseną, aš net pagalvojau, kad jaunystėje ji 
lankė baleto mokyklą. - Misteris Perigo nemėgsta karo. O jūs, 
misteri Nilendai? 

Aš skėstelėjau rankomis. 

- Atvirai sakant, jis niekam ne prie širdies, - pasakiau. 

- Misteris Nilendas, - švelniai įsiterpė misteris Perigo, - 
protingas žmogus, tik kartais mėgsta apsimesti esąs naivokas. 

Man jo replika nepatiko, bet aš vaidinau ir toliau: 

- Aš taip manau. Esu kanadietis. Atvažiavau čia uždarbiauti. 
Kol nesušilau padų, geriau daug nekalbėti. | 

- Taip, užsidirbti, - pasakė misis Džesmond. - Girdėjau, 
šiandien lankėtės Čarierio elektros kompanijoje. 

Aš pasižiūrėjau į ją. 

- Iš kur jūs žinote? - naiviai paklausiau. Tai labai derinosi su 
mano role. 

- Be misis Džesmond Gretlyje nė pelytė nekrepštelės, - tarė 
misteris Perigo. - Ji žino viską. 

- Ne viską, - nusišypsojo jinai. - Viena galiu pasakyti: ko 
nežinau aš, klauskite misterį Perigo. Mes abu juk nieko daugiau 
neveikiame, tik slampinėjame pakampiais ir klausomės plepa- 
lų. Taip, misteri Perigo, mes negalime pasididžiuoti prisidėję 
prie šio svarbaus karo, ar ne? 

- Manau, jūsų indėlis svaresnis, negu mano, - saldžiai pasakė 
misteris Perigo. - Na, kad ir ši vieta. Aš turiu omeny jūsų 
sugebėjimą suburti prie vaišių stalo mūsų puikų jaunimą. O 
kokia čia mano veikla? Bastausi aplink, ir tiek. Bet mūsų 
pergale aš netikiu. 

- Na, na, pritrenksite misterį Nilendą. 

- Nieko. Aš turiu savo nuomonę, - įsiterpiau. 

- Suprantama, - tarė misteris Perigo, - ir aš labai norėčiau ją 
išgirsti. 

- Ne, pirma išdėstykit savąją. Suprantate, man, ieškančiam 
darbo, reikia būti atsargiam. 

- Čia galite šnekėti atvirai, - užtikrino misis Džesmond. - Ar 
ne taip, misteri Perigo? 

- Žinoma, bet jis to nežino, - atsakė misteris Perigo. - Aš 
niekada neslepiu savo požiūrio, nebent tik privengiu tokio 
plauko ultrapatriotų, kaip pulkininkas Tarlingtonas. Žinoma, 
gal tai savanaudiškas požiūris, bet aš neapsimetu kitokiu. Mano 
nuomone, pasaulis, kuriame aš gyvenu, kurį myliu, vargu ar 
išsilaikys, jei mes tęsime šį karą. Sakysim, įveikiame Hitlerį, - 
nors kol kas neparodėme, jog galime tą padaryti, - bet laimėsi- 
me jau visiškai išsekę. O kai ateis vadinamoji pergalė, pasaulį, 
pasidalinę įtakos sferomis, valdys Amerika ir Tarybų Sąjunga. 
Tai, mano nuomone, beviltiška ateitis. Todėl - pasakysiu kaip 
griežtą paslaptį, misteri Nilendai, - aš nematau prasmės toliau 
tęsti karą. Protingiau pasielgtume, susitarę su vokiečiais. Ne- 
būtinai su Hitleriu, bet nors su Generaliniu štabu. 

- Ir aš taip galvojau. net Rusijai dar neįstojus į karą, - pritarė 
jamsurimtėjusi misis Džesmond. - O dabar tuo pilnai įsitikinau. 

- Kuo? - paklausiau. 

- Mano nuomone, tiesiog kvaila tęsti karą. Tuo labiau, jį 
kariaudami, pasitarnaujame bolševikams. Mes nieko neišloši- 
me, O prarasti galime daug ką. 

Ašdirstelėjau į ją, paskui lėtai apžvelgiau kambarį. Galvojau 
apie pirmąją šio karo žiemą, mūsų nepasiruošimą rimtai kariau- 
ti. Tada Paryžiaus salonuose, panašiuose į šį, turbūt netrūko 
moterų, panašių į misis Džesmond. Gražių moterų, protingų 
moterų, apsišvietusių moterų, ilgakaklių, išsikvėpinusių Žiur- 
kių. 

Akies krašteliu pasiebėjau, kaip ji reikšmingai susižvilgčiojo 
su misteriu Perigo. Metas buvo ir man prabilti. 

- Na, gerai, - sumurmėjau, vėl imdamasis savo rolės. - Suži- 
nojau jūsų nuomonę, tačiau nelabai sutinku su ja. Beje, Jung- 
tinės Amerikos Valstijos irgi prisijungs... 

- Aš suprantu, - pasakė Perigo. - Amerika užsiplanavusi 
didžiulę apsiginklavimo programą. Tačiau tai kol kas dar tik 
programa. 

- Bet su didžiuliais resursais, - nenusileidau. 

Jis vis neleido man pabaigti, ėmė karščiuotis. 

- Kalbėti apie resursus nesąmonė; tarytum lėktuvai augtų 
ant medžių, o tankų galėtume prisikasti kaip bulvių. Reikia ne 
tik laiko, kol resursai taps karo medžiaga. Tam reikalingi dar 
organizaciniai sugebėjimai, tautinė savigarba, stiprus noras. O 
ar turi demokratai visa šita? Jei taip, tai per mažai jie tas savybes 
rodo. 

Tokie postringavimai nelabai būdingi dykinėjančiam meno 
žinovui. Žvilgtelėjau į misis Džesmond. Ji nusišypsojo man ir 
paslapčiom dirstelėjo į laikrodį, bet taip, kad aš spėčiau pama- 
tyti ir suprasti užuominą. Matyt, koks nors vyrukas apačioj jau 
laukė pasimatymo. 

- Na, ačiū, misis Džesmond, - padėkojau, ir toliau vaidinda- 
mas prasčioką. - Man čia labai patiko. Jei pavyks įsidarbinti 
Gretlyje, tikiuosi, jūs leisite man pas jus kada nors apsilankyti. 


56 


- Kąjūs, tiesiog privalot, - pasakė ir maloniai paspaudė man 
ranką. 

Jos švelniuose skruostuose tikrai buvo kažkas kerinčio. Ko 
gero, juodojoje rinkoje persipylė net kraują. 

Misteris Perigo išėjo drauge su manim. 

- Bijau, kad nebūčiau per daug priplepėjęs, - tarė jis tyliai, 
mudviem einant koridoriumi. - Misis Džesmond, tas kambarys, 
tie visi paveikslai - jie sujaudino mane, ir aš plepėjau daugiau, 
negu reikia. Visa laimė, kad tik draugai girdėjo. Jei jūs imtumėt 
Gretlyje pasakoti apie mano sapaliojimus, turėčiau daug nema- 
lonumų, bet manau, kad jūs to nepadarysit. 

- Na, ką jūs. Aš pats visada sakau savo nuomonę. Manau, 
kad ir kiti turi tokią rat teisę. - Dievaži, kaip kvailai turėjo 
atrodyti šie mano žodžiai.Lipant pagrindiniais laiptais, jis su- 
spaudė mano ranką. 

- Jūs man, mielas bičiuli, palikote labai malonų įspūdį pirmo 
susitikimo metu. Todėl ir prasitariau tada trokštąs su jumis vėl 
susitikti. Eisit namo? 

- Taip, gerokai pavargau, oO rytoj reikia važiuoti į Belton- 
Smito gamyklą. Turiu puikų rekomendacinį laišką gamyklos 
vadovybei. Reikia anksčiau atsigulti ir gerokai pailsėti. Bet kaip 
aš parsigausiu į miestą be automobilio? 

Misteris Perigo pasakė, kad dar galima suspėti į paskutinį 
autobusą, sustojantį prie kampo. Jis neklydo. Kai įšokau į jį, 
autobusas jau buvo pradėjęs važiuoti. O važiuojant buvo apie 
ką pagalvoti. | 


IV 


Sekančios dienos popietę nuvažiavau į Belton-Smito 
įmonę. Ta niūri apniukusi popietė tokia ir būtų išlikusi mano 
atmintyje, jei vakarop nebūtų atsitikę svarbesnių dalykų. Tei- 
sybę pasakius, jie mane priėmė be ypatingo džiūgavimo. Rob- 
sono, generalinio direktoriaus, kurio vardu Hičemas buvo 

57 


ašęs rekomendacinį laišką, nebuvo. Teko gerokai palūkėti, 
Kol mane pristatė jaunam vyriškiui, pavarde Pirsonas. 

Mano reikalais jis nė kiek nesidomėjo, ir dėl to aš jo nekal- 
tinu, bet galėjo nors kiek paslėpti savo abejingumą. Kelis kartus 
nusižiovavęs, jis ėmė teisintis paskutines naktis mažai miegojęs, 
nes reikėję užbaigti naują gamyklos cechą. Jis parodė jį pro 
langą. Iš aukšto administracijos pastato iš kelių šimtų metrų 
buvo matyti daugybė gamyklos cechų, išsirikiavusių vos ne 
kilometro plote. Niekaip negaliu suprasti, kodėl, pasistatę mil- 
žiniškus aviacijos fabrikus, mes vis dar stokojame karo lėktuvų? 

Kai Pirsonas nustojo žiovavęs, iš jo veido aiškiai supratau - 
įsidarbinti Belton-Smito gamykloje nėra nė mažiausios vilties. 
Tur būt, jo nuomone, šitą laišką Hičemas parašė padrąsinda- 
mas mane. Dėl Pirsono galvos nekvaršinau. Jis buvo vienas 
anglų, linkusių laikyti šį karą vietinės reikšmės susirėmimu, 
kuris nė kiek nesiskiria nuo Askoto įvykių ar debatų Lordų 
rūmuose. Jei nebūčiai: turėjęs aiškaus tikslo - pasižvalgyti po 
įmonę, nebūčiau prašęs jo malonės. Bet malonių prašymas 
įeina į mano pareigas. Taigi teko bandyti laimę. 

- Ar negalėčiau nors apžiūrėti gamyklą? 

- Aš pats neprieštarauju, - atsakė jis,- bet mūsų žmonės 
dabar labai atsargūs. Dabar viskas po raktu, griežtoje paslapty. 

- Suprantu. 

Šie vyrukai su savo „paslaptimis“ visada erzino mane. Tai 
labai kvaila frazė, ne tik nepadedanti išsaugoti paslapties, o 
priešingai - pritraukianti visų dėmesį. Spėjo kas nors Žodį! 
ištarti, tuoj ir kiša tą idiotišką „paslaptis“. Žinoma, nieko pana- 
šaus nepasakiau ir nė neišsidaviau taip manąs. | 

- Na, jei labai norite, - tarė Pirsonas, - galiu leisti žvilgtelėti 
į pagrindinį angarą. Geriau įsivaizduosite mūsų darbų apimtį. 
Palūkėkit, aš surasiu jums gidą. 

Nuoširdžiai jam padėkojau, bet ne už galimybę pasižvalgyti 
po angarą - norėjau susitikti su gidu. Gal pagaliau jis išnarplios 

siūlo galą. Gidas buvo neblogas. Nuo jo kombinezono trenkė 
lėktuvų dažais. Į akis krito netvarkingi ūsai, o ant nosies galo 
kabojo plieniniais rėmeliais akiniai. Jis jau buvo peržengęs 
penkiasdešimtį ir atrodė nuo sunkaus darbo kiek pavargęs. 
Kiekvienoje gamykloje galima sutikti panašių į jį. Iš kalbos 
spėjau jį esant iš Londono. 

- Jūs, matyt, ne čionykštis, - kreipėsi jis į mane, mudviem 
išėjus iš kontoros. 

- Ne, - atsakiau atsargiai. - Aš ką tik atvažiavau iš Londono. 
Bet esu kanadietis. Mane pasiuntė į Čarterio elektros kompa- 
niją - norių įsidarbinti, o kol jie apsispręs, nusprendžiau apsi- 
dairyti čia. Gal rasiu tinkamą vietą. 

- Štai kaip, - tarė jis, net nedirstelėjęs į mane. - Visą gyveni- 
mą troškau patekti į Kanadą. Ir apie Pietų Ameriką svajojau. 

- Aš keletą metų dirbau Pietų Amerikoje, - pasakiau jam. - 
Čilėje ir Peru. Puiki šalis, jei esi jaunas ir sveikas. 

- Na, aš tai jau ne jaunas ir sveikat4 negaliu pasigirti. Šlu- 
buoja širdis. 

Iš kontoros per didelį kiemą nuėjome prie milžiniškų už- 
maskuotų angarų. Dešinėje plytėjo didžiulis pakilimo takas, 
kuriame buvo bandomi nauji lėktuvai. Girdėjosi neišpasakytas 
jų propelerių riaumojimas. Pagaliau nušvito saulė, smarkus 
vėjas išgairino debesis, ir miestą apgaubė puiki žiemos popietė, 
kurią gali pajusti tik spalvingame paveiksle. Gidas stabtelėjo ir 
palietė mano ranką. Mudu buvome visiškai vieni. 

- Širdis širdim, - tarė jis, atidaręs cigarečių dėžutę, - o negaliu 
iškęsti nerūkęs.- 

Pasiūlęs ir man cigaretę, jis išsitraukė žiebtuvėlį. Vos pama- 
tęs jį, supratau, kad nuo šios minutės prasideda mano tikrasis 
darbas Gretlyje. 

- Neveikia, - tarė jis, net nežvilgtelėjęs į mane, - Ar neturite 
kuo pridegti? 

Aš išsitraukiau savąjį žiebtuvėlį, ir mudu užsirūkėme. 


- Galėčiau jį padovanoti jums, - pasakiau pabrėžtinai, - nors 
truputį gaila seno bičiulio dovanos. 

- Nesirūpinkite, - atsakė jis. - Paknebinėsiu, veiks rytoj ir 
manasis. 

Abu patenkinti persimetėme žvilgsniais ir linktelėjome vie- 
nas kitam. Dabar jis atrodė visai kitas žmogus. Liko tik pavargęs 
žvilgsnis, nes iš tikrųjų jo būta senyvo amžiaus, tačiau Londono 
dialektas dingo kaip nebuvęs. Gamykloje jie įdarbino puikų 
vyrą. 

- Aš čia atvažiavau specialiai susitikti su jumis, - paaiškinau 
jam. 

- Neblogai sugalvota, - tarė jis. - Žinoma, jie man duoda 
kiekvieną naują Žmogų, tačiau iš karto supratau, kas jūs per 
vienas. Todėl iš pradžių ir užsiminiau apie Kanadą ir Pietų 
Ameriką. Jie man kai ką pranešė apie jus. Eikime pamažėle. 
Mus gali sekti. 

- Vargu ar pavyks čia mudviem pasišnekėti, - suabejojau. 

- Ne, jokios vilties. Bet susitikti turime kuo greičiau. Klau- 
sykite, Nilendai. Aš nuomoju kambarėlį Raglan strite, penkio- 
liktas numeris. Į šią gatvę galima patekti iš Market strito, antras 
posūkis į kairę nuo Mil Leino. Surasite? Puiku! Mano kamba- 
rys pirmajame aukšte. Tik nesumaišykite - amerikietis sakytų 
antrame. Čia mane vadina Olniu, o mano šeimininkės pavardė 
Vilkinson. Sutarta? Aplankykit mane šį vakarą pusę dešimtos. 
Anksčiau nespėsiu sugrįžti, nes čia baigiu darbą septintą, be to, 
iki susitikimo su jumis dar skubu išsiaiškinti vieną kitą dalykėlį. 
Tada turėsiu apie ką ir pakalbėti. 

Jis stabtelėjo, numetė nuorūką ir užmynė ją. Aš irgi užmy- 
niau savo. Šitaip laimėjome dar kokią minutę. 

- Tai jums pavyko ką nors sužinoti? - paklausiau. 

- Taip. Aš čia laiko veltui neleidžiu. Nors nelengva - visą 
dieną prasėdžiu čia. Na, o jūs turite ką nors? 

- Kai ką pastebėjau, bet išvadas daryti dar ankstoka. Vakare 
papasakosiu. Pusę dešimtos. 

- Gerai, - tarė jis. - O dabar jums reikia probėgomis pasižval- 
gyti po angarą ir elgtis taip, tarytum būtumėt įtartina samenybė. 
Aš papasakosiu Pirsonui, kad jūs nelabai man patikot, o tai gali 
jums padėti. Gretlyje tokios Žinios greit sklinda. Net pats nu- 
stebsit. 

Po ketvirčio valandos, nutaisęs liūdną miną, išėjau pro kont- 
rolinius vartus. Šią popietę man tikrai sekėsi. Olnis padarė kuo 
puikiausią įspūdį. Nors ir jaučiausi sučiupęs siūlo galą, kurį 
galėjau narplioti toliau, bet nusprendžiau protingiau pasielg- 
siąs, nesirausdamas gilyn, kol nepakalbėsiu su Olniu. Vakarą 
praleidau savo kambaryje, apsvarstydamas kiekvieną, net ir 
mažiausią, nugirstą ar pamatytą smulkmeną. Suprantama, kai 
kurių žinių tikroji nauda paaiškės, tik palyginus jas su stebėji- 
mais kito žmogaus, gyvenusio šiame mieste ilgesnį laiką. Ne- 
kantriai laukiau susitikimo su Olniu. Mane domino ne tik jo 
surinktos svarbios žinios - aš troškau bent valandėlę ramiai ir 
nuoširdžiai pasišnekėti apie savo darbą. Buvo sunkus metas, ir, 
kaip sakiau, aš jaučiausi prislėgtas. Dabar troškau vienintelio 
dalyko - nuoširdžios bičiulystės, kuri buvo įmanoma tik su 
žmogumi, žinančiu mano tikrąjį tikslą Gretlyje. Visi pokalbiai 
Gretlyje, net patys draugiškiausi, kaip matėte, buvo ne kas kita, 
kaip užmesta meškerė su masalu. Puikiai nusiteikęs, penkiolika 
po devynių išėjau iš viešbučio. 

Užtemdymas atrodė itin bjauriai. Ėjau apgraibomis, lyg bū- 
čiau patekęs į rūsį. Market stritą susiradau lengvai, bet nuo čia 
prasidėjo mano vargai. Pasiteiravau poros žmonių, kuriuos 
pasivijau ir vos nepargrioviau, kaip nusigauti iki Mil Leino, bet 
jie pasisakė esą ne vietiniai. Ta' jau ne pirmas at::t:kimas. Man 
toptelėjo į galvą, kad užtemdyto Gretlio gatvėse vakarais para- 
duoja vien svetimtaučiai. Ko gero, mieste nebeliko nė vieno 
čionykščio žmogaus. Pagaliau policininkas atvedL: „mane beveik 
už nosies ir parodė siaurą skersgatvį į Mil Leiną. Aš praėjau 
Raglan sstritą, pagalvojęs, jog tai įvažiavimas į kokį nors garažą. 

Taip ir praslinkau pro šalį. Pagaliau, gal dešimtį minučių pavė- 
lavęs, patekau į Raglan stritą ir beregint paskambinau prie 
penkiolikto numerio durų. Namuko būta nedidelio, su terasa. 

Duris atidarė maža tartum pilka pelytė moteriškė. Kadangi 
ji buvo labai išsigandusi, tai nurimo tik tada, kai paaiškinau jai 
norįs pasimatyti su jos nuomininku misteriu Olniu. 

- Į misterio Olnio kambarį pateksit šiais laiptais. Paskui į 
dešinę, - pasakė ji guviai. - Bet jis dar negrįžęs. 

Mudustovėjome mažyčiame vestibiulyje, kuris trenkė aštriu 
vilnų kvapu, būdingu daugeliui anglų namukų, tarytum čia būtų 
sukrauta didžiulė šūsnis senų antklodžių. Iš artimiausio kam- 
bario per radiją triukšmingai plyšojo pora komediantų. 

- Malonėkite užlipti ir luktelėti, - tęsė ji. - Misteris Olnis 
perdavė, jog truputį vėluos, ir prašė palydėti jus į viršų. 

- Taip, - pasakiau aš, - jis žino, kad aš ateisiu. 

- Tvarkoj. Bet jis kažkodėl man nieko neužsiminė apie 
damą. 

- Kokią damą? 

- Matote, viršuje laukia moteris, - pašnibždėjo ji patyliukais. 
- Kažkokia daktarė... Neįsidėmėjau jos pavardės. 

Man tai nepatiko, ypač, jei ji ne misterio Olnio bendradarbė. 
Niekas neįspėjo, kad su mumis bendradarbiaus moteris, ir aš to 
nesitikėjau. 

- Nesvarbu, - pasakiau. - Užlipsiu ir palauksiu. 

Nelauktas susitikimas kartais naudingas. Aš skubiai patyliu- 
kais pakilau laiptais ir, net nepasibeldęs, įsiveržiau į Olnio 
kambarį. Tą akimirką moteris sugniaužė rankoje popieriaus 
lapą ir paslėpė kailinio palto kišenėje. Ji tai padarė instinkty- 
viai. Aš aiškiai ją išgąsdinau. 

- Atleiskite, - pasakiau, - bet aš vėluoju į susitikimą su 
misteriu Olniu... 

- Jis dar negrįžo, - atsakė moteris, dar neatsitokėjusi iš 
baimės. - Aš taip pat jo laukiu. 

Tai buvo trisdešimt penkerių metų moteris, liesoko ir rūs- 
taus veido, protingomis žalsvai rudomis akimis. Ji atrodė inte- 
ligentiškai, tačiau buvo sutrikusi ir apimta nepasitikėjimo, 
tiesiog ėmė nekęsti manęs, pamačiusi šiame kambaryje. 

- Aš nusivilksiu paltą, - pasakiau. - Čia šilta. 

Iš tiesų buvo šilta, nes kūrenosi židinys. Olnis čia sugebėjo 
įsirengti jaukią svetainę. Kambarys buvo nemažas, su padėvė- 
tais, tačiau patogiais baldais. Pagalvojau, jog ir man praverstų 
susirasti panašią vietelę, jei dar tokia kita yra Gretlyje. 

Moteriškė žvilgtelėjo į laikroduką ir susiraukė. 

- Aš tik porą minučių norėjau šnektelti su juo, - pradėjo ji. 

- Nieko, aš palauksiu, kol jūs baigsite. 

- Jūs sakot pasivėlavęs pas jį? 

- Taip, - patvirtinau. - Mes susitarėme pusę dešimtos. Rū- 
kysite? 

- Ačiū, nerūkau. 

Netikėtai užsimezgęs mandagus pokalbis nutrūko. Aš užsi- 
rūkiau ir ėmiau dairytis po kambarį, kartkartėmis žvilgtelėda- 
mas į savo kaimynę. Daktarė Nežinomoji? Išsigandusi, 
įsižeidusi, bandžiusi paslėpti popierių. 

- Leiskite prisistatyti, - pradėjau nelabai rimtai. - Mano 
pavardė Nilendas. Esu kanadietis, ką tik atvykęs į jūsų miestą. 
Ieškau darbo. Inžinierius. Šiandien aviacijos fabrike susitikau 
su misteriu Olniu 

- Aišku, - nusišypsojo ji ir iš karto pasidarė visai kitokia. 
Paskui paklausė: - Amžius? Vedęs ar viengungis? Kuo domi- 
tės? 

- Mielai atsakysiu. Amžius - keturiasdešimt treji. Našlys. 
Mėgstu Žvejoti museline, istorines ir kelionių knygas, paveiks- 
lus, patinka nelabai sunki muzika. Štai ir viskas. 

Ji vėl maloniai nusišypsojo, bet tuojau susitvardė. Aš lauk- 
damas žiūrėjau į ją - juk tiek papasakojęs apie save, turiu ką 
nors išgirsti ir apie ją. 

- Aš praktikuojuos Gretlyje, - pareiškė ji iškilmingai ir su 
paniekos gaidele pridūrė: - Esu daktarė Bauernštern. 

Kalba vėl nutrūko. Jokių linksmų užuominų apie vedybas ar 
mėgstamus dalykus. Daktarė Bauernštern. Bet jokio svetirnos 
kalbos akcento. Sakykim, ji ne anglė, gal škotė, tačiau iš tarse- 
nos nepagalvosi ją esant vokiete. Buvau skaitęs ir girdėjęs apie 
vokiečius, kalbančius puikiausia anglų kalba, bet sutikti tokio 
dar nebuvau sutikęs. Jie priklauso tai sugalvotai kategorijai 
kaip ir po įvairiausių profesijų skraistėmis veikiantys superšni- 
pai ir didžiulių organizacinių sugebėjimų profesionalūs krimi- 
nalistai. 

- Vargu ar sulauksiu, - tarė ji, nė nežvilgtelėjusi į mane. 
Moteris sėdėjo sename plačiame krėsle, o aš įsitaisiau priešais 
ją. Mudu skyrė židinio kilimėlis. Kiek įmanydamas stengiausi, 
kad ji pasijustų jaukiau, atgautų savitvardą, bet man nepavyko. 

- Gal aš galiu perduoti jam ką nors? Aš vis tiek jo lauksiu. 

- Hm. Gal. - Ji dar abejojo, nedrįsdama pažiūrėti man į veidą. 
Paskui pakėlė savo protingas ir neramias akis ir pažvelgė tiesiai 
į mane - taip dažnai daro žmonės, kai ruošiasi ką nors akiplė- 
šiškia sumeluoti. 

- Misteris Olnis mano pacientas. Vakar aš išrašiau jam 
receptą, bet... paskui suabejojau... ar tiks tie vaistai... sumaniau 
pakeisti... Todėl eidama namo, užsukau jam pasakyti. Štai ir 
viskas. 

Nusprendžiau užmesti meškerę. 

- Aišku, - tariau. - Turbūt tą abejotiną receptą ir paslėpėt 
kišenėje, kai aš įėjau. 

Jau ir taip pablyškęs jos veidas po šių žodžių pasidarė baltas 
it popierius. Tačiau tuoj pat ji vėl susitvardė ir apsimetė įžeista 
ir supykusi. Tai įprastas jų triukas, neturįs nieko bendro su 
mediko mokslais. Žinoma, ji pakilo ir ėmė segiotis paltą. Atsi- 
stojau ir aš. Mane ėmė juokas, bet laikiausi. 

- Kai jūs čia įsiveržėte, - lyg iš po žemių pasigirdo jos balsas, 
- aš kaip tik skaičiau laišką. Suprantama... jūs mane išgąsdino- 
te... 

- Žinau, bet aš atsiprašau... Ir aplamai atsiprašau, kad užda- 
viau jums tokį klausimą. Atleiskit už grubumą ir smalsumą. 

- Taip, - tarė ji, pas:ruošusi išeiti. Jūs tikrai labai smalsus. Ir 
visai ne dėl tų klausimų. Jūsų akys labai energingos, smalsios ir 
liūdnos. Labanakt. 

Kol aš atsitokėjau ir sugalvojau atsakymą, ji jau buvo už 
durų. Netikėtai užklupta, daktarė Bauernštern atrodė kaip 
išgąsdintas kiškis, bet ji nuostabiai greit susitvardė, o tai rodė 
ją esant nekvailą. Žinia, tik iš Olnio galėjau sužinoti apie šią 
moterį, nesvarbu, ar daktarė jį gydė, ar ne (pilnai suprantu, ko 
ji siekė, pasirinkdama chirurgiją), jis vis vien turi ją pažinti. O 
aš apie šią moterį žinojau tik tiek, kad jos nervai labai įtempti, 
kad ji protinga ir kad aš jos nemėgstu. 

Bet kas atsitiko Olniui? Jau lygiai dešimt valandų. Nebega- 
lėdamas ramiai nusėdėti, ėmiau vaikščioti po kambarį, kuris 
buvo kažkuo ypatingas, kaip ir pats Olnis, sudominęs mane jau 
iš pirmo susitikimo. Čia nepamačiau nei knygos, nei popieriaus 
lapo - aplinka nekėlė jokio įtarimo, jog čia gyvena ne fabriko 
meistras. Dabar dar sykį įsitikinau, kad Olnis yra puikus vyru- 
kas, ir troškau kuo greičiau su juo susitikti. 

Maždaug penkiolika minučių vienuoliktos apačioje išgirdau 
skambutį ir balsus. Kažkas atėjo. Aš atsargiai žvilgtelėjau į 
laiptus ir pamačiau policininką. Jį iš karto pažinau. Tai buvo 
tas pats užsispyrėlis seržantas stambiu smakru, kuriam Čarterio 
gamykloje nepatikau. Jis lipo aukštyn. 

Reikėjo žaibiškai apsispręsti. Laukti čia pasislėpus nebuvo 
jokios prasmės. Arba susitikti akis į akį, arba pasprukti. Likęs 
čia, arba sukelsiu dar didesnį seržanto įtarimą, ir policija ims 
sekti mane kaip nusiklztėlį, arba būsiu priverstas jai papasako- 
ti, kas toks esu ir ką veikiu Gretlyje. O šito aš nenorėjau, nors 

kai kas apie mane vietos policijoje galėjo būti greit informuo- 
tas. Tačiau juo mažiau šis oficiąlus kvailys žinos apie mane, tuo 
naudingiau bus Skyriui, Britanijos karo sėkmei ir Jungtinėms 
Valstijoms. Taigi viena išeitis - pasprukti. Aš pribėgau prie 
lango, uždengto stora užuolaida, ir užlindau už jos. Į tamsą 
pažiro šviesos spinduliai. Pravėręs langą, išlindau lauk, užsįka- 
binęs už palangės, išsitiesiau ir atleidau pirštus. Jeigu čia būtų 
buvęs grindinys, būčiau atsidūręs ligoninėje ir keletą mėnėsių 
gulėjęs sugipsuotas, bet aš surizikavau, manydamas čia esaa! 
kiemą arba sodą. Ir neapsirikau, nors šuolis nebuvo malonus. 
Aš atsidūriau kažkokiame ūkiškame kieme. Nušokau net nesu- 
sitrenkęs - išgelbėjo sukasta sniego krūva. 

Plumptelėjęs ant žemės, išgirdau viršuje šaukiantį seržantą. 
Pro langą veržėsi šviesa. Kažkas šūktelėjo iš tamsos, turbūt 
priešlėktuvinės apsaugos tarnybos vyrai, pasiruošę bet kada 
sučiupti užtemdymo taisyklių laužytojus. Saukė kažkur skers- 
gatvyje. Nieko negaišdamas, greit susiorientavau. Iš lango ei- 
nanti šviesa padėjo man susirasti užpakalinius vartelius. 
Išskubėjęs pasukau į dešinę ir nukūriau skersgatviu. Pasigirdo 
policijos švilpukas. Buvau tikras, kad seržantas beregint šoks 
pro langą įkandin manęs. Staiga išgirdau, kad mane vejasi. 
Buvo slidu, ir aš supratau iš policijos rankų nepaspruksiąs. 
Įsmukau į trečio ar ketvirto namo tarpuvartę. Pabėgėjęs take- 
liu, radau neužrakintas užpakalines duris ir šmurkštelėjau į 
tamsų kambariuką, atrodo, nedidukę virtuvę. 

Aš nežinojau, kas dedasi lauke, tačiau supratau, kad išeiti į 
skersgatvį pavojinga. Nutariau šiame name pasilikti kuo ilgiau 
arba pabandyti pasprukti pro paradines duris. Tik dabar susi- 
griebiau Olnio kambary palikęs paltą ir skrybėlę. Vargu ar 
bepavyks juos atgauti. Nebent tik policijos nuovadoje. Žinoma, 
pagal skrybėlę ir paltą manęs nesuseks: firmos ženklų jie netu- 
rėjo. Dveji darbo metai Skyriuje išmokė atsargumo. Bet tai 
buvo klaida, ir aš keikiau save, kam nepasiėmiau jų. Laimė, 

vidinėje švarko kišenėje nešiojaus elektrinį Žibintuvėlį. Juo 
pasišviesdamas, išslinkau iš tos bjaurios virtuvės, kur trenkė 
kačių šlapimu ir kopūstų raugu. Pastebėjau, kad šis namas buvo 
visai panašus į Olnio. Ir prieškambaris lygiai toks pat. Paėjėjęs 
dar keletą Žingsnių, artimiausiame kambary išgirdau balsus, 
labai panašius į komediantų; juos girdėjau per radiją, kai kal- 
bėjausi su misis Vilkinson. Įsiklausiau n netrukus vieną jų 
lengvai atpažinau. Šnekėjo mūsų garsusis komikas misteris 
Gasas Džimblas. Tikriausiai ilsėjosi po sunkios si0 vakaro pro- 
gramos. 

Aš pasibeldžiau ir įėjau. Taip, čia būta Gaso. Nors ant veido 
dar buvo likę grimo, jis jau buvo pasidėjęs apikaklę ir kaklaraiš- 
tį. Su juo už stalo sėdėjo apkūni moteris - choro dainininkė ir 
dar vienas vaikinas, Leonardas arba Loris. Atrodo, jie ką tik 
buvo pavakarieniavę ir dabar, užsidegę cigaretes, gurkšnojo 
alų. Kambaryje buvo šilta, o iš kvapo atrodė, jog jame be 
pertraukos buvo geriama, valgoma ir rūkoma ištisus dvidešimt 
metų. 

- Misteris Džimblas? - paklausiau, skubiai pridarydamas 
duris. 

- Taip, tai aš, - atsakė jis, nelabai nustebęs. 

Aš apsidžiaugiau, nes pakliuvau į žmonių ratelį, kur niekas 
nesistebėjo, išvydęs vėlyvą vakarą nepažįstamą žmogų. 

- Atleiskite, kad užėjau tokiu metu, - pradėjau aš. 

- Nieko, nieko, drauguži, - pasakė linksmai jis. Galbūt ilsintis 
po spektaklio, jam net buvo malonu pamatyti naują veidą. - 
Susipažinkite - misis Džimbl. O čia mano duktė ir jos vyras Loris 
Duglas. Abu dalyvauja mano trupėje. Matėte programą? 

- Taip, vakar vakare, - atsakiau kiek galėdamas linksmiau. - 
Nuostabus dalykas. Dėl to ir užsukau pas jus. Mano pavardė - 
Robinsonas. Buvau pas draugus, gyvenančius netoliese. Ten 
sužinojau, kad jūs apsistojote šitame name. Aš norėjau kai ko 
jūsų pasiteirauti, todėl ir užsukau. Man paskambinus, niekas 

neįleido. O gatvėje stovėti vėsoka. Išgirdęs jūsų balsus, aš ir 
nusprendžiau įeiti. Tikiuosi, jūs neprieštarausite? - nuolankiai 
kreipiausi į misis Džimbi, jausdamas, jog jai tas patiks. 

- Kąjūs, ką jūs. Labai džiaugiuosi susitikusi su jumis, misteri 
Robinsonai, - tarė ji ir pažvelgė į savo dukterį, tartum sakyda- 
ma, kad čia tikras mandagumas - pagaliau ir su ja elgiamasi 
padoriai. 

- Tai sušalai, brolyti? - paklausė Gasas. Jis pasikėlė ir stum- 
telėjo nuo stalo savo kėdę. - Na, motin, patrauksim stalą. Lori, 
Dote, padėkit. ||| 

- Mūsų šeimininkė eina gulti labai anksti, - pasakė misis 
Džimbl, visiems susėdus. - Be to, ji kurčia, dėl to ir neišgirdo 
jūsų skambučio. Kiek aš jai šūkalioju - kaip į sieną. 

- Ji viską girdi, kai reikia, - niūriai tarė Dotė. - Apsimetėlė! 

- Taip bus patogiau, - sušuko Gasas, mums susispietus apie 
židinį. - Išgersim alaus bokalą, misteri Robinsonai? Žinoma, 
išgersim. Įpilk vieną, Lori. Šįvakar mums pasisekė, misteri 
Robinsonai, taip. O jau gerklės buvo visai perdžiūvusios. Seniai 
neragavom tokio alučio. Tai sakot, jums patiko vaidinimas, 
misteri Robinsonai? 

- Žinoma, kaip ir visai publikai. 

- Suprantama, - pasakė Gasas. - Taip, Gretlyje mane mėgsta. 
Negaliu skųs*is, negaliu. Jūs ir pats galit suprasti - vaidinu kiek 
galiu. „Hipodrome“ rodome ne kokią naują programą. Nesigi- 
riu, kad jis būna sausakimšas, - pridūrė atsargiai. - Nenoriu 
meluoti. Neteisybė būtų girtis, kad Gretlio salė pilnutėlė. Pro- 
gramėlė eilinė, negali sakyti, kad ta programa kažin kas, bet 
pažiūrėkit kokias algas išmokam. Nustebtumėt. Paimkim mūsų 
dainininkę Madžeri Grosvener... 

- Neverti mes tokių pinigų, - tvirtai pertraukė jį žmona. - 
Neverti. Aš iš karto taip sakiau. Ar ne taip, Dote? 

- Taip, mama. Jau dusyk šįvakar šiuos žodžius girdėjau iš 
tavęs, - pasakė Dotė. 

- Į jūsų sveikatą, misteri Džimbli! - sušukau pakėlęs bokalą. 

- Ačiū, drauguži. Sakot, norėjęs manęs kažko pasiteirauti? 

- Taip, nieko ypatingo, - pasakiau nuolankiai. - Žinote, 
vakar vakare mane labai sudomino vienas jūsų programos 
numeris. Todėl ir užėjau dabar, norėdamas šnektelėti su jumis. 
Matote, vienas mano draugas, Kanados prancūzas, turėjo se- 
serį, įžymią gimnastę. Girdėdau, kad prieš keletą metų ji atva- 
žiavą čionai. Norėjo įstoti į vodevilio trupę ar kažkur kitur. Ir 
štai vakar, pamatęs madmuzel Fifin, pagalvojau, ar tik nebus ji 
mano bičiulio sesuo. 

- Šit kaip, - tarė Gasas. - Stačiai juokinga. Prieš jums atei- 
nant, kaip tik apšnekėjom ją. 

- Kodėl juokinga, juk mes nuolatos kalbam apie ją, - įsiterpė 
Dotė. 

- Klausyk, užsičiaupk arba eik miegoti, - tarė jos vyras Loris. 

- Ar tau galvoj pasimaišė? - sušuko Dotė, staiga pasisukusi 
1J]- 

- Čia dabar! Tučtuojau baikit, - užbliovė Gasas, pašnairavęs 
į juodu. Čia jo autoritetas buvo didesnis, negu aš tikėjausi. - 
Mes norim ramiai pasišnekėti. Kam patinka triukšmauti - marš 
į viršų ir rėkaukite iki valios. Užteks. - Gasas pasisuko į mane 
ir mirktelėjo. Jis namų aplinkoje man labiau patiko, negu 
scenoje. - Kuo vardu jūsų bičiulio sesuo? 

- Elena Malvua, - atsakiau iš karto prisiminęs vieną netekė- 
jusią damą, kurią kažkada pažinojau Kvebeke. 

- Ne, tai ne ji, - Pasakė Gasas. Jis atrodė rimtas, iškilmingai 
nusiteikęs, išdidus ir patenkintas savimi. - Aš sužinojau, kad 
tikroji Fifin pavardė - Zuzana Šindler, - paraidžiui ištarė jis. - 
Kilimo iš Strasburgo. Tikrai žinau. 

- Tada aš suklydau, - pasakiau. - Šiaip ar taip, jūsų akrobatė 
stebėtinai panaši į mano bičiulio kanadiečio seserį. Toji taip pat 
buvo nuostabi artistė. 

- Taip, puiki artistė, - patvirtino Gasas. Mudviem besišne- 
kant, kiti trys šeimos nariai reikšmingai susižvalgė. - Labai 

protinga ir atlieka savo numerį meistriškai. Bet žinokite, ji labai 
keista būtybė, labai keista. 

- Keista? Ji trenkta! - sušuko Dotė. - Prisimenate, kaip ji 
išgąsdino porą vargšių chorisčių, kai tos užėjo pas ją į persiren- 
gimo kambariuką Sanderlende. 

- Aš iš pat pradžių taip sakiau, - įsiterpė misis Džimbl. 
Sprendžiant iš pokalbio, ji nevengė pakartoti tą patį. Ar ne, 
Gasai? Sakiau, kad ji pridarys bėdų. Žinoma, kalbu ne apie 
išgėrimus ir vyrus... 

- Dėl vyrų nesu visiškai tikras, - pasakė Loris, - nors jos 
skonis, pasirenkant juos, gana keistas. Aš sprendžiu iš kelių 
vyrukų, kurie teiravosi jos. 

- Argi ten vyrai? - ryžtingai nukirto Dotė. - Paklausk Rozą 
ir Filisę, jos tau papasakos. 

- Užteks! - pasakė Gasas. - Dar, ko gero, misteris Robinso- 
nas pagalvos ką nors blogo apie mūsų trupę. Ne, ji paprasčiau- 
siai keista artistė. Keista, ir tiek. Aš mačiau visokių per 
keturiasdešimt metų, bastydamasi su trupe. Net su niekuo 
nedraugauja. Gali mėnesį dirbti su ja - neištars nė vieno žodžio. 
Nebent tik netvarkingu rekvizitu arba muzika pasiskųs. 

- Gal ji silpnai moka angliškai ir nedrįsta, - bandžiau ją. 
pateisinti. 

- Ak, tos užsienietės! - pasipiktino misis Gas. - Nė iš tolo 
neprasidėčiau su jomis. Jokiu būdu. Suskretėlės. 

- Palauk, - įsikišo Loris. - Ko, ko, bet Fifin nepavadinsi 
suskretėle. 

- Kūnas gal ir neapskretęs, bet sieliūkštės tai nešvarios, - 
ryštingai atsikirto misis Gas. 

- Tu, motin, pati nežinai, ką plepi, - geraširdiškai nusišypsojo 
Gasas, plekštelėjęs jai per storą šlaunį. - Dabar visi užsičiaup- 
kite ir leiskite man pasakyti. Angliškai ji kalba silpnokai. Bet aš 
turiu pažįstamų, kurios dviejų žodžių nesurezga, o užkalbės tau 
dantį. Nedraugiška jinai, štai ką pasakysiu. Ne draugijos žmo- 

gus. Be to, ir programa jai nelabai rūpi. Nepagalvokite, misteri 
Robinsonai, kad aš skundžiuosi dėl jos. Publika ją labai mėgsta. 
Jūs ir pats vakar matčte. Bet norit tikėkit, norit ne, jei pasi- 
stengtų - ji pasiektų daugiau. 

- Kaip tai? - paklausiau, žinoma, ne vien iš mandagumo. 

- Na, programą jūs matėte. Pastebėjote, jinai siūlo publikai 
skaičiuoti jos triukus. Suprantama, neblogai sugalvota, vaidini- 
mui tik į naudą. Tai va, kiekvieną vakarą, stovėdamas už kulisų, 
girdžiu salėje chorą. Ir aš pastebėjau: jei tik norėtų, ji galėtų 
žymiai daugiau padaryti. Kurį vakarą ant trapecijos ji vos 
tepadaro keturis ar ar penkis numerius, 0 aš žinau, kad ji 
lengvai galėtų išspausti penkiolika ar dvidešimt. Tikrai Žinau, 
nes kartais ji tuos pačius triukus pakartoja penkiolika, aštuo- 
niolika arba dvidešimt sykių. Puiku! Tai kodėl šito nepadaryti 
kiekvieną vakarą? Jūs mane supratote, misteri Robinsonai? 

Atsakiau puikiai supratęs jį. 

Dabar Dotė pateikė naują siurprizą: 

- O aš žinau, kodėl ji kiekvieną kartą kaitalioja triukų 
skaičių, - pradėjo ji. 

- Nebūtinai kiekvieną kartą, - pareiškė Loris. - Pasitaiko, 
kad vienodą triukų skaičių pakartoja paeiliui keliuose spektak- 
liuose. Aš tyčia ne sykį skaičiavau. 

- Tai tu spoksai į tas jos storas kojas, - susiraukė Dotė. - Ji 
kaitalioja skaičius todėl, kad tiki prietarais. Pati kartą prasitarė 
man ir Filisei. Baisiai prietaringa. Visą laiką tūno savo kamba- 
rėly ir kortomis buria laimę. O kai mes paprašom paburti - 
nesutinka. Trenkta, ir viskas. Užteks apie ją. 

- O kodėl? - sušuko misis Gas, piktokai žvilgtelėjusi į duk- 
terį. - Jei tau įkyrėjo, tai gal kitiems įdomu. 

- O kokie vyriškiai pas ją lankosi? - paklausiau. 

- Na, aš prisimenu vieną ar du. - pasakė Gasas. - Paprasti 
vyrukai. Kiek pamenu, pagyvenę. Nieko ypatingo. 

- Tie, kuriuos aš pastebėjau, visai nepanašūs į mergišius, - 
įsiterpė Loris, pats blogiausias kada nors mano matytas komi- 

kas. Dabar pamačiau, kad jis gudrus vyrukas. - Jūs suprantate, 
apie ką aš kalbu. Mačiau ją porą kartų aludėje ir kavinėje 
besišnekučiuojant su jais, tai net už rankos nė vienas nebuvo 
paėmęs. 

- Ne kiekvienas taip galvoja, kaip tu, - atrėžė Dotė. Ji, matyt, 
buvo iš tų, kurios mano, jog žmonos pareiga - kas penkios 
minutės įžeidinėti vyr2. 

- Daug tu supranti, ką aš galvoju, - piktai sušuko Loris. - Aš 
sakau, kad jiems ne meilė rūpi. Čia reikalas daugiau kvepia 
bizniu, nors vienas dievas težino, koks tas jų biznis. 

Misis Džimbl staiga pradėjo Žiovauti; atrodė, jai išnirs žan- 
dikauliai. Aš pabaigiau alų. 

- Labai ačiū, - padėkojau. - Buvo labai įdomu. Dar kartą 
dėkoju už vakarykštę programą, misteri Džimblai. 

Aš atsisveikinau. 

- Aš jus išleisiu, - pasakė Loris. Mudviem išėjus į prieškam- 
barį ir uždarius duris, jis staiga paklausė: 

- Juk jūs seklys, ar ne? 

- Kąjūs, ne. Iš kur jums tai šovė į galvą? 

- Gerai. Žinau, kad neimsite pasakoti. Mano manymu, Fifin 
jūs susidomėjote ne šiaip sau. Jūsų vietoje aš pasidomėčiau dar 
daugiau. Jei galiu kuo padėti, sakykite. Prieš metus mane 
paliuosavo iš armijos, vedžiau Dotę ir pakliuvau į trupę, nors 
man šis amatas nelabai patinka. Pats matau, kad atrodau bai- 
siai. Bet aš nesu kvailas. 

- Žinau, - pasakiau jam. 

Kai nesivaipė scenoje, vaidindamas tą baisų Leonardą, jis 
atrodė puikus vaikinas, ir man jo pagailo. 

- Be to, pridūrė jis, laikydamas durų rankeną, - turite man 
dėkoti, kad jūsų neišdaviau. Juk prasitarėte įėjęs pro šias duris. 
Tačiau paskutinis pro šias duris įėjau aš. Žinau, jos ne tik 
užrakintos, bet ir užsklęstos. Be manęs jų niekas daugiau ne- 
klibino. Aš iš karto supratau, kad įėjote ne pro čia. Suprantate? 

- Na, gerai, Lori, - pasakiau, - nesiginčykim. Bet aš būsiu 
dėkingas, jei jūs niekam nepasakosite. Manau, mudu dar pasi- 
matysim, iki jums išvykstant iš čia. 

- Dar tris naktis praleisime čia. Tačiau pasimatyti galim bet 
kuriuo laiku. Mano kambariukas, kuriame persirengiu - teisy- 
bė, negaliu pavadinti jo nuosavu, nes juo naudojamės trise - 
šalimais su Fifin. Kiekvieną vakarą ji pasirodo publikai du 
kartus. Suprantate? 

Išėjus iš priebučio, mane iš karto persmelkė šaltis, nes buvau 
be palto ir be kepurės. Miestą gaubė įprastinė tamsa ir, niekie- 
no nepastebėtas, sugrįžau į viešbutį. Kaip gaila, kad nesusitikau 
su Olniu. Širdyje buvo apmaudu, tarytum kažkas klostytųsi ne 
taip. Bet vakaras nepraėjo veltui. Reikia pagalvoti apie tą Fifin. 
Ir toji daktarė Bauernštern, vėlai vakare lankanti sveikus pa- 
cientus, tokia pavargusi, išsigandusi ir suirzusi. Negalėjau pa- 
miršti jos degančių akių. Argi gali daktarė taip atrodyti? 
Traukdamas paskutinį dūmą, pagalvojau: Gretlio istorijoje 
įpainiota nemaža moterų. Jau dabar priskaičiavau penketą, 
kurių nevalia paleisti iš akių. Pats metas susitikti su Olniu. 


V 


Sekančią dieną ėmė nesisekti. Buvo šaltas rytas. Krito šlap- 
driba. Juodos laikraščių antraštės mirguliavo tarsi nekrologai. 
Grįžtant po pusryčių, budinčioji priminė, kad mano laikas vieš- 
butyje pasibaigęs, ir kambarys bus atiduotas „vienam iš mūsų 
nuolatinių gyventojų". Aš neprieštaravau, nors dar nebuvau 
susiradęs pastogės, tačiau pridūriau, kad, daugelį viešbučių 
užėmus kariškiams, bent jau likusiuose turėtų apgyvendinti 
atvykstančius, o ne nuolatinius klientus. Ji pasiūlė man pasišne- 
kėti su majoru Bremberiu. Tą patį išdėsčiau ir jam. Jis man 
atsakė, kad kišuosi ne į savo reikalus. Aš nesutikau ir išėjau - 
vis tiek nieko nepeši iš džentelmeno, užsiėmusio valstybiniais 

reikalais. Majorui Bremberiui viešbutis - tai savotiška pramoga, 
ginčytis su juo apie sunkias karo metų sąlygas buvo beprasmiš- 
ka. Laikraščiai kėlė klausimus: kas su mumis atsitiko? Viena 
nesėkmių priežasčių - tai majoro Bremberio ir į jį panašių 
elegantiškų idiotų sukurtos tradicijos, kabančios virš mūsų 
"galvų lyg Damoklo kardas. Jie mano, kad gyvenimas nepajudė- 
J0į priekį nuo karalienės Viktorijos laikų, o paskui patys stebisi 
įmurdę šalį į vargą. Tokie žmonės negali nei prasmingai gyventi, 
nei garbingai mirti. Taip, tą rytą nuotaika buvo niūri. 

Maždaug apie dešimtą paskambinau į Belton-Smito fabriką, 
prašydamas pakviesti Olnį. Pasisakiau esąs jo geras draugas, 
turįs neatidėliotiną reikalą. Pasišnekėti telefonu buvo pato- 
giau, negu vėl grįžti į gamyklą arba laukti jo prie vartų. Aš 
aplamai telefono vengdavau. Po gerokos pauzės mergina pra- 
nešė, kad Olnis dar neatvykęs, matyt, vėl susirgęs kaip prieš 
keletą dienų. Negaišdamas brangaus laiko, nutariau išbandyti 
laimę. Nepabojęs šlapdribos, susiradau taksi ir nudūmiau į 
Raglan Stritą. Prie penkiolikto numerio vairuotojo paprašiau 
manęs luktelėti. 

Laimė, misis Vilkinson radau namuose. Pamačiusi mane, ji 
dar labiau išsigando, negu vakar. 

- Aš elgsiuos, kaip privalau, - eidamas iš paskos, išgirdau jos 
įtartinus žodžius. 

- Pilnai tikiu, - atsakiau iš širdies, nes ji buvo darbų naštos 
prislėgta moterėlė. Gyvenimas daug ko pašykštėjo toms išse- 
kintoms, drovioms moteriškėms; antra vertus, jos nieko nerei- 
kalingo nė nepasakys, išskyrus šventą teisybę, užpildančią jų 
gyvenimo turinį. Užtat jos ir sakosi trokštančios elgtis taip, kaip 
privalo. - Ką jūs turite omeny, misis Vilkinson? 

Ji dar kartą neryžtingai žvilgtelėjo į mane ir tarė: 

- Jums reikia užeiti į jo kambarį. 

Aš pagalvojau, kad Olnis įspėjo ją, kad aš dar galiu ateiti, 
nors jos neryžtingumas atrodė įtartinas. Nieko nesakęs, užlipau 

„Viršų. Olnio kambaryje sėdėjo kresnas rudaplaukis vyriškis ir 
kažką gromuliavo it buivolas. 

Ant stalo buvo padėtas mano paltas it skrybėlė. Supratau 
neišsisuksiąs. 

- O! - sušukau pasimetęs. - O kur Olnis? 

- O kamjjis jums? - paklausė žmogus susiraukęs. 

- Man jį reikia pamatyti. Mes buvome susitarę susitikti 
vakar, tačiau jis nepasirodė. 

- Užtat jūs pasirodėt. Čia buvot susitarę susitikti, a? - Jis 
šnekėjo vietos tarme, todėl atrodė stačiokiškas. 

- Mudu vakar buvom susitikę fabrike. Jis paprašė mane 
užsukti čia pusę dešimtos. 

Storulis linktelėjo. 

- Taip, neišsisukinėjat. O šitas paltas ir skrybėlė jūsų? 

- Taip. 

- Aš iš karto supratau, kad ne Olnio. Per dideli. Tai jūs vakar 
vakare stryktelėjote pro langą? 

- Aš. 

- Kvailystes krečiat. Kodėl taip padarėt? 

- Man nepatinka jūsu seržantas, - atšrviau. - Nenorėjau jam 
aiškintis, kokia dingstimi čia atėjau 

- Mano seržantas, a? 

- Taip, - atsakiau šypsodamasis. - Jzigu jūs ne iš vietos 
policijos, tai tada mano pastabumas netvarkoje. 

- Šit kaip, - ištarė jis neskubėdamas. Jis buvo sunkaus būdo, 
bet ne bukagalvis, ir man paliko gerą įspūdį, nors aš nelabai 
džiaugiausi jį čia sutikęs. 

- Teisingai, jūsų pastabumas, kaip sakėte, kuo puikiausias. 
Aš esu policijos inspektorius Hempas. O jūs? 

- Hamfris Nilendas. 

- Amerikietis? 

- Ne, kanadietis. Beje, manęs laukia taksi. Jei mes čia už- 
truksime, aš paleisiu jį. 

- Ne, misteri Nilendai. Manau, bus geriau paprašius jį pavė- 
žėti mus į nuovadą, - pasakė, lėtai pasikeldamas, inspektorius. 
Jis, matyt, svėrė apie šimtą kilogramų, nors ir nebuvo nutukęs. 
- Pasiimkit paltą ir skrybėlę. Apsirenkit. 

Važiuodami abu tylėjome. Aš galvojau, kiek jam pasakyti. 
Skyrius tokiais atvejais leisdavo mums veikti savo nuožiūra, 
nors anksčiau ar vėliau, kaip rodo patirtis, mums vis vien tenka 
pasinaudoti vietos policijos paslaugomis. Bet darbo pradžioje 
geriau, kai jie nieko nežino. 

- Taksi užsakėte jūs, - tarė šyptelėjęs inspektorius, mudviem 
atvykus į policijos būstinę, įsikūrusią didžiųjų municipaliteto 
rūmų užkampyje. 

- Taip, - atsakiau ir užmokėjau vairuotojui. 

Valdžia privalėtų inspektoriui duoti didesnį kabinetą. Jam 
patogiai atsisėdus už savo rašomojo stalo, kambary neliko vie- 
tos kur apsisukti. Turėjau pasitenkinti kieta kėdute, įsprausta 
tarp lango ir rašomojo stalo. 

Ant savo bloknoto jis rado raštelį ir kurį laiką jį įdėmiai 
skaitė. Paskui, glostydamas gelsvai žilus ūsus, įžvalgiomis aki- 
mis reikšmingai pasižiūrėjo į mane. Supratau, su kuo susitikau 
Olnio kambaryje. Šito žmogaus lengvai neapmulkinsi. 

- Na, misteri Nilendai, - pradėjo jis. - Norėčiau kai ką apie 
jus sužinoti. Ar seniai east Gretlyje ir ką čia veikiate? 

Pasisakiau ieškąs darbo, jau spėjęs pabuvoti Čarterio elek- 
tros kompanijoje ir Belton-Smito įmonėje. Papasakojau taip 
pat apie žmones, kuriuos buvau sutikęs ten. 

- Taip, - tarė jis. - O su Olniu jūs anksčiau buvote pažįsta- 
mas? 

- Ne, vakar su juo susitikau pirmą kartą, ir jis užsikvietė 
mane užeiti pas save. 

- Visiškai teisingai. Bet kas jį vertė taip pasielgti? 

- Mudviem reikėjo pasikalbėti dėl asmeniškų reikalų, - pa- 
sakiau. 

- Apie ką nors svarbaus? 

- Taip, labai svarbiu reikalu. Aš turiu kuo greičiau susitikti 
su Olniu. Todėl šiandien iš ryto ir nuskubėjau į jo butą. Skam- 
binau jam net į fabriką. Man pasakė, kad Olnis šiandien nepa- 
sirodęs. Jie atsakė, kad jis tikriausiai serga. 

- Ne, jis neserga, - pasakė tyliai inspektorius. - Jis mirė. 
Vakar naktį, kai miestas buvo aptemdytas, jį partrenkė auto- 
mobilis ir užmušė. 

- Jau pačią pirmą naktį tame jūsų užtemdytame mieste mane 
nukrėtė šiurpulys. Širdis nujautė kažką baisaus, - pasakiau. - 
Taip ir atsitiko. Vielniai griebtų! Olnis man patiko. Išmanė savo 
darbą. Man būtinai reikėjo su juo susitikti. Prakeikimas! 

Aš žiūrėjau į aprasojusį langą ir negalėjau atsikvošėti. Ak, 
jeigu aš būčiau žinojęs anksčiau, kad Olnis žus ir man niekada 
nebebus lemta su juo pasikalbėti. 

- Sakote, jis išmanė savo darbą, - patylėjęs tarė inspektorius. 
- O koks buvo jo darbas? 

Aš suvaidinau nustebusį. 

- Koks? Jūs žinote, dirbo Belton-Smito įmonėje. Meistras. 

- Jei jis buvo tik meistras, tai galbūt žuvo atsitiktinai aptem- 
dymo metu, - pasakė inspektorius, dideliam mano nusistebėji- 
mui. 

- Ką jūs turite omeny? - paklausiau. 

- Manau, kad jūs kai ką žinote. Šį bei tą žinau ir aš. Jei man 
papasakosite, ką Žincte, aš jums taip pat neliksiu skolingas. 
Prižadu. 

- Gerai, - atsakiau. - Aš žinau, kad Olnis - tikrosios jo 
pavardės nežinau - buvo Specialiosios žinybos narys, dirbęs 
Gretlyje Belton-Smito įmonėje meistru. Aš vakar ten apsilan- 
kiau, tikėdamasis su juo susitikti, ir man pasisekė. 

- Taip, - pasakė jis. - Tiesą sakant, ką jūs papasakojote 
patvirtina štai ir šitas pranešimas, kurį ką tik gavau. O dabar 
sakykite, ką visa tai turi bendra su jūsų veikla, misteri Nilendai? 

Paėmęs nuo stalo jo bloknotą, brūkštelėjau jame du telefc 
no numerius. Vienas jų - privatus Londono numeris, kitas - 
paprastas skaičius. 

- Jei jūs surinksit tą skaičių - jus tuoj sujungs su Londonu. 
O paskambinę anuo numeriu, įsitikinsit mano žodžių teisingu- 
mu. 

- Taip ir padarysiu, - atsakė jis ir surinko numerį. - Šnipus 
gaudote, a?- Taip, bet visa tai verčiau vadinkime kontržvalgyba. 
Geriau skamba. Negalvokite, kad Gretlyje nėra šnipų, mums 
jau pavyko kai ką sužinoti. 

- Aš taip ir negalvoju, - suniurzgėjo jis. - Man tik sunku 
suprasti, kodėl jūsų vyrukai veikia taip paslaptingai ir, gaudy- 
dami šnipus, nesiteikia darbuotis kartu su policija. 

- Kartais bendradarbiaujame, - atsakiau. - Bet supraskite ir 
mus. Juk į policiją lengvai gali prasibrauti penktosios kolonos 
veikėjai. 

- Ką! - jis pasitempė ir suspaudė didžiulį kumštį. - Leiskit 
pasakyti, kad mūsų krašto policija... 

- Rinktiniai žmonės. Žinau. Apie tai ir galvoju. Bet man yra 
tekę pastebėti jūsų vyresniųjų, kurie labai jau panašūs į fašistus. 

Aš šyptelėjau. 

- Ir man yra tekę, - pašnibždėjo jis. 

Jį sujungė su Londonu, o aš, prisikimšęs pypkę, užsirūkiau. 

- Na, inspektoriau, - pasakiau, jam baigus šnekėti, - dabar 
jums aišku, kas man žinoma. Dabar jūsų eilė. 

- Šį kartą mus lydėjo laimė, - pradėjo jis lėtai. - Iš pradžių tai 
buvo panašu į nelaimingą atsitikimą, o jų aptemdytame Gret- 
lyje pasitaiko šimtai. Bet aš ant jo palto pastebėjau molio 
žymes, O arti žmogžudystės vietos molio nėra. Tik šiandien 
anksti rytą man šovė į galvą mintis, kur paltą buvo galima ištepti 
moliu. Su dviem savo vyrais nuvažiavome į tą vietą, norėdami 
viską kruopščiai ištirti, ir suradome jo užrašų knygutę. Neabe- 
jojau, kad jis, jau partrenktas ant žemės, spėjo nusviesti ją į šalį, 

kol dar turėjosąmonę. Paskui ta pačia mašina, kuri jį partrenkė, 
pavėžėjo kūną ir išmetė ten, kur prasideda Market Stritas. 
Maždaug be penkiolikos dešimt. ten jo lavoną ir suradome. 
Žodžiu, tai nepanašu į nelaimingą atsitikimą. 

- Pilnai sutinku, - pritariau jam. - Jis buvo užmuštas todėl, 
kad neatskleistų man svarbių paslapčių, kurias jam pasisekė 
sužinoti. Vakar vakare jis man kaip tik pasakė sučiupęs siūlo 
galą. Jūs turite čia jo užrašų knygutę? 

- Taip, turiu, nors joje nieko gero. 

- Ką radote jo kišenėse? 

- Štai sąrašas, - tarė inspektorius, paduodamas lapą. - - Pa- 
prasčiausi daiktai. Kelios monetos. Penki svarai ir dešimt šilin- 
gų piniginėje. Asmens liudijimas ir taip toliau. Pieštukas. 
Parkeris. Peilis. Cigaretės. Degtukų dėžutė. 

- O žiebtuvėlio nebuvo? - paklausiau tuojau. 

Jis pasižiūrėjo į mane nustebęs. 

- Ne. Žiebtuvėlio nebuvo. 

- Mes tuoj pat turime sugrįžti į jo kambarį, - sušukau, 
pašokęs iš vietos. - Kol mes čia šnekamės, kas nors, ko gero, jau 
rausiasi po jo daiktus. 

- Nemanau. Tokiu atveju kambaryje jam tektų pasigalynėti 
su sunkiasvoriu policininku, kurį palikau savo vietoje, - nusi- 
juokė inspektorius. - Taip, jūs jo nepastebėjote. Ne viską ir 
jums reikia pastebėti. Na, o kas su tuo žiebtuvėliu? 

- Kiekvienas, turįs kokių nors ryšių su mūsų Skyriaus dar- 
buotojais, gauna specialų žiebtuvėlį. Tai atpažinimo. ženklas. 
Žinoma, turime ir kitokių priemonių... 

- Ženklai ir slaptažodžiai, - susiraukė inspektorius. - Pana- 
šus į vaikų žaidimą mokykloje. 

- O ką primena Olnis? Juk jis neatrodė panašus į žaidžiantį 
vaiką. 

- Pasiduodu, - pasekė ramiai Hempas. - Ką gi, aš eilinis 
policininkas. Tokiuose reikaluose mažai nutuokiu. 

Aš išsitraukiau iš dantų pypkę ir, vos nebakstelėjęs ja Hem- 
pui į krūtinę, pabrėžtinai pasakiau: 

- Inspektoriau, jūs mane privertėte atidengti kortas, nes 
man būtina viską sužinoti apie Olnį. Nenoriu dirbti kartu su 
policija, - labai jau didelė žmonių maišatis, - bet man būtų 
malonu bendradarbiauti su jumis. 

- Labai malonu, misteri Nilendai, - jis nusišypsojo. 

- Puiku. Bet prieš pradedant reikia šį t2 išsiaiškinti. Gal tai 
panašu į žaidimą, bet taip nėra. Nacių agentai užmušė mano 
geriausią bičiulį ir jo žinoną. Todėl aš ir pradėjau dirbti kontr- 
žvalgyboje. Neabejoju, kad nacių agentai pačiame mieste, jūsų 
pašonėje, užmušė ir Olnį. Žaidimas! Patikėkite manimi, toks 
žaidimas padėjo nacių tankams ir lėktuvams įsitvirtinti Norve- 
gijoje, Olandijoje, Belgijoje ir Prancūzijoje. Lygiai toks pat 
žaidimas padeda dabar samurajams paimti Tolimuosius Rytus. 

- Žinoma, tai tiesa, misteri Nilendai, - pasakė tyliai Hempas 
su jam įprastu įžvalgumu. - Taip, tiesa. Bet aš esu tik paprastas 
policininkas, nors ir nekvailas... 

- Žinau, - patvirtinau greitai. 

- Man sunkiai suvokiami šnipinėjimo ir penktosios kolonos 
reikalai. 

- Jūs neturite pamiršti, kad šis karas labai sudėtingas. Ofi- 
cialus požiūris, išsakomas pas mus per mitingus, nėra labai 
išmintingas. Jie nuolat stengiasi įtikinti, kad šis karas esąs 
paskutinis, bet tikrovė prieštarauja schemoms. Klystume ma- 
nydami, kad šiandien kariaujama dėl skirtingų vėliavų, nacio- 
nalinių himnų, tautinės savigarbos. Mums teko pasodinti keletą 
anglų, kurie troško Hitlerio pergalės. Antra vertus, mieste 
gyvena vokiečių, kurie iš visų jėgų stengiasi mums padėti. 
Teisingai? 

- Teisingai, - sutiko jis, mirkteldamas man. - Jūs dar ne viską 
išpasakojote, nenoriu jūsų sutrukdyti. Leiskite tik pridurti, kad 
tokiu metu papreastai geriame arbatą. Gal ir jums puoduką? 

Aš sutikau, ir jis, kyštelėjęs galvą pro duris, riktelėjo atnešti 
porą puodukų arbatos. 

- Mano požiūris į karą štai koks, - kalbėjau toliau. - Nors 
kiekvienoje pusėje grumiasi milijonai už savo šalį, už vyriausy- 
bę, palaikydami ją, bet tikrasis karas vyksta tarp tų, kurie tiki 
liaudimi ir myli paprastus žmones, ir tarp tų, kurie tiki tik 
fašizmo idėjomis. 

- Visiškai sutinku su jumis, - pasakė inspektorius, eidamas 
prie durų paimti iš policininko atneštą arbatą. - O dabar išger- 
sime po puoduką. Ir prašom pasakoti toliau. Dabar norėčiau 
sužinoti ir apie kitą pusę, apie tuos fašistus. 

Arbata buvo stipri ir labai saldi, bet aš, apsimetęs, kad man 
patinka, net pagyriau ją. 

- Aš dažnai galvoju, iš kur jie atsiranda, nes man tenka juos 
medžioti. Suprantu, daugelis vokiečių palaiko Hitlerį, manyda- 
mi, kad jis trokšta Vokietijai gero. Bet ne tai mus jaudina. 
Mums rūpi tie žmonės, kurie nėra vokiečiai, bet dirba Hitleriui. 
Štai kur mūsų neįspėta mįslė. Kartais jie daro tai dėl pinigų, 
nors, kaip taisyklė, moka jiems nedaug. Būna atejų, kai jie 
šantažu priverčiami dirbti naciams. Tai senas gestapo triukas. 
Jie suranda kokią nors žmogų žeminančią dėmę ir, grasindami 
ją viešai atskleisią, priverčia dirbti savo naudai. Pradėjęs jau 
nebeišsipainiosi. Bet patys baisiausi ir pavojingiausi yra tie 
žmonės, kurie ima pardavinėti save, persiėmę fašizmo idėjomis. 
Kartais - taip atsitiko Prancūzijoje - tokie žmonės galvoja, kad 
tik po nacių sparnu jiems pavyksią išlaikyti savo rankose valdžią 
arba pinigus. Gal net abu dalykus drauge. Kai kam iš jų po 
pergalės už pagalbą pažada aukštus postus. Nė kiek neabejoju, 
kad mudviem teko sėdėti už vieno stalo su žmonėmis, kurie tik 
ir svajoja, kaip susidorotų su mumis, jei taptų gauleiteriais. Kai 
kurie, manau, ir pats Hitleris su visa savo gauja - apsėsti keršto 
idėjos. Jie visi šoka pragaro šokį, laukdami patogaus momento 
įspirti į veidą kiekvienam, kuris kada nors pasišaipė iš jų. Jie 

 neapkenčia demokratijos idėjų ir Žiūri su panieka į paprastus 
garbingus žmones. Tokius tipus mes ir stengiamės sučiupti. 
Nepamirškit, kad šitoks sučiuptasis gali būti begiedąs „Rule 
Britania" arba apsimuturiavęs nacionalinėmis vėliavomis. 

- Manote, šitokių esama Gretlyje? 

- Mums žinoma, kad iš Gretlio priešui siunčiama vertinga 
informacija. Mums žinoma, - manau ir jums ne naujiena, - kad 
Gretlyje būna daug sabotažų. Manome, kad Gretlis tapo svar- 
biu provincijos šnipinėjimo bei informacijos centru. Žinau, kad 
Olniui pavyko kai ką išsiaiškinti. Jūs žinote, kad vakar naktį jį 
kažkas nužudė. 

Inspektorius Hempas linktelėjo, siurbčiodamas išgėrė arba- 
tą ir pakilo. 

- Pabandysiu šią bylą narplioti, - pasakė jis liūdnai. - Žinoma, 
pradėsim nuo tardymo, bet vargu ar tai ką duos. - Jis išsitraukė 
iš kišenės paprastą Olnio užrašų knygutę ir parodė man. - Štai 
joužrašų knygutė. Suprantu, kad ir jums būtų naudinga ją turėti 
po ranka, bet ir man jos šiandien reikės. Teisingai jūs pastebė- 
jote: mudviem reikia grįžti į Olnio butą. Eime. 

Koridoriuje kaktoriuša susidūrėme su plačiasmakriu ser- 
žantu. Prisiekiu, jis vos neišvirto iš kojų, pamatęs mane su 
inspektoriumi. 

- Seržante, - griežtai kreipėsi į jį Hempas. 

- Klausau, sere! 

- Tai misteris Nilendas. Jis mano draugas. O čia seržantas 
Boidas. 

„Mudu linktelėjome vienas kitam. Inspektorius davė jam 
kažkokius nurodymus, o aš žingsniavau į priekį. Šlapdriba pa- 
virto į šaltą dulkiantį lietų. Pažvelgęs į nesvetingą gatvę, prisi- 
miniau turįs palikti viešbutį ir susirasti kitą pastogę. „Kryžių 
damoje"? Galbūt, spustelėjęs Fenkrestą arba misis Džesmond, 
galėčiau ten apsistoti. Tokioje vietoje gyvendamas, galėčiau 
daug ką sužinoti apie žmones, kuriais domiuosi. Bet, kita ver- 
tus, ten užmiestis, O tai man nepatiko. 

- Jūs neprieštarautumėt, jei aš išsinuomočiau Olnio kamba- 
rį? - paklausiau inspektorių, mudviem einant nuo šlapdribos 
patižusia gatve. - Ne? Tada malonėkite užtarti mane buto 
šeimininkei misis Vilkinson.Ši vargšė moteriškė trokšta gyve- 
nime viską daryti teisingai, tačiau jai iš karto kils klausimas, ar, 
priimdama mane, ji neklysta. 

-Ji dora senutė, - atsakė inspektorius. - O jūs geresnės vietos 
sausakimšai prikištame mieste, man regis, nė nesurasite. Ir man 
bus patogiau užsukti. Nė šuo neamtelės. 

- Apie tai taip pat pagalvojau. Jei jūsų neapsunkinsiu, pra- 
šyčiau, pastebėjus ką nors įtartino, man pranešti. Jūsų pagalba 
aš sutaupyčiau daug brangaus laiko. 

- Ką jūs! Koks čia apsunkinimas, - pasakė jis, aiškiai ironi- 
zuodamas. - Aš dar turiu pusę savo vyrų, o mieste dabar dvigu- 
bai daugiau žmonių, negu prieš karą. Ėmė plaukti specialūs 
blankai - „Skubu“, „Pirmenybė“. Ir vienas dievas težino, kiek 
dar plauks. Todėl su malonumu atiduosiu pusę jėgų... 

- Gerai, gerai, viskas aišku, - atsikirtau irzliai. - Užmirškim 
tai. Geriau įsivaizduokit, kad Gretlis kurortas ir aš čia atvykau 
pataisyti sveikatos. Bet atsiminkite, kuo daugiau blankų, tuo 
daugiau iš mūsų išplaukia slaptos informacijos į užsienį. Užtat 
nenuostabu, kad kai kam Gretlio vardas ima dvokti. Bet aš 
nepabėgsiu. Pripratau. 

- Jūsų nuotaika šį rytą ne per geriausia? - paklausė jis 
draugiškai. 

"- Ne, aš jau nebeprisimenu, kada buvau geros nuotaikos. 
Nebent prieš keletą metų. Užmirškite tai. Prisiminkite tikvieną 
dalyką: mane jaudina keletas neatidėliotinų klausimų, kuriems 
išnarplioti man prireiktų keleto dienų, o jums užtektų penkių 
minučių. Juk jūs turite žinoti, kas dedasi mieste. 

- Aš Žinau nė kiek ne daugiau, kaip paprastas eilinis žmogus. 
- Jis draugiškai patapšnojo man per petį. - Ko jūs besiteirautu- 
met, stengsiuos atsakyti. O mano pokštų neimkit į galvą. 

Pagaliau mes nusigavom į Raglan stritą. Pagalvojau, kad 
vargšė misis Vilkinson dar net nežino apie nuomininko mirtį. 
Pasiteiravęs inspektoriaus, sužinojau, jog jai buvo pranešta 
praėjusią naktį, O šį rytą ji atpažino Olnio lavoną. Ant voko, 
kurį rado jo kišenėje, buvo užrašytas Olnio buto adresas. 

Aš negirdėjau inspektoriaus pokalbio su misis Vilkinson, 
bet, kai ji atėjo, tuojau susitariau dėl kambario. Jaučiau, jog 
akiplėšiška įsiveržti į butą žmogaus, kuris mirė prieš keturiolika 
valandų. Kalbėdamas apie jį, pagalvojau, kaip skaudu būtų 
misis Vilkinson, jei ji žinotų tiesą. Dabar ji truputį verkšleno, 
galvodama vien apie nelaimingą atsitikimą. Tuo metu inspek- 
torius jau buvo kambaryje. 

Aš irgi užlipau į viršų, ir pradėjome atidžiai apžiūrinėti 
kambarį. Žiebtuvėlio taip ir neradome. Beje, aš ir negalvojau 
čia jį rasiąs. Juk net nesinaudodami kaip žiebtuvėliu, mes jį 
turime nešiotis su savimi. 

- Ką gi, manęs tai nestebina, - pasakiau. - Dedu galvą - 
žiebtuvėlį jis nešiojosi kišenėje, o dabar šis daiktelis pateko į 
kokio nors Gretlio piliečio rankas. Štai, įsižiūrėkite į manąjį. 
Olnis turėjo lygiai tokį pat. 

Inspektorius įdėmiai apžiūrėjo manąjį ir pasakė iš karto 
atpažinsiąs Olnio Žiebtuvėlį, jei jam kur nors pavyksią pamatyti 
panašų į šį. 

- Jei pas ką pamatysiu, - tarė jis, - tas draugužis su manimi 
turės rimtą pokalbį. Na, jūs nekantraujate dėl Olnio užrašų 
knygutės. Susitarkim: aš užšoksiu čia apie devintą valandą 
vakaro ir paliksiu jums susipažinti. Puiku! O dabar prie darbo. 
Šiandieną dar reikia daug ką nuveikti, ypač dėl Olnio. Nežiūrint 
visų darbų, aš pasistengsiu suteikti jums Žinių apie Žmones, 
kurie jus domina. Parašykite ant lapelio jų pavardes. 

- Labai gerai. 

Aš užrašiau ant seno voko šešias pavardes. Žvilgtelėjęs į 
sarašą, jis linktelėjo ir tylėdamas išėjo iš kambario. Netrukus 

nugirdau jį kalbantis su misis Vilkinson. Jis sakė liepsiąs poli- 
cininkui supakuoti Olnio daiktus ir juos išvežti. Policininkas 
sugrįžo ir, net nepalaukęs, kol aš išeisiu, pradėjo krauti viską į 
krūvą. 

Inspektoriui išėjus, nebebuvo su kuo pasikeisti mintimis, 
pasiginčyti, ir man pasidarė liūdna. Hempo kabinete išgirsta 
žinia apie Olnio mirtį, mudviem su inspektoriumi smarkokai 
ginčijantis, iš karto nesukrėtė manęs. Tai buvo tik jaudinanti 
žinia. Dabar visa tai tapo realybe. Aš vėl prisiminiau nediduką 
Olnį, jo žvilgsnį, nukreiptą į mane pro pigokus akinius su 
metaliniais rėmeliais, jo sodrų jumorą bei inteligentiškumą, 
kuris trykšte tryško iš šio žmogaus net ano trumpo pokalbio 
metu. Aš negalėjau negalvoti apie tai, kas atsitiko su juo. 
Žmogus, įmestas į patižusį sniegą, tarytum bulvių maišas. Iš 
pradžių aš gailėjausi, bet vėliau mane apėmė įniršis. Aš nemė- 
gau jaudintis dėl savo likimo. Tai būtų tuščias laiko eikvojimas. 
Užtat nusprendžiau dirbti, kiek jėgos leis ir būti kietas kaip 
titnagas. Šiaip ar taip, Gretlyje veltui laiko neleidau. Kiekvie- 
nas žingsnis čia man atskleidė šį tą naujo. Galbūt tik mano niūri 
nuotaika ir nemėgstamas darbas kliudė aštriau protauti ir iki 
šiol aš buvau linkęs veikti nesudėtingomis aplinkybėmis. 

Sugrįžęs į viešbutį, susikroviau daiktus, papusryčiavau, ap- 
mokėjau sąskaitą ir vėl pasukau Raglanstrito link. Dabar radau 
ir misterį Vilkinsoną. Iš profesijos jis buvo geležinkelininkas ir 
kažkuo priminė melancholišką seną spanielį. Jo įsitikinimu, 
mes galėtume laimėti karą, pasiuntę keletą armijų Lenkijon. 
Jis gailėjosi esąs per senas šitokiam žygiui. Aš pastebėjau, kad 
čia esama daug žmonių, kuriuos mielai permesčiau į Lenkiją 
bet kurią naktį, tačiau daugelis jų jau nebe pirmos jaunystės. 
Mudu vienas kitam pasirodėme naivūs, tačiau kivirčo išvengė- 
me. 

Smulkų lietų ir šlapdribą pakeitė žiemos rūkas. Aš išėjau 
ieškoti daktarės Bauernštern namo. Pasikalbėjęs su misis VIl- 


kinson, nieko nepešiau. Daktarę ji matė pirmą kartą, o anks- 
čiau apie ją buvo tik kažką girdėjusi. Artimiausiame pašte iš 
telefonų knygos sužinojau jos adresą: Margareta Bauernštern, 
rvuto aveniu, 87. Tai maždaug mylia kelio nuo Raglanstrito, 
pačiame pakraštyje kvartalo, kuris popieriuje atrodo puikiai, o 
tikrovėje įvaro žmogui depresiją. 
rvuto aveniu į akis krito išsimėčiusios vilos, keletas nu- 
džiūvusių medelių ir begalės purvino sniego. Kai sustojau prie 
aštuoniasdešimt septinto numerio, ir taip apniukusi diena jau 
buvo pavirtusi į vakarą. Pagyvenusi šeimininkė, iš pažiūros 
užsienietė, atrodo, austrė, atidarė duris ir piktai pasakė, kad 
tokiu laiku daktarė Bauernštern priima tik pacientus. 

- Tokiu atveju, - pasakiau, - aš pacientas, nuveskite pas 
gydytoją. 

Be manęs daugiau pacientų nebuvo ir pamaniau, kad dak- 
tarei Bauernštern nekaip sekasi; bent jau E aveniu. Aš 
įėjau į mažytį švarų kabinetą. 

Iš pradžių daktarė Bauernštern manęs neatpažino, gal todėl 
ir man neatrodė panaši į vakar matytą moterį. Apsivilkusi baltu 
chalatu, tvarkingai sušukuotais tamsiai rudais plaukais, ji sėdė- 
jo savo kabinete rimtai ir dalykiškai nusiteikusi, kaip tinka 
gydytojui. Prisipažinsiu, ji man paliko malonų įspūdį. 

Ji turėjo puikią figūrą ir platokus pečius - dabar daugelis 
moterų vaizduoja juos turinčios. Tik veide matėsi nuovargio 
žymės. 

„ Tai ypač paryškino kabineto lempos. 

Vos tik daktarė atpažino mane, jos veide pamačiau pyktį. 
Paskui ji apsimetė matanti mane pirmą sykį. 

- Sveiki. Kuo skundžiatės? 

Ką gi, pagalvojau, papuolus pas gydytoją, ne pro šalį sužinoti 
negalavimo priežastis. 

- Nieko ypatingo, - pradėjau šaltakraujiškai kaip teisėjas. - 
Kuo nors rimtai aš nesiskundžiu, bet visuomet jaučiuosi pri- 
slėgtas, blogai miegu, neturiu apetito. 

- Parodykite liežuvį. 

Liežuvį jai iškišau net su malonumu. 

- Atrodo, jūs smarkiai rūkote ir mažai judate. Kada pasku- 
tinį kartą buvote pas dantų gydytoją? 

- Seniai, labai seniai, - atsakiau, linguodamas galvą. - Mato- 
te, labai neturėjau laiko. O dėl dantų nesirūpinkite. Duokite 
man kokių nors vaistų, kurie sukrėstų mane, o paskui apramin- 
tų... jūs Žinote... 

Prie paradinių durų, maždaug už poros metrų nuo kabineto, 
pasigirdo šaižus skambutis. Netrukus tarnaitė atidarė išorines 
duris, ir išgirdau kažkieno žemą balsą. Tuoj pat tarnaitė pabar- 
beno į kabineto duris ir išsigandusi kažką paskubomis pasakė 
vokiškai. Daktarė išskubėjo, palikusi mane vieną. Vos tik ji 
pasišalino, aš paslapčia žvilgtelėjau pro nišos langelį. Už durų 
stovėjo policininkas. Ko jis atėjo, nesužinojau, nes po kelių 
minučių jo jau nebebuvo. 

Bet šis vizitas nutraukė mudviejų mažytę komediją. Dakta- 
rei sugrįžus, jos veide pamačiau tą pačią išraišką, kaip vakar 
naktį. Jos žėrinčiose akyse galėjai išskaityti įtampą ir paslėptą 
baimę. Ji uždarė duris ir sustojo nejudėdama toliau. 

- Tai kvaila, - pasakė ji piktai. - Ko jūs iš manęs norite? Ko 
čia atėjote? 

- Atėjau, norėdamas jums kai ką papasakoti, - pasakiau 
rimtai. - Jūsų moteriškė pasakė, kad priimat tik pacientus, ir 
man neliko nieko kito kaip susirgti. 

- Jūs manėt, jog aš nesuprasiu, kad jūs sveikas? 

Ko gero, daktarė taip ir galvojo, nes ji buvo moteris. Matyt, 
tai buvo irzli ir drauge įautri savo profesijai moteris, visuomet 
pasiruošusi gynybai. 

- Nei jūs, nei koks kitas daktaras žvilgtelėjęs negali nieko 
pasakyti arba ką nors surasti. Ir, kaip jūs žinote, daktare Bau- 
ernštern, atrodo, mane netrukus sugriebs baisi liga. 

Ji šyptelėjo. 

- Jūs atėjote man kažką papasakoti? 

- Taip. Ir kai ko pasiteirauti. Ir viena, ir kita labai svarbu. 
Galbūt, - pridūriau, - pokalbiui pasirinksime kitą vietą. Čia per 
daug liūdna. 

- O man pasirodė, kad jūs didžiuojatės savo liūdesiu. 

Aš atsisukau į ją. Turbūt ši netikėta pastaba buvo jos sąmo- 
ningas žingsnis, kuriuo ji siekė pabrėžti pažįstanti mane kaip 
nuluptą. 

- Gerai, - tarė ji, - galima pasišnekėti ir kitur. Ketvirtadie- 
niais aš geriu arbatą anksčiau, nes prieš penkias turiu būti vaikų 
ligoninėje. 

Palydėdama mane vestibiulin, ji pasakė keletą žodžių tar- 
naitei apie arbatą. Tarnaitės akys buvo pilnos išgąsčio ir per- 
spėjančio nerimo. Tiesiog stebėjausi, kaip tos dvi moterys save 
išduoda. 

Svetainė buvo jauki, nors ir ne visiškai angliško stiliaus, 
tačiau skoninga. Daktarė Bauernštern nusivilko baltą chalatą. 
Ji dėvėjo tamsiai raudoną suknelę. Šis rūbas jai labai pritiko, 
nors šiek tiek ir išryškino jos prakaulų veidą bei įdubusius 
skruostus. Ir vis dėlto šita moteris, nežiūrint jos rūstumo bei 
trapumo, buvo maloni. Ji nežinojo, kaip su manim elgtis. Tai ją 
varžė ir erzino. O man kaip tik to ir reikėjo. Jei manote, kad 
bjauru taip Žaisti su pavargusia moterimi, tada prisiminkite, 
kaip vokiečių ir japonų karciviai elgėsi su moterimis, kurios 
buvo kur kas labiau išsekintos negu ši. 

- Norėčiau pasišnekėti apie jūsų pacientą Olnį, - pradėjau, 
įdėmiai žiūrėdamas į ją. 

- O kas nutiko? 

- Jis mirė. 

Žmonės, vaidindami nustebusius, visuomet pakelia anta- 
kius, išplečia akis, net prasižioja, bet jei juos stebėsite įdėmiau, 
tai perprasite tą vaidyvą. Šitoji moteris nepadarė nieko pana- 
šaus. Priešingai, ji, būdama net beprotiškai nustebusi, tiesior 

pritrenkta, nenorėjo to parodyti. Suvaidinti šitą būtų labai 
puiki apgaulė, bet tam reikalinga geniali aktorė. O daktarė 
Bauernštern buvo labai bloga. Todėl supratau, kad ji nieko 
nežino apie Olnio mirtį. Tai ir norėjau sužinoti. Keliais žodžiais 
papasakojau, kaip jis žuvo, tačiau nė žodžio neprasitariau apie 
tai, kad jis buvo įmestas į tą pačią mašiną, kuri jį partrenkė, o 
paskui kitame miesto gale išmestas ir paliktas. Geriau, kad ji 
nežinotų, jog čia įtariama žmogžudystė. 

- Dar vienas klausirias, - pasakiau. - Ar jo širdis tikrai buvo 
silpna? 

- Taip, - atsakė ji. - Jus turbūt domina, ar tai nebuvo viena 
nelaimingo atsitikimo priežasčių? Drįstu tvirtinti - taip. Baisiai 
gailiuos jo. Šis žmogus man patiko. 

- Neabejoju. O ar daugelis žinojo esant jį silpnos širdies? 

- Pasiguosti galėjo ne vienam. Kai kurie pacientai dažnai 
skundžiasi vieni kitiems. 

- Taip, žinoma. Ir mane tokie yra keletą valandų kankinę 
savo medicininiais anekdotais. Ar jums nežinoma - nesikreipė 
Olnis į kokį nors kitą gydytoją dar prieš jus? 

- Tiesiog neįsivaizduoju, - šaltai pasakė ji. - Ir aplamai kokią 
teisę jūs turit mane tardyti? 

Aš nusišypsojau. 

- Absoliučiai jokios, daktare Bauernštern. 

Tarnaitė atnešė arbatą. Kol ji tvarkėsi, iš karto pajutau jos 
prūsišką šaltumą. Ji man nepatiko, ir jos akivaizdoje nenorėjau 
dalintis paslaptimis. Nors ir labai nepatikau daktarei, prie ar- 
batos jos tonas pasikeitė. 

- Kai mane kas pavadina daktare Bauernštern, aš pasijuntu 
apsišaukėle, - pasakė ji, įsipylusi arbatos. 

- Argi tai ne jūsų tikroji pavardė? 

- Tai mano vyro pavardė, - paaiškino ji. - Matote, mano 
velionis vyras Bauernšternas buvo įžymus daktaras. Galbūt 
jums nieko neteko girdėti apie jį, bet jis buvo žinomas medikas, 

geriausias vaikų ligų specialistas Vienoje. Jis mirė prieš porą 
metų. Aš ir dabar nejaukiai juočiausi, nešiodama pavardę žmo- 
gaus, kuris buvo dešimt kartų geresnis specialistas negu aš. 

- Suprantu. Bet jūs galite dirbti ir su mergautinė pavarde. 
Žinia, juk dažnai ištekėjusios moterys taip pasielgia. 

Mano žodžiai, matyt, įžeidė daktarės orumą. 

- Tokiu atveju daugelis pagalvotų, kad aš gėdinuosi vokiškos 
pavardės. O aš - priešingai - ja didžiuojuos. Mano vyras buvo 
įžymus Žmogus. 

- Jis - emigrantas? 

- Taip, žinoma. Naciams užgrobus Austriją, jis prarado 
viską, išskyrus savo gerą vardą. Jo jie negalėjo atimti, nors ir 
labai stengėsi. 

Visa tai, žinoma, buvo pasakyta labai karčiai. Bet aš buvau 
girdėjęs žmonių, kurie kalbėjo apie nacius su skausminga pa- 
gieža, nes taip buvo išmokyti specialiuose šnipų kursuose Ber- 
lyne. O tam nereikėjo daug vaidybos. 

Aš apsižvalgiau po kambarį, bet šios moters būta ne iš tokių, 
kurios svetainėje laiko šeimos fotografijas. Prie paradinių durų 
kažkas paskambino, tačiau mudu kalbėjome toliau. 

- Jums taip pat teko gyventi Vienoje, ar ne? 

Dažnai būna rašoma, kaip žmogaus akyse užsidega kibirkš- 
tėlės, tačiau šios moters akys tikrai nušvito. Tarytum kažkas ją 
verste vertė išsipasakoti. 

- Taip, aš porą metų praleidau Vienoje. Dirbau vyro ligoni- 
nėje. Žinoma, tuo metu dar nebuvau ištekėjusi už jo. Aš taip 
pat troškau tapti vaikų ligų specialiste. 

- Ir kodėl netapote? - paklausiau stačiokiškai, bet ne grubiai, 
nes iš tikrųjų norėjau sužinoti. 

- Ojjūs, atrodo, irgi netapote tuo, kuo norėjote, - tarė ji. 

Prisipažinsiu, buvau netikėtai užkluptas. Kodėl sukinėjuos 
čia, laukdamas, kol sučiupsiu kokį nors žmogų? Juk galėčiau 
susirasti kokį gerą darbą saulėtame mieste. Velniai griebtų. Ji 

visa tai išskaitė mano veide, tačiau neparodė mane prirėmusi 
prie sienos, nors ir pati šiame žaidime buvo jau nemažai pralo- 
šusi. Priešingai, jos akys, tiksliau, visas veidas dabar padvelkė 
švelnumu, tapo draugiškesnis. Reikia būti atsargiam su šia 
moterimi. 

Tuo metu į svetainę kuo šalčiausiai įėjo misteris Perigo. 

- Nesistebėkit, jūs juk pažadėjot man niekad neatsakyti 
puoduko arbatos, kai tik būsiu šiame rajone, - pradėjo svečias, 
su jam įprasta maniera ištiesdamas šeimininkei rankas. - O, ir 
misteris Nilendas besąs! Na, mudu tai jau pažįstami, tiesa? 

- Taip. Mudu nuolat kur nors susitinkame, - pasakiau gana 
sausokai. 

Mūsų šeimininkė pilstė arbatą, ir aš tik dabar pastebėjau, 
kad serviruojama žymiai daugiau puodukų, negu esama žmo- 
nių. Be abejo, daktare laukia daugiau svečių. Tarytum įspėda- 
ma mano mintis, ji nerūpestingai tarė: 

- Ketvirtadienis ir sekmadienis man vienintelės laisvesnės 
dienos. Užtat ir naudojuos proga. Bent normaliu laiku galiu 
priimti svečius. 

- Savaime suprantama, - linksmai pasakė misteris Perigo. - 
Visi dabar be galo užsiėmę, išskyrus mane. Aš taip ir lakstau, 
kaip pabaidytas kiškis, vaidindamas irgi užsiėmusį, nors nepa- 
judinu iš vietos nė šapelio. Kas belieka tokiam žmogui, kaip aš? 
Stengiuosi kalbomis pakelti kareivių dvasią, bet jie net klausytis 
nenori. Ką man dirbti? Eiti į fabriką ir stoti prie kūjo ar mašinų, 
kurios tarškina skardą ar dar kažką? Tikra nesąmonė tie fabri- 
kai. Bet ir ten aš nereikalingas. Taip ir bėginėju, kaskart vis 
labiau skursdamas. Na, o kaip jūs, drauguži? Gal jau gavote 
kokį atsakingą postą kurioje nors įmonėje? 

- Kol kas nieko, - pasakiau. - Žinoma, mano pareiškimo 
vadovybė dar nespėjo apsvarstyti. 

- Taip. Bet jie turėtų griebte griebti jus. Misteris Nilendas 
atvyko iš toli, net iš pačios Kanados, padėti mums - o jis kaip 

tik toks žmogus, kokio jiems reikia: prityręs, vyriškas. Ir šekit, 
jie dar leidžia jums šlaistytis be darbo. Šlykštu! 

Jis pažvelgė į mudu žvilgsniu, sakančiu, jog visa tai tik juokai. 

- Ar nepageidautumėt ko nors užkąsti? - paklausė daktarė. 

- Ne, ačiū, - padėkojo Perigo, parodydamas mums porcelia- 
ninius dantis. - Jei neprieštaraujate, užsirūkysiu. Regis, turėjau 
žiebtuvėlį, naują puikų žiebtuvėlį. 

Jis skersomis žvilgtelėjo į mane gudria akimi. Nekantrauda- 
mas laukiau minutės, kada misteris Perigo išsitrauks žiebLuvėlį, 
bet nesulaukiau. 

- Matyt kažkur nukišau, - pasakė jis, ištiesdamas tuščius 
delnus. - Ne, ačiū, daktare Bauernštern. Misteris Nilendas 
tikriausiai irgi turi žiebtuvėlį. 

- Galiu pridegti degtuku, - pasakiau, stebėdamas truputį 
sutrikusią šeimininkę. Atrodė, jog ji supranta, kad šie žodžiai 
kažką slepia. 

Pasilikti ilgiau nebuvo prasmės, nes tai, ką galėjau pasakyti 
kiekvienam jų atskirai, neprivalėjo žinoti kitas. Misteris Perigo 
nepasisiūlė išeiti kartu su manimi, nors žinojo negalįs ilgiau 
pasilikti, nes daktarei buvo metas į ligoninę. Matyt, jis turėjo 
daktarei pasakyti kažką svarbaus. Visai nelauktai ji palydėjo 
mane iki durų, ir mudi stabtelėjome. 

- Gal jums kartais žinoma, - paklausė ji, - kuo iš tikrųjų 
užsiiminėja misteris Perigo? 

- Nenutuokiu. Sakosi, kad vaikšto po miestą ir plepa su 
visais. 

- Taip, girdėjau. Bet sunku patikėti jo žodžiais, ar ne? 

- Ir man atrodo, sunku patikėti misterio Perigo kalboms, - 
sutikau su ja. - Beje, ir kai kuriais jūsų žodžiais, daktare Bau- 
ernštern, aš nelabai tikiu. 

- Ką jūs turite galvoje? - Jos žodžiuose buvo daugiau nuo- 
stabos, negu pykčio. 

- Tuo tarpu dar ne visiškai aišku, - atsakiau atvirai. - Ačiū už 
arbatą. Puikiai praleidome laiką. 

Sugrįžęs į Raglan stritą, įspėjau misis Vilkinson, kad manęs 
vakarienei nelauktų, pasakiau pareisiąs vėliausiai apie devintą 
ir, pasiėmęs abi iš suvenyrų krautuvės pasiskolintas knygas, 
išėjau. 

Tiesą sakant, perskaičiau tik vieną, bet, grąžindamas abi, 
turėjau gerą pretekstą vėl ten apsilankyti. Kai jėjau į vidų, 
sloguojanti jauna padėjėja su geltonu chalatu buvo bebaigianti 
užtemdyti langus, o mis Ekston sukinėjosi apie klientus. Aš 
nuėjau tiesiog prie lentynų ir, žiūrinėdamas knygas, stebėjau 
juos. Klientai išėjo. Paskui mis Ekston atleido padėjėją namo 
ir liepė gulti į lovą. Tuo laiku įėjo dar viena klientė, apystorė 
moteris. Gal dešimt minučių ji apžiūrinėjo dirbtinių gėlių 
puokštes. Mis Ekston kiek įmanydama stengėsi įtikti suirzusiai 
buvo pasiruošusi kiekvienu momentu padėti. Bet jos akys ne- 
slėpė paniekos moteriai. Jei klientė būtų tai pastebėjusi, ji 
beregint būtų išsinešdinusi lauk. Tai buvo pikta lemiantis tikros 
furijos žvilgsnis. Mane sužavėjo ši apkūni, maloni blondinė, 
primenanti senamadišką jauną būtybę, ką tik ištrauktą iš šaldy- 
tuvo. Į pardavėją ji panėšėjo tik iš išorės: žalias chalatas, dailiai 
supinti plaukai ir įprastinės elgesio taisyklės. 

Kai tik įnoringa moteris išsinešdino, mis Ekston šypsodama- 
si priėjo prie manęs. Aš vėl įnikau į lentyną ir išsitraukiau porą 
po ranka papuolusių knygų. 

- Nejaugi jas skaitysite? - pakalusė ji besišypsodama. 

- Taip, galvoju skaityti, - pasakiau skubiai. 

- Žvilgtelėkite į jas, - patarė įsakmiai. 

Dirstelėjau. Tikrai, sprendžiant iš pavadinimų, ji neklydo. 

- Na, ką gi. Pakliuvau. Tokių neprisiversčiau perskaityti net 
negyvenamoje saloje. Matot, aš čia stoviniuoju jau senokai ir, 
pamatęs jus ateinant, prisiminiau nieko neišsirinkęs. O galvo- 
jau ne vien apie knygas. 

- Taip ir maniau, - pasakė ji, padėdama abi knygas atgal ir 
atžymėdama sugrąžintąsias. - Apie ką jūs galvojote? 

Nusprendžiau, kad nedidelis į;žūlumas nepakenks. 

- Apie jus. 

Ji dirstelėjo į mane, pakeldama antakius. 

- Jūs papasakosit , ką galvojot, ar ne? 

- Tik ne dabar, - pasakiau. - Beje, užsukau priminti jums jūsų 
pažado - artimiausiu laiku papietauti su manimi. Gal susitarkim 
rytoj „Kryžių damoje"? Vieną vakarą jau spėjau ten pabuvoti. 
Nuostabiai aptarnauja. Žinoma, tąkart mus vaišino misis Džes- 
mond, ir vargu ar man pavyks prilygti jai. Bet pasistengsiu. Beje, 
mačiau ten ir jus. Užvakar. 

- Taip, prisimenu. Labai dėkoju. Mielai papietausiu su jumis 
rytoj, tik ne anksčiau kaip pusę devintos. Septintą valandą aš 
pažadėjau ateiti į viešą susirinkimą. Tai bus patriotinis mitin- 
gas, ir jaučiu pareigą jame dalyvauti, tuo labiau kad parduotu- 
vių savininkai specialiai kviečiami. Šitokie apsilankymai 
padeda ir bizniui, - pridūrė ji ir parodė pakvietimą. 

Jame buvo pažymėta, kad susirinkime šnekės parlamento 
narys, miesto meras ir pulkininkas Tarlingtonas. 

- Gerai. O gal ir man galima drauge su jumis nueiti? Pasi- 
baigus mitingui, nuvažiuosim tiesiai į „Kryžių damą". 

- Puiku! - sušuko ji. 

Niekada anksčiau neteko girdėti, kad moteris šitaip sūkte- 
lėtų „Puiku!“ Kažkaip neįprastai šis žodis nuskambėjo jos 
lūpose. Bet aš jau supratau turįs reikalų su ypatinga moterimi. 

- Jau išsirinkote knygas, kurios jums tikrai reikalingos? - 
paklausė ji po minutės. 

- Dar ne. Jūs norite, kad greičiau išeičiau? 

Ji nusijuokė. 

- Ką jūs, ne dėl to. - Minutėlę padvejojusi, pašnibždomis 
pridūrė: - Tiesą sakant, norėčiau greičiau uždaryti šią nelemtą 
krautuvę. Šiandien buvo sunki diena. Man atrodo, jūs nesku- 
bate... . 

- Taip. Jūs atspėjot. 


- Gerai. Tada taip ir padarysim. 

- Aš uždarysiu parduotuvę, kol nepasirodė kita bjauri mo- 
teriškė. Tad užlipę į viršų, galėsim pasikalbėti ir išgerti. Ir jūs 
papasakosit, ką tada galvojot. 

- Nuostabu, - pasakiau su džiaugsmu, matydamas, kad mano 
troškimas pildosi. Buvo įdomu sužinoti, ką ji veiks dabar. Ir ką 
gi, ji užrakino bei užsklendė krautuvės duris, parodė man 
apšviestus laiptus, išjungė parduotuvėje šviesas ir beregint pa- 
sivijo mane ant laiptų. Man regis, parduotuvių savininkai Žy- 
miai daugiau rūpinasi savo nuosavybe ir nakčiai uždaro 
parduotuvių duris kur kas rūpestingiau, negu ji. Baigiantis. 
darbui, jie viską sutvarko, apeina viską, apmąsto dienos uždar- 
bį, galbūt paskaičiuoja įplaukas, žodžiu, atsisveikina su parduo- 
tuve neskubėdami, kaip su artimu ir brangiu daiktu. Šis staigus 
krautuvės uždarymas visai nesiderino su jos žodžiais, kai pirmo 
pokalbio metu ji sakėsi atiduodanti visą širdį parduotuvei, 
kurioje Gretlio gyventojai galėtų įsigyti žavingų niekučių. Gal- 
būt šiandien blogai sekėsi prekyba ir dėl to ji skubėjo uždaryti, 
bet man atrodė, kad ji sąmoningai ar nesąmoningai pamiršo 
savo vaidmenį. O gal dėl jos sutrikimo ir aš kaltas, nors jokiu 
būdu nemanyčiau ją susižavėjus mano gražiomis akimis. Šiaip 
ar taip, man buvo įdomu sužinoti, ar ji tai daro nesąmoningai, 
ar tyčia. 

Mažytė svetainė viršuje buvo įdomi tuo, kad joje neatsispin- 
dėjo jokie šeimininkės bruožai. Aš pasijutau tarytum viešbučio 
svetainėje. Jokio savitumo. Net mažiausio ženklo, kad čia gy- 
vena dovanų krautuvės savininkė arba aplamai moteris. Vie- 
nok mis Ekston buvo ne eilinė asmenybė, nors iš pirmo 
žvilgsnio šito nepasakytum. Ir vis dėlto jos pačios apstatytas 
kambarys, kuriame gyveno jau keturi mėnesiai, nepabrėžė nė . 
mažiausio šeimininkės charakterio bruožo. Matyt, tai ne atsi- 
tiktinis dalykas. 

Ji kažką prasitarė apie gėrimus, ir aš išgirdau ją atrakinant 
kampinį bufetą. Atsipręžęs suspėjau pamatyti daugybę pui- 

kiausių butelių. Tokių seniai buvau matęs. Matyt, ji turėjo 
neblogą tiekėją. 

- Jei pas jus atsirastų Kanados degtinės, būtų tikras stebuk- 
las, - pasakiau, suvaidindamas netašytą laukinių vakarų bernio- 
ką. 

- Turiu ir jos, - atsakė ji. 

- Nejaugi? - subaubiau, galbūt truputį persistengęs. - Aš 
beveik pamiršau jos skonį. Leisite man stikliuką? 

Ji pripylė man pusę taurės. O sau pasiėmė gerą porciją džino 
su citrinų sultimis. Paskui išjungė viršutinę šviesą, palikdama 
tik nedidelį toršerą kampe. Mudu stovėjome prie židinio su 
stikliukais rankose ir šypsojomės vienas kitam. Intymi aplinka 
dar labiau suartino mus. Pakėlėme stikliukus. Susidaužiant aš 
paliečiau jos ranką. Ir gerdami vis dar šypsojomės. Mis Ekston 
pastatė stikliuką, padėjau savąjį ir aš. Taip ir stovėjome, žiūrė-- 
dami vienas kitam į akis. Aš instinktyviai nujaučiau, kad moteris 
nesupyks, jei ją pabučiuosiu. Priešingai - man išeis į naudą. 
Lėtai apkabinau ją ir kuo ramiausiai pabučiavau. Neužmirški- 
te, kad tai buvo ne mergaitė, kaip iš tolo galėjo atrodyti, bet 
subrendusi moteris. Ji bučiavosi įdomiai. Karštai, su dideliu 
mokėjimu, kone aistringai, tik visai be širdies. Tylėdami atsisė- 
dome. 

Kaip ir tikėjausi, ji prisiminė, kad ieškau darbo Čarterio 
gamykloje, ir paklausė, kaip man sekasi. Šito ir laukiau. Paaiš- 
kinau, kad, neturėdamas pakankamos patirties, iš karto nebu- 
vau priimtas, tačiau Hičemas pateikė mano kandidatūrą 
valdybai. 

- Tą pačią dieną susidūriau su vienu gamyklos valdytoju, - 
pasakiau. - Ir jis nė kiek neapsidžiaugė mano kandidatūra. 

- Kas jis per vienas? 

- Pulkininkas Tarlingtonas. Jūs jį pažįstatc? 

- Mano pažintis su juo baigiasi tik pasisveikinimu,-bet ne 
daugiau, - atsakė ji. - Kažkas man pasakojo jį esant įtakingu 

žmogumi mieste. Todėl pamaniau, kad geriau jam nusišypsoti. 
Bet jis man nepatinka. 

Aš jai papasakojau, kad Hičemas mane vedžiojo po gamyk- 
lą, ir lyg netyčia prasitariau, kokį didelį įspūdį man padarė nauji 
prieštankiniai pabūklai, kuriuos ten pradėjo gaminti. Norėda- 
mas ją labiau įtikinti, aš net paminėjau tų ginklų kalibrą, su- 
prantama, kitokį. 

- Galbūt be reikalo pradėjau kalbėti apie ginklus. Bet šitos 
paslapties jūs neprivalote niekam atskleisti, - pasakiau jai, gerai 
žinodamas, kad šiuo metu prie vaišių stalo daug kvailių kartoja 
tą pačią frazę. 

- Būkite ramus, aš ne iš plepiųjų, - pasakė ji iškilmingai. 

- Aš tuo neabejoju, - pritariau, žiūrėdamas į ją, tarsi būčiau 
susižavėjęs. 

- Paragausite dar ko nors? - paklausė ji šypsodamasi. 

Supratau, kad man metas išeiti, nes jai trukdau ir, pasakęs, 
kad daugiau nebegersiu, atsistojau. Atsistojo ir ji. Aš paprašiau 
ją neužmiršti pažado ir rytoj vakare su manimi papietauti. Ji 
man priminė, kad esu pasižadėjęs su ja nueiti į susirinkimą. 

- Jums teks išeiti pro užpakalir.es duris, - pasakė ji. - Aš 
palydėsiu, ten gana klaidu. 

Užuot įjungus elektrą, ji pasiėmė kišeninį žibintuvėlį ir, juo 
pasišviesdama, nuvedė mane laiptais prie užpakalinių krautu- 
vės durų. Atstūmusi skląstį, ji stabtelėjo. Kišeninis Žibintuvėlis 
užgeso, ir mudu likome visiškoje tamsoje. Šį kartą ji apkabino 
mane ir pabučiavo tarytum neturėdama jėgų kovoti su pagun- 
da. Ji tą atliko tiesiog puikiai, bet aš abejojau. 

Išėjęs prisiminiau mažąjį „Hipodromo“ teatrą, esatį neto- 
liese už kampo. Truputį paklaidžiojęs šalutinėmis gatvelėmis, 
išėjau prie teatro ir susiradau įėjimą į sceną. Pasiteiravau, kur 
galima rasti Lorį. Man paaiškino, kad šiuo metu jis scenoje, bet 
netrukus ateisiąs persirengti finaliniam numeriui, man parodė 
jo persirengimo kambarėlį. Tai buvo nedidelė dvokianti kama- 
rėlė, primenanti senų drabužių parduotuvės sandėlį. Čia persi- 

rengdavo trys aktoriai. Lorio kambarėlis buvo priešpaskutinis 
blausiai apšviesto koridoriaus gale. Galinis kambarys priklausė 
Fifin. Sugaišau nemaža brangaus laiko, užtat tuoj pamatysiu ją. 
Publika jau laukia akrobatės. Netrukus ji pasirodys. 

Atsistojau Lorio kambarėlio tarpdury, tikėdamasis išvysti 
Fifin. Teatre, bent iš garsų galėjai spręsti, vyko vaidinimas, nors 
viskas čia skambėjo prislopintai, lyg iš labai toli. Tamsokas 
koridorius buvo tuščias ir niūrus. Mane apėmė liūdnas ir keistas 
nerimas, lyg laukč: u pasirodant giltinės. 

Staiga pamačiau Fifin, apsigaubusią ryškia, bet nešvaria 
skara. Ji užrakino duris. Nejudėdamas iš vietos, žiūrėjau į ją 
bereikšmiu žvilgsniu, kol ji, tarytum nepastebėjusi manęs, pra- 
plaukė pro šalį, palikdama grimo ir šiltos gyvulių mėsos bei 
plaukų kvapą. Ji buvo senesnė, negu atrodė iš veido. Be abejo, 
kietas ir atkaklus tipas. 

Matyt, Loriui pranešė, kad jo laukia. Vos tik pranyko Fifin, 
jis tuoj pat pribėgo prie manęs. 

- Aš žinojau, kad tai jūs, - šnopštė jis uždusęs. Su kvaila 
kauke jis atrodė keistai iškilmingas. - Netrukus atsiras ir kiti du 
vaikinai. Norite patekti į jos kambariuką? 

- Taip, jei pavyks atrakinti duris, - pasakiau. - Kai vyrukai eis 
pro šalį, apsimeskime besišnekučiuoją prie jos durų. O paskui 
persirengdamas žvalgykitės, kas dedasi aplink. 

Kiek paėjėję koridoriumi, mudu sustojome prie jos durų. Aš 
atsistojau taip, kad su ranka už nugaros pasiekčiau užrakto 
skylutę. Aš ir anksčiau panašiai atrakinėdavau duris. Skyrius 
aprūpino mane visrakčiais, kuriais lengvai atidarydavau daugelį 
durų. Atsirėmiau į sieną ir, lyg niekur nieko šnekučiuodamas 
su Loriu, ėmiau knebinėti užraktą. Praėjo du aktoriai ir, smal- 
siai mus nužvelgę, įėjo į savo kambariuką. 

- Užstokite mane, kol atrakinsiu, - sušnibždėjau Loriui. - O 
paskui eikite persirengti. Tik palikite savo duris atviras, kad 
galėtumėte mane perspėti. 

Tada pasilenkęs paknebinėjau ir po pusės minutės buvau 
kambarėlyje. Ant stalo, priešais veidrodį, buvo išdėlioti daiktai, 
būdingi aktorės persirengimo kambariui. Daugiau nieko čia ir 
nepastebėjau, išskyrus aptrintą kortų kaladę. Tačiau pastalėje 
pamačiau suglamžytą popieriaus lapą. Jame pieštuku buvo 
pažymėti kažkokie skaičiai. Kadangi jis buvo išmestas ir, ko 
gero, pamirštas, aš jį pasiėmiau. Mane sudomino ant kailinio 
palto pakabintas rankinukas. Jame buvo patys paprasčiausi 
daiktai: vei 'rodukas, keletas raktų, truputis pinigų. Aš labai 
nusivyliau, neužtikęs jame nė vieno laiško. Daugelis moterų, 
gavusios laiškus, ištisas savaites nešiojasi juos rankinukuose, 
bet Fifin būta kitokios. Dar suradau seną pažymėjimą, kurio 
antroje pusėje buvo įbrėžti kažkokie skaičiai, matyt, telefono 
numeriai. Persirašęs juos, įkišau pažymėjimą vėl į rankinuką ir 
pakabinau jį į savo vietą. Gal dar kas nors ir buvo paslėpta 
giliau, bet aš nebeturėjau laiko. Išskubėjęs koridoriun, spėriai 
užrakinau duris, nes po penketo minučių turėjo sugrįžti Fifin. 
Tarpdury pasirodė pusiau persirengęs Loris. Paėjome toliau 
nuo Fifin kambariuko durų ir stabtelėjome koridoriaus gale. 
Čia galėjome stebėti kiekvieną žmogų, lipantį akmeninaiis 
laiptais. 

- Pavyko? - sušnibždėjo jis. 

Aš papurčiau galvą, lyg būčiau veltui praleidęs laiką. Nors 
Loris man ir padėjo, jam nebūtina viską žinoti. 

Jis nusiminė. 

- Šit kaip, nieko neradote? 

- Vargu ar ten vertėjo brautis, - pasakiau. - Galbūt mes 
perdėm protingai elgiamės. 
stovinčio priešais mane liūdo kvailelio pozoje. Tikriausiai jis 
buvo įsitikinęs, kad Fifin kambariukas padėjo man surasti siūlo 
galą, ir galbūt jau įsivaizdavo esąs Ypatingo Skyriaus darbuo- 
tojas. Aš padėjau jam ranką ant peties, paliesdamas apsitrynusį 
fraką, kadaise, matyt, nešiotą kokio nors pono. 

- Aš jums vis vien lieku skolingas, Lori, - pasakiau. - Norė- 
čiau dar su jumis Gretlyje susitikti. 

- Pasilikite antroje dalyje, - pralinksmėjo jis. 

- Negaliu, - atsakiau, - bet jei kas nors įdomaus atsitiks, aš 
jums būtinai pranešiu. 

- Jūs man prižadate, misteri Nilendai? 

Jis dabar atrodė kaip vaikas. 

- Žinoma, - patapšnojau jam per petį. - Na, man metas, kol 
dar niekas nepradėjo domėtis, ką čia veikiu. Sakykite, kur čia 
netoliese galėčiau pavalgyti? 

Leidžiantis laiptais, jis nurodė man mažakavinę gatvės gale, 
kuri veikia ištisą naktį. Mudu girdėjome ritmišką publikos 
skandavimą - plojo Fifin, jai baigus finalinį numerį. Įdomu, kas 
šį vakarą vadovauja, skaičiuojant jos žavingus akrobatinius 
triukus. 

Kavinukė buvo atidaryta. Pablyškusi mergina pakišo man 
jokio apetito nesukeliančius patiekalus - apkepusios Žuvies 
griaučius, pavandenijusią bulvių ir kopūstų tyrelę bei puoduką 
drumzlino skysčio, kurį pavadino kava. Kampe žiovavo du 
kareiviai. Prie kito stalo stiprinosi vidutinio amžiaus moteriškė, 
kuri maždaug galėjo būti mano šeimininkės misis Vilkinson 
sesuo. Ji kramsnojo susigūžusi, tarytum valgyti viešoje vietoje 
būtų nepadoru. Per radiją skambėjo epizodai iš pjesės apie 
juvelyrų vagis, kurie kalbėjosi nusenusių blogų aktorių tonu. 
Yra vietų, kur žmogus pasijunti baisiai prislėgtas. Tokia kaip 
tik ir buvo ši kavinukė. 

Prieš devynias, norėdamas susitikti su inspektoriumi, sugrį- 
žau į kambarį Raglan strite. Galbūt kavinukės nuotaikos pa- 
veiktas, čia pasijutau kaip namuose. Misis Vilkinson jį 
aptvarkė, truputį pakeitė apstatymą, net pakūrė jaukų židinį. 
Prieš ateinant inspektoriui, suspėjau išrūkyti pypkę ir šį tą 
apsvarstyti. Atėjęs jis elgėsi laisvai ir nesivaržė, ir man tai 
patiko. 

- Gaila, kad negaliu pasiūlyti ko nors išgerti, - kreipiausi į šį, 
- bet jūs pats suprantate, aš nieko neturiu. 

- Nieko, misteri Nilendai, - tarė jis, užsidegdamas pypkę; ji 
atrodė perdėm maža šiam apkūniam vyrui. - Ne pro šalį būtų 
arbatos puodukas, jei kartu išgertumėt. 

Paprašęs misis Vilkinson arbatos, atsisėdau priešais jį. 
Pirmą sykį nuo to laiko, kai atvykau į Gretlį, truputį pagerėjo 
nuotaika. Man patiko šis stambus policininkas, be to, buvo 
malonu atvirai pasikalbėti apie savo darbą, užuot basčiusis ir 
vaidinus tą savo vaidmenį. Nors jau pora metų darbavausi 
Skytiuje ir perpratau visas gudrybes, aš vis dar tebelaikiau save 
civilinės statybos inžinieriumi, kuris savo darbą pakeitė laikinai 
tik karo metu. Šiaip ar taip, mano nuotaika pasitaisė. 

- Aš pažadėjau jums šią užrašų knygutę, - tarė inspektorius, 
paduodamas ją man. - Stai ji. Galbūt jums parankiau ją pavar- 
tyti man išėjus. 

- Ačiū, žinoma. O čia kai kas jums. 

Aš padaviau jam telefono numerius, kuriuos nusirašiau 
Fifin kambariuke. - Aš neturiu telefono knygos, o jūsų vaikinai 
lengvai išsiaiškins, kieno jie. 

Jis peržvelgė skaičius. 

- Šitą žinau. Iš karto galiu atsakyti. - Jis parodė man vieną 
numerį. - Štai šitas, antrasis, priklauso „Kryžių damai". Jūs ir 
pats žinote. 

- Taip, aš Žinojau. 

- O apie kitus informuosiu jus iš ryto, - tęsė jis. - Tiesiog 
juokinga būtų man pasakoti apie šį numerį, nes „Kryžių dama", 
atrodo, čia įsipainiojusi. Ar tai nestebina jūsų? 

- Nė kiek, bet pasakokite. 

- Taigi, pirmiausia apie Olnio keliones praėjusią naktį. Išė- 
jęs iš fabriko, jis buvo pavėžėtas mašina iki pulkininko Tarling- 
tono namų. Rodos, nieko įtartino. Jis važiavo ne kokiais nors 
slaptais sumetimais, o grynai fabriko reikalais. Pulkininkas 
mėgsta sakyti prakalbas, todėl jis sutiko sekančią savaitę fabri- 

ko valgykloje pasakyti viešą kalbą Karo laivyno savaitės proga. 
Olnis dėl to ir važiavo pas jį. 

- Keista, argi čia Olnio darbas? - nusistebėjau. 

- Nieko nuostabaus. Olnis - fabriko valgyklos komiteto 
narys, O kas nors iš jų turėjo susitarti su pulkininku Tarlingtonu. 
Aš pats buvau susitikęs pulkininką ir patikrinau. Iš pulkininko 
Tarlingtono ir sužinojau, kur toliau nuvažiavo Olnis, juodviem 
išsiskyrus. Jis jam sakė važiuojąs į „Kryžių damą“ išgerti ir 
užkąsti. 

- Stebiuosi, - pasakiau. - Vargu ar įmonės meistras eis 
pasistiprinti į „Kryžių damą". Juk Olnis, kiek aš jį pažinojau, 
buvo ne toks žmogus, kuris pamirštų savo vaidmenį. Na, tiek 
to. O kur jis pasuko užkandęs? 

- Pats jis nuėjo netoli, - pasakė inspektorius. - Jį parbloškė 
ne toliau, kaip trys šimtai metrų nuo „Kryžių damos" restorano. 
Bet jo kūnas buvo surastas už kelių mylių, o ten jis pateko ne 
savo valia. 

Misis Vilkinson atnešė arbatą. Jai pasirodžius, mudu nuti- 
lome ir sėdėjome, nepratardami žodžio, kol ji išėjo iš kambario. 
Inspektorius parodė lapelį, kur buvo pažymėta laikas ir vietos, 
kur vakar apsilankė Olnis. Schema atrodė visiškai įtikinanti. 

- Ar matė jį kas tą vakarą restorane? - paklausiau. 

- Viena oficiantė pastebėjo jį kabinete su Džo. Tai kokteilių 
baro barmenas, sako, įdomus tipas. 

- Žinau jį, - atsakiau. - Kai kurie klientai tiesiog negali 
atsidžiaugti Džo pasiaukojimu plakti jiems kokteilius, bet man 
tas nepatinka. 

- Jei turi daugiau pinigų, nei proto. Aš šnektelėjau su tuo 
Džo, bet jis neprisimena Olnio. Sakėsi, kad jam tenka šnekėti 
kiekvieną vakarą su dešimtimis žmonių, ir jis prisimenąs ne 
kiekvieną, o tik nuolatinius lankytojus, bei šiaip įžymesnius 
klientus. Olnį aptarnavo mergaitė, atnešusi jam alaus ir sumuš- 
tinį. Štai ir viskas, misteri Nilendai. Viskas gana aišku. Įmonės 

reikalais Olnis užvažiuoja pas pulkininką Tarlingtoną. Jokio 
įtarimo. Paskui užeina į „Kryžių damą" užkąsti bei išgerti. 
Pasistiprinęs pasuka į namus, skubėdamas pasimatyti su jumis. 
Prieina kampinę autobusų sustojimo aikštelę, bet paskui nu- 
sprendžia paėjėti iki sekančios. Šiame kelio tarpe - čia kaip tik 
ir radom jo užrašų knygutę - automobilis jį ir partrenkė. Jie 
važiavo visiškai kelio pakraščiu, - prisimenate, pasakojau apie 
šių vietų priemolį, - O tai pati patogiausia vieta užvažiuoti ant 
žmogaus, nesukeliant jokio įtarimo. Jei kas ir pamatys, pagal- 
vos, kad nelaimingas atsitikimas. Mano nuomone, iš „Kryžių 
damos" kažkas Olnį išsekė, sėdo į automobilį, nuvažiavo iš 
paskos ir atliko savo darbą. 

- Arba laukė jo pakely, žinodamas, kur važiuos Olnis. 

- Teisingai, - sutiko inspektorius. - Svarbu nustatyti laiką. 
Oficiantė tvirtina jį mačiusi pusę devintos, o vėliau jo nebepri- 
simenanti. Autobusas iš kampinės stotelės išeina be dvidešimt 
devintą. Sakykim, Olnis į jį nebesuspėjo. Sekantis tuoj po 
devynių pravažiuoja kaip tik pro tą vietą, kur jis buvo užmuštas, 
bet vairuotojas ant kelio nieko įtartino nepastebėjo. Galima 
spėti, kad Olnis buvo užmuštas ketvirtyje iki devynių. Dabar 
reikia sužinoti, ką veikė kai kurie žmonės tuo metu vakare. 

- Pavyzdžiui, pulkininkas Tarlingtonas, - pasakiau. - Jis 
žinojo, kur išėjo Olnis. 

- Bet juk jis magistrato narys, daugelio draugijų ir sąjungų 
pirmininkas, žodžiu, ne toks žmogus, iš kurio galėtum pareika- 
lauti ataskaitos. 

- Gal ir taip, bet aš vis tiek norėčiau tai sužinoti, - pasakiau 
aštrokai. 

- Nesirūpinkit. Pulkininkas man pats pasisakė, ką veikė, 
Olniui išėjus. Jis ruošėsi į konstitucionalistų klubą (pulkininkas 
yra šio klubo narys), tačiau buvo priverstas luktelėti svarbaus 
telefono skambučio iš Londono, o paskambino jam tik be 
ketvirčio devintą. Jis nemelavo: aš patikrinau, - pridūrė inspek- 

torius patylomis, tarytum gėdydamasis savo veiksmo. - Pasiro- 
do, pulkininkas irgi kalbėjosi su Karo tiekimo ministerija. Pra- 
dėjo be ketvirčio devintą ir baigė lygiai devintą. - Inspektorius 
nusišypsojo. - Aš patikrinau specialiai jums, drauguži. Be rei- 
kalo gaišau laiką, - niekam nė į galvą neateitų mintis įtarti 
pulkininką. 

- Žinoma, - sutikau nemirktelėjęs. - O kaip su tomis pavar- 
dėmis, kurias įteikiau jums šiandien rytą? 

Į palto vidinę kišenę jis įgrūdo didžiulę plaštaką. 

- Nelabai jus galėsiu nudžiuginti, nors stengiausi iš visų jėgų, 
misteri Nilendai. Aš žinau tai, ką žino kiekvienas Gretlio gy- 
ventojas. Supraskite, mes ne gestapas. Taigi. Pirmiausia, toji 
misis Džesmond. Gyvena užmiestyje, „Kryžių damos" viešbu- 
tyje, tačiau dažnai kažkur išvyksta. Atsikėlė iš Pietų Prancūzi- 
jos prieš pat šios šalies kapituliaciją. Su pinigais nesiskaito. 
Vienas mūsiškių vaikinų prasitarė, kad ji labai mėgstanti jaunus 
karininkus. 

- Aš visa tai Žinau, - pastebėjau. - Ir dar daugiai - kad 
restoranas priklauso jai. 

Inspektorius švilptelėjo. 

- O aš galvojau tam vaikinui, Setliui... 

- Ne, jis tik valdytojas, - pasakiau. - O tikroji jo pavardė - 
Frenkrestas. Aš esu susitikęs jį anksčiau. Įtartinas tipas. 

- Kaip jums atrodo, kuo jis verčiasi? 

- Dar nenutuokiu, - atvirai pasakiau. - Verta pasidomėti 
visais šios kompanijos sėbrais. Misis Džesmond juodojoje rin- 
koje supirkinėja ne tik maistą ir gėrimus restoranui. Greičiau- 
siai ji spekuliuoja arba skolina pinigus spekuliantams. Su ja turi 
ryšių ir vyrukas, besivadinąs Timonu, iš Mančesterio. Reikia 
išsiaiškinti, kas per vienas tas paukštelis. 

Aš trumpai papasakojau, kaip atrodo tamsiaveidis nutukęs 
vyras, kalbantis Mančesterio akcentu, o Hempas visa tai pasi- 
žymėjo savo užrašų knygutėje. 

- Neaišku, ar toli jinai nuėjo, - pasakiau, - bet viena Žinau - 
šita moteris miestui garbės nedaro. Už pinigus ir ištaigingą 
gyvenimą ji atiduos viską. Ir naciams lengvai parsiduos. Galbūt 
ji vilioja jaunus lakūnus į savo kambarius ne vien asmeniškam 
malonumui? 

- Ką gi man daryti su ja? 

- Tuo tarpu nieko, - pasakiau. - Palikit ją man. Na, o misis 
Kaslsaid? 

- Nieko įdomaus, - pasakė inspektorius. - Majoro Leonelio 
Kaslsaido jauna žmonelė. Jos vyras didelis dabita, čia gerai 
įsikūręs: jau pusę metų komanduoja zenitinei baterijai. Su- 
šniukštinėjau, kad ji ištekėjo neseniai, tačiau man pasakojo, 
kad ji buvo kartą ištekėjusi anksčiau už kažkokio vaikino Indi- 
joje, bet greit tapo našle... 

- Taip, prisimenu, - pasakiau. - Tai jos prasimanyta istorija. 
Šila Kaslsaid žino, kad aš netikiu šia pasaka. Aš esu matęs ją 
kažkur anksčiau, ir jinai dievagojasi mane kažkur sutikusi, 
žinoma, tik ne Indijoje, jos pirmo vyro laidotuvėse. Ši mergina 
gana kvailoka, bet jai pakako gudrumo apsukti Kaslsaidui 
galvą. Ji labai bijo, kad nebūtų demaskuota. Tokių žmonių 
gestapo vyrukai kaip tik ir ieško. Jie nepaleidžia jų iš akių ir visą 
laiką persekioja. Tai mėgstamiausias nacių triukas. Štai kodėl 
Šilos Kaslsaid pavardę įrašiau į bloknotą. Jos vyras - karininkas. 
Pati visą laiką bastosi su kitais karininkais po miestą, daugiausia 
laiko praleisdama baruose. Visi mano ją esant tuščią ir lengva- 
būdę, bet taip nėra. Šila Kaslsaid - ne pėsčia. Jei ji panorės - 
sužinos daug svarbių dalykų, bet jei šią moterį spustelės gesta- 
pas, ji nesipriešindama išpasakos viską, ką žino. 

- Aišku, - tarė inspektosiu. Jo mažos akutės sublizgėjo. - 
Atrodo, kad šita jauna moteris daugiausia laiko ir svetimus 
pinigus praleidžia kaip tik restorane „Kryžių dama", ar ne? 

- Taip, iš tiesų, - patvirtinau. - Manau artimiausiu metu 
surizikuoti pasišnekėti su ja akis į akį. 

Prisiminęs savo užrašų knygutėje pasižymėjau, kad ryt rytą 
turiu paskambinti į Londoną. Reikia kai ką patikslinti, žinoma, 
neaplenkiant ir Šilos Kaslsaid. 

- Sekantis sąraše, - tarė inspektorius, žvilgtelėjęs į bloknotą, 
- Perigo. Prieš keletą savaičių man teko su juo draugiškai 
pasišnekėti. Beje, pulkininkas Tarlingtonas, kuris truputį per- 
sūdo, kažką pašnibždėjo apie jį mūsų viršininkui, O šis įparei- 
gojo mane juo pasidomėti. Tarlingtonas kažkur sutiko tą 
Perigo ir ėmė įtarinėti - nat, jam nepati' >jo išvaizda ir postrin- 
gavimai. Nelengvą užduotį turėjau. Man pasirodė, - pridūrė 
liūdnai, - kad jis dažos: skruostus. 

- Jūs teisingai pastebėjot, - nusijuokiau. - Ir dar vienas 
dalykas. Perigo tvirtina Londone pardavinėjęs paveikslus, bet 
viskas bombardavimo metu žuvę. Likęs be užsiėmimo ir, turė- 
damas šiek tiek pinigų, atsibastė Gretlin. Čia kažkoks draugas 
jam perleidęs kotedžą. Tokia istorija. 

- Žinau, - pyktelėjo inspektorius. - Ir visa šila istorija tikra 
teisybė. Taip, mes patikrinome. Prekyba dailės kūriniais, kote- 
džas, visa kita - gryniausia teisybė. Ką jūs galvojate? 

- Nieko ypatingo, - pasakiau. - Aš šito ir tikėjausi. Perigo 
pakankamai protingas ir neseka žmonėms pasakų, kurias leng- 
va patikrinti ir demaskuoti. Šią istoriją jis man jau spėjo papa- 
sakoti mudviejų pirmo susitikimo metu. Tiesiog primygtinai 
prikibo su ja. Aš iš karto supratau, kad tai miglos pūtimas. Jis 
taip pat tvirtina čia apsigyvenęs, norėdamas linksmiau praleisti 
laiką. Tada ir aš į jūsų miestą atvažiavau tuo pačiu tikslu, o 
Gretlį tokiu atveju laikykime garsiu kurortu. Trumpai sakant, 
Perigo - suktas velnias. Ir labai protingas. Žiūrėkite, net mad- 
muzel Fifin neišvengė jo dėmesio. Jos akrobatiniai numeriai, 
kuriais publika šią savaitę gėrisi „Hipodrome“, anot Perigo, ne 
vien įdomūs triukai. Ar teko matyti Fifin? 

- Laimė, rytoj su žmona einu pasižiūrėti, - tarė iškilmingai 
inspektorius. - Aš labai mėgstu filmus, o žmoną traukia cirkas. 
Bet kas ta Fifin? 

- Tai jauna, stipri moteris - kaip tik jūsų skoniui, inspekto- 
riau. Ant trapecijos ji išdarinėja nuostabius triukus ir kviečia 
publiką paeiliui juos skaičiuoti. Visa salė skanduoja, ir visiems 
ši pramoga labai patinka. Tai patinka ir jai su savo darbdaviais, 
nes niekam net netoptelės mintis, kad akrobatės numeriai - tai 
savotiški skaičių kodai. Jais Fifin perdavinėja vertingas žinias 
žmonėms, kuriems ji tarnauja. 

- Na, na, na! - sušuko inspektorius. - Tai man nesuvokiamas 
dalykas! 

Aš iškračiau pypkę į Židinio groteles. 

- Gal dar puoduką arbatos? Gerai. Dabar man svarbu kant- 
rybė. Nepasakosiu jums, ko pasiekė naciai ir samurajai, panau- 
dodami metodus, kurie, kaip jūs sakote, jums nesuvokiami. Bet 
žvilgtelėkite į žemėlapį ir pamatysite, kad mes gyvename pa- 
saulyje, kurį suvokti ni: taip jau sunku. 

Gerdamas arbatą, inspektorius žvilgtelėjo į mane. 

- Teisybė. Dažnai, rytais nubudęs, galvoju, ar tik nesapnuo- 
ju. Na, gerai, daruguži. - Jis pasilenkė ir patapšnojo man kelį. - 
Užmirškime tai. Kalbėkit toliau. 

- Telefono numerių sąrašiuką, kurį įteikiau jums, nusirašiau 
Fifin persirengimo kambarėly, - priminiau jam. - O čia popie- 
riaus lapas, išmargintas skaičiais. Jį taip pat radau ten ant 
grindų. Matyt, Fifin naudojosi juo pirmomis savaitės dienomis. 
Juos iššifruoti man prireiktų nemaža laiko. O aš neturiu kada. 
Ir nesu specialistas. Pasiųsiu jį mūsų ekspertams. Matote, kaip 
viskas paprasta: reikia tik sėdėti salėje, ir, skanduodamas su 
visais žiūrovais, jūs jau turite pranešimą. Šis teatras keliauja iš 
vieno pramonės rajono į kitą. Jį be didelio vargo gali pamatyti 
daugybė žmonių. Naciai naudoja ir kitus metodus, žymiai sub- 
tilesnius, bet ir šis neblogas. Galiu užtikrinti, kad vienas mūsų 
pažįstamas žino, kam reikalingas prasimanytas akrobatinių 
triukų skaičiavimas. Tai mūsų bičiulis misteris Perigo. Vaidini- 
mo metu „Hipodrome“ aš sėdėjau beveik šalia jo. Tada ir 
supratau, kad jis puikiai suvokia tikrąją skaičiavimo prasmę. 

- Tada tuoj pat areštuojam tą moterį! - sušuko inspektorius. 

- Jei taip pasielgtume, sunaikintume tik vieną grandį, štai ir 
viskas. O dvidešimt likusių, žymiai svarbesnių, išslystų mums iš 
rankų. Ne, kol kas viskas gerai, ir aš nesiruošiu jums užkrauti 
dar vieną rūpestį - sekti Fifin. Palikite ją man. Aš tik norėjau 
parodyti jums, kad kai ką žinau apie Perigo. Kas sekantis? 

- Taip, mis Ekston iš suvenyrų parduotuvės, - nenoriai 
pradėjo jis. - Nesuprantu, kam ją įrašėte čia. 

- Paprasčiausiai domiuosi, ką apie ją žino policija, - atsakiau 
šypsodamasis. - Vakar aš prie staliuko jos bute maloniai pralei- 
dau laiką. Savo svetainėje virš krautuvės ji laiko puikią gėrimų 
kolekciją. Aš domiuosi ja dėl dviejų priežasčių. Viena, ji prišne- 
kėjo apie save nebūtų dalykų mudviejų pirmo susitikimo metu, 
ir antra, ji tiesiog vaidina. Bet daugelis moterų mėgsta meluoti 
ir vaidina dievai žino ką. Jums žinoma, kas ji per viena? 

- Viceadmirolo sero Džonsono Fraind-Teplio giminaitė, - 
žvilgtelėjęs į bloknotą, beveik atmintinai atraportavo inspek- 
torius. - Jos ryšiai platūs. Keletą metu prieš karą gyveno užsie- 
nyje. Pačioje karo pradžioje išvyko Amerikon ir išbuvo ten iki 
praėjusių metų vasaros. Paskui sugrįžo ir čia atidarė suvenyrų 
parduotuvę. Su pinigais nesiskaito. Ši parduotuvė, manau, jai 
tik savotiškas žaisliukas. Mano žmona buvo pas ją užsukusi 
porą kartų. Reikėjo nusipirkti dovanėlių ir šiaip visokių niek- 
niekių. Bet kažkodėl jinai šnairuoja į mis Ekston. sako, kad ji 
ne tiek graži, kiek pasipūtusi. Jūs pats suprantate, moterims 
sunku įtikti. 

Aš užsidegiau pypkę. 

- Pilnai suprantu, ką turėjo galvoje jūsų žmona, inspekto- 
riau. Rytoj vakare pietauju su misis Ekston. Pasistengsiu suži- 
noti apie ją daugiau, jei ką nors galėsiu išpešti. Bet jinai - 
nenuobodi moteris. 

- Žinoma. Jūs, misteri Nilendai, veltui gaištate laiką, jei apie 
ją sukatės tik tarnybiniais tikslais, o ne savo malonumui, - 

šyptelėjo jis. Paskui išraiškingai pastukseno į bloknotą, ir jo 
veidas vėl surimtėjo. - Na, o dėl paskutinės pavardės... 

- Daktarė Bauernštern, ar ne? 

- Taip. Jos pavardės nenorėčiau čia matyti. Teks, misteri 
Nilendai, man atidengti kortas. Žinoma, jei jūs pageidaujate, 
aš šnekėsiu tik kaip policininkas. Kalbėdamas atvirai, galiu 
prisidaryti nemalonumų, - jis abejodamas nutilo. 

- Klausykite, Hempai, - kreipiausi be jokio oficialaus titulo, 
- aš baisiai nemėgstu šio darbo, man daug mieliau būtų dirbti - 
nuo nieko to neslėpsiu - pagal savo specialybę. Esu civilinės 
statybos inžinierius. O dabar - žvejoju informaciją. Stengiuosi 
juos sugaudyti. Aš, kaip ir jie, veikiu užsimaskavęs. Tačiau su 
jumis dabar kalbu be jokių užuolankų, visiškai atvirai. Nors ne 
viską galiu pasakoti, ką žinau... 

- Nesijaudinkite, Nilendai, - nusišypsojo jis. - Nesu toks 
bukas, kaip atrodau. Tą suprantu. 

- Jei aš nepasakoju visko, ką žinau, tai ne dėl, kad jumis 
nepasitikėčiau. Vengdami bereikalingų įtarinėjimų, užuominų, 
dažnai mes linkę daug ką nutylėti. Jei aš jums viską papasako- 
siu, O jūs į tai pasižiūrėsit tik iš savo taško, tai man tik pakenk- 
site. Suprantat? Tvarkoj! Žodžiu, aš jumis absoliučiai pasitikiu 
ir noriu, kad ir jūs manimi pasitikėtumėt. Man malonu, Hem- 
pai, matyti žmogų, su kuriuo galiu atvirai šnekėtis, visiškai 
nevaidindamas. Taigi, pamirškite savo laipsnį ir papasakokite 
viską, ką žinote, galvojate ir jaučiate. 

- Gerai, - pasakė su palengvėjimu inspektorius. - Na, o dėl 
daktarės Bauernštern, tai aš nesistebiu, bet tiesiog apgailestau- 
ju, matydamas jos pavardę jūsų sąraše. Apgailestauju todėl, kad 
man ji patinka. Tik kiti be reikalo ją įžeidinėja. Jinai puiki 
gydytoja ir, man atrodo, garbinga moteris. Teko girdėti, jog ji 
tiesiog daro stebuklus klinikose su sergančiais kūdikiais. 

- Bet ji buvo ištekėjusi už austro, - pertraukiau inspektorių, 
nenorėdamas klausytis žinomų dalykų. - Iki šios dienos jinai 

laiko jį dideliu žmogumi ir nesiruošia pakeisti pavardės, o 
gyvena nelengvai. 

- O, kaip matau, jūs jau šį tą žinote. Greit surenkate Žinias. 
Na, gerai. O aš sužinojau apie daktarą Bauernšterną; mat jis 
registravosi pas mus ir pateikė apie save duomenis. Kartą jis 
man pasakė, ką galvojąs apie nacius. Prisipažinsiu, niekada 
neteko matyti tokio liūdno ir įtūžusio žmogaus. O kokio būta 
gydytojo! Stebukladaris! Jis mano mažą dukterėčią išgydė. 
Visur išvežiojo ją sesuo. Geriausi Londono specialistai neteko 
jokių vilčių. Bet jis mirė. Buvo jau pagyvenęs. Savo žmonai 
galėjo tikti į tėvą. Manau, kad ji ištekėjo už daktaro Bauernš- 
terno, dievindama jį kaip gydytoją ir žmogų. 

- Aš irgi taip manau po pašnekesio su ja, - įsiterpiau. - Vakar 
vakare aš pirmą sykį susitikau su ja, ir žinote kur? Olnio kam- 
bary. Sakėsi gydanti jį. Šiandien rytą ji mane priėmė ir pakvietė 
išgerti arbatos. Tadair papasakojo apie save irsavo vyrą. Paskui 
atėjo Perigo. 

- Perigo? 

- Taip, Perigo. Kur tik aš pasirodau, ten ir jis atsiranda. 
Vargu ar jiedu seni bičiuliai, tačiau Perigo ją pažįsta neblogai. 
Na, o ką daugiau žinote apie ją? 

Mano klausimas jo nepradžiugino. Jis atrodė labai susirūpi- 
nęs. 

- Nesaldus buvo jai gyvenimas po vyro mirties. Vien vokiška 
pavardė suteikia progą žmonėms laidyti liežuvius, nepasidomė- 
jus faktais. O ji labai išdidi moteris, ir suprantate, kaip į tai 
reagavo. Paskui jinai įsigijo priešų, pasiskundusi gyvenimo są- 
lygomis - dėl buto ir kitų dalykų. Žinoma, nuo to nuomonė apie 
daktarę Bauernštern nė kiek nepagerėjo. O dar toji nelemta 
istorija su vyro broliu. 

- Būtent? 

Man tai buvo netikėta staigmena. 

— Tos vyro jaunesnysis brolis taip pat bėgo nuo nacių. Šis 
vaikmas, Otas Bauernšternas, buvo metalurgijos chemikas, 

puikus šios šakos žinovas. Vargais negalais jis įsidarbino Čar- 
terio elektros kompanijoje. Praėjusią vasarą. Tada prieš šį 
svetimšalį pradėjo ištisą kampaniją, reikalaudami jį atleisti iš 
darbo. Šių žmonių tarpe buvo ir pulkininkas Tarlingtonas, apie 
kurį ką tik šnekėjome. 

- Taip, jis irgi retkarčiais pasirodo arenoje, - pastebėjau 
linksmai ir nerūpestingai. 

- Aš jums pasakojau, kad pulkininkas čia didžiai gerbiamas 
žmogus, turįs didelę įtaką. Tik, tarp mūsų kalbant, vaidina 
perdėm didelį patriotą. Beje, pats sakėsi, kad su juo nebuvo 
konsultuotasi, priimant Otą Bauernšterną. O jis, kaip valdybos 
narys, buvo nusistatęs prieš vokiečius ir austrus, dirbančius 
gamykloje nuo ryto iki pusiaunakčio. Ir kiti pulkininką palaikė. 
Jų tarpe, - inspektorius patyliukais sušnibždėjo, - mūsų polici- 
jos šefas. Jis - didelis pulkininko Tarlingtono sėbras. Maždaug 
prieš mėnesį Otui Bauernšternui buvo pasiūlyta išeiti iš gamyk- 
"los ir apleisti miestą. Žiauroka. Iš gamyklos jis išėjo, o paskui 
dingo be žinios. Jis susikrovė visus daiktus ir paliko savo kam- 
barį. Pasisakė išvykstąs į Londoną, bet neprisiregistravo nei 
Londone, nei kur kitur. Mat, mums turėjo nedelsdamas nuro- 
dyti savo prisiregistravimo vietą, bet žmogus dingo kaip vande- 
ny. 

- Ar jis negyveno pas brolienę, gydytojo žmoną? - paklau- 
siau. 

- One, tik lankėsi pas ją dažnai. Ji labai pasipiktinusi, kad 
su Otu taip pasielgė. Lvirtina, kad jis siekęs vienintelio tikslo - 
padėti mums kovoti su naciais. Užuot žmogui leidę ramiai 
dirbti, jie persekiojo jį kaip žvėrį. Be abejonės, daktarė Bau- 
ernštern labai įskaudinta. 

- Yra dvi galimybės, - pastebėjau. - Jos nuoskauda galėjo 
pasinaudoti koks nors nacių agentas ir įkalbėti moteriai, kad ji 
galinti daug pasitarnauti didžiajai vokiečių rasei, kovojančiai 
prieš pašlemėkus anglus. Juk jos vyras buvo vokietis. Arba visa 

ši istorija - gryniausias prasimanymas, ir Bauernšternai niekada 
nebuvo tikri emigrantai. Vokiečiai mums dažnai pakiša agentus 
kaip tariamus pabėgėlius. Taip, kai kurie dargi parodydavo 
neužgijusias žaizdas - koncentracijos stovyklų žymes. Viskas 
padaryta labai apgalvotai ir kruopščiai. 

- Yra dar viena galimybė, Nilendai, - nenusileido inspekto- 
rius, pasižiūrėjęs rūstokai į mane. - Bauernštern - paprasčiau- 
siai garbinga ir gera moteris, kuriai labai nepasisekė gyvenimas. 
Bent aš tuo įsitikinęs, ir dažnai negaliu pažvelgti jai į akis. Vien 
iš gėdos už mūsų miestelėnus. Patikėkite, ji vertesnė už šimtus 
mūsiškių. 

Kupini patoso inspektoriaus žodžiai mane turėjo papiktinti. 
Tačiau, apimtas keistos, man pačiam sunkiai suprantamos nuo- 
taikos, aš pasijutau truputį nejaukiai, tarytum gėdinčiausi 
savęs, nors man dar nė sykį gyvenime neteko rausti iš gėdos. 
Beregint pasijutau imąs pykti. Nieko nuostabaus. Šitoji mote- 
ris mane siutino. Net ir dabar įtūžį sukėlė jos gynėjas, inspek- 
torius. 

- Tvarkoj, - sumurmėjau. - Tegu ji būna nuostabiausia. Bet 
elgiasi taip, tarytum kažką slėptų. Ji labai išsigando, pamačiusi 
mane vakar vakare. Šiandieninio mūsų susitikimo metu vėl 
kažką stengėsi nuslėpti. Kuo paaiškinsite? 

- Ją persekioja, - atsakė inspektorius. 

Aš papurčiau galvą. 

- Ne, čia kažkas daugiau. Sakykite, ar jūs iš tiesų norite 
areštuoti tą vyruką, Otą Bauernšterną? 

Jis pasilenkė prie manęs ir sušnibždėjo: 

- Ne, nenoriu. Tokio žmogaus, kokį aš jį pažįstu, negaliu 
areštuoti. Kodėl jūs klausiate? 

- Matot, man atrodo, kad nujaučiu, kur jis dabar, - atsakiau. 
- Man regis, jis slepiasi jūsų bičiulės ir savo brolienės daktarės 
Bauernštern namo antrajame aukšte. 

- Jūs įsitikinęs? 

- Ne visiškai, bet galiu lažintis, kad jis čia. Šįryt iš abiejų 
moterų veidų - ypač iš mirtinai išsigandusios senosios šeiminin- 
kės - supratau, kad jos kažką slepia. Dabar man aišku ką. 

Inspektorius plekštelėjo sau per kelius ir pakilo. Jo veide 
galėjai pastebėti didžiausią nepasitenkinimą. 

- Dieve mano, geriau būtumėt nepasakoję. 

- Minutę! Tik nesusalvokite nueiti ten ir jį areštuoti. 

- Jei aš Žinau, kur jis slepiasi, man nieko kito nelieka daryti. 
Jį teis už tai, kad gyveno neprisiregistravęs. 

- Aš iš Skyriaus turiu įgaliojimą. Juo remdamasis, galiu iš 
policijos pareikalauti visapusiškai bendradarbiauti bet kuriame 
rajone, kur man pavedama operatyvinė užduotis, išskyrus Lon- 
doną ir jo priemiesčius. Galiu parodyti tą popierių, nors jis 
užkištas portfelyje už pamušalo. Norite įsitikinti? 

Inspektorius šyptelėjo. 

- Gal ir neblogai būtų, jeigu jau užsiminėm. Matot, iki šiol 
man neteko susitikti su jūsiškiais. 

Atardęs portfelio pamušalą, parodžiau jam laišką. Inspek- 
torius buvo patenkintas. Laiškas jam padarė įspūdį. Bet jis vėl 
apniuko. 

- Viskas tvarkoj, - pasakė jis niūrokai. - Tai jūs norite, kad 
aš gaučiau orderį Oto Bauernšterno areštui? 

- Ne, nenoriu. Aš tiesiog reikalauju, kad policija neliestų jo. 
Atsakau už jį aš. 

Inspektoriaus veidas beregint prasiblaivė. 

- Čia kas kita. Įsidėmėkite, jūs susidarėte klaidingą nuomo- 
nę apie šituos Žmones. Lažinuosi iš savo pensijos, kad toji 
moteris, daktarė Bauernštern, yra garbinga. Aš žmones pažįstu 
neblogai. 

- Aš tuo neabejoju, inspektoriau, - pasakiau, - bet mes 
gyvename keistu laikotarpiu, kada tiesiog nebegalima suprasti 
žmonių. Šis karas labai sudėtingas, o mes klystame, žiūrėdami 
į jį pro pirštus. Pinigai, diplomatija, ambicijos, asmeniški prie- 

tarai, pagieža, slapti troškimai - viskas šiame kare susimaišę. Aš 
jau daug kartų buvau nustebęs, ir daugiau niekas nebeprivers 
manęs stebėtis. Niekada nebesilažinsiu dėl kokio nors žmogaus 
dorumo, pats tuo nejįsitikinęs. 

Jis pasižiūrėjo į mane. 

- Man atrodo, jūs buvote laimingesnis žmogus, misteri Ni- 
lendai, kol nedirbote Skyriuje, - pasakė jis, nustebindamas 
mane. 

- Man nesisekė gyvenimas ir anksčiau, - atsakiau. - Kažkada 
man švystelėjo mažas laimės spindulėlis, bet ir jis greit užgeso. 
Daugiau aš nieko nebcsitikiu. Ką gi, jei neprieštaraujate, rytoj 
užsuksiu pas jus paskambinti telefonu. Ačiū, kad užėjote. 
Dabar reikia peržiūrėti vargšo Olnio užrašų knygutę. 

Inspektoriui išėjus, ėmiau sklaidyti ją. Buvo kažkaip liūdna 
žiūrėti į tuos pakeverzotus žodžius - tik tiek liko iš žmogaus. 
Ypatingojo skyriaus žmonės, kuriam priklausė Olnis, dirba 
kitokiais metodais, negu mes. Jie apsigyvena žymiai ilgesniam 
laikui vienoje vietoje ir dirba paprastą darbą, todėl jų metodai 
ir technika skiriasi nuo mūsiškių. Iš pirmo žvilgsnio knygutė 
liudijo Olnį tikrai dirbus aviacijos gamykloje meistru - daugelis 
pastabų lietė darbą. Bet jeigu joje nebūtų slaptų, mums reika- 
lingų dalykų, kam tada Olnis iš paskutiniųjų stengėsi ją išmesti? 
Kodėl jis bijojo pakliūti su knygute į rankas žmonėms, kurie jį 
partrenkė? Ir tikrai, paskutinieji trys puslapiai buvo užpildyti 
kaip tik naujausiomis žiniomis, kurios domino mane. Apie tai 
mudu ir būtume vakar šnekėję. Pagaliau šis tas atsiskleis. 

Viename puslapyje dideliu klaustuku buvo pažymėta „Kry- 
žių dama". Buvo nupiešta diagrama su paslaptingu „X“ vidury 
apskritimo, kuris vaizdavo miestą. Nuojo į visas puses išvedžio- 
tos linijos, ties kuriomis įrašytos pastabos. Vienas paštas mies- 
te, kitas - užmiesty. Antra pastaba - Langas? Toliau. - Galbūt 
Amerika. Nuoroda į dviejų mėnesių senumo užrašą: „Abu vyrai 
tvirtina, jog kairiajame skruoste yra gilus randas." Paskutinia- 

me lapelyje vos vos perskaičiau trejetą pakeverzotų žodžių, jau 
gerokai pablukusių nuo riebalų dėmės. Galų gale šiaip taip 
suvokiau jų prasmę: Ieškok su randu. Paskutiniuose trijuose 
puslapiuose perskaičiau dar keletą žodžių. Pora jų buvo pa- 
braukta, būtent gėlės ir saldus 

Daugiau užrašų knygutėje nieko neradau. Persirašiau šias 
Olnio pastabas ir pabandžiau palyginti su tomis šykščiomis 
žiniomis, kurias pasisekė man pačiam sužvejoti. Kaip ir galima 
tikėtis, iš tokių pastabų daug ko neišpeši. Tačiau negalėjo 
nepatraukti dėmesio vienas nepermaldaujamas faktas - mūsų 
ieškomi Žmonės suprato, kas per vienas Olnis, ir susidorojo su 
juo, kol jis nesuspėjo žengti lemiamo žingsnio. Taip pat nedavė 
ramybės jo pradingęs žiebtuvėlis. O gal ir manęs laukia jo 
likimas? Prieš eidamas miegoti, nutariau prirūkytą kambarį 
pravėdinti. Užgesinęs šviesą, pravėriau langą ir nusiminęs pa- 
žvelgiau į pragarišką tamsą. 


VI 


Sekantį rytą inspektoriaus policijos nuovadoje neradau, bet 
išeidamas jis įspėjo darbuotojus, kad man leistų paskambinti į 
Londoną. Tai, ką sužinojau apie Fifin ir Bauernštern, turėjau 
patikrinti Skyriuje. Be to, reikėjo sužinoti kai ką apie Kanados 
Ramiojo vandenyno keleivinių garlaivių liniją. Žinojau, kad jie, 
viską išaiškins nedelsdami, todėl nutariau palaukti ir beveik visą 
rytmetį praleidau policijoje. Inspektorius grįžo, man baigiant 
pokalbį. Aš atidaviau jam Olnio knygutę ir pasiteiravau apie 
numerius, kuriuos nusirašiau Fifin persirengimo kambariuke. 

- Aš išaiškinau viską, - pasakė, - bet turbūt jūsų tai nė kiek 
nepradžiugins. Štai sąrašas. - Mudu žvilgtelėjome į jį. - Šitas, 
kaip jums vakar sakiau, yra „Kryžių damos" numeris. Sekantis 
- teatro telefonas, esantis scenos užkulisyje. Suprantama, 
mums iš jo nauda nedidelė. 

- Jokios naudos, - sutikau. - Na, o kiti keturi? 

- Taip, šitas, drįstu teigti, truputį įtartinas, - pasakė inspek- 
torius, rodydamas numerį. - Turėjau jį prisiminti aš karto. Juk 
tai Čarterio elektros kompanijos telefonas. Ir kam gi moterei 
akrobatei prireikė elektros kompanijos telefono? Niekaip ne- 
suprantu. 

- Jų įmonėje dirba apie šeši tūkstančiai darbininkų, - pasa- 
kiau. - Ji galėtų tvirtinti, jog ten dirba jos bičiulis. Sakykit 
sekantį. 

- Šis telefonas priklauso gerai žinomam ir gerbiamam vais- 
tininkui. Jis pasipasakojo man pardavinėjąs grimą teatrams, o 
taip pat aprūpinąs juos aspirinu ir kitais vaistais, kurių jie 
pageidauja. Iš to jis gauna papildomų pajamų. Prekiauja nė 
kiek neslapukaudamas ir garbingai. Sekantis numeris. Taip pat 
nekelia abejonių. Šios moters bute telefono nėra, o čia pažy- 
mėtas yra bendrame kambaryje, trečios durys nuo jos buto. Juo 
naudojasi visi gyventojai. Tai įprastas reiškinys. 

- Niekada nebuvau atsidūręs tokioje aklavietėje, - pasakiau 
susinervinęs. - Na, o paskutinis kieno? Laikraščio kiosko, za- 
lanterijos parduotuvės? 

- Įspėjot. Aš Žinau šią parduotuvę. Jos savininkas - Silbis. Jis 
pardavinėja laikraščius, cigaretes bei visokius kitokius menk- 
niekius, o taip pat mėgsta užsiiminėti nešvariais darbeliais. Šis 
telefonas irgi bendras. Aš ten nenoriu landžioti, nes jie mane 
pažįsta. Silbis jau turėjo nemalonumų su policija. Geriau eikite 
jūs. Štai adresas - Mjuli stritas. Pasimatysime dar šiandien? 

- Vargu, - atsakiau niūriai. 

Iš šio telefonų sąrašo aš daug tikėjausi, o kas išėjo? Vienin- 
telė viltis - Čarterio elektros kompanijos telefonas. Inspekto- 
rius nė neįtarė, kad aš šiuo numeriu susidomėjau. Jis 
papasakojo man, kaip surasti Silbio krautuvę Mjuli strite, kuris 
yra turgaus aikštės ir Čarterio gamyklos rajone. 

Tai buvo vargana gatvelė, siaurutė, purvina - kaip tik tinka- 
ma vieta Silbio krautuvei. Tokių krautuvių Anglijoje šimtai, ir 
dievas žino, kas pirmas jas sugalvojo. Čia pardavinėjami laik- 
raščiai, sportinių lenktynių biuleteniai, seksualiniai romaniūkš- 
čiai, atvirukai, kuriuose nupieštos moterys storomis kojomis ir 
užpakaliais, horoskopai, sapnininkai ir daug kitokio pigaus 
šlamšto. Taikos metu čia, matyt daugiausia buvo prekiaujama 
cigaretėmis ir šokoladu. Patalpa buvo panaši į senų rakandų 
sandėliuką. Viduje krapštėsi pagyvenusi pora. Neabejojau, jog 
tai misteris ir misis Silbiai. Aptemusios jųdviejų akys buvo 
kažkokios blausios. Jie man priminė gyvūnėlius, išropojusius 
iš pūvančių medinių pastatų. Vaikščiodami abu sunkiai šnopa- 
vo pusiau pravertomis burnomis ir nesiliovė šnarpštę pro nosis. 

- Klausau, - tarė misteris Silbis. 

Aš buvau manęs suregzti ką nors - kad staiga prireikė pasi- 
klabėti telefonu, bet dabar apsigalvojau. Nusprendžiua pulti be 
užuolankų. 

- Jūs misteris Silbis? Puiku. Aš ką tik pastebėjau jūsų tele- 
fono numerį pas vieną čionykštį... - Aš nutilau, ir jo bejausmėse 
akyse blykstelėjo baimės kibirkštėlė. Moteris priėjo arčiau. 
Man atrodė, kad ir jinai išsigandusi. 

- Klausykite, o kas jūs toks esate? - paklausė jis nervingu ir 
drebančiu balsu. 

- Tai visiškai nesvarbu, - atsakiau griežtai. - Jei jis būtų buvęs 
garbingas žmogus, po šių žodžių būtų liepęs man išsinešdinti. 
Zinoma, jis to nepadarė. - Aš norėčiau sužinoti, kokiu būdu 
jūsų telefono numeris pateko pas... 

Kaip ir maniau, moteriškė, skubėdama pasiteisinti, mane 
pertraukė. 

- Matot, sere, telefonas priklauso mums. Kadangi daugelis 
čionykščių jo neturi, tai su kai kuriais pirkėjais susitariam dėl 
pasikalbėjimų. Jie duoda mūsų numerį pažįstamiems. Jei kas 
skambina mūsų telefonu jiems, mes juos pakviečiame. Už tai 

mums išmeta šešis pensus. Taip pat darome ir su laiškais. Kad 
būtų patogiau, taip sakant. 

- Jūs abonementų sąrašą turite? - paklausiau griežtai. 

- Žinoma, sere! Galim parodyti, jei norite. Arnoldai, atnešk 
džentelmenui sąrašą. 

Arnoldas parodė man jį. Žinoma, iš jo nieko nepešiau. 
Sąrašuose mirgėjo Šmitai, Braunai ir Robinsonai. Ir štai, grą- 
žindamas per prekystalį lapą šeimininkui, aš netikėtai pastebė- 
jau ant šiukšlinų grindų, prie savo kojos, storą, švarią ir gana 
ilgą nuorūką. Tokių cigarečių čia niekas nerūko. Aš pasiėmiau 
ją. Paėjęs truputį toliau nuo parduotuvės, stabtelėjau gatvėje, 
norėdamas radinį apžiūrėti. Mano įtarimas pasiteisino - tai būta 
amerikietiškos cigaretės. Net galėjau įskaityti smulkiu šriftu ild. 
Česterfild. Pas Silbį neseniai pabuvojo koks nors klientas, 
rūkantis „Česterfild" cigaretes. O aš galėjau lažintis iš visų savo 
pinigų, kad joks žmogus šitoje gatvelėje nerūko „Česterfildo". 
Gretlyje jų negausi už jokius pinigus. Jaučiau, jog Žmogus, 
numetęs Silbio krautuvėlėje šią nuoruką, užėjo čia pasikalbėti 
telefonu. Kito tikslo jis neturėjo. Staiga atsigręžęs, krautuvėlės 
tarpduryje pamačiau misterį Silbį, tarytum milžinišką virpantį 
termitą, įsmeigusį į mane savo stiklinį žvilgsnį. 

Misis Vilkinson buvo palikusi man priešpiečius. Užkan- 
džiaudamas savo kambary, žiūrėjau, kaip į daržą krinta lietus. 
Man reikėjo nedelsiant išsiųsti į Skyrių išsamią ataskaitą. Ka- 
dangi ją privalėjau perduoti slaptu šriftu, šitas darbas atėmė 
visą popietę. Paėjėjęs iki kampo, įmečiau laišką į pašto dėžutę. 
Sugrįžau per lietų atgal, išgėriau puoduką arbatos ir, išsitiesęs 
ant sofos, užmigau. Miegojau neramiai. Sapne šmėkštelėdavo 
šviesios prabėgusio gyvenimo dienos, kurias tuoj pat užgožda- 
vo niūri dabartis. Tarpais sugrįždavau pas Marakitą. Vedžio- 
jausi sūnelį, kalbėjausi su Paulium ir Mitse Rozentaliais, žėrėjo 
krištolinės Čilės rytmetys. Ir staiga vėl pasijusdavau Gretlyje, 
Raglan strite, pabjurusio sausio pabaigoje, popiečio metu gulįs 

ant sofos, senstelėjęs, suvargęs, panašus į šmėklą. Man buvo 
pikta. Perdėm jau aiškūs ir greiti sapnai. Mane erzino ir kitas 
nesuprantamas dalykas - aš visą laiką galvojau apie daktarę 
Bauernštern. Nors miglotai prisiminiau jos veido bruožus, net 
nenorėjau prisiminti, mane persekiojo jos juodos akys, protin- 
gos ir liūdnos. Tai mane erzino, nes kaip moteris ji manęs visai 
nedomino; laisvalaikiu aš nenorėjau savęs varginti tarnybos 
reikalais - naujais įtarinėjimais. Bet šių minčių atsikratyti nega- 
lėjau. 

Be dešimties minučių septintą greičiau per laimingą atsitik- 
tinumą beprotiškoje tamsoje šiaip taip nusikaparnojau prie 
užpakalinių durų, už kurių vakar vakare bučiavau mis Ekston. 
Miesto skvere esanti salė, kurioje turėjo įvykti susirinkimas, 
buvo netoliese nuo mis Ekston - maždaug trys minutės kelio, 
taigi mudu paskubom dar galėjome išgerti vieną kitą stikliuką. 
Ji nusivedė mane aukštyn į svetainę ir vėl svetingai vaišino 
Kanados degtine. Nors pakeliu daug, šį sykį taip greit nurijau 
savo porciją, kad alkoholis iš karto mušė į galvą. Mis Ekston - 
keista, bet aš nežinojau jos vardo - atrodė išdidi lyg karalienė, 
žaidžianti su savo pavaldiniais. Jos elgesyje nebuvo nė mažiau- 
sios užuominos apie vakarykštį pasibučiavimą, tačiau, bent man 
taip atrodė, jinai taip pat nebandė gintis mane pabučiavus. 
Daugelis moterų tokiu atveju arba taptų dar švelnesnės, arba 
priešingai - atšaltų. O jinai ir šiandien laikėsi kaip vakar mūsų 
pokalbio pradžioje. Mane, matyt, klaidino tai, kad buvau beuž- 
mirštąs, jog jinai yra pagyvenusi moteris, 0 ne mergina, kaip 
atrodė iš pirmo žvilgsnio. 

Jau ruošėmės išeiti, bet staiga prisiminiau pamiršęs užsakyti 
„Kryžių damoje" pietus. Tuoj pat paskambinau Frenkrestui. 
vadindamas jį „misteriu Setliu“, tačiau leisdamas suprasti, kad 
man, kaip ir anksčiau, jis tebėra Frenkrestas, ir paprašiau ger+' 
mudu priimti. Jis mielai pažadėjo padarysiąs viską, ką galėsiąs. 
Aš galvojau, jog man kalbant, smalsi mis Ekston nenuleis nu: 

manęs akių, bet ji nekreipė jokio dėmesio. Padėjęs ragelį, 
žvilgtelėjau į ją kaip paprasčiausias meilužis. 

Tiktai mudviem išėjus, išgirdau jos vienintelę pastabą: 

- Iš jūsų pokalbio, užsakinėjant pietus, atrodo, kad jokio 
karo nė nebūta. 

Nedelsdamas atsakiau: 

- Kai vyras kviečia ; restoraną gražią moterį, jam karas ne 
galvoje. 

Ji spustelėjo ranka mano alkūnę, tarytum atsidėkodama už 
šitą abejotiną sąmojį. Nejučiomis pagalvojau: ar ilgai tęsis toks 
žaidimas? Juk beveik kiekvienu savo žodžiu ar Žestu aš užgau- 
liai įžeidinėju mis Ekston orumą, o ji atsilygina tuo pačiu. 

Salė buvo panaši į pigų ir labai ilgą karstą. Papuošta daugybe 
vėliavų, ji turėjo žadinti patriotinius jausmus. Pastatas buvo 
pilnutėlis darbdavių, prekybininkų, priemiesčio gyventojų - 
darbininkų susirinkimai vykdavo fabriko valgyklose. Pirminin- 
kavo Gretlio meras. Savo įžanginį žodį jis skaitė taip pamažu, 
kad net žodžiai „kuris“ ir „kur“ skambėjo keistai, pranašauda- 
mi piktą lemtį, tarytum turėtų magiškos jėgos. Pasakęs, kad 
parlamento vietos nariui nereikalingas įžanginis žodis, jis pri- 
statė mums deputatą, pasipūtusį ir egzaltuotą žmogų. Tas iš 
karto pradėjo šūkauti banalybes tokiu tonu, tarytum daugelį 
valandų mes būtume su juo ginčijęsi ir išvedę jį iš kantrybės. 
Matyt, deputatas užėmė visai mažą postą, nors ir stengėsi 
įtikinti, kad karas priklauso tik nuo jo ir Čerčilio darbo. Jam 
stokojo ir nuoseklumo. Čia jis barė mus, kad nesuprantame 
mūsų karo, visos nacijos karo, čia jau siuntė užuominas, kad 
karas - ne mūsų, o jo ir kelių bičiulių iš Vestminsterio reikalas. 
Jis piktinosi daugelio žmonių kritiškomis pažiūromis, esą „tik 
sėdi ir kritikuoja", ir tuoj pat kritikavo mūsų aplaidumą ir 
pasyvumą, pavadindamas tūodu dalykus svarbiausiu pavojumi. 
Baigdamas jis pridūrė, kad jis ir visa imperija kovoja už laisvę, 

kuri visuomet buvusi jų gyvenimo tikslas, ir dabar niekas nelei- 
siąs imperijai žūti. Mes jam už tai šiltai plojome. 

Sekantis kalbėtojas, aukštas ir niūrokas žmogus, seras Ne- 
žinomasis, visus klausimus sprendė labai paprastai. Jo nuomo- 
ne, karą mums apsunkina daugybė per mūsų radiją kalbančių 
vokiečių, kuriuos mes įpareigojame kreiptis į Vokietiją su įvai- 
riais pažadais. O reikėtų, anot jo, išmesti už pakarpos tuos 
pranešėjus bei jų draugužius, kairiuosius inteligentus, ir atvirai 
pareikšti vokiečiams, kad mušime juos kiek galėdami. Tik tokiu 
atveju jie suprasią, kad mes nepasiruošę tęsti „įvairių kvaily- 
bių“, ir tada mes pasieksime - kokiu būdu, jis nenurodė - greitą 
ir visišką pergalę. Oratoriui baigiant šiuos postringavimus, at- 
rodė, parašytus paties Gebelso, aš pats savęs nenoromis pa- 
klausiau: kam man eikvoti jėgas, gaudant nacius, kai tokie tipai, 
kaip šitas seras Nežinomasis, Hitleriui yra vertingesnis už 4e- 
šimtis agentų. 

Pagaliau prabilo pulkininkas Tarlingtonas, žmogus, dėl 
kurio, tiesą sakant, ir atėjau čia. Aš jį buvau sutikęs tik prie 
Čarterio įmonės kontoros, bet nuo to laiko teko išgirsti apie jį 
nemaža gerų žodžių. Jis, kaip ir aną kartą, buvo panašus į 
praėjusio karo gencrolą - pedantiškas, apsiskutęs, griežtas. Jis 
kalbėjo savo stiliumi ir buvo įpratęs sakyti kalbas. Pulkininkas 
iš karto sudomino auditoriją, ko nesugebėjo anie oratoriai. Jei 
anie man sukėlė tik maudulį, tai šios kalbos klausiausi įdėmiai 
ir stengiausi nieko nepraleisti. 

Tarlingtonas vaidino atviraširdį žmogų - „Aš kalbėsiu be 
jokių gudrybių" - ir pareiškė, kad sentimentalus verkšlenimas 
karui nieko nepadės. Žmones, kurie organizuoja streikus ir 
rėkauja apie savo teises, anot jo, rcikia išsiųsti į frontą, O jeigu 
ir šito nepakanka, tai, nieko nelaukiant, sušaudyti. Jis padarė 
užuominą, kad leiboristų partijos vadovai naudojasi savo padė- 
timi ir šantažuoja šalį. Jo nuomone, prifantazuota daugybė 
nesąmonių apie pokarinio pasaulio pertvarkymą. Anot pulki- 


123 


ninko, mes dar nelaimėjome karo, pagaliau, jei jį ir laimėsime, 
šalis gyvensianti vargingiau, negu prieš karą. Todėl visi blaiviai 
galvojantys žmonės jau dabar privalą stiprinti darbdavių, priva- 
čių įmonių iniciatyvą, o gamyba turi būti griežtai kontroliuoja- 
ma kapitalo. Jis priminė, kad komunistai ir toliau sėkmingai 
tebedirba mūsų šalyje. Jie nesiliauja gyrę sentimentalių Rusijos 
kvailysčių. Ir randa pasekėjų. Pagaliau sužinome, kad dabar, 
kaip niekada, mes visi turime gyventi ištverminga senosios 
Anglijos dvasia, kurios dėka mūsų vėliavos suplevėsavo toli- 
miausiuose pasaulio kampeliuose. 

Jis, žinoma, kalbėjo apie daug ką, bet pagrindinė tema buvo 
tokia. Aš pastebėjau keletą reporterių, užrašinėjančių pulki- 
ninko kalbą, ir pagalvojau: kai kurias provokacines frazes bū- 
tinai išspausdins ne tik vietinė spauda. Kalbant Tarlingtonui, iš 
salės gilumos pasigirdo vienas kitas protesto balsas, bet juos 
greit nuslopino aplodismentai priekinėse eilėse, kur sėdėjo 
pulkininko gerbėjai. Bet ne tik parteris buvo patenkintas. Ne- 
toliese pamačiau keletą susirūpinusių ir susimąsčiusių veidų. 
Pulkininkas Tarlingtonas puikiai pasidarbavo. 

- Ką jūs galvojate apie šią kalbą? - paklausė manęs mis 
Ekston, kai meras lankstėsi pulkininkui, dėkodamas jam. 

- Manau, pulkininkas Tarlingtonas labai išmintingas žmo- 
gus, - atsakiau daug negalvodamas. 

Ji dirstelėjo į mane žydromis spinduliuojančiomis akimis, 
bet kalbėtis jau nebuvo kada - susirinkimas pasibaigė. Mums 
prasistūmus iki durų, aš pastebėjau pažįstamą susirūpinusį 
veidą; žmogus irgi pažino mane. Tai būta Hičemo iš Čarterio 
elektros kompanijos. Jis greit prasibrovė prie mudviejų ir, 
atsiprašęs mis Ekston, pasivedė mane į šalį. 

- Ką tik parašiau jums laišką, misteri Nilendai, - pradėjo jis. 
- Šiandien posėdžiavo valdyba, ir aš, kaip buvau pažadėjęs, 
pasiūliau jus. Pasakiau, kad jūs neturite mums reikalingos spe- 
cialybės, tačiau charakterizavau jus kaip gabų ir sumanų 

žmogų, tinkantį vadovaujančiam administraciniam darbui. 
Kaip ir teko laukti, daugelis valdybos narių prieštaravo dėl jūsų 
patyrimo trūkumo. Bet paskui, mano nuostabai, vienas labai 
įtakingas valdytojas pasiūlė jus priimti bandomajam laikotar- 
piui, nes mums labai trūksta gerų žmonių. Taigi, jei jūs dar 
luktelėsit ir užeisit savaitės vidury, ko gero, susitarsim. 

- Iš visos širdies jums dėkoju, - pasakiau, slėpdamas nuosta- 
bą. Tuo pačiu metu pagalvojau: jei tikrai būčiau ieškojęs tokio 
darbo, niekuomet taip greit jo nebūčiau gavęs. - Beje, ar nega- 
lėtum pasakyti, kuris valdytojas užtarė mane? 

Hičemas nusišypsojo. 

- Tik, susimildamas, neišduokite manęs. Jūs ką tik klausėtės 
jo kalbos. Pulkininkas Tarlingtonas. 

Prie mis Ekston aš vriėjau visai patenkintas. Pagaliau reika- 
lai pajudėjo į priekį. Ji vėl smalsiai pasižiūrėjo į mane, tačiau 
nepaklausė, su kuo aš kalbėjausi. Mudu suspaudė prie išėjimo. 
Kažkas nusiskundė, kad lauke dar smarkiai tebelyja. 

- O, atleiskit man, - sušukau nuoširdžiai. - Visai pamiršau, 
kad iki „Kryžių damos" restorano pora mylių kelio. O taksi rasti 
jokios vilties. 

- Čia visai netoli sustoja autobusas, - pasakė mis Ekston. - 
Dabar jis turi atvažiuoti. Skubėkim! 

Mes nubėgome ir kaip tik suspėjome. Važiavome stovėdami. 
Perlyti žmonės spaudėsi vienas prie kito, bet mis Ekston tatai 
nedomino. O turėjo dominti, nes ji buvo iš tų, kurie siekia, kad 
viskas būtų kaip pridera, arba visai atsisako, jei tai neįmanoma. Ji 
buvo įnoringa ir netolerantiška. Bet kiekvienu atveju iš jos galėjai 
laukti netikėtumų, užtat ir dabar jos nepaleidau iš akių. 

Kai tik mis Ekston išėjo iš restorano tualeto, aš ją nusive- 
džiau į kokteilių barą. Už bufeto jau darbavosi plačiaveidis 
juodbruvis Džo. Žmonių buvo mažoka, nes dauguma dabar 
pietavo salėje. Užsakiau porą dvigubų martinių. 

- Jūs turbūt nemėgstate saldžių kokteilių? - paklausė mis 
Ekston. 

- Ne. Džo, žiūrėkite, kad jie nebūtų saldūs, - paprašiau. 

- Pasistengsiu, - atsakė Džo. Jam šyptelėjus, sušvytėjo auk- 
siniai dantys. - Nors dabar, kai visko trūksta, nelengva tai 
padaryti. 

Pakartotas keletą sykių, žodis „saldus“ man kažką priminė, 
tik niekaip negalėjau susivokti ką. Porą minučių kvaršinau 
galvą, kol prisiminiau. Olnio užrašų knygutės paskutiniuose 
puslapiuose šalia kitų keistų žodžių buvo įrašytas ir „saldus“. 
Bemąstydamas pastebėjau, kad Džo pasiūlė mis Ekston ciga- 
retę. 

- Jūs, regis, mėgstate „Česterfildą", - tarė jis. - Aš dar turiu 
atsargėlę. 

- Jų turbūt labai sunku gauti? - paklausiau, atsisakęs man 
siūlomos cigaretės. 

„Džo mirktelėjo. 

- Dirbdamas pas Beranį, pažinojau keletą vaikinų iš ameri- 
kiečių pasiuntinybės. Kol jie turėjo atsargų, neužmiršdavo ir 
manęs. Nuo to laiko ir išsaugojau truputį. 

- Surūkytumėt juos pats, užuot dalinęs kitiems, - pasakiau 
nerūpestingai. 

- Tikrai! Na, bet ne tiek daug aš ir išdalinau. 

Dabar supratau, kad kas nors iš jo pažįstamų, o gal ir pats 
Džo pabuvojo Silbio krautuvėje prieš mano apsilankymą. 
Kažin ar Gretlyje dar kas nors galėtų turėti „Česterfildo" 
cigarečių atsargą. Taip pat sunku patikėti, kad kas nors, gavęs 
iš Džo cigaretę, išsineštų ją ir užsidegtų kažkur Mjuli Strite, 
netoli Silbio krautuvės. Žinoma, galėjau ir apsirikti. Galbūt 
Džo arba jo draugai užsuko į krautuvę tik šiaip ko nors nusi- 
pirkti. 

Mudviem bebaigiant gurkšnoti stiprų martinį, mis Ekston 
paklausė: 

- Su kuo jūs salėje šnekėjotės? Aš kažkur esu mačiusi tą 
žmogų. 

- Tai Hičemas iš Čarterio gamyklos, - paaiškinau ir, pasinau- 
dojęs proga, pridūriau: - Beje, jis pasakė, kad valdyba beveik 
sutiko mane įdarbinti. 

Šypsodamasi ji pasižiūrėjo į mane. 

- Puiku, ar ne? 

- Nuostabu! Tik keistas dalykas. Tarp mūsų kalbant, valdyba 
iš karto buvo nusprendusi manęs neįdarbinti, kadangi neturiu 
elektrotechnikos specialybės žinių. Bet mane užtarė vienas 
valdytojas. Žinote, kas? 

- Numanau, - tarė ji ramiai, pirmą kartą nustebindama mane 
savo atsakymu. Juk aš buvau įsitikinęs, kad ji ims vaidinti ir 
apsimes nieko nežinanti. - Pulkininkas Tarlingtonas. 

- Po galais, iš kur jūs sužinojote? - paklausiau. Stengiausi 
pasirodyti didžiai nustebęs. 

Dabar ji pasakė jau per daug: 

- Ogi vakar vakare, jums išėjus, prisiminiau, kaip skundėtės 
negalįs gauti darbo. Aš tuoj pat paskambinau pulkininkui Tar- 
lingtonui ir paprašiau jums padėti. 

- Jūs tikra šaunuolė! - sušukau, tarytum ketindamas ją išbu- 
čiuoti. - Aš nė nemaniau, kad jūs artimi draugai. - Dabar maniau 
jau tikrai ją pakliūsiant į spąstus. - Prisimenu, jūs man pasako- 
jot, kad su pulkininku tik sveikinatės ir kad jo nemėgstate. 

- Visiškai teisingai, - atsakė ji greitai. - Aš jį menkai pažįstu 
ir nemėgstu jo. Bet mes esame su juo keletą kartų susitikę. 
Todėl ir pasakiau jam, kad mano nuomone, tokio žmogaus 
nevalia paleisti. Pulkininkas Tarlingtonas neparodė jokio 
nepasitenkinimo mano skambučiu. Priešingai, padėkojo man. 
Ir jūs neturėtumėt likti skolingas. 

- Žinoma, iš visos širdies dėkoju, - sušukau kaip tikras 
aktorius. - Tikiuosi galėsiąs išreikšti padėką ne vien žodžiais. 

Tą vakarą „Kryžių dama" atrodė šventiškai. Visi staliukai, 
išskyrus Frenkresto paliktąjį man, jau buvo užimti. Netoliese 

pamačiau misis Džesmond, sėdinčią su keliais karininkais ir 
pora moterų. Prie kitostalo, kariškių kompanijoje, pastebėjaau 
Šilą Kaslsaid. Tačiau Perigo šį kartą nepastebėjau. Pietūs buvo 
nuostabūs, o jie dar surado man butelį puikiausio vyno. Mėgs- 
tanti išgerti mis Ekston nuo jo gerokai įkaušo. Pietaudami 
daugiausia kalbėjomės apie Ameriką. Aš Žinojau ją ten buvus 
iš inspektoriaus pranešimo. Ji pasakojo man apie Kaliforniją, 
kur su draugais maloniai leidusi dienas. Paskui pajutusi pareigą 
grįžti į tėvynę ir prisidėti prie karo. Bandžiusi verstis įvairiais 
darbais, bet nelabai sėkmingai. Galų gale atidariusi suvenyrų 
krautuvę. Žinoma, prie šios istorijos galėjau daug kur prikibti, 
be. 1eturėjau laiko. Juoba kad tą vakarą ji buvo iš tikro be galo 
linksmai nusiteikusi, nors aš niekaip nesupratau kodėl. Orkest- 
ras grojo beveik be perstojo, ir mes sušokome vieną šokį. Kai 
po ilgoko prašymo oficiantas atnešė trupučiuką tos pačios 
degtinės, kuria mane užvakar vaišino misis Džesmond, prie 
mūsų stalo priėjo karo lakūnas. Mis Ekston pristatė jį. Papra- 
šytas prisėsti, vaikinas atsisakė ir pakvietė mis Ekston šokti. 

Nesuspėjus jiems nutolti, prie manęs pripuolė Šila Kaslsaid. 
Kaip visada, ji buvo susijaudinusi, matyt, trupučiuką išmetusi, 
tačiau šįvakar su savo kumpa nosyte ir kerinčiomis akimis - 
viena jų atrodė kiek tamsesnė už kitą - atrodė žavingai. 

- Kur jūs buvote dingęs? - įsakmiai paklausė ji. 

Pasisakiau visą laiką buvęs mieste. Darbo netrūkę. 

- Kam jūs atsivedėt tą baisią moterį? - paklausė j ji susirau- 
kusi. - Jūs žinote, kad aš jos negaliu pakęsti. 

- Žinau, Šila, - pasakiau šypsodamasis. - Bet aš juk ne jūsų 
vyras, todėl neklausinėkit taip. 

- Jei jūs Žinotumėt apie ją tiek, kiek aš, - pradėjo ji ir staiga 
nutilo. 

- Ką? 

- Ne, nieko. Nereikėjo man pradėti. Šiaip ar šis: ji jūsų 
draugė, - ji gūžtelėjo. 

- Šila, - pasakiau, pažvelgęs jai į akis,- mudu buvome susitarę 
pasikalbėti, ir labai rimtai, ar ne? 

Nors ją mano žodžiai išgąsdino, bet, linktelėjusi galvą, suti- 
ko: 

- Prašau, jei jūs esate pasiruošęs, galim pradėti. 

Kai tik ji prisiartino prie manęs, pasiryžau žengti dar vieną 
žingsnį. Tuo labiau, kad šįryt, Skyriui padedant, susiskambinau 
su Kanados Ramiojo vandenyno laivininkystės linija ir daug ką 
sužinojau. 

- Puiku. Bet čia prie žmonių kalbėtis nepatogu. Pasistenkite 
išnykti iš savo kompanijos, aš mis Ekston valandėlę paliksiu su 
lakūnais. Gal rasime kur nors vietelę, kur galėtume pasišnekė- 
ti? Tik įsidėmėkit - mes tik šnekėsimės, ir nieko daugiau. 

- Pažįstu jus, kam tie žodžiai! - pasakė ji. - Viršuje turėtų 
būti laisva svetainė. Paieškokite, aš taip pat pasiteirausiu. 

- O toliau kas? 

- Kas pirmas ras, atsiųs antram raštelį, - pasakė ji. - Ar šitoji 
Ekston ragavo iš savo stikliuko? 

- Ne. Išgersite? 

- Valio! - Šila išgėrė vienu ypu. - Tik nesumanykit jai dar 
užsakyti. Ji neverta. Na, iki pasimatymo. 

Šilos nepalcidau iš akių. Ji sugrįžo prie savo staliuko, paskui 
priėjo prie mis Džesmond. Šitoji, norėdama geriau išgirsti drau- 
gės žodžius, nusisuko nuo stalo. Galbūt Šila teiravosi apie 
svetainę. Aš nusprendžiau veikti kitu būdu. Kol dar mis Ekston 
sukosi pačiame šokio įkarštyje, aš nusprendžiau surasti Frenk- 
restą. Apieškojau visur - kabinete, poilsio kambary, bare, bet 
nieko nepešiau. Teko paskubom grįžti į salę. Reikėjo mis 
Ekston ir jos partneriui užsakyti ką nors išgerti. 

Atsiprašęs mis Eks:on, pasakiau, kad turiu šnektelti su ke- 
liais pažįstamais, be to, pasikalbėti telefonu su užmiesčiu. Pa- 
siūliau jai per tą laiką pašokti. Išgirdus apie telefono „pokalbį, 
ji kokią sekundę lyg ir svarstė, ką aš čia sugalvojau. Paskui 

nusišypsojo ir pasakė, kad sutinkanti, nes jos pratneris puikiai 
šoka. Aš irgi pagyriau, kad jiedu nepamainoma šokėjų pora. 

Prie misis Džesmond staliuko Šilos jau nebemačiau. Kadan- 
gi misis Džesmond keletą kartų šypsodamasi žvilgtelėjo į mane, 
nutariau prieiti. Ilgai laukti neteko, nes orkestras pradėjo groti 
mis Ekston mėgstamiausią valsą, ir jiedu vėl išėjo šokti. 

Keletas iš misis Džesmond draugijos šoko. Ji privertė mane 
prisėsti šalia jos. Šį kartą ji atrodė itin graži ir sukta. Man kilo 
noras palytėti rankomis jos liekną kaklą ir ką nors su iuo 
padaryti. Bet ką? Paglostyti ar nusukti? Aš ir pats nežinojau. 
Pasiteiravau, ar ji nebuvo sutikusi Perigo. 

- Nemačiau nuo to vakaro, kai jis nekviestas įsiveržė į mano 
svetainę, - atsakė jinai. 

Aš nusprendžiau ją išbandyti. 

- Žinote, kaip atsitiko tą vakarą, - pradėjau. - Ieškodamas 
jūsų, aš paklydau. Nelauktai prie kambario durų užtikau Peri- 
go. Jis nesiruošė užsukti pas jus, o slapukavo, klausydamasis 
jūsų pokalbio. Kiek padvejojęs, pasukau prie durų. Kaip tik tuo 
laiku jūsų draugas, vyriškis iš Mančesterio, atidarė jas. 

- Ar iš tiesų taip įvyko, misteri Nilendai? 

- Tikra teisybė, misis Džesmond, - atsakiau rimtai. - Kaip jūs 
manote, kuo tas šaunuolis Perigo užsiiminėja? 

- Nesu tikra. Man kartais pasirodo, ar tik jis ne šantažistas? 
O kaip jums atrodo? 

- Jis tvirtina anksčiau pardavinėjęs paveikslus, o čia persikė- 
lęs, padedant vienam draugui, kuris perleidęs savo vilą. 

- Tikra kvailystė, - tarė misis Džesmond. 

- Mane ši žinia irgi pralinksmino, - pasakiau juokaudamas. 
- Įdomumo dėlei nutariau išsiaiškinti. Vienam mano draugui 
viskas prieinama. Aš ir paprašiau jį pasidomėti misteriu Perigo. 
Ir žinot, kas paaiškėjo? Pasirodo, Perigo anksčiau tikrai parda- 
vinėjo paveikslus, o dabar čia išsinuomojo vilą. 

Ji atidarė cigarečių dėžutę. 

- Aš nustebinta, - pasakė ji lėtai, spaudydama cigaretę, - nors 
tapyboje jis nusimano. Bet aną vakarą jis melavo. Pamenat, 
sakėsi ištisas valandas gėrėjęsis kolekcija. Šis žmogus tik vieną 
kartą tuos paveikslus tematė. Žinoma, meluoja jis visuomet ir 
nekvailai. Jis - ne bukaprotis, pats suprantate. Prisimenat jo 
plepalus tą vakarą apie karą? Kažko žmogus siekia tomis kal- 
bomis. 

- Ir man atrodo, - pasakiau susirūpinęs. - Jis mano akyse 
visada taip elgiasi. Matyt... žvejoja... Įsidėmėkit, misteris Perigo 
žino, kad aš pasaulį suvokiu kitomis akimis, negu mūsų trum- 
paregiai. 

Ji žiūrėjo į mane susimąsčiusi, rankoje tebelaikydama neuž- 
degtą cigaretę. Aš kyštelėjau kišenėn ranką. Supratusi, kad 
ieškau degtukų, jinai papurtė galvą: 

- Dėkoju, nesivarginkite. Aš turiu naują puikų žiebtuvėlį, 
noriu išmėginti. 

Ji išsitraukė iš rankinuko mažą šviesiai raudoną ir juodą 
žiebtuvėlį, kaip du vandens lašai panašų į manąjį ir niekuo 
nesisskiriantį nuo Olnio žiebtuvėlio, kurį jis man parodė vakar 
prieš mirtį. Gal šis daiktelis kaip tik priklauso Olniui? Tokio 
niekur nenusipirksi - parduotuvėje žiebtuvėliai visai nepanašūs 
į šitąjį. Arba ši moteris mūsiškė, arba ji turi Olnio žiebtuvėlį. 
Reikėjo greit apsispręsti. Parodyti misis Džesmond savo žieb- 
tuvėlį. Na, o jei ji ne mūsiškė ir žino žiebtuvėlio paskirtį. Tada 
ši moteris supras, kas aš per vienas, ir visas mano sunkus darbas 
nueis niekais. Per didelė rizika. Todėl pasakiau: 

- Aš taip pat turiu tokį, kaip jūsų - seno bičiulio dovana. 

Misis Džesmond ši frazė nieko nesakė, ir man iš karto 
paaiškėjo, kad ji neturi jokių ryšių su kontržvalgyba, nei su 
Ypatinguoju skyriumi, nei su penktąja kolona. Dabar beliko 
sužinoti, kokiu būdu pas ją pateko Olnio žiebtuvėlis. | 

- Mano bičiulis - tariau ramiai tebesiklausančiai misis Džes- 
mond, - pats juos dirba. Žinoma, jo žiebtuvėlius galima suskai- 

čiuoti ant pirštų. Manau, kad ir jūs savąjį pirkote ne kokioje 
Gretlio parduotuvėje. 

- Žinoma, ne, - nusišypsojo ji. - Man jį padovanojo. Vakar 
vakare. 

Aš stengiausi nepasircdyti perdaug smalsus. 

- O kas jį jums padovanojo? 

Mano klausimas nesukėlė jai jokio įtarimo. Priešingai, ji net 
buvo patenkinta. 

- Derekas Miuras. Jūs juk pažįstami su juo? Tas ištįsęs 
jaunuolis, eskadrilės vadas, kuris šoka su ta rubuile mergyte 
žalia suknute. 

Aš atidžiai žvilgtelėjau į vaikiną ir prisiminiau pastebėjęs 
juodu jaunimo kompanijoje. Neabejoju, jog jis sakė teisybę. Ir 
žerė į akis nelabai malonią tiesą. Aš buvau tikras: šitas žiebtu- 
vėlis - Olnio. Kaip jis atsirado pas lakūną? Reikia vyruką 
būtinai iškvosti, nesukeliant nė mažiausio įtarimo, ką slepia šio 
žiebtuvėlio istorija. Aš sukau galvą, kaip galėčiau dingti iš misis 
Džesmond akių ir užmegzti su juo pokalbį. Priėjusi oficiantė 
pasiteiravo mano pavardės ir įbruko į rankas raštelį. Žinoma, 
misis Džesmond pamatė. Aš atsiprašęs įnikau skaityti, O jos 
veide pasirodė niekinantis šypsnys, būdingas daugeliui moterų, 
kai jos pamato, jog jų kompanijos vyrą pradeda intriguoti 
pašalinė moteris. Bet gal mano apsirikta. Gal šia šypsena ji 
norėjo pasakyti, kad esu tikras asiliukas. 

Popieriuke buvo parašyta: 37 kambarys. Kaip galima grei- 
čiau. Š. K. Aš beregint apsižvalgiau, bet Šilos nebuvo. Matyt, ji 
jau lipa laiptais. Mis Ekston ir toliau tebešoko, elegantiškai, 
demonstruodama šiaurietės temperamentą. Atsigręžęs į misis 
Džesmond, gana miglotai paaiškinau, kad turiu telefonu pasi- 
klabėti su užmiesčiu. 

- Ką gi, eikite. Tik neįsipainiokite į kokią bėdą. 

- Bėdą? - nusistebėjau atsistojęs. - Kodėl aš turiu įsipainioti? 

- Nežinau, - pasakė ji. - Bet kartais šitie pokalbiai su užmies- 
čiu pridaro nemalonumų. Būkite atsargus. 

Viršuje buvo tylu ir tuščia. Teko sugaišti keletą minučių, kol 
apytamsio koridoriaus gale suradau trisdešimt septintą numerį. 
Jis atrodė labai toli, lyg už kelių mylių. Pasibeldęs įėjau. Tai 
buvo ne svetainė, bet miegamasis. Šilos neradau. Kambaryje 
niekas negyveno, tačiau šviesa degė. Iki raudonumo įkaitęs 
elektrinis židinys skleidė malonią šilumą. Jį kažkas įjungė maž- 
daug penkiolika minučių prieš mano atėjimą. Dviguba lova 
buvo užtiesta violetiniu daigstytu pūkų apdangalu. Aplinkui 
viskas buvo rožinės spalvos, žodžiu, kambarys panėšėjo į labai 
įtartiną damų būstinę. Vienoje elektrinio židinio pusėje stovėjo 
trumpa sofa, kitoje - supamoji kėdė. Žinoma, čia buvo galima 
prisėdus pasišnekėti, tačiau dvelkiantis rožinis atlasas ryškiai 
pabrėžė visai kitą šio kambario paskirtį. Taigi stovėjau tarpdu- 
ryje ir svarsčiau. O gal kuris nors mudviejų apsirikome? 

Netrukus tarpdury pasirodė ir Šila. Įlėkusi vidun, kad net 
durys užsitrenkė, ir, apžvelgusi kambarį, ji piktai mane užsipuo- 
lė: 

- Dieve mano! Ar jūs turite proto? Atvesti mane į tokią 
vietą? 

Staiga išgirdau, kaip tyliai spragtelėjo spyna - mus užrakino. 
Šila taip pat išgirdo ir puolė prie durų. 

- Palaukit, - nuraminau ją, bijodamas, kad vėl neimtų plūstis. 
- Užuot karščiavusis, žvilgtelėkite į šį raštelį. - Aš parodžiau 
man atsiųstą popieriuką. 

- Bet aš gavau raštelį iš jūsų, - apstulbo iš nustebimo. - Kur 
jis? Ak, suplėšiau. Bet jūs turėjote suprasti - tai visiškai ne mano 
rašysena. 

Nesupratau, iš kur Šilai šovė į galvą mintis, kad aš turiu 
pažinti jos rašyseną, bet neklausiau. Pirmiausia ją reikėjo nu- 
raminti ir neleisti triukšmauti, ko kaip tik laukė mus užrakinęs 
žmogus. Būtų tikra nesąmonė, jei ji sumanytų laužti duris ir 
visiems pagarsinti, kad mudu šiame kambaryje buvome dviese. 

- Klausykite, Šila, - pradėjau aš, - kažkas mudviem atsiuntė 
šiuos suklastotus raštelius, o paskui užrakino čia. Tiesiog nesu- 
prantu jų kėslų. Galbūt čia tik kvailas pokštas, o gal mudviejų 
laukia nemalonumai. Svarbiausia - neprarasti savitvardos. 
Mudu atėjome čia pasišnekėti - tai ir šnekėkimės. Ir nieko 
blogo su jumis neatsitiks. Žodžiu, - pridūriau šypsodamasis, - 
aš nieko bendro neturiu su šio miegamojo paskirtimi. Tegu jie 
čia vilioja jaunuolius, galvojančius stoti į vienuolynus. Sėskitės 
ir jauskitės kaip namie. 

Mano žodžiai ją nuramino. Pritūpusi ant sofos, pažvelgė į 
mane, sėdintį supamoje kėdėje ir staiga prunkštelėjo: 

- Betrūksta naujo lagamino, konfeti ant grindų, ir mudu 
pasijustume tarsi pradėję medaus mėnesį. 

- Na, bet taip nėra, - pasakiau, ieškodamas progos rimtam 
pokalbiui, nes nesinorėjo nukrypti į šalį. Laiko turėjau nedaug. 

Staiga visai nelauktai ji tarė: . 

- Pabučiuokite mane. 

Aš apstulbau. 

- Po šimts velnių! Prieš minutę jūs vos nepuolėte isterijon, 
o dabar... 

- Dabar viskas kitaip, - nekantriai pertraukė ji. - Aš Žinau - 
jūs netrukus imsite kalbėti rimtai, gal net išgąsdinsit mane , ir 
vis vien jūs man patinkat. Todėl man bus jaukiau, jei pabučiuo- 
site mane. Švelniai ir draugiškai. 

Pabučiavau ją švelniai ir draugiškai, nes iš širdies troškau, 
kadji būtų linksmesnė ir atviresnė. Dėl viso pikto tuojau grįžau 
įsavo kėdę ir užsidegiau pypkę, nors jos dūmai gal ir nesiderino 
prie rožinio buduaro nuotaikos. 

- Taigi, Šila, - pasakiau. - Visas mudviejų pokalbis turi likti 
griežtoje paslaptyje. Sutarta. Puiku. Įsidėmėkite - jūsų asmeni- 
nis gyvenimas manęs visai nedomina, ir aš neliesčiau jo vien 
savo malonumui. 

- Ar aš jums patinku? - staiga paklausė ji vaikišku balsu. 

- Taip, patinkate, - patvirtinau. 

- Taip ir maniau. Patinku jums, bet jūs mane smerkiat, ar 
ne? 

- Maždaug taip, - atsakiau šypsodamasis. - Taip, tą vakarą, 
kai pirmą kartą sutikau jus „ĖEriuko ir iešmo" viešbučio bare, iš 
karto toptelėjo į galvą mintis, kad kažkur mačiau jus. Net 
prisiminiau kur, bet dėl viso pikto paslapčiom labai kruopščiai 
patikrinau. Jūs nesijaudinkit. Dabar aš viską Žinau. 

- Ar tik ne Ramiojo vandenyno linijos garlaivyje matėte 
mane? „Kornvalio Hercogienėje", ar ne? - paklausė Šila. Ji 
dabar atrodė kaip šmėkla. 

- Taip. Prisimenu, vienas jaunuolis, kurį matydavau laive, 
buvo įsimylėjęs jus. Tada kirpykloje dirbote manikiūrininke ir 
vadinotės Šila Vigit. Paskui susikirtote su keleiviu, įvyko skan- 
dalas, ir jus atleido. 

- Ir, patikėkite, ne pirmą kartą, - pasiskundė Šila. - Jos balse 
skambėjo nuoskauda ir pasipiktinimas. - Kitoms merginoms 
viską atleido, o Šila tik truputėlį slystelėjo, tuoj didžiausias 
skandalas, ir ji nebereikalinga. Dieve mano, koks bjaurus liki- 
mas. Gal ir nepatikėsit, bet aš dažnai likdavau be darbo, nes 
nemokėjau nusižeminti ir pasakyti „taip“. Lyg tyčia patekdavau 
į tokias vietas. Šešiolikos metų įsidarbinau konditerijos parduo- 
tuvėje. Jos šeimininkas merginas laikė tokia pat nuosavybe, 
kaip ir visą turtą. Koks jūsų vardas? Hamfris? Tai va, Hamtfri, 
nepagalvokit, kad aš stengiuosi pasiteisinti. Patikėkit - gyveni- 
me man baisiai nesisekė. Tėvas mus pametė, kai buvau dar 
kūdikis. Seserų nei brolių neturėjau. Motina nesiskundžiu, tik 
ji buvo visiška kvaišelė. 

- Užtenka, Šila, jūs juk ne teisme, pati suprantate. Na, o kaip 
su našlavimu Indijoje? 

- Aš pavargau nuo savęs ir nutariau pasiversti kita būtybe - 
miela, liūdna, tyra. Ir, žinoma, kilusia iš aukštuomenės. Nusi- 
pirkau puikius juodus drabužius. Už paskutinius dešimtį svarų 

išsinuomojau numerį Solčestcrio viešbutyje, kuriame gyveno 
daug karininkų. Keletui moterų papasakojau savo liūdną isto- 
riją... Nuotaka, keliauju Indijon ir tuoj pat prarandu savo vyrą... 
Beveik pati ėmiau tikėti, jog tai gryna tiesa. Kai pasakodavau 
šią istoriją, negalėdavau susilaikyti nuo ašarų. Po poros savaičių 
susižiedavau su Lajeneliu. Jis tikėjo kiekvienu mano žodžiu. O 
aš neturėjau nė skatiko. Ir vėl išgalvojau pasaką apie seną tetą, 
gulinčią mirties patale, ir išvažiavau į Škotiją. Ten porą mėnesių 
dirbau oficiante. Paskui parašiau jam, kad teta mirė ir aš pra- 
radau visus pinigus, kuriuos buvo man paskyrusi. Bet Lajenelis 
vis vien mane vedė,o po to, žinote. koks buvo didžiausias mano 
rūpestis? Saugotis, kad kas nors neatsklcisių mano pracities. 
Jūs neįsivaizduojate, kiek reikia fantazijos, norint vaidinti vi- 
siškai kitą žmogų. Bet man tai net patiko. Rezgiant ncbūtas 
pasakas apie save, man atrodydavo, jog iš tikro esu kita. Bet 
vėliau, ypač paskutiniaisiais mėnesiais, man atsibodo tas kvailas 
metas. Kartais kildavo didelis noras tiesiog žerti jiems į akis, 
kad niekada nesimokiau Paryžiuje ir nebuvau teisme, kad nesu 
buvus Indijoje, kad esu paprasčiausia juodadarbė, kuri plovė 
indus, valė bufetus, pardavinėjo fermerių bernams alų... 

- O kas čia blogo - pardavinėti fermerių bernams alų? - 
paklausiau. 

- Teoriškai nieko, bet geriau tegu pardavinėja kitos, - atkirto 
Šila. - Jūs neįsivaizduciate, kokie kvaili snobai tie visi žmonės. 
Kad ir tos moterys, kurias susitinku su Lajeneliu svečiuose. 
Tiesiog neįtikėtina. Ir visą laiką reikia vaidinti. O kiek kartų jau 
buvau pakibusi ant plauko. 

- Sakykite atvirai, Šila, kuriam galui jums tas melas? 

Pagaliau mes palietėme skaudžiausią vietą. 

Minutę pasvyravusi, ji tarė: 

- Jūsų valia - galite galvoti, kad bijausi būti demaskuota ir 
nenoriu daugiau valkatauti. Neneigiu to. Bet yra ir kita prie- 
žastis. Aš ištekėjau už Lajenelio toli gražu ne iš meilės. O daba: 


137 


jį myliu. Tačiau jo akyse likau tokia pat, kokia atrodžiau jam 
pirmo susitikimo metu: vargšė micla-mergytė su gedulo drabu- 
žiais, gailiai raudanti dėl savo tragiško likimo. Jis niekada šito 
neužmiršta. Jeigu sužinos, kad aš taip ilgai apgaudinėjau jį ir 
artimuosius, tai nė už ką man neatleis ir galbūt nė nebesisvei- 
kins su manim. 

Šila nutilo, akyse sužibo ašaros. Ji ėmė tyliai verkti. Priėjęs 
arčiau, aš padėjau jai ant peties ranką, prie kurios Šila priglaudė 
savo drėgną skruostą. 

- Nereikia sielotis, Šila. Ačiū, kad papasakojote man viską. 

- Viską! Dieve mano, atsibostų klausytis mano vargų, jei 
imčiau viską pasakoti. Kam jūs dėkojate? Man pačiai pasidaro 
lengviau, jei kam nors atveriu širdį ir nustoju save apgaudinėti. 
- Jos nuotaika pasitaisė, nes užsirūkė cigaretę. - Bet kam jums 
visa tai? Kas jūs toks esate? 

- Ogi šiaip sau vyrukas. Bastausi iš vieno kampo į kitą, - 
pasakiau. - Tačiau jūs manimi galite pasitikėti. O dabar man 
pasakykite štai ką - įsidėmėkite, tai be galo svarbu - ar žino kas 
nors ar bent nutuokia apie tuos jūsų pokštus? 

Dabar ji bandė išsisukinėti. 

- O kas čia blogo? - paklausė iššaukiamai. 

"- Aš sakau, kad tai labai svarbu. Negaiškite veltui laiko. Gal 
tie juokdariai, kurie mus užrakino, tuoj sugrįš. Sakykit, kas žino 
ar bent nutuokia? 

Jos skruostai ėmė trūkčioti. 

- Nesuprantu, kokią jūs turite teisę klausinėti. Tai yra - 
kodėl tai svarbu? Tai mano laidotuvės. 

- Gerai, atidengsiu jums savo kortas, - pasakiau pabrėžtinai, 
nes nebuvo prasmės veltui leisti laiką. - Mane atsiuntė čia, kad 
surasčiau žmones, kurie daro nusikaltimus šaliai. Ir išduoda 
tėvynę. Vienas iš būdų, kuriuo tie žiurkės priverčia Žmones 
dirbti jiems, - šantažas, tai yra, jie ima gąsdinti, grasinti žmogų 
demaskuosią, jei tas nepasižadės jiems tarnauti. Suprantate? 

Jinai linktelėjo. 

- Taip ir pamaniau, jus pamačiusi. 

- Tai nesvarbu. Svarbiausia, kad pamačiau, jog jūs apsime- 
tate ir kažko bijote. Šito užtenka žmonėms, apie kuriuos jums 
pasakojau. Beregint atsidursit jų naguose. Sakykit, Šila. Mūsų 
laikas baigiasi. 

- Vienas asmuo tikrai žino. O kiti du, man atrodo, tik kažką 
įtaria. Tie du - misis Džesmond ir misteris Perigo. Aš taip 
sprendžiu iš jų žvilgsnių ir dviprasmiškų pastabų. 

- Taip . Tai manęs nestebina. O kas tikrai žino? 

- Džo, jūs pažįstate, barmenas. Užtat aš ir apsimetu, kad 
dievinu jį. Atsimenat, kaip aną vakarą? Vis iš baimės. O iš 
tikrųjų jo neapkenčiu. 

- Jis nieko neprašė iš jūsų už tai, kad neišplepa visos teisy- 
bės? 

- Kol kas ne. Bet užuominom jau buvo prasitaręs, - pasakė 
ji. - Prieš keletą dienų. Jis taip ir nepasakė, ko norėtų. Ar 
pinigų, ar... na, jūs pats suprantate. Jis jau perspėjo mane. 
Girdi, ilgiau netylėsiąs, jei aš jam neatsilyginsiu. Žinoma, davė 
suprasti, jog daug apie mane žino. 

- Suprantu. 

Ar verta prašyti, kad Šila priverstų jį parodyti savo tikrąjį 
veidą? Man dar nespėjus apsispręsti, Šila vėl kreipėsi į mane: 

- Yra dar viena būtybė, įtarianti ar kažką girdėjusi apie 
mane. Net pamiršus buvau. Rečiau ją matau už kitus. Jūs 
turėtumėt atspėti. Tai jūsų ilgakojė blondinė, mis Ekston. Ji 
taip žiūri į mane, lyg norėtų pasakyti, kad aš jos rankose. Tik 
niekaip nesuprantu, kas jai papasakojo. Bet prisiekiu - ji žino 
apie mane viską. Štai kodėl sakiau jums, jog jos neapkenčiu. 

- Ji dažnai čia lankosi? - paklausiau. - Ji sako, kad ši vieta jai 
mažai pažįstama. Bet iš jos pokalbio šįvakar su barmenu atro- 
do, kad ji nuolatinė baro klientė. 

- Čia matau ją retokai, - atsakė Šila ir pridūrė: - Jei ji 
susiuodė su barmenu, tai susitikinėja kitur, bet ne čia. O tai 
nelabai įtikėtina. Jums turbūt rūpi, ar ne jis jai išplepėjo apie 
mane. Šiaip ar taip, jisukta snobė. Ir su ilgu liežuviu. Kiek dabar 
laiko? 

Buvo jau po dešimtos. 

- Mes turime iš čia ištrūkti, - tarė ji pašokdama. - Ko gero, 
dar kas nors leptelės Lajeneliui, jam sugrįžus. Ką dabar darysi- 
me? Ir kas iškrėtė tą pokštą su rašteliais? 

- Ar jūs po mudviejų pokalbio užsiminėte misis Džesmond 
apie svetainę? 

- - Taip. Juk ji čia gyvena. Kas gali geriau Žinoti už ją apie 
tokius dalykus? 

- Ji ne tik čia gyvena, - pasakiau. - Misis Džesmond - „Kryžių 
damos" šeimininkė. Ar tik ne jinai iškrėtė mudviem šį pokštą? 

- Aš juk sakiau aną vakarą, kad ji pavojinga moteris. 

- Ko gero, ji norėtų mus sukompromituoti, o paskui tuo 
pasinaudoti. Matot, vėl tas pats metodas. 

- Na, gerai. Šerlokai Holmsai, verčiau pasakykite, ką dabar 
darysim. Nenorėčiau šauktis pagalbos iš apačios. 

Aš priėjau prie durų. 

- Įdomu, ar jie paliko skylutėje raktą, - pasakiau pasilenkda- 
mas. - Atrodo, taip. Mūsų laimė, po durimis nemažas plyšys. 
Manau, stalčiuje atsiras popieriaus. Paduokit man vieną lapą, 
Šila. Ačiū. Dabar pamatysit seną triuką - kaip ištrūkti iš užra- 
kinto kambario. 

- Kas jūs pcr žmogus! - aušuko ji kuo linksmiausiai. 

Nors triukas buvo senas, bet užtat žiūrovas naujas, todėl, 
beveik užčiaupusi kvapą, ji sekė mane. Aš pakišau po durimis 
stangrų popieriaus lapą, paskui geležiniu virbeliu, kuriuo valau 
pypkę, išstūmiau raktą iš užrakto skylutės. Jis nukrito ant 
popieriaus. Pro plyšį popierių su raktu įtraukiau į vidų. Raktą 
atidaviau Silai, O popierių padėjau į stalčių. Kai priėjau prie 
durų, Šila jau ruošėsi jas atrakinti. 

- Aš nežinau, kas jūs per vienas, bet per tas dienas jūsų 
siaubingai bijojau, - pakuždėjo ji man į ausį. - Tikrai, jūs elgėtės 
su manimi šiurkštokai. Manasis Lajenelis dešimtį sykių geres- 
nis... Bet aš dievinu jus. 

Apsivijusi rankomis mano kaklą. ji karštai pabučiavo mane, 
paskui greit atrakino duris ir išdūmė. Aš pasilikau, nes supra- 
tau, kad mudviem geriau nusileisti žemyn po vieną. Lūkuriuo- 
damas už durų, nejučiomis pagalvojau, su kiek moterų Gretlyje 
dar teks bučiuotis, kol sumedžiosiu tuos šunsnukius. O bučiuo- 
tis visai nenorėjau. Ypač dabar, kai buvau surūgęs, pasenęs ir 
nusivylęs. 

Aš vis dar tebestovėjau miegamajame, prisišliejęs prie sie- 
nos ir rūkydamas. Staiga tyliai atsidarė durys, ir ant slenksčio 
pasirodė mis Ekston. Ji atrodė ne mažiau susijaudinusi už 
mane. 

- Ką jūs čia veikiate? - paklausė ji mane. 

- Galvoju ir rūkau, - pasakiau. 

- Bet kodėl čia? Koks šlykštus miegamasis! 

- Jis ne man priklauso. Aš pasiprašiau čia valandai. Norėjau 
užtraukti dūmą ir kai ką apmąstyti. Šeimininkė mielai leido. 

- Misis Džesmond man pasakė, kad jūs galite būti čia. 

- Misis Džesmond ir yra šeimininkė, - atsakiau jai. - Ar jums 
nežinoma? Daugelis stebisi. Bet aš matau - jums ne naujiena. 

- Taip, aš Žinojau, - patvirtino ji abejingai ir, apsidairiusi po 
kambarį, žvilgtelėjo į mane be šypsenos. 

- Jūs tokia laiminga šokote, todėl aš ir nenorėjau jūsų var- 
ginti, - pasakiau, beveik atsiprašydamas. - Man atrodė, kad 
šokti jums daug maloniau, nei šnekėti. Užtat ir padariau viską, 
kadjūs šį vakarą praleistumėt linksmai. Gal nusileisime žemyn? 

Einant apytamsiu korisoriumi, ji mane paėmė už rankos. 

- Aš ieškojau jūsų, nes keli karo lakūnai su merginomis 
ruošiasi važiuoti pas eskadrilės vadą Selivaną. Ten ruošiamas 
kažkoks pobūvis. Gramofono muzika, šokiai. Bus gėrimų ir 

visokių kitokių dalykų. Mane taip pat kviečia, savaime supran- 
tama, ir jus... 

- Tik ne mane, dėkoju jums, - pasakiau. - Man patinka 
bendrauti su karo aviacija, bet tik ne dabar, nakties metu. Be 
to, visai nenoriu šokti, griežiant gramofonui. Bet jūs eikite, nors 
aš dar norėjau su jumis pasišnekėti. 

- Aš taip pat. Jei jūsų dar neima miegas išeitį rasim. Man su 
jais labai linksma. Aš labai mėgstu pašokti. Jei jūs nenorit, tada 
važiuokite į mano namus, išgerkite ir ramiai palaukite manęs. 
Aš grįšiu pusę dvylikos. Vienas vaikinų pavėžės mane, bet aš į 
vidų jo nekviesiu. Štai jums užpakalinių durų raktas. Kelią 
žinote. Tik paprašysiu - įeikite kiek galint tyliau. 

Ji pervėrė mane ilgu reikšmingu žvilgsniu, ir aš atsakiau tuo 
pačiu, stengdamasis nepasirodyti per daug juokingas. 

- Nuostabu! - sušukau. - Tik, žinokite...- aš suabejojau. - 
Jaučiuosi kvailokai, nežinodamas jūsų vardo. Juk negaliu jūsų 
visą laiką vadinti mis Ekston, ar ne? 

Ji sutiko ir pasisakė esanti Diana. 

- Kaip tik toks vardas, kokį įsivaizdavau, - sušukau aš, O ji, 
tarsi atsilygindama, dar stipriau suspaudė mano ranką. - Dabar 
pasakykite man, Diana, ar jūs pažįstate lakūną Dereką Miurą)? 
Jis dar neišėjo? 

- Taip, jis važiuoja su mumis. O kas? 

- Tiesiog norėčiau persimesti su juo keletu žodžių, štai ir 
viskas. Ar negalėtumėt supažindinti mūsų? 

Svečių būrelis jau ruošėsi iškeliauti. Tik Šila kažkur dingo. 
Staiga mis Ekston ištempė iš kompanijos Dereką Miurą ir 
pristatė jį man. Paėjome abu į kampą. 

- Aš dėl to žiebtuvėlio, kurį padovanojote misis Džesmond, 
- kreipiausi į jį. 

Jam tas klausimas nepatiko, nors man atrodė, jog jis daugiau 
gėdinosi savo pažinčių su misis Džesmond, kuri tiko jam į 
motinas. 

- Argi tai liečia jus? - paklausė jis, pakeldamas antakius. 

- Taip, - pasakiau, - kitu atveju kam aš jus klausinėčiau. 
Tačiau man svarbu ne tai, kad jūs jį padovanojote misis Džes- 
mond. Aš tik noriu sužinoti, iš kur tą žiebtuvėlį gavote. 

- Na, čia nieko paslaptingo, - pasakė jis, pasijutęs Žymiai 
laisviau. - Žiebtuvėlis priklausė Džo. Aš užmokėjau už jį pen- 
kiolika šilingų. Štai ir jis pats, jei norite, galite paklausti. Ei, 
Džo! 

Džo ėjo per vestibiulį. Jis vilkėjo tamsų paltą ir, atrodė, 
kažkur skubėjo. Žvilgtelėjęs į mus, jis vis dėlto sustojo. Mudu 
priėjome prie jo. 

- Mes dėl žiebtuvėlio, kurį tu pardavei man, Džo. - pasakė 
Miuras. - Na, dabar patys išsiaiškinkit, vyručiai. Manęs laukia. 

Jo kompanija tarėsi kelionės reikalais ir nesulaukdama jau 
šūkčiojo jam. 

Aš reikšmingai susižvalgiau su išlakia ir besišypsančia 
Diana. Iš visų merginų, išsiruošusių su lakūnais, Diana buvo 
vyriausia. Gal dešimtį metų senesnė už kitas. Ir vis vien ji atrodė 
gražiausia. 

Džo nelabai džiaugėsi sutrukdytas, bet, kaip visada, buvo 
malonus ir lipšnus. 

- Jei neprieštaraujat, baikim greičiau, - pasakė jis. - Visą 
naktį nemigęs, patikėkite manim, ir dar skubu į pasimatymą. 
Jei jūs pageidaujat tokio pat žiebtuvėlio, tai gaila, bet niekuo 
negaliu padėti. 

- Pamačiau jį pas misis Džesmond, - pasakiau tyliai, - o aš 
kaip tik tokį pamečiau. | 

- Suprantu, - tarė Džo, taip pat prislopinęs balsą. - Taip, 
radau šitą žiebtuvėlį. Tik ne čia. Tada būčiau atidavęs jį šeimi- 
ninkui. Aš jį radau vieną rytmetį ant kelio. Mano geros akys. 
Dažnai pasiseka rasti pamestus daiktus. 

- Turbūt jūs manąjį ir radote, - pasakiau. 

- Ne, ne tą, - papurtė galvą šypsodamasis. 

Man atrodė, kad aš jį sučiupau. 

- Iš kur jūs žinote, Džo? 

- Labai paprastai, misteri Nilendai. Kada jūs atvykote į šį 
miestą? Antradienį? Trečiadienį? 

- Praėjusį pirmadienį, - pasakiau, kiek nusivildamas. 

- Oašradaušį žiebtuvėlį keletą dienų prieš jūsų atvažiavimą. 
Trečiadienį ar ketvirtadienį. Ir laikiau jį visą savaitę, jei atsiras- 
tų savininkas, nes daiktelis, kaip pats suprantate, puikus. Nie- 
kas neatsišaukė. Užvakar vakare bare parodžiau keliems 
vyrukams. Misteris Miuras pasiūlė penkiolika šilingų, aš ir 
atidaviau jam - tegu džiaugiasi. Aš nujaučiau, ką jis su žiebtu- 
vėliu veiks, - mirktelėjo Džo. - Gaila, misteri Nilendai, bet taip 
jau išėjo. Dar kas nors? 

- Ne, viskas, Džo. - pasakiau vaidindamas linksmą, nors širdy 
jaučiau ką kita. 

Jis linktelėjo man, nusišypsojo man ir išskubėjo. Eskadrilės 
vado kompanija išgurėjo. Sila ir misis Džesmond taip pat pra- 
dingo, todėl ir man nebeliko reikalo čia sėdėti. Tuo labiau kad 
už kelių minučių turėjo išeiti paskutinis autobusas. Jis atvažia- 
vo greičiau, nei tikėjausi. Aš įšokau į jį su palengvėjusia širdimi. 
Nustojus lyti, aplinkui tvyrojo šaltas juodas rūkas, ir atrodė, jog 
autobusas turi jėga pro jį stumtis. Visi sėdėjome paniurę, susi- 
traukę, tarytum prislėgti sunkios gyvenimo naštos. Bet taip tik 
atrodė. 

Aplinkybėms nepasikeitus, kaip sakoma, laikausi žodžio. 
Todėl, atsiradęs prie Dianos durų, išpildžiau jos prašymą - į 
butą pro užpakalines duris įslinkau kiek galėdamas tyliau. O 
kai, lipdamas laiptais, pro svetainės durų apačią pastebėjau 
šviesos pluoštelį, bijojau net krepštelti, ir per porą minučių su 
didžiausiu atsargumu užsiropščiau aukštyn. Už durų šnekėjosi 

vyras ir moteris. Jie kalbėjosi ne anglų kalba ir buvo giliai 
įsitraukę į pokalbį. Užlipęs stabtelėjau laiptų aikštelėje. Staiga 
stumtelėjau duris ir atsidūriau svetainėje. Įnikę į pokalbį, pa- 
šnekovai ne iš karto suvokė, kad esama pašalinio asmens. O aš 
juodu įsižiūrėjau gerai. Jie buvo patogiai įsitaisę, gurkšnojo ir 
rūkė. Moterį iš karto pažinau - tai buvo Fifin. 

Vyriškį mačiau pirmą kartą. Jis buvo aukštas, tiesus, švariai 
nusiskutęs, maždaug penkiasdešimties metų amžiaus; Žili plau- 
kai buvo pakirpti ežiuku, dėvėjo juodus drabužius. Toks jis 
pasirodė iš pradžių, kai atsistoję pažiūrėjo į mane. Bet, vos tik 
prašnekau, mano akyse jis pavirto kitu žmogumi. Tarytum 
kažkas, nuvalęs nuo jo veido grimą, uždėjo jam kitą kaukę. 
Dabar jis atrodė ramus, paprastas ir visai nepavojingas žmogus. 
Viskas padaryta nuostabiai, tik nepakankamai greit. 

- Atleiskite, kad sutrukdžiau, - pasakiau kuo moloniausiai. 
- Mis Ekston kaip tik prašė mane įeiti kiek galima tyliau. Mudu 
pietavome „Kryžių damoje". Kadangi mes turime pasišnekėti, 
tai ji pasiūlė čia palaukti. O pati valandėlę kitą dar kažkur su 
vaikinais pasišoks. 

Pamatęs mane velkantis paltą, vyriškis šoko padėti. Pripuo- 
lė vikriai, tarytum visą gyvenimą tuo būtų užsiiminėjęs. Supra- 
tau, jog bandys aiškintis jis, nes Fifin buvo stačiai priblokšta, 
pasimetusi. Ji net nežinojo, kaip elgtis. Aš nusprendžiau jiems 
padėti. 

- Sakykite, ar tik nemačiau jūsų šią savaitę „Hipodrome“? - 
paklausiau, maloniai šypsodamasis. 

- Taip, - pamažu darkyta anglų kalba atsakė ji. - Aš pasirodau 
ten. Jums patiko, a? 

- Labai, - pasakiau. - Visi jumis sužavėti. Ką gi, mis Ekston 
prašė mane pasivaišinti, todėl leiskite prisijungti prie jūsų. 

Aš priėjau prie mažojo staliuko. Čia stovėjo butelis brendi, 
iki pusės jau svečių ištuštintas. Šiek tiek dar buvo likę jų 
stikliukuose. 

- Leiskite man, sere, - lipšniai pasisiūlė vyriškis, matyt, pa- 
slaugumu tikėdamasis išsisukti iš keblio padėties. Jis įpylė gerą 
porciją brendi ir pagarbiai įteikė man. Aš atsisėdau, bet jis liko 
stovėti. Prieš man ateinant, Fifin ilsėjosi supamoje kėdėje, 
laisvai atsilošusi. Nustebinta netikėto pašalinio asmens pasiro- 
dymo, ji taip ir nepasikėlė iš vietos, nors jau spėjo atsikvošėti ir 
dabar sėdėjo pritūpusi ant kėdės krašto. 

- Aš gurkštelėjau ir, linksmai nusiteikęs, įdėmiai žvilgtelėjau 
iš pradžių į vieną, paskui į kitą, duodamas suprasti, kad ir jiems 
metas ką nors papasakoti. Nors nė kiek neabejojau, kad pirmas 
prakalbės vyriškis. 

Aš neapsirikau. 

- Matote, sere...- tarė jis, kruopščiai pasverdamas kiekvieną 
žodį, - aš netoliese dirbu. O jaunystėje, dar prieš tą nelaimingą 
atsitikimą, nuo kurio truputį šlubuoju, dirbau artistu cirke. 
Vaidinau vodeviliuose. Tuomet aš pažinojau ne tik šią ledi, bet 
ir jos šeimą, - visi jie vaidino, kaip ir aš. Už manęs buvo 
ištekėjusi jos vyresnioji sesuo. 

- Tai jis jums svainis, - kreipiausi į Fifin. Po mano idiotiškos 
pastabos jinai trupučiuką padrąsėjo, net nusišypsojo. 

- Taigi, - tęsė vyriškis, - mums yra apie ką pasišnekėti. Tačiau 
dieną aš užsiėmęs, o vakarais jinai iki vidurnakčio būna teatre. 
Man nepatogu ją pasikviesti į savo šeimininko namus, o jinai 
vėlyvą vakarą irgi drovisi atsivesti į savo butą mane. 

- Ne, ne, ne, tiesiog neįmanoma! - sušuko Fifin. Jei ne 
vyriškio piktas Žvilgsnis, ji būtų pasakiusi kažką daugiau. 

- Kartais su šeimininko reikalais užsuku į mis Ekston par- 
duotuvę, - pasakė vyriškis. - Kartą ir prasitariau apie mūsų 
keblią padėtį mis Ekston... 

- Ji tikriausiai jums ir pasiūlė susitikti čia tokį vakarą, kai iki 
vėlyvos nakties butas bus laisvas, - pasakiau aš ir, tarsi apsi- 
džiaugęs savo įžvalgumu, pridūriau: - O šįvakar ji, matyt, užmir- 
šo. 

- Ne kitaip. Tikiuosi, jūs nepagalvosite apie mus blogai, - 
tarė jis, žvilgtelėjęs į butelius ir cigaretes. - Juk mieloji mis 
Ekston pati pasiūlė mums. 

- Žinoma! O kodėl nepasinaudoti? 

Aš vėl išgėriau gurkšniuką. Netrukus pastebėjau - jis mirk- 
telėjo Fifin, ir jiedu ištuštino savuosius stikliukus. 

- Gal nukraustyti stalą? - paklausė jis. 

- Ne, nevarkite, - pasakiau geraširdiškai, duodamas suprasti, 
kad dėl manęs jie gali eiti. Fifin sagstėsi kailinius, o vyriškis 
vilkosi paltą. Per tą laiką nenuleidau nuo jo akių. Sprendžiant 
iš veido, jis buvo visiškai kitoks žmogus, negu atrodė iš kalbos 
- aršus, ryžtingas, be jokio sąžinės jausmo. Tvarkydamasis paltą, 
jis truputį pasilenkė, ir kairiajame skruoste, lubų lemputei 
šviečiant, aš pamačiau užgijusį gilų randą, kurio anksčiau ne- 
pastebėjau. 

Jau pasiruošusi išeiti, Fifin netikėtai tarė: 

- Aš jus mačiau vakar teatro užkulisiuose. 

Ji stengėsi kalbėti ramiai, tačiau įtarus žvilgsnis ją išdavė. 

- Taip, žinau, kad matėte, - atsakiau. - Aš buvau pas jaunylį 
Lorį iš jūsiškės trupės. Jis mano senas pažįstamas. 

- Jis prastas komikas, - pasakė ji. 

- Baisus. Be reikalo nuėjo į sceną. 

- Na, o man gaila, kad turėjau palikti ją, - pasakė vyriškis. 
Apsivilkęs dulksną paltą, su baltu šaliku ir minkšta skrybėle, 
kurią dar tebelaikė rankoje, dabar jis daugiau panėšėjo į akto- 
rių, nei į tarną. - Ech, tada gyvenome! Sere, jūs viską paaiškinsit 
mis Ekston? Ačiū. Labanakt. 

Vos tik apačioje durys užsidarė, aš paėmiau jų stikliukus, 
išploviau ir, išdžiovinęs juos virtuvėlėje, padėjau į savo vietą. 
Paskui išpyliau iš peleninės cigarečių nuorūkas, perstačiau 
kėdes, išjungiau viršutinę šviesą ir įsitaisiau kambaryje taip, jog 
grįžusi Diana pagalvotų: belaukdamas vyrukas gerokai pasivai- 
šino. Jų ištuštintą brendi butelį pastačiau ant staliuko šalia savo 

stikliuko taip, jog jis iš karto kristų į akis. Gerti neturėjau jokios 
nuotaikos, todėl nusprendžiau daugiau nieko neragauti tol, kol 
neišgirsiu ant laiptų jos žingsnių - tada nurysiu gerą burną ir 
pasistengsiu jos akyse suvaidinti nusilesusį. Užsidegęs pypkę, 
kai ką apsvarsčiau. Galvojau apie vyriškį. Supratau, kad būtent 
jį ir turėjo galvoje Olnis, užsirašydamas knygutėje „su randu 
kairiajame skruoste“. Tikriausiai jis dabar sukinėjasi apačioje 
už durų, norėdamas susitikti Dianą ir viską papasakoti, tačiau 
aš nebuvau nusiteikęs leistis žemyn ir pažiūrėti, net jei tamsoje 
ir būtų galima ką nors įžvelgti. Nutariau geriau užgesinti keletui 
minučių toršerą ir, pravėręs langą, išvėdinti kambarį. Cigarečių 
kvapas galėjo man viską sumaišyti. Uždaręs langą. užtraukiau 
užuolaidas ir uždegiau toršerą. Laikrodis jau rodė beveik pusę 
dvyliktos. Ji kaip tik pažadėjo grįžti tuo laiku, o žodžio ši 
moteris laikosi. Aš jau spėjau įsitikinti. 

Mūsų darbe būna minučių. kada, neturėdamas jokių faktų 
ir įrodymų, tiesiog jauti - atomazga jau ant nosies. Dabar ir atėjo 
toks momentas. Aiškiai jaučiau, kad tuoj pat įvykiai ims riedėti 
pašėlusiu greičiu. 

Aš maniau, kad nuo galinių durų Diana turi kitą raktą (nors, 
jei ne aš, ji galėjo įeiti pro krautuvės duris ir paskui atsirakinti 
šitas), bet ji neturėjo. Išmetęs gerą porciją brendi, nuskubėiau 
žemyn įleisti jos. Prie durų Dianą pabučiavau taip karštai, jog 
ji pagalvojo, kad aš visai nusigėręs. Juoba kad, įėjus į svetainę, 
jai iš karto kris į akis tuščias butelis - tokią smulkmeną pastebės 
kiekviena moteris. Kitaip nė nepagalvosi apie mane. Užtenka 
tik žvilgtelėti į susivėlusius plaukus, paraudusį veidą, - lipdamas 
laiptais, tyčia nekvėpavau. Apsimečiau mieguistas, truputį su- 
sijaudinęs. 

- Oi! - sušuko ji, pastebėjusi visa tai. - Tikiuosi, nenuobo- 
džiavote čia, mano brangusis. 

Ji kalbėjo švelniai, žaismingai. Šito ir tereikėjo intymiai 
nuotaikai. Kažkas su Diana atsitiko - ji visa švytėjo džiaugsmu 
ir tiesiog triumfavo. Jinai dabar atrodė tikra karalienė. 

Grįžusi iš miegamojo, ji nusmelkė mane savo degančiomis 
akimis ir pasakė: 

- Regis, jūs įgėręs, Hamfri. 

- Ką jūs, Diana, galiu prisiekti, - pasipriešinau su perdėtu 
jausmingumu. - Paprasčiausiai laikas vienam labai prailgo, štai 
kas. 

Ji priėjo prie manęs arčiau. 

- Tada atleiskite, - švelniai tarė. - Man nemalonu, bet turiu 
jums pranešti blogą naujieną. Netrukus čia pasirodys dar vienas 
svečias, ir aš bijau. kad jums reikės išeiti kartu su juo. 

- Ak, velniai griebtų! - vaidinau nusivylusį. - Klausykite, 
Diana... 

- Nieko nepadarysi, - atsakė ji tuo pačiu mielu, intymiu tonu. 
- Juk dar daug bus vakarų. Susitiksime. Žinoma, jei tapsime 
draugais. 

- Draugais! - Manau, mano žvilgsnis buvo toks pat priekaiš- 
tingas, kaip ir žodžiai. Įspūdžiui sustiprinti nepagailėjau trupu- 
čio aistros, jau nekalbant apie virpant; balsą ir visa kita. - Dieve 
mano! Jūs pati nesuprantate, ką darote su manimi, Diana! 

- Nesuprantu? O gal priešingai? 

Taip galbūt ji suprato, o gal ir ne. 

Aš apglėbiau ją ir stipriai pabučiavau. Ji atsakė man tokiu 
pat bučiniu, kaip ir vakar, ryžtingai, beveik su džiaugsmu, tačiau 
keistai, be jokio jausmo. Tarsi puikiai surepetuota prityrusios 
instruktorės pamoka. 

- Būsiu jums atvira, - tarė Diana, mudviem išgėrus brendi. - 
O jeigu jau atvira, tai iki galo. Pastaruoju metu aš mažai bučia- 
vausi su vyrais, O ne pro šalį būtų daugiau. Patinka man, tik 
žinoma, su tikrais... 

- Aš toks ir esu, - tariau šypsodamasis. 

- Kai kuriais atvejais - taip. Arba bent galėtumėt toks tapti. 
- Diana pasižiūrėjo į mane įdėmiai, ir aš vėl pastebėjau jos 
šviesių akių mėlį ir šaltą, bereikšmį žvilgsnį. Jose nebuvo nė 

lašelio švelnumo. Ir necalėjo būti. Galiu atvirai pasakyti - kur 
nėra švelnumo, ten neieškok nei džiaugsmo, nei meilės. Tada 
belieka gašlus mūšis. - Man nelengva apsispręsti. Aš pažįstu 
keletą vyrų, kuriais galiu pilnai pasitikėti. Bel jie visi - ne mano 
skonio. Na, kitais, kurie galėtų būti mano meilužiais, aš nepa- 
sitikiu. O tokie man nereikalingi. Ne, aš turiu omeny ne eilinės 
moters pasitikėjimą. Tai man nesvarbu. 

- Pilnai suprantu, Diana, - pasakiau. - Jūs juk nesate eilinė 
moteris. Bet ką jūs turite galvoj? Manimi galite pasikliauti 
šimtu procentų. 

- Man reikalingas žmogus, kuris pasakytų viską, ką Žino, - 
tarė ji ramiai. - Ko paklausčiau, kokią tema paliesčiau, - karo 
ar ne karo, - jis turi apie viską pasakoti. Žinoma, tik man ir 
niekam kitam. Jis privalo būti labai kuklus ir atsargus. Man 
atrodo, kad jūs, Hamfri, kaip tik ir esat toks žmogus. 

- Jūs neapsirikote. Išbandykite mane! - karštai sušukau. 

- Štai ką aš turėjau omeny, sakydama „galėčiau pilnai pasi- 
tikėti", - tęsė ji, tarytum visai neišgirdusi mano žodžių. - Tokiam 
žmogui, kuris yra pasiryžęs man atiduoti viską, aš taip pat 
neliksiu skolinga. 

Aš vėl apglėbiau ją, norėdamas pagreitinti įvykius. Ji nesi- 
priešino, bet, kaip ir tikėjausi, liko visai šalta. 

- Dėl dievo meilės, užteks tų žodžių! Išbandykite mane, ir 
viskas bus aišku. Juk taip žmogų iš proto galima išvaryti. Jei jus 
domina kokie nors dalykai, susiję su karu, tai mano požiūris į 
šį karą jums žinomas gerai. Na, pabučiuokite ir greičiau saky- 
kite, ko jūs norėtumėt iš manęs. 

Tuokart žemai pasigirdo skambutis. 

- Tai jis, - tarė Diana, išsiplėšdama iš mano glėbio. - Gaila, 
kad ne laiku atsirioglino, bet aš su juo būtinai turiu pasikalbėti. 
Jei jūs įrodysite, kad galiu jumis pasitikėti, tada - taip, mes dar 
praleisime daug vakarų, ar ne? - Ir ji išėjo atidaryti durų. 

Kai ji įspėjo mane, jog pas ją ateisiąs svečias, aš susilažinau 
su savim dėl vieno vyriškio. Prisipažinsiu, gėdingai pralošiau. 
Aš nė nepagalvojau apie misterį Perigo. O prieš mane stovėjo 
būtent jis. su klastinga, porcelianine šypsena, panašus į aliga- 
torių. 

Brangioji mano! - sušuko jis, pamatęs mane. - Aš nustebęs, 
bet iš visos širdies džiaugiuosi. Iš tiesų staigmena. Beje, kuo čia 
stebėtis. Juk iš jūsų lūpų girdėjau blaivių ir protingų minčių apie 
tą beprasmišką karą, kuriame liejame kraują, stengdamiesi 
padėti rusams ir amerikiečiams. Kaip jums sekasi, mano bran- 
gus bičiuli? Ar teisybė, kad Čarterio elektros kompanijoje jūs 
ruošiatės kalnus nuversti? 

- Valdyba pasiūlė ateiti sekančią savaitę, - atsakiau. - Žino- 
ma, dabar sunku pasakyti, kas iš to išeis. 

- Jie priims jus, - tarė įtikinamai Diana. - Tiktai neužsipra- 
šykite algos daugiau kaip aštuonis šimtus penkiasdešimt funtų 
per metus. Verčiau tarkitės, kad šiek tiek pakeltų pusmečio 
gale. 

- Girdite, - šūktelėjo misteris Perigo, malte maldamas žo- 
džius. * Ši žavinga ir miela moteris nenori būti žaisliukas! Ne, 
ji trokšta būti naudinga šitame kvailame pasaulyje ir supranta, 
kad aštuonių šimtų penkiasdešimt funtų alga vienokiu ar kito- 
kiu būdu gali būti padidinta. 

„ Ir vienokiu, ir kitokiu, - pataisė jinai. Po to, žvilgtelėjusi 
man tiesiog į akis, tarytum laukdama atsakymo, ji ramiai pasa- 
kė: - Misteris Perigo domisi, ar Čarterio fabrike pradėjo gamin- 
ti Embersono zenitines patrankas. 

- Žinoma, pradėjo, - atsakiau greit. - Apie dešimtį jau išleido, 
tačiau dabar gamybą sustabdė. Jų nuomone, per silpni lafetai. 
Be to, jas bandę žmonės skundžiasi kenksmingais garais. 

- Labai įdomu! - siišuko misteris Perigo. - Tik nejaugi jie 
jums papasakojo? 

- Žinoma, ne. Bet jie aprodė man visus cechus, O pro mano 
akis ir ausis niekas nepraslys nepastebėtas. 

Aš pasirodžiau esąs plepys 1T pagyrūnas, tačiau suvaidinau 
buvo Sao užuomina: matote, ką sakiau - gryniausia ES 
bė. 

- Neblogai, - pasakė jis ir, tarytum atsakydamas į Dianos 
žvilgsnį, pridūrė: - Neaiškinsiu kodėl, bet būtent toks žmogus 
mums reikalingas Čarterio gamykloje, ir niekas kitas. 

- Žinoma, taip, - tarė ji ramiai. - Bet Čarterio gamykloje jis 
padirbės neilgai... 

- Jei jūs galvojate apie Belton-Smito gamyklą. Diana, nepa- 
mirškite, - pabrėžiau, - kad man ten nepasisekė. Bandžiau, bet 
jie nė girdėti nenori apie mane. 

- Užtat, kad jūs, kaip sakoma, atėjote iš gatvės, - pasipriešino 
ji. - Belton-Smite atsiras vietelė tik tada, kai keletą savaičių 
pabendrausite su Čarterio gamyklos žmonėmis. Mes šį reikalą 
lengvai sutvarkysim. 

- Jūs matot! - suspigo man misteris Perigo, o paskui kreipesi 
į Dianą: - Žinoma, jūs visiškai teisi. Štai ką reiškia protingos 
moters intuicija! Na, o dabar... 

- Ne. Šįvakar užteks, - pertraukė į jį Diana griežtai ir įsakmiai. 

- Šiandien pakanka. Dabar žmogų reikia išbandyti, o paskui 
atidengti kortas. 

Šie žodžiai žinoma, buvo pasakyti ne man, 0 misteriui Peri- 
go. Paskui jinai atsisuko į mane ir, dirbtinai nusišypsojus, pasa- 
kė: - Rytoj aš visą dieną būsiu krautuvėj, bet šeštadienio 
popietę visada maišosi daug žmonių, todėl geriau užsukite iš 
ryto. - Staiga ji pasitempė ir kreipėsi į mudu jai būdingu pasi- 
pūtėlės karalienės stiliumi. - Ir kvailumas tų žmonių! - sušuko 
ji įsikarščiavusi. Taip karštai Dianą kalbant išgirdau pirmą sykį. 
- Kaip jie dar tikisi išlaikysią valdžią? Jų kvailumui nėra galo. 
Pasaulis nenusilenks idiotams. Mes dar turime žmonių, suge- 

bančių vadovauti, ryžtingų ir protaujančių. O kuo gali pasigirti 
tie apgailėtini mulkiai? 

Ji kalbėjo teatrališkai, bet nuoširdžiai, tikėdama savo žo- 
džiais. Jau ne kartą pastebėjau, kaip jos vienminčiai, vos tik 
ėmę kalbėti apie tai, ką galvoja ir jaučia iš tikrųjų, pasidaro 
teatrališki. Jie galvoja iš vieno kelmo spirti, tie Fiurerio kvaile- 
liai - įsivaizduoja dalyvaują didingame operos reginyje, kuriame 
Adolfui ir jiems patiems priklauso pagrindiniai vaidmenys. Sto- 
vinti prieš mus karalienės pozoje Diana tur būt dabar girdėjo 
didžiulio orkestro smuikų ir būgnų garsus, trenkiančius maršo 
taktu. 

Misteris Perigo žvilgtelėjo į mane, o aš pažvelgiau į jį. Kol 
Diana stovėjo, paskenčusi savo orkestro maršuose, mudu spė- 
jome viens kitą perprasti. Aš išsitraukiau cigaretę ir savąjį 
žiebtuvėlį. 

- Neveikia, - pasakiau, kratydamas jį. - Ar neturite kuo 
pridegti? 

Jis Žaibiškai išsitraukė lygiai tokį pat žiebtuvėlį. 

- Galėčiau jį padovanoti jums, - tarė jis, pridegdamas man 
cigaretę, - nors truputį gaila seno bičiulio dovanos. 

- Nesirūpinkite. Paknebinėsiu, veiks rytoj ir manasis. 

Viskas paaiškėjo. Mudu žvilgtelėjome į Dianą, kuri dar 
nebuvo atsipeikėjusi iš saldžių sapnų. Ji dar tebeliaupsino pro- 
tingus nacius, paklupdysiančius pasaulį. Palinkėjome jai labos 
nakties. Jos patetiška nuotaika dar nebuvo dingusi, ir aš iš 
širdies džiaugiausi, galėdamas ištrūkti iš čia. Tik ant laiptų, 
švelniai paspaudusi man ranką, ji pasijuto atsipeikėjusi iš kvai- 
tulio. Netrukus Perigo ir aš atsidūrėme visiškoje tamsoje. 

Iš pradžių mudu ėjome tylėdami, ir ne todėl, kad neturėtu- 
me ką vienas kitam pasakyti, - tiesiog nenorėjome papulti ant 
meškerės kokiam nors slapukui, laukiančiam mūsų išeinant iš 
Dianos. Šitaip tamsoje prisikasėme iki aikštės. Jau buvo po 
vidurnakčio. Jei pasakyčiau, kad Gretlis miegojo - meluočiau. 

Mes lyg užrištomis akimis šliaužėme apgraibomis milžinišku 
urvu, ir tik retkarčiais ant kelio sušvytėdavo fosforiniai tašku- 
čiai. O kai aikšte maurodamas pravažiavo sunkvežimis, atrodė, 
kad jis čia pateko iš kito pasaulio. Ir man vėl blykstelėjo mintis, 
kad aš klaidžioju po pragarą. 

- Kur mes einame, Nilendai? - paklausė Perigo, tamsoje 
praradęs savo impozantiškumą. 

- Jei norite, galime užeiti pas mane, - tariau, - bet, jei 
neprieštarausit, norėčiau užsukti į policiją. Inspektorius Žino, 
kas aš per vienas. Jis man truputį padėjo. Jei pasisektų surasti, 
aš kai ką jam turiu pranešti. O jeigu jo ir nebūtų, bent jo 
telefonu pasinaudočiau. 

- Apie mane ten niekas nežino, - tarė Perigo, - bet dabar 
nieko neatsitiks, jei ir sužinos. 

- Absoliučiai nieko, Perigo, - sutikau. Paskui paaiškinau 
jam, kaip Olnio žmogžudystė suvedė mane su Hempu. 

Apie Olnį Perigo nieko nežinojo. Kai mudu pasiekėme 
municipaliteto rūmų kiemą, aš suspėjau papasakoti visą istoriją 
ir dabar dairiausi budinčiojo durų. Įėjęs į vidų, nudžiugau, 
pastebėjęs budintį policininką, kuris porą kartų mane matė su 
inspektoriumi. Jis pasakė, kad šefas greit grįšiąs - pagalvojau, 
ar tik nebus vėl kas nutikę - pasiūlė mudviem palūkėti apytuš- 
čiame kambarėlyje šalia inspektoriaus kabineto. 

Susėdome abu ir žiovaudami spoksome vienas į kitą, o akis 
pliskino stipri neuždengtų elektros lempučių šviesa. Kambarys 
trenkė karboliu ir senais tabako dūmais. Židinys buvo seniai 
užgesęs. Kėdės, ant kurių sėdėjome, kažin ar būtų išlaikiusios 
anglų policininką. Perigo atrodė kaip šimtametis senis, ne ką 
geriau jaučiausi ir aš. Jis prisipažino esąs velnioniškai pavargęs. 

- Man tenka tiek lakstyti ir plepėti per dieną, - pasiskundė 
Perigo, - jog vakarop visai nusivarau nuo kojų. Kitą sykį pasi- 
imsiu paliegusio senelio ar širdininko vaidmenį. Tada patys 
žmonės lankys mane. Tik kažin ar jie panorės? Velnioniškai 

sunki rolė - visą laiką linksminti kompaniją, neturint nė minutės 
atokvėpio. Jei taip gyvena veltėdis, tai jis užsidirba savo duoną. 
Nors tiek gerai, kad ankstyvesnis darbas išmokė mane manda- 
gumo su pačiais atžariausiais klientais. Jūs žinote, Nilendai, aš 
verčiausi bizniu. 

-Žinau, - atsakiau su šypsenėle. - Aš beregint apie jus surin- 
kau žinias. 

- Pasitraukiau iš prekybos savo noru. Galvojau tapti rašyto- 
ju. Paskiau apsigalvojau - o gal ir aš galiu kuo nors būti naudin- 
gas šiame kare. Mano giminaitis - karo žvalgybininkas. Jis ir 
pasiūlė man padirbėti kontržvalgyboje. Nežiūrint visų blogu- 
mų, šis darbas man patinka. O kaip jūs patekote? 

Aš trumpai papasakojau. O paskui paklausiau, kaip jam 
pavyko taip greit įtikinti Dianą Ekston, jog jis dirba naciams. 

- Jūs nežinote jų dabartinio slaptažodžio? - paklausė Perigo. 

- Ne, nežinau. Teisybė, anksčiau žinojau keletą, bet jie 
paseno ir dabar tikriausiai nebenaudojami. Tai sunkino mano 
darbą, nors aš nė nebandžiau apsimesti žinąs jų kodus. Aš jiems 
buvau tik nepatenkintas kanadietis, kurio karas nė kiek nejau- 
dina, ir todėl jį lengvai galima nupirkti... arba, - aš nusišypsojau, 
- suvilioti. 

- Kaip jūs pats pastebėjote, aš taip pat naudojuosi šituo 
būdu, nors mano persona vargu ar kas nors susivilios, - tarė jis. 
- Todėl, spęsdamas spąstus, aš apsieinu be masalo, kuris na- 
ciams gerai žinomas. Patikėkite, Nilendai, aš niekada nesinau- 
dojau dažais ir perdėtai nešveplavau, žodžiu, vaidinti seną 
dabitą - ne mano amatas. Šiandien rytą buvau Londone ir 
sužinojau jų naują ženklą ir slaptažodį. Tuoj jums parodysiu. - 
Jis tvirtai suspaudė man riešą dviem savo dešiniosios rankos 
pirštais kurie pavaizdavo raidę „V“. - Štai. Tada jūs sakote: 
„Šita „V' reiškia „victory“ , ir ne iš mažąja, bet didžiąja raide". 

Taip prabylate jūs. Aišku? Paskui anas gudruolis deda kitos 
rankos smilių skersai jūsų dviejų pirštų, ir „V“ pavirsta į „A“. 
Tadajis sako: „Gerai. Aš prisiminsiu". Puikiai sugalvota, ar ne? 
Dieve, kokiame idiotiškame pasaulyje mes gyvename! Ir svar- 
biausia, kad nuo tokio maivymosi priklauso milijonai likimų! 
Bet nieko nepadarysi. Patariu parepetuoti, Nilendai. Tai jums 
netrukus pravers. 

Aš pabandžiau, jis pagyrė mane. O paskui pasakė: 

- Sumaniau šita meškere sučiupti Ekston, nes jau senokai ją 
įtariau kvailiojant. Jau vien iš pažiūros ji atrodo kuoktelėjus. 
Taigi šįvakar aš ir norėjau susitikti su ja. Išgirdęs, kad jūs kartu 
pietaujate, aš paprašiau vieną eskadrilės vadą, žinantį mano 
tarnybos paskirtį, suorganizuoti vėlyvą pobūvį, pakviečiant ją. 
Ten pasinaudojau jų naujuoju kodu, ir mudu beregint susibi- 
čiuliavome. Diana Ekston iš karto pareikalavo, kad būtinai 
užsukčiau pas ją ir susipažinčiau su jumis - nauju kandidatu į 
rekrutus. Zinoma, aš nežinojau, kas jūs per vienas, lygiai kaip 
ir jūs nesusigaudėte apie mane. Bet kaip jūs taip greit aptikote 
ją? 

- Kaip pats sakėte, jinai kvaila, išpuikusi, apsėsta šiaurietiš- 
ko išdidumo manijos. Svarbiausia - kvailiodama jinai užmiršta 
bet kokį atsargumą. Pirmiausia, ji nė kiek nepanaši į krautuvi- 
ninkę. Ji sakėsi įsigijusi šią parduotuvę beveik pusvelčiui, tačiau 
aš beregint perpratau ją meluojant. Antra, ji nepasistengė 
apsimesti tikra parduotuvės savininke. O žvilgtelėkit į Ekston 
svetainę -ji beveidė. Aišku, jog Ekston nenori atskleisti tikrojo 
veido. Na, o savo socialine padėtimi ji galėtų užimti gana aukštą 
postą, tinkantį moterims - tai atitiktų jos temperamentą. Bet 
Ekston taip nepasielgė, nes šitoji panelė - ne mūsų pusėje. Ji 
gyveno nacių Vokietijoje, važinėjo į Niurbergą ir kitur. Gebel- 
so žodžiais, jinai buvo panaši į Vagncrio heroję. Ją prisaikdino, 
išmokė keleto gudrybių, paskui liepė važiuoti Amerikon ir 
pirmosiomis karo dienomis kenkti mums kiek įmanoma. Paskui 

įsakė grįžti čionai ir atidaryti parduotuvę, kas, jų manymu, 
turėjo atnešti daugiausia naudos. 

--- Bet kodėl būtinai parduotuvę, jei, - aš pilnai sutinku su 
jumis, - jinai netinka šiam vaidmeniui? - paklausė Perigo. - 
Nesuprantu, kodėl jiems į galvą nešovė kita mintis. Juk jinai 
nesiskaito su pinigais. Galėjo išsinuomoti užmiestyje vilą ir 
vilioti jaunus karininkus. Kaip mūsų bičiulė misis Džesmond, - 
pridūrė jis šypsodamasis. - Jums tikriausiai Žinoma, jog jos 
darbeliai mūsų neliečia? 

- Taip, ji darbuojasi juodojoje rinkoje. Žavinga, išpaikinta, 
pasibjaurėjimą kelianti žiurkė, - tariau. - Mūsų ji nedomina, bet 
man norėtųsi, kad ji padirbėtų indų plovėja darbininkų valgyk- 
loje, bent jau iki karo pabaigos. 

- Na ką jūs, Nilendai, - užprotestavo jis. - Jinai žavinga, 
išpuoselėta moteris... 

- Visuomet jos perdėm brangiai kainuoja, tos Žžavingos, 
išpuoselėtos moterys, - atsakiau aš. - Man teko susitikti labai 
daug moterų, ir kiekviena jų buvo verta šimto Džesmondų. Ir 
jos visos atsidūrė gatvėje. Išmetė šias moteris gailestingasis 
pasaulis, kurį atstovauja misis Džesmond. Norėčiau, kad visos 
misis Džesmond arba pradėtų dirbti, arba tegu pastimpa iš 
bado. 

- Jūs perdėm įskaudintas, Nilendai, - švelniai tarė jis ir 
pasižiūrėjo į mane draugišku ir įdėmiu žvilgsniu. - Tai aš paste- 
bėjau jau pirmo susitikimo metu. Jums kažkas atsitiko... - jis 
mostelėjo ir nutilo. 

- Nekreipkite dėmesio, - pasakiau irzlokai. - Mes dabar ' 
kalbamės apie Dianą Ekston. Esu tikras, kad po krautuvės 
iškaba slepiasi kur kas daugiau. Jie nekvaili, nors ir ne tokie 
išmintingi, kaip galvoja ta vargšė vištelė! Man nuojauta sako, - 
beje, tai patvirtina ir užuomina apie gėles Olnio užrašų knygu- 
tėje, - kad Prū suvenyrų krautuvė yra gudriai užmaskuotas 
nedidelis nacių paštas. Žmogus, praeidamas pro šalį, stabteli 

ties vitrina ir iš nedidelių dirbtinių puokščių lange gali iššifruoti 
bet kokį pranešimą... 

- Panašiam tikslui tarnauja ir madmuzel! Fifin žavingos ran- 
kutės ir kojytės, - su šypsena įsiterpė jis. - Jūs tikriausiai irgi 
pastebėjote. 

- Taip. Be to, pastebėjau, kad ir jūs suprantate, ką jos reiškia. 
Šįvakar aš ją mačiau. 

Aš papasakojau jam, jog buvau sutikęs Fifin su vyriškiu, 
turinčiu randą kairiajame skruoste. Perigo šio vyriškio nepaži- 
nojo, ir aš nusprendžiau, kad mano draugužis Gretlyje silpniau 
orientuojasi, nei aš. Bet kol kas nutariau jam nesakyti apie du 
pagrindinius įtariamuosius. Ir ne todėl, kad juo nepasitikėčiau, 
- protingiau bus kiekvienam eiti savo keliu. 

- Okąjūs galvojate apie Džo? - paklausė jis manęs. 

Aš papasakojau jam apie žiebtuvėlį, kurį Džo sakėsi radęs 
maždaug prieš dešimtį dienų, nors aš puikiai žinojau, kad šis 
daiktelis priklausė Olniui. Papasakojau taip pat apie „Čester- 
fildo" nuorūką, rastą Silbio krautuvėje, toje pačioje krautuvė- 
je, kurios telefono numerį užtikau Fifin kambarėlyje. 
pridūriau, jog Diana Ekston Džo pažįsta Žymiai arčiau, nei 
atrodo iš pirmo žvilgsnio. Taip pat pasiteiravau, ar žinoma jam, 
kuo vertėsi Džo, subombardavus Boranį. Aš turėjau galvoje 
laikotarpį, iki jam atsikraustant į Gretlį. 

- Matote, man pasakė, kad jis čia apsigyveno, norėdamas 
pailsėti, apraminti nervus, - tariau, - tačiau keistas dalykas, - jis 
atvyko čia, kaip tik pasibaigus nuolatiniams, patiems intensy- 
viausiems bombardavimams. Be to, jis ne iš tų, kurie lengvai 

"praranda galvą. 

- Neapsakomai džiaugiuosi, turėdamas tokį protingą kole- 
gą, - pasakė Perigo. Nežiūrint didžiulės nuovargio naštos, sle- 
giančios jo pečius, jis dabar pasifarė gyvesnis. - Žinoma, tai aš 
pastebėjau jau „Ėriuko ir iešmo" viešbučio bare. Prisimenat, 
jūs klausėtės mūsų tauškalų. Tada ir supratau jus esant gudrų 

ir pastabų Žmogų. Aš tiesiog stebiuosi, netgi truputį pavydžiu 
jums, - tiek daug per tas dienas pasidarbavote. O juk aš čia 
šlaistausi jau ištisą mėnesį. 

- Tai du skirtingi dalykai, - pasakiau jam. - Jūs paruošėte 
dirvą, užtat aš atvykęs iš karto galėjau kibti į darbą. Be to, 
žmonės, kuriuos mes sekame, pasidarė perdėm pasitikį savimi 
ir neatsargūs. Kvailiausia iš jų, turbūt Diana Ekston, bet ar 
pastebėjote, kaip ji kelia save į padanges? O dar tas susidoro- 
jimas su vargšu Olniu. Net inspektorius iš karto suvokė, kad čia 
žmogžudystė. 

- Tačiau Džo įtarti negalima, nors jis ir turėjo žiebtuvėjį, - 
susimąstė Perigo, - nes tuo laiku, kai Olnį suvažinėjo, Džo bare 
pardavinėjo kokteilius. 

- Sutinku su jumis. bet jis galėjo susitikti su žmogžudžiu 
vėliau - naktį ar sekantį rytą - ir gauti iš jo žiebtuvėlį. 

- Aš taip pat įtariu, kad Džo įsipynęs į šią bylą, - pasakė 
Perigo. - Šiaip ar taip, aš jo neišleidžiu iš akių. Pasiteiravau 
Londone, kuo jis vertėsi, kai buvo subombarduotas Boranis. 
Pasirodo, Džo turėjęs Meksikos pasą ir 1940 metų pabaigoj 
išvykęs Amerikon. Kokiu būdu jam pavyko išsirūpinti leidimą 
sugrįžti atgal - neaišku, tačiau tokia kelionė ne kiekvieno no- 
siai. Žinoma, galėjo padėti anglų pasiuntinybė, visai neįtarda- 
ma, kas jis per vienas. 

- Žinote, Perigo, man regis, čionykštės organizacijos užuo- 
mazgos reikia ieškoti Amerikoje, - pasakiau. - Ten lankėsi 
Diana, pabuvojo Džo, galbūt netrukus sužinosim dar kai ką ten 
svečiavusis. Kur gyvena Džo? 

- Jis nuomoja kambarį Palmerstono aikštėje, namo numeris 
- dvidešimt septintas, - negalvodamas atsakė Perigo. 

Mudviejų pokalbį pertraukė į kambarį įsibrovęs ilgasmakris 
seržantas Boidas. Jo požiūris į mane nė kiek nepasikeitė į 
geresnę pusę nuo mūsų pirmo susitikimo, nors, žinoma, jis 
suprato, kad jo šefas ir aš drauge kažką dirbame. Bet seržantas, 


159 


matyt, visiškai nesusigaudė, ką čia veikia mažiukas misteris 
Perigo. 

- Aš kalbėjau su inspektoriumi, - pradėjo jis, žiūrėdamas 
pora pėdų aukščiau mano galvos. - Jis norėtų, kad jūs atvažiuo- 
tumėt. 

- Kur? - paklausiau . 

- Prie kanalo. Mes ką tik iš vandens ištraukėm automobilį 
su moterimi. Inspektoriaus nuomone, jums tai bus įdomu. 

Mudu su Perigo susižvalgėme. Seržantui Boidui tai aiškiai 
nepatiko. 

- Inspektorius kalbėjo apie jus vieną, - atraportavo jis. 

- Aš galvoju, kaip parsikasti į namus, - trys mylios kelio, - o 
dėlskenduolės nesuku 5au galvos, - paskubomis pasakė Perigo. 
- Matyt, geriau likti čia. 

- Ar gali dabar jūsų žmonės priimti užsakymą skubiai infor- 
macijai. Kelinta valanda, greit pirma? 

- Užklausti tai galima, bet vargu ar ką nors sužinosim. Mus 
aptarnauja ne ištisą parą. O kas jus domina? Ar tas žmogus su 
randu kairiajame skruoste? 

- Taip, - atsakiau. 

- Tai kodėl mūsų neklausiate? - pasakė seržantas. - Mes juk 
čionykščiai. Jei galvojate apie tą vyruką, kažkokį kamerdinerį, 
ir dar su randu, tai aš žinau, kas jis per vienas. - Ir, kaip visada, 
jis nutilo. Tokio jau žmogaus būta seržanto. 

- Gerai padėkit mums. Mūsų pareiga - apsaugoti šalį nuo 
pavojingų priešų, - pradėjau rūsčiai. - Kas tas tipas? Negaiškime 
laiko. Galiu pasakyti jo žymes:. maždaug penkiasdešimties 
metų, plaukai stangrūs ir pražilę, angliškai kalba lėtai, apgalvo- 
damas kiekvieną žodį... 

- Na, žinoma tas pats, - pertraukė mane seržantas. - Tai 
Morisas. Tarnauja pas pulkininką Tarlingtoną kamerdineriu. 
Kažkoks keistuolis. Retkarčiais persimetu su juo žodeliu. Bet 
jis, žinote, ne pėsčias. Praėjusio karo metu buvo pulkininko 
Tarlingtono pasiuntinys. Žodžiu, viskas tvarkoje. 

- Suprantu. Taip, Perigo, informacija mums nebereikalinga. 
Verčiau palaukite mūsų čia. 

- Žinoma, geriau palūkėti, nei pėsčiom sukarti tris mylias, - 
pasakė Perigo, pakildamas iš savo vietos ir truputį sumerimęs. 
- Ar galiu čia palaukti, seržante? 

- Geriau užeikite į aną kambarį. Ten nors židinys rusena. 
Išgersit puoduką arbatos. O mes skubėkime, - pasakė man. 

Gatvėje mudviejų laukė automobilis, ir po penkių minučių 
mes šiaip taip pasiekėme kanalą. Pagaliau mašina sustojo ne- 
jaukioje vietoje. Čia jau buvo du automobiliai ir vienas sunk- 
vežimis. Jų prigesinti žibintai blankiai apšvietė žalią kanalo 
krantinės dumblą ir drumzliną ąlyvuotą vandenį. Aplinkui 
dunksojo krūvos šiukšlių. Atrodė,.kad toje bjaurioje vietoje ir 
pats gali greit pavirsti dvokiančia atmatų krūva. O toji juodos 
nakties klaikuma, regis, tuoj pat užgrius ant mūsų ir prislėgs. 
Seržantas nuvedė mane į kažkokį pastatą, panašų į daržinę. 
Prie įėjimo stovėjo moteris. Seržantas kilstelėjo elektrinį žibin- 
tuvėlį, ir aš pamačiau jos veidą. Iškankintas nuovargio ir liūde- 
SiO, jis buvo panašus į dramblio kaulo kaukę. Tą minutę jis man 
pasirodė pats gražiausias iš visų kada nors matytų veidų. Krū- 
tinėje suspurdėjo širdis. 

Tai buvo daktarė Margareta Ana Bauernštern. Tamsoje 
jinai mudviejų veidų nepastebėjo, o gal ir nenorėjo pastebėti, 
nes pasitraukė šalin. Jos judesiai buvo lėti ir pavargę. Prasklei- 
dę užtemptą ant įėjimo angos brezentą, mudu jėjome į vidų. 
Čia degė keletas žibintų. Jų šviesoje pamačiau stotingą inspek- 
toriaus figūrą ir du policininkus. Jie žiūrėjo į kažką, nuleidę 
galvas, ir buvo panašūs į žmones, pergyvenančius košmarišką 
sapną. Neišvengiau šito ir aš. Ant žemės, tarp šiukšlių ir visokių 
atmatų, gulėjo Šilos Kaslsaid kūnas, dar stipriai atsiduodąs 
maurų kvapu. | 

Gal tik pusę minutės stovėjome, nepratardami nė žodžio, 
bet, kai inspektorius mane užkalbino, man pasirodė, kad mes 

čia stovime jau keletą valandų. Per tą laiką aš spėjau perbėgti 
mintimis visą savo poklabį su Šila „Kryžių damos" miegamaja- 
me. Atrodė, kad nuo mūsų susitikimo praslinko daug dienų, o 
iš tiesų - tik trys valandos. Gerai prisiminiau, kaip paskutinį 
kartą ši miela kvailutė man atvėrė širdį, o paskui apsikabino 
mane ir pabučiavo. Dar nesukakus aštuoniolikai, mane likimas 
nubloškė į Pirmojo pasaulinio karo apkasus. Tada pamačiau 
mirštančius žmones. Ir ne tik kare, bet ir taikos metais mirtis 
sukinėjosi netoliese manęs; žinia, didžiulės statybos tokiuose 
atšiauriuose kraštuose, kaip Pietų Amerika, pareikalauja daug 
aukų. 

Bet ši mirtis skyrėsi nuo anų. Ji šiurpesnė. Po Marakitos ir 
sūnaus mirties vaikščiojau kaip apdujęs ir viską prisiminiau 
tarsi sapne, išskyrus tas paskutiniąsias neišvengiamas katastro- 
fos akimirkas, kai aš dar spėjau prakeikti savo pražūtingą ne- 
apdairumą. Pergyvenęs šį sielvartą, tapau kitokiu žmogumi ir 
patekau į visai skirtingą pasaulį, nepanašų į tą, kuriame plėšy- 
davausi, lėkdamas idiotišku greičiu septyniasdešimt mylių per 
valandą. Nieko geresnio nelaukiau ir iš jo, to naujojo pasaulio, 
kur gyvena bepročiai žmogžudžiai, o moterys ir vaikai šluote 
nušluojami nuo žemės paviršiaus. Bet tokio niekšiško smūgio, 
kaip šis, aš nesitikėjau. Ir dabar, inspektoriui dar nespėjus 
ištarti žodžio, man dingtelėjo mintis: ar ne aš privalėjau numa- 
tyti šitokį Šilos likimą ir ar tik ne mano neapdairumas ją pražu- 
dė? 

- Tai atsitiko maždaug pusę dvyliktos, - tarė inspektorius. - 
Grįždamas į namus praeivis pastebėjo ir pranešė mums. Ji pati 
vairavo savo automobilį, buvo viena ir nesuspėjo išsikapstyti iš 
mašinos. 

- Oiš kur jūs Žinote, kad ji bandė išsigelbėti? - paklausiau. 

- Jūs manote, kad ji norėjo nusižudyti? 

- Na, esu tikras, kas čia ne savižudybė. Kam šautų į galvą 
mintis šitaip baigti gyvenimą? Be to, ji nė negalvojo apie savi- 

žudybę. Vakare aš su ja ilgai šnekėjausi „Kryžių damos" vieš- 
butyje. Ką čia veikia daktarė Bauernštern? 

- Man pasisekė ją surasti ligoninėje. Laimė, ji ten ilgiau 
užsibuvo, ir atsivežiau ją, - paaiškino inspektorius. - Bet jinai 
nebegalėjo pagelbėti. O mūsų policijos gydytojas guli lovoje su 
aukšta temperatūra... Daktarė Bauernštern jau išėjo? 

- Ne, ji stovi už durų, pati nei gyva, nei mirusi. 

- Ačiū jums, - kažkas pasakė. Aš iš karto net nepažinau jos 
balso. - -Kadangi esu čia, aš pasiruošusi atsakyti į jūsų klausimus. 
Žinoma, jei inspektorius Hempas leis jus apklausinėti mane. 

Žinoma, inspektorius pastebėjo, kad ji manęs neapkenčia. 
Be to, matydamas, kokia ji išvargusi, jis, matyt, nenorėjo imtis 
jai aiškinti, kas toks esu. Todėl jis nieko neatsakė, ir aš jo užtai 
nekaltinu. Jis lėtai priėjo ir atsisėdo ant apverstos dėžės. Viskas 
vyko kažkaip paslaptingai, tarytum čia būtų susirinkę dausų 
dvasios. 

Inspektorius tikriausiai pergyveno tą patį, tačiau nusprendė 
išsisukti iš nejaukios padėties: 

- Seržante, - suriaumojo jis, - kartu su šitais žmonėmis 
apžiūrėkite automobilį. Žibintus turite? Prašyčiau naudotis jais 
labai atsargiai. Pasiimkite ką nors suvynioti langų šukėms. Tik 
gyviau. 

Polismenai išėjo. Sukaupęs jėgas pasilenkiau, norėdamas 
atidžiau apžiūrėti kūną. 

- Ar ji gėrė „Kryžių damos" restorane? - paklausė manęs 
inspektorius. | 

- Trupučiuką galbūt ir išgėrė, - tariau, - bet, kai mudu 
atsisveikinome po deš:mtos, ji buvo visiškai blaivi. 

- Ar ji nešnekėjo, kur ruošėsi keliauti? 

- Ne. Maždaug pusę vienuoliktos, prieš išeidamas, aš apsi- 
dairiau jos, bet niekur neradau. Beje, jos ieškojau ne tam, kad 
drauge išeitume, - aš su ja ilgai kalbėjausi. Todėl išeidamas 
norėjau jai dar kai ką pasakyti. 

- Galėjo ji kur nors dar užklysti ir ten įkaušti, - niūriai tarė 
inspektorius. - Regis, ji buvo jauna moteris, kuri mėgsta pasi- 
trankyti. 

- Taip. Tik ne prie kanalo, - tariau. - Viską reikia išsiaiškinti. 

- Jei ji buvo girta, tai nėra ko nė aiškintis. 

- Nemanau, kad ji nusigėrė. Taip pat nepatikėsiu, kad čia 
savižudybė ir kad ji tamsią naktį netyčia pasuko iš kelio, - 
pasakiau griežtai. Lygiai kaip inspektorius, atsidūręs keblioje 
padėtyje, aprėkė seržantą, aš irgi ėmiau kalbėti šiurkščiai, kad 
pasirodyčiau jo akyse turįs savo nuomonę. - Ar leisite, daktare 
Bauernštern? - kreipiausi į ją. - Neklausinėčiau jūsų, jei nebū- 
čiau įsitikinęs, kad jūs geriau už mane suvokiate, kas čia įvyko. 

- Ko jūs norite? - paklausė ji visiškai šaltai. Jos širdyje 
brendusi neapykanta man dar plykstelėjo, tarytum smūgiui 
paruoštas didžiulis peilis. 

- Arjūs negalėtumėt labai kruopščiai apčiupinėti jos pakau- 
šio? Nenorėčiau jūsų apsunkinti, bet tai labai svarbu. Negalime 
gaišti nė minutės. 

Ji klausiamai pasižiūrėjo į inspektorių. Hempas paprašė ją 
padėti man. 

Ir toliau viskas klostėsi paslaptingaiir lėtai. Jinai liepė atneš- 
ti pora lempų. Pavargusi ir nusistačiusi prieš bet kokį mano 
prašymą, daktarė apžiūrinėjo Šilos galvą su tokiu meistrišku 
kruopštumu, jog man buvo malonu ir liūdna stebėti ją. 

Staiga jos pirštai sustingo. Ji pakėlė akis, ir iš veido supratau, 
kad mano spėliojimai pasitvirtino. 

- Čia yra hematoma, - lėtai tarė daktarė. - Aš užčiuopiu. Po 
oda susikaupęs kraujo krešulys. Arba ji stipriai užsigavo, maši- 
nai virstant į kanalą, arba... 

- Jai kas nors smogė per galvą gumine lazda, - pratęsiau jos 
mintį. - Tokia mano versija. Jiedu kalbėjosi automobily, tačiau 
Šila pasirodė nesukalbama. Po to sekė smūgis. Paskui automo- 
biliui įjungė greitį ir paleido, pasukęs vairą kanalo link. At- 

kreipkite dėmesį, - aš pasisukau inspektoriaus pusėn, - tas pats 
metodas, kaip ir anksčiau. Žmogžudystė bandoma paslėpti po 
nelaimingo atsitikimo skraiste. 

- Ar šitie spėliojimai neprieštarauja jūsų išvadoms, daktare? 
- paklausė Hempas. 

- Aš mažai nutuokiu apie panašaus pobūdžio sužalojimus, - 
atsakė ji, pabrėždama kiekvieną žodį. - Tačiau vargu ar ji galėjo 
taip stipriai susitrenkti, mašinai krintant į kanalą. Čia daugiau 
panašu į tyčinį smūgį. Aš manau, - pridūrė ji nenoromis, - kad 
misteris Nilendas sako tiesą. 

Išgirdęs ją šitaip maloniai minint mano pavardę, - žinoma, 
buvau girdėjęs ją tariant anksčiau, - labai apsidžiaugiau. Aš jau 
buvau begalvojąs, kad daktarė pamiršo mano pavardę. O gal 
tyčia nenori prisiminti. Įsitikinęs, kad tai netiesa, vos neprunkš- 
telėjau iš pasitenkinimo. 

- Šitoji mergina, Šila Kaslsaid, - pasakiau, - suprato, kad ją 
netrukus ims šantažuoti, tik neįtarė, kaip. Užtat aš žinojau. Štai 
kodėl su ja vakare išsišnekėjau. Vargšelė, ji niekam nepadarė 
blogo, bet, norėdama prasimušti aukščiau, buvo priversta nu- 
slėpti savo praeitį. Todėl pripasakojo apie save visokių nebūtų 
dalykų, lyg tai esanti Indijoje mirusio karininko našlė. Ji visa tai 
darė, norėdama palypėti aukščiau mūsų išgarsintais visuome- 
nės laiptais. Ji apgaudinėjo savo vyrą ir jo artimuosius ir ištekė- 
joužjo, trokšdama iš kambarinės ir manikiūrininkės tapti jauna 
pasaulietiška dama. O paskui ji pamilo savo vyrą ir nenorėjo, 
kad viskas iškiltų aikštėn. | 

- Ar jinai jums pati viską papasakojo? - paklausė inspekto- 
rius. 

- Taip, nors aš jau anksčiau įtariau, kad ji susipainiojusi. Aš 
taip pat supratau, kad kai kas gali panaudoti ją savo tikslams, 
apie kuriuos ji neturėjo nė mažiausio supratimo. Aš įtariau, kad 
vienas iš tokių vakar ir pačiupo ją, norėdamas priversti bend- 
radarbiauti... 

- Šit kaip. Tai jau liečia ir jus, - kreipėsi į mane inspektorius, 
visiškai užmiršęs daktarę Bauernštern, besiklausančią mūsų 
pokalbio. 

- Taip. Šitokios atomazgos ji nesitikėjo. Šila galvojo nuo jų 
atsipirksianti pinigais arba, taip sakant, asmeniniu dėmesiu. 
Bet, sužinojusi jų tikruosius kėslus, - 0 aš apie tai šįvakar jai 
kaip tik ir buvau užsiminęs, - ji nepasidavė šantažui, o gal ir 
pagrasino pranešianti apie jų sumanymus man arba jums, arba 
savo vyrui. Tada Šilos likimas ir buvo išspręstas. Jiems nieko 
neliko, kaip tik užmušti ją, ir tuoj pat. Tokia mano nuomonė. - 
Aš žvilgtelėjau į sutaršytą kūną, ištrauktą iš pašvinkusio kanalo. 
prisiminiau jos kumpą nosį, visuomet šypsenai nusiteikusias 
lūpas, gausiai padažytes degančias akis. - Jei mano spėliojimai 
pasiteisins, tai ji tokia pat karo auka, kaip mūšyje kulkosvaidžio 
pakirstas karys. O be to, ji auka dar ir kita prasme: ji krito 
žiauresnėje kovoje, kurioje paprastas žmogus susiduria su pū- 
vančia socialine sistema. Jie bręsta, manydami, kad čia pat už 
kampo jų laukia rojus, auga pilni gyvenimo džiaugsmo, o mes 
juos grūdame į pragarą. 

- Aš nežinojau, kad jūs taip galvojate, - - nustebusi tyliai tarė 
daktarė Bauernštern. 

- Iš kur jums žinoti, ką aš galvoju, - pertraukiau ją grubiai. - 
Jau vėlu, ir aš per daug išsiplepėjau. 

- Taip, matau, kad vėlu, - suniurnėjo inspektorius. - Bet aš 
priverstas jus, daktare, pakviesti trumpam pokalbiui į nuovadą. 
Gal jūs mus pavėžėsit? 

Jis išėjo, matyt, duoti seržantui naujų nurodymų. Bauernš- 
tern pažvelgė į mane išsiblaškiusiu, bet moterišku žvilgsniu, o 
paskui pasilenkė prie lavono, tarytum mirusi mergina būtų ką 
tik užsnūdusi. 

- Aš buvau susitikusi ją bent porą kartų, - sumurmėjo ji. - 
Sykį, atsimenu, dar pavydėjau jai. Tokia gražutė, linksma, pa- 

tenkinta gyvenimu, - nesvarbu, kad dienas leido beprasmiškai. 
Kartais kiekvienai moteriai užeina noras taip pagyventi. Vyriš- 
kis, kurį mačiau drauge su ja, - aukštas, jaunas, - tikriausiai buvo 
jos vyras. Atrodo, jie vienas kitą mylėjo. Taip, mane tada buvo 
suėmęs pavydas. 

- Nebuvo ko tai moteriai pavydėti, - pasakiau sausokai ir 
nedraugiškai. - Štai ką jums pasakysiu. Kai aš jus pamačiau čia... 

- Nei gyvą, nei mirusią, - pašnibždomis įsiterpė ji. 

- Taip, mirtinai išblyškusią, išvargusią, išsekusią, žodžiu, iš 
žmogaus likęs tik šešėlis. Tada aš pagalvojau: „Niekada gyve- 
nime neteko matyti gražesnio veido". Man net skaudu pasida- 
rė. 

Ji stovėjo šalia manęs lyg suakmenėjusi, įsmeigusi į mane 
žvilgsnį ir drauge buvo tolima ir paslaptinga. 

- Kam jūs visa tai pasakojate man? 

- Šiaip sau, nesijaudinkite, - atsakiau taip pat šaltai ir ne- 
draugiškai. - Pasakiau visai ne dėl jūsų. Bet jei kas nors - šiuo 
atveju aš visiškai neturiu omeny moterų, tai daugiau vyrams 
charakteringas bruožas - sukrečia mane, manau, aš turiu teisę 
apie tai pasakyti. Kartą aš sukoriau šešis šimtus mylių, papras- 
Čiausiai norėdamas pasakyti senukui Mesaiteriui, kad jo „Ker- 
novo pylimas" - šedevras, išspaudęs man iš akių ašaras. Ir man 
pasidarė lengviau, tarytum būčiau apmokėjęs skolą. 

- Taip jūs ir dabar pasijutot lengviau? Po to, kai pasakėte 
man? - Jos balse buvo daugiau ironijos, nei veido išraiškoje. 

- Taip, čia viskas paprasta. Mes ir toliau galim. tarpusavy 
šnairuoti ir nepasitikėti vienas kitu. Man vis tiek. Eime, daktare 
Bauernštern, mūsų laukia. 

Ji pavežė mus iki municipaliteto rūmų. Perigo neberadome, 
tačiau jis buvo man palikęs raštelį. Perskaitęs sužinojau, kad jį 
pavėžėjo sunkvežimis, važiavęs pro jo kotedžą. Jis rašė aplan- 
kysiąs mane artimiausiomis dienomis, kai truputį pajaunėsiąs 
ir nebūsiąs taip pavargęs. Inspektorius greit užbaigė visus for- 

malumus su Bauernštern. Aš paprašiau ją pavėžėti mane, nes 
su ja pasišnekėti norėjau labiau, nei su inspektoriumi. Tačiau 
adresą pasakiau tik mudviem atsidūrus automobilyje. 

- Gyvenu Raglan strite, penkioliktas numeris, - pasakiau 
atsisėdęs. 

- Bet šitas numeris... 

- Taip, tai vargšelio Olnio buto numeris. Ten mudu susiti- 
kome, prisimenate. 

- Taip, prisimenu. Tą naktį, kai jis žuvo. 

- Tą naktį, kai jis buvo nužudytas, - pataisiau pabrėždamas. 
- Esu tikras, kad Olnį nužudė su tokiu pat tikslu, kaip ir šįvakar 
šią merginą. Švariai dirbama Gretlyje, a? 

Tarytum neišgirdusi šio klausimo, jinai ir toliau tylėdama 
vairavo automobilį. Mašina nakties tylumoje urzgė kaip lauki- 
nis žvėris. Atrodė, kad daktarė daugiau nekalbės. O man tai 
nepatiko. 

- Gretlyje visiškai ramu, - pradėjau vėl. - Net pelytė nekrepš- 
telės. Neskaitant žmogžudysčių, šnipinėjimų ir seniai rezgamų 
planų parduoti savo tautą. 

- Jei neturit pasakyti ką nors konkretesnio, verčiau patylė- 
tumėt. 

- Kalbu labai konkrečiai, ledi. Visa tai klostosi mūsų akyse. 

- Galbūt. Bet jūs apie tai kalbate nekonkrečiai, nerimtai. 
Kylate į dausas, vaizduojate. Radot tinkamą laiką. 

- Gerai, nebekilsiu ir nebevaizduosiu, - liūdnai pasakiau. 
Gal būt pasakiau šiurštokai, tačiau be pagiežos. - Galit stabdyti, 
man tuoj teks išlipti. 

Ji sulėtino greitį. 

- Na, ką jūs man norėjot pasakyti? Ši diena man buvo 
pašėlusiai įtempta ir bet kokia bloga nuotaika mane veikia 
neigiamai. 

- Būsiu švelnutis kaip šilkas. Man reikia pasišnekėti su jūsų 
svainiu, Otu Bauernšternu. 

Pamiršusi nuovargį, ji pašoko iš vietos ir kaip vijurkas pasi- 
suko į mane. 

- Nesuprantu! Kam jums reikalingas Otas? Be to, jis dingęs. 

- Ir man taip sakė. Bet man atrodo, kad jis slepiasi jūsų 
namuose. Austrė, jūsų tarnaitė, išdavė. 

- Ji papasakojo jums? 

- Žinoma, ne! - tariau. - Jos elgesys išduoda. Dreba. Bijo 
žmogaus. Todėl ir įtariau, kad jūsų namuose kažkas slepiasi, ir 
jinai dėl to jaudinasi. Visa tai nesunku susieti su jūsų svainiu. 

- Jums malonu šnipinėti? - paklausė ji kandžiai. 

- Apie tai galim nekalbėti, - tariau. - Ne taip svarbu, ar man 
patinka, ar ne. Bet man reikia pasikalbėti su Otu Bauernšternu. 

- Taip, - pasakė ji liūdnai, - ar tik nebūsite jūs koks nors 
policijos seklys? Angliškas gestapo variantas... — 

- Žinoma! Aš grūdu į rūsį senukus bei kūdikius ir daužau 
juos, kol praranda sąmonę. Toliau. 

- Tada, - tarė ji, - įskųskite jį vietos policijai. Taip, jis slepiasi 
pas mane. Patriotai, panašūs į pulkininką Tarlingtoną, ją jau 
buvo užpjudę ant vargšo Oto. Tada jį uždarys kur nors rūsyje, 
ir galėsite su juo šnekėtis valandų valandas, - jis nė negalės 
pabėgti. 

Aš laikiausi iš paskutiniųjų. Šita moteris vedė mane iš kant- 
rybės jau nuo pirmo susitikimo. Niekas manęs dar taip nebuvo 
erzinęs. 

- Vietos policija jau Žino, - tariau ramiai. - Bent jau inspek- 
torius Hempas. - Beje, šį žmogų galite laikyti savo draugu.Tiesą 
sakant, jį truputį nuliūdinau. Jis pagalvojo, kad ši žinia jį tiesiog 
įpareigoja veikti. Tačiau aš jam pasakiau, kad ši byla - grynai 
mano reikalas, ir aš noriu turėti Otą Bauernšterną savo žinioje. 
Kur jis begyventų. 

- Kodėl jūs visa tai pasakojate? - išgirdau jos kartų pasity- 
čiojimą. 

- Todėl, kad - kartoju dar kartą - noriu pasišnekėti su Otu 
Bauernšternu jūsų namuose. Ir labai džiaugčiausi, jei jūs su- 
teiktumėt man šią gaiimybę kuo greičiau. Sakysim, rytoj po 
pietų. 

Minutę pagalvojusi, ji tvirtai pareiškė: 

- Tuo metu ir aš turiu būti namuose. Oto nervai visiškai 
silpni. Jam visada trūko santūrumo, o šitie persekiojimai ir 
slapstymasis dar labiau išsekino. Ketvirtą valandą, gerai? 

- Gerai, ketvirtą valandą,- pakartojau. - Šeštadienio popietė 
kaip tik tinka draugiškam pokalbiui prie arbatos puoduko. 
Rytoj turėsiu begalę darbų. Dabar reikia veikti greitai, - tariau, 
kalbėdamas greičiau pats su savimi, nei su ja. - Jei gaišuosime, 
tai dar kas nors iš mūsiškių tragiškai žus. Na, dėkoju už pavė- 
žėjimą, daktare Bauernštern, Margareta Ana, - pridūriau. 

Dabar ji nustebino mane. 

- Paprastai mane vadina tik Margareta, - pasakė gana šalto- 
kai. Aš vis dar nesijudinau iš vietos, nors jau metas buvo 
keliauti. Net apytamsiame automobilyje pajutau, kad ji smalsiai 
žiūri į mane. - O iki to jūs, regis, dirbote inžinieriumi? 

- Taip. Iš pradžių Kanadoje, paskui Pietų Amerikoje. Di- 
džiulės statybos neaprėpiamuose saulėtuose plotuose. Argi 
gali žmogus palyginti tas dienas su dabartimi. Kaip šliužas 
kapstaisi aptemdytomis gatvėmis, ieškodamas ką nors sugriebti 
už pakarpos. ' 

- Taip. Man atrodo, kad jūs tada buvote kitoks, - lėtai tarė 
ji. 

- Jūs neapsirikote, Margareta. Visai kitoks. Aš dirbau, mo- 
kiausi, kūriau ateities planus, kaip ir jūs, gyvendama Vienoj. 

- Iš kur jūs Žinote apie Vieną? 

- Prasitarėte aną dieną, kai svečiavausi pas jus. Tada ir 
pastebėjau jūsų prašvitusį veidą. Dabar retai pamatysi tokį 
veidą. 

Deja, ji man nieko neatsakė. Tik iš tylių garsų supratau ją 
verkiant. Aš šiaip taip susitvardžiau. 

- Na, skubėkite į namus; jums metas pailsėti, - tariau. - Jūs 
labai pavargus. Labos nakties, Margareta. Tik neužmirškit, ryt 
ketvirtą valandą būsiu pas jus. 

Šeštadienį - paskutinę dieną - buvo daug įvykių. Keistas 
nujautimas, išpuoselėtas kontržvalgybos darbe, privertė mane 
baigti operaciją vienu metu. Prieš pradėdamas pasakoti, dar 
kartą viską apmąsčiau ir noriu bent prabėgomis atkurti svar- 
biausių įvykių vaizdą. Šaltas ir drėgnas tūkstantis devyni šimtai 
keturiasdešimt antrųjų sausio paskutinės savaitės šeštadienis. 
Samurajai veržiasi vis arčiau prie Singapūro, grasina net Aust- 
ralijai. Laikina krizė Libijoje. Dėl blogo oro Vokietijos bom- 
barduoti nebeįmanoma. Visi prislėgti, apimti nevilties. 
Žvarbus ir drėgnas Gretlio šeštadienis. Miesto aikštė pavirto 
kone turgaviete. Prie krautuvių nutįsusios eilės, įdienojus ir 
prie kino teatrų trenkia šlapių drabužių tvaiku ir garais. Net 
dieną nepajunti jokios prošvaistės, tik ir lauki užtemdymo. 
Jeigu slogią karo būseną palyginsiu su kelione tuneliu nuo 
vieno saulėto slėnio iki kito, tai dabar mes tūnome pačiame 
tunelio vidury. Įsivaizduokite, kad šitoje drėgnoje, žvarbioje 
tamsoje, rūkant priešpaskutinę cigaretę, jūs nejučiomis savęs 
paklausiat: ar džiaugiausi aš kada nors gyvenimu, sėdėjau drau- 
gu būry, šypsojaus? Bet ir tokioje sumaištyje atkaklius žmones 
kažkas skatino veikti. Jie pasitenkino tuo, ką lėmė lemtis, nieko 
neprašė, vadovavosi savo širdies balsu. Jie prisimindavo į karą 
pašauktujų veidus, laukdavo iš žuvusiųjų laiškų, trokšdavo, 
esant reikalui, numirti už Gretlį, kuris jiems pašykštėjo tikro, 
prasmingo gyvenimo. Jų romus kantrumas, ugnies ir gyvenimo 
šėlsmo stoka mane erzino ir beveik pykino. Aš niekaip negalė- 
jau suprasti, kas jie per žmonės: pusiau mirę ar paprasčiausiai 
geresni už tuos, kuriuos pažinojau anksčiau. Aš troškau, kad 

jie nušluotų nuo žemės veido Hitlerį ir jo gaują, o paskui 
sugriautų Gretlį - ir ne vien tik jį - ir jo purvinomis plytomis 
užmėtytų likusius bėgančius niekšus, kurie laikė juos įkalinę 
Gretlyje. Visa tai jums pasakoju todėl, kad šitas nekantrumas 
ir pyktis ant purvino ir apniukusio Gretlio paskatino mano 
veiksmus, kurių griebiausi tą šeštadienį. 

Rytą jau buvau inspektoriaus kabinete. Netrukus atsirado 
ir Perigo, ir aš jį pristačiau Hempui. Tuoj pat paskambinęs į 
Londoną, gavau iš Skyriaus reikalingas žinias. Matyt, suprasda- 
mi mano nekantrumą jie leido veikti savarankiškai, ryžtingai ir 
neatidėliojant. Inspektorius tiesiog nėrėsi iš kailio, norėdamas 
man padėti. Jis bandė išsiaiškinti, kur išvažiavo Šila iš „Kryžių 
damos", bet niekaip negalėjo atprasti nuo policijos lėto tempo. 
Jis tvirtino, kad aš nieko nedarau, tik spėlioju, o policijai reika- 
lingi įrodymai, pagrįsti geležine logika. Tik tada galima galvoti 
apie areštą. 

- Žinau, - pasakiau jam, - ir jūsų nekaltinu. Bet aš ir toliau 
eisiu tuo pačiu keliu, - pareiškiau jam. - Dabar ne metas Žaisti. 
Man regis, žaidimus palikime ateičiai, kai nebeliks nė vienos 
žiurkės, ir galėsime žaisti draugiškai. 

- Visiškai sutinku su Nilendu, - tarė Perigo, parodydamas 
savo porcelianą. - Aš spėjau tik peržiūrėti šio ryto laikraštį, bent 
jau iš pirmo žvilgsnio gali įsitikinti, kad mūsų pozicija, prime- 
nanti visažinančius mėgėjus sportininkus, tampa truputį pavo- 
jinga. 

- Aš jums ne visažinantis mėgėjas sportsmenas, bet eilinis 
policijos valdininkas, - pabrėžė inspektorius. - Praėjusią naktį, 
kai susitikome, Nilendai, buvau sudėjęs akis tik porą valandų. 
Stengiuosi iš visų jėgų, ieškodamas būtinų įkalčių. Man atrodo, 
su savo žiniomis teisme jūs sukluptumėt, vos spėjęs prasižioti. 

- Suklupčiau. Tačiau žinau, kad iš Gretlio priešui plaukia 
vertinga informacija, ir man taip pat žinoma, kas ją surenka ir 
perdavinėja. Aš žinau, kad, prisidengiant nelaimingu atsitiki- 

mu, buvo nužudyti du žmonės. Manot, jie paskutiniai? Man 
atrodo, jog žinau, kas juos nužudė. Galėtume sėdėti iki Kalėdų, 
laukdami įkalčių. Mums reikia nedelsiant juos priremti prie 
sienos, kol jie patys nepasijuto esą įtariami. Tikriausiai nieko 
įtartino nepastebėjote Šilos automobilyje? 

- Jokio svarbaus daiktelio, - atsakė jis. - Mes nė nesitikėjome 
ką nors rasti. Be to, aš neturiu įrodymų, kad ji buvo ne viena... 

- Išskyrus menką faktelį, kad mašinoje jai kažkas smogė į 
galvą, - pasipriešinau. - Remdamasis tuo menkniekiu, aš ir 
darau tikrą išvadą: kažkas Šilą užmušė. O žmogžudys neįtaria, 
kad mes aptikome pakaušyje smūgio pėdsakus. Ar judu sutin- 
kate veikti pagal mano planą? 

Kaip ir maniau, Perigo iš karto palaikė mane, o inspekto- 
rius, truputį pasvyravęs, taip pat sutiko. 

- Ką gi, tada pradėkime, - tariau. - Kelinia valanda? Be 
penkiolikos vienuolikta. Perigo, Diana Ekston, sprendžiant iš 
jos žodžių, jumis pasitiki, o dėl manęs dar abejoja. Tad skubė- 
kite pas ją, suvaidinkite labai susijaudinusį ir praneškite jai, kad 
būtina kai ką perduoti Džo ir kad ji tuoj pat skubėtų pas jį. Šia 
moterimi jis tikrai patikės. Pasakyk jai, kad praėjusią naktų 
Belton-Smito gamykloje buvo ruošiamas sabotažas. Kažkas 
matė išbėgant žmogų, panašų į Džo. O policija turi įrodymų, 
jog tai tikrai būta Džo. Kada? Maždaug pusę dvyliktos. Supra- 
tot? 

Perigo pakartojo viską. Jis labai skubėjo. Ką apie šį planą 
galvoja inspektorius, nesidomėjau. 

- Tai dar ne viskas, - kalbėjau toliau. - Lyg tarp kitko 
pasakykite, kad Šilos Kaslsaid automobilis praėjusią naktį nu- 
virto į kanalą ir jos lavoną šįryt ištraukė iš vandens. Duokite jai 
suprasti, kad šita nelaimė įvyko per Šilos girtumą. O ji jau pati 
pasakys viską Džo. Tačiau būkit labai atsargus. Šias naujienas 
ji turi pranešti jam tuoj pat. Achtung! Achtung! 

Perigo išėjus, aš prisiminiau turįs susitarti su pulkininku 
Tarlingtonu dėl pasimatymo. Paskambinau jam į namus. Nie- 
kam neatsakius, surinkau gamyklos numerį. Ten jo ir būta. 
Pasakiau norįs kuo greičiau su juo pasimatyti: reikia išsiaiškinti, 
ar man pavyks įsidarbinti Čarterio gamykloje ir dar pasišnekėti 
apie šį bei tą. Jis mandagiai paaiškino, kad visą dieną būsiąs 
labai užsiėmęs, net pietaująs ne namuose ir sugrįšiąs tik vakare, 
maždaug dešimtą; tuo metu jis ir sutinkąs mane priimti mane, 
jei tik aš nebijąs taip vėlai vaikščioti po miestą. Su malonumu 
priemiau šį pasiūlymą ir pridūriau: 

- Ką tik sužinojau, kad Skorsonas iš Karinio tiekimo minis- 
terijos skambino jums trečiadienį iš Londono ir užtarė mane. 
Norėčiau aužinoti, ar jo žodis nepadės man greičiau įsidarbinti. 
Padės? Labai džiaugiuosi. Taigi dešimtą. 

- Nenoriu labai smalsauti, - su jam būdinga ironiška gaidele 
tarė inspektorius, - bet apie ką ta paskutinė pasakėlė? 

-Jūs nepamiršote, kad trečiadienį, penkiolika minučių prieš 
devynias, pulkininkas Tarlingtonas kalbėjosi telefonu su Lon- 
donu? Jūs pats man apie tai pranešėte. Įsidėmėkit, jis kalbžjo 
kaip tik tuo metu, kai buvo užmuštas ir nuvežtas toliau Olnis. 
Apie šį poklabį aš ir šnekėjau. 

- Taip ir maniau, - tarė jis. - Bet ar tas misteris tikrai jus 
užtarė? 

-Juk pulkininkas Tarlingtonas ką tik patvirtino, - nė nemirk- 
telėjęs atsakiau. - Beje, inspektoriau, iš kur man gauti tiršto 
juodo tepalo? Kažką panašaus į seną motoro alyvą? 

- Daug jums reikia? Ir kokiam tikslui? 

- Visai nedaug, kiek telpa į pašto voką, - pasakiau jam ir 
nutilau, laukdamas, kol inspektorius įsakys budinčiam polici- 
ninkui surasti tepalo. - O kokiam tikslui - nesakysiu. Juo ma- 
žiau, inspektoriau, žinosite apie mano metodus, juo geriau. 
Bet, man regis, kad jūs tuo geriau galite pasinaudoti; nei aš. - 
Parodžiau jam „Česterfildo“ nuorūką, rastą Silbio krautuvėje. 

- Įsidėmėkit gerai - ją radau vakar vakare Belton-Smito fabriko 
kieme. O pametė ją žmogus, norėjęs prasibrauti į cechus ir 
pakenkti mums. Ir dar nepamirškite, kad šią nuorūką aš radau 
visiškai kitoje vietoje, tačiau garantuoju - ją numetė Džo. 

Be ypatingo entuziazmo inspektorius įkišo nuorūką į voką. 
Supratau, kad prieštarauti nmian nesiruošia. 

-Ką dar sužinosiu iš jūsų? - paklausė jis. 

- Jūsų seržantas Boidas vakar man sakė apie pulkininko 
Tarlingtono kamerdinerį, ar kas jis ten toks. Jūs pažįstat šį 
žmogų pavarde Morisas. Praėjusiame kare pas pulkininką Tar- 
lingtoną tarnavo pasiuntiniu. Reikia kam nors pasiknaisioti 
archyve po pulkininko knygas ir patikrinti, kas per paukštis tas 
Morisas. Svarbiausia, kur jis išsidangino, paleistas iš kariuome- 
nės, ir visa kita. Šitos žinios man reikalingos kuo skubiausiai. 
Naudokitės telefonu be eilės, visi svarbūs užsakymai palauks. 
Ši medžiaga lygiai tiek pat svarbi jūsų žmonėms, kaip ir man, - 
pabrėžiau prasmingai. 

- Jūs galvojate apie kokius nors nešvarius darbelius, a? - 
paklausė jis, sunkiai pasikeldamas nuo kėdės. 

- Aš ne visiškai suprantu, ką reiškia tie „nešvarūs darbeliai“, 
tačiau jei jūs turite omeny tą patį, ką ir aš, tada atsakau: „Taip.“ 

Kol aš laukiau, kas bus toliau, be jokio malonumo traukda- 
mas dūmą, inspektorius pradėjo veikti. Dabar aš supratau, kad 
jo būta ne tiek lėtoko būdo, kiek atsargaus. Žvilgtelėjau į 
laikrodį sunerimęs, nes norėjau, kad mudu pas Džo suspėtume 
apsilankyti ir pasišnekėti su juo, kol jis dar neišėjo į barą. Man 
būtinai reikėjo užklupti ir priremti prie sienos jį savo namuose. 
Pagaliau mane pakvietė prie telefono. Skambino Perigo iš 
Dianos buto. 

- Jinai išėjo, - pasakė jis patyliukais, - bet aš pasilikau. 
Apsižvalgysiu, ar čia viskas tvarkoje. Gal pavyks sužinoti, ką ji 
taip slepia nuo žmonių. - Jis nusijuokė, ir supratau, kad veltui 
laiko neleidžia. 

Policijos mašina nuvažiavome į Palmerstono aikštę, kur 
gyveno Džo, ir palaukėme, kol iš dvidešimi septintojo numerio 
išskubėjo Diana Ekston. Jai dingus iš akių, mudu įsmukome į 
vidų susipažinti su Džo. Jis gyveno didžiuliame sujauktame 
antrojo aukšto kambary. Užtikome jš su nešvariu chalatu. Na- 
muose vaikinui trūko ir valyvumo, ir elegantiškumo - tų savy- 
bių, kuriomis jis žibėdavo bare už bufeto. Išvydęs mus, jis 
visiškai nesuglumo. Net šyptelėjo. Pamatęs mane, jis nepersto- 
jošypsojęsis, nors buvo aiškiai nustebęs. Kambaryje pastebėjau 
daug knygų. Man nė mintis nešovė į galvą, kad Džo mėgsta 
skaityti. 

Šį kartą inspektorius tarnybines pareigas turėjo vykdyti nejį- 
prastu būdu. Nors ir nelengva jam buvo susitaikyti su šia min- 
timi, tačiau nuo pat pradžios savo užduotį jis atliko be 
priekaištų. 

- Ar jūs esate misteris Džo Bouletas? - paklausė jis ramiai, 
bet labai įtaigiai. - Taigi, misteri Bouletai, aš esu policijos 
inspektorius Hempas. Tikiuosi, pažįstate ir misterį Nilendą. - 
Jis atsisėdo ir, pasidėjęs skrybėlę ant grindų šalia kėdės, nuvėrė 
Džo iškilmingu ir liūdnu žvilgsniu. 

- Taip, o kas atsitiko? - paklausė Džo, kuriam toks inspek- 
toriaus Žvilgsnis nepatiko. Su policija jis dar nebuvo turėjęs 
jokių reikalų. - Man jau metas į darbą, o aš dar neapsirengęs. 

- Vakar vakare kažkas mėgino prasmukti į gamyklos terito- 
riją, - tyliai, bet įspūčingai pasakė inspektorius. - Perpjovė 
laidus. Buvo duotas pavojaus signalas, bet įsibrovėlio sulaikyti 
nepavyko. Tačiau kai kas spėjo įsidėmėti jo bruožus. 

- O kuo čia dėtas aš? - piktai prabilo Džo. 

- Mudu kaip tik ir norėtume tą sužinoti. Matote, vienas 
liudininkų tvirtina, kad pabėgėlis buvo panašus į jus. Net pasi- 
ruošęs prisiekti, kad matęs ne ką kitą, o būtent jus. Be to, mes 
dar radome kai ką. - Inspektorius išsitraukė voką ir išėmė 
„Česterfildo" nuorūką. - „Česterfildo" cigaretė. Dabar tai re. 

tenybė. Jų niekur nenusipirksi. Mes žinome, kad „Česterfildo“ 
cigaretes rūkote jūs. Štai ir ant stalo guli pakelis. Gal mieste ir 
atsiras dar vienas kitas, rūkantis tokias cigaretes, bet sunku 
patikėti, kad jie būtų panašūs į jus. Antra vertus, blausioje 
šviesoje jus galėjo ir sumaišyti su kitais žmonėmis. Bet visiškai 
neįsivaizduoju, kad kiti taip pat būtų rūkę „Česterfildą“. Taigi 
manau, kad mes turime teisę jums užduoti keletą klausimų, 
pavyzdžiui, kur jūs buvote vakar vakare? 

- Kaip visada, dirbau „Kryžių damos" bare. 

- Ir jūs išėjote iš ten pusę vienuoliktos? - paklausė inspek- 
torius su tokia nuotaika, jog atrodė, kad jis viską žino kuo 
puikiausiai ir jo dar niekas nėra apmovęs. - Na, o toliau ką 
veikėte? Kalbėkite. 

- Sugrįžau į namus, - vis dar pasitikėdamas savimi, atsakė 
Džo. 

- Hm. - Inspektorius ištiesė didžiulį smilių. - Bet, kiek aš 
žinau, jūs grįžote į namus tik be penkiolikos dvyliktą. 

Apgavystė padėjo. Džo, tikriausiai pagalvojęs, kad mudu su 
kažkuo jau šnekėjomės apačioje, prisipažino sugrįžęs į namus 
maždaug tokiu laiku. Inspektorius dar patogiau išsitiesė kėdė- 
je, tarytum jis čia ruoštųsi sėdėti visus metus. 

- Mus kaip tik domina laiko tarpas nuo jūsų išėjimo iš baro 
iki sugrįžimo į namus. Pasistenkite būti atidus, misteri Bouletai. 
Jums net sunku įsivaizduoti, kaip žmonės, kartais net visiškai 
nekalti, suklumpa ir susipina smulkmenose. Mes norime išgirsti 
iš jūsų tik tiesą, ir nieko daugiau. Tai jums nepakenks, jeigu 
nesate padaręs nieko blogo. - Jis nutilo, laukdamas atsakymo. 

Džo abejojo. Jei jį kaltintų kokiu nors paprastu nusikaltimu, 
jis tikriausiai nepradėių teisintis, o tiesiog reikalautų iš mūsų 
pilnai įrodyti, kodėl jį įtariame. Bet, kaip aš ir tikėjausi, mano 
sugalvotas nusikaltimas buvo perdėm svarbus, ir jis, vengdamas 
bereikalingo įtarimo, skubiai griebėsi alibi. 

- Nesinorėtų į nemalonią istoriją įmaišyti ledi, - pravebleno 
js. 

- Aš nė nesiruošiu jūsų kaltinti už tai, - tarė inspektorius. - 
Kiekvienam tai nemalonu. Bet mes nemanome išduoti jūsų 
paslapčių. Taigi kas toji moteris ir kur su ja buvote? 

- Tai misis Kaslsaid, majoro Kaslsaido Žmona, nuolatinė 
mūsų baro lankytoja, - pardėjo jis. - Mudu dažnai su ja susitin- 
kam. Nebloga moteris. Vakar taip jau atsitiko, kad mudu išė- 
jome kartu. Ji buvo atvažiavusi automobiliu ir pasisiūlė 
pavėžėti mane. Taip pat sakėsi norinti mane kai ko pasiteirauti. 
Pasakysiu jums atvirai - ji buvo gerokai išmetusi. Nenorėčiau 
to sakyti, juk ji gėrė ir mano bare. Bet kas tiesa tai tiesa: ji 
gerokai įsikaušo ir ėmė taukšti visokias nesąmones. Klausinėjo, 
ar bare apie ją niekas neplepa ir šiaip visokius niekus. Žodžiu, 
ji man greit įkyrėjo. Ir automobilį ji vairavo tartum nežinodama 
kelio. Nebesusigaudė, kur važiuojanti tamsoje. Tiesa, iš pra- 
džių aš šito nepastebėjau. Važiavome kalbčdamiesi. O čia dar 
gatvės užtemdytos. Paskui žiūriu - vis dar sukaliojamės apie 
parką. Tada tikriausiai buvo penkiolika dvyliktos. Aš paprašiau 
sustabdyti automobilį. Pasakiau, kas esu labai pavargęs ir ne- 
benoriu niekur važiuoti. Tada išlipau ir nuėjau namo. 

- Okąji darė? - paklausė inspektorius. 

- Ji tikriausiai supyko. Automobilis pralenkė mane ir nudū- 
mė nuokalne žemyn. Atrodė, kad jai visiškai nesvarbu, kur 
važiuoja. Taip, ji buvo gerokai kauštelėjusi, - klastingai nusi- 
šypsojo Džo. 

- Ar jus pastebėjo kas nors išlipant iš automobilio? 

- Galkas ir pastebėjo, bet aš aplinkui nicko nemačiau. Buvo 
tamsu ir vėlyvas metas, - pats suprantat, kaip tokiu laiku atrodo 
gatvės. 

Inspektorius atrodė taip, lyg tik dabar pradėjęs tardyti. 

- O kur jūs išlipote? 

Nelaukdamas Džo atsakymo, aš atsiprašiau ir nusileidau 
laiptais. Apleistoje virtuvėje sutikau Džo buto šeimininkę, iš 

pažiūros dar apyjaunę moterį, bet jau nusivylusią gyvenimu. 
Galbūt ją apvylė Džo. 

- Džo rengiasi, - pasakiau jai, - ir prašo paduoti batus, 
kuriuos vakar vakare avėjo. 

- Aš juos ką tik nuvaliau, - atsakė ji ir atnešė neatidžiai 
nuvalytus juodus batus. Pasikišau juos po pažasčia ir, atsargiai 
uždaręs duris, išėjau. Prieškambaryje kabėjo keletas paltų. Aš 
čiuptelėjau juodą, patį geriausią. Džo būta labai neatsargaus. 
Vienoje kišenėje suradau porą pirštinių, kitoje - trumpą, bet 
storą guminę lazdą. Akies mirksniu įgrūdau ją į savo kišenę. 
Pasičiupęs prie paradinių durų kabančią plaušinę, atsigrįžau 
nugara į virtuvės duris - jeigu šeimininkė užsigeistų žvilgtelėti, 
ji negalėtų pamatyti, ką aš veikiu, ir keliose vietose ištepiau 
batus juodu tepalu, kurį man parūpino inspektorius. Apšluos- 
tęs juos plaušine, nusivaliau pirštus, įkišau voką kišenėn ir 
sugrįžau į viršų. Pasistengiau, kad nei Džo, nei inspektorius 
batų nepamatytų. 

Kaip ir maniau, inspektorius ir Džo buvo priėję aklavietę. 
Džo tvirtino išlipęs iš Šilos mašinos netoli parko maždaug 
penkiolika po vienuoliktos. Jis nesimėtė, laikėsi tvirtai kaip ir 
inspektorius, nors mačiau, kad jam tas pokalbis jau pradeda 
įkyrėti. 

- Aš jam ką tik pasakiau, - tarė inspektorius, - kad misis 
Kaslsaid su automobiliu nuvirto į kanalą kaip tik prieš Čarterio 
gamyklą. O jis tvirtina nieko nežinąs. 

- Iš kur man žinoti, jei aš su ja atsiskyriau už poros gerų 
mylių nuo tos vietos, - piktinosi Džo. - Man gaila, kad tai 
atsitiko, bet, kaip sakau, ji buvo gerokai išmetusi, todėl bet ko 
galima buvo tikėtis. Aš net prašiau leisti mane už vairo. - Jis 
dabar jautėsi visiškai ramus ir net ėmė kurti. 

Ką gi, inspektorius savo rolę suvaidino. Dabar atėjo mano 
eilė pakeisti plokštelę. Iki šiol viskas ėjo sklandžiai, Džo per- 
galingai šypsojosi. Dabar jo laukė kitas smūgis. 

- Užteks meluoti, šunsnuki, - sušukau, atsistojęs priešais jį, 
tebelaikydamas pusbačius už nugaros. - Aš pasakysiu tau, kada 
išlipai iš jos automobilio ir kur. Maždaug pusę dvyliktos. Ir vietą 
parodysiu - dvidešimt penki jardai nuo kanalo. 

ypsena iš jo veido pradingo. Kaip ir tikėjausi, mano žodžiai 
jį išgąsdino. 

- Jūs per daug neatsargus, Džo, - prabilau kaip gangsteriš- 
kame filme, - ir tas jus pražudė. Jūs nepastebėjote juodo tepalo 
toje vietoje, kur išlipote iš automobilio. Taip, naktį sunku 
pamatyti, bet galėjote pajusti kažką prie pusbačių prilipus. 
Taip, prie šitų pusbačių. Žvilgtelėkite! - Pakišau batus tiesiog 
po nosimi. Džo iš karto suglumo. dabar jis buvo mano rankose. 
- Jūs išlipote iš automobilio ne kur nors parke, - tariau jam. - 
Jūs išlipote netoli tos vietos, kur automobilis nuriedėjo į kana- 
lą. Ar ne taip? Nemeluuokit. Aš galiu įrodyti, kad ten buvot. 

Džo apsilaižė lūpas. Jis pasijuto išmuštas iš vėžių, O aš to ir 
laukiau. 

- Gerai, - prašvebleno jis, - aš nieko nesumelavau, tik palikau 
ją ne prie parko, o šalia kanalo. 

- Šit kaip, tai jūs buvote ten, - pačiupo inspektorius. - 
Prisipažįstate? O kas toliau? 

- Nieko, toliau nieko, -skubėdamas tarė Džo. - Pasakiau, ką 
žinojau. Ji buvo girta. Man teko palikti misis Kaslsaid. Ji vos 
nulaikė vairą. Aš jai sakiau... 

Nusviedęs ant grindų jo pusbačius, prikišau prie pat nosies 
kumštį, priversdamas jį atatupstą atsisėsti į kėdę. 

- Aš pakartosiu tau, šunsnuki, viską, ką jai sakei. Tu įbaugi- 
nai demakuosiąs šią moterį, jei ji nesurinks tau reikalingų Žinių. 
- Supratau pataikęs, kur reikia. - Jinai atsisakė. Dar daugiau - 
jinai nutarė pranešti policijai, o tu supratai, kuo tai baigtųsi. 
Beliko viena išeitis. Ja ir pasinaudojai. Pritrenkei ją, užvedei 
motorą, pasukai automobilį iš kelio, pats iššokai, 0 mašina 
nudardėjo tiesiog į kanalą. Štai kuo jai trenkei - žiūrėk! 

Aš pakišau guminę lazdą jam po nosimi. 

Džo galutinai pasimetė. Aš taip puoliau jį, jog jis nespėjo nė 
pagalvoti, kokių daugiau mes galėtume turėti įkalčių. Džo 
visiškai prarado savitvardą. Jis suprunkštė tarytum arklys, - 
matyt, tie garsai turėjo kažkokią prasmę, pašoko iš kėdės ir, 
net pamiršęs apsirengti, puolė prie durų. Bet inspektorius 
aplenkė jį. Stvėręs savo didžiule plaštaka vyruką už peties, jis 
papurtė jį. | 

- Apsivilk, - tarė inspektorius, - važiuosime kartu ir viską 
išdėstysit raštu. Tai palengvins jūsų dalią. 

Aš paprašiau inspektoriaus policijos mašinos iki municipa- 
liteto, prižadėjęs ją tuoj pat grąžinti. Man reikėjo būtinai susi- 
tikti su Perigo. Kadangi mes nebuvome susitarę, kur 
susitiksime, o dabar siankioti pažliugusiomis miesto gatvėmis 
nemačiau jokios prasmės, tai tikėjausi jį surasiąs municipalite- 
te. Ir tikrai, man atvažiavus, netrukus pasirodė ir jis. 

Iš karto supratau, jog jis turi naujienų, todėl tuoj pat nuėjo- 
me į „Ėriuko ir iešmo" viešbučio svetainę. Čia mudu galėjome 
pasikalbėti laisviau, be to, reikalui esant, po ranka buvo tele- 
fonas. 

Papasakojęs apie Džo, pasiteiravau, ką jam pavyko surasti 
Dianos kambaryje, jai išėjus. 

- Radau mėlyną dėžutę, kurios neįveikiau atidaryti, - nusi- 
šypsojo jis. - Bet stalčiaus dugne štai ką aptikau. Tai tiesiog 
šifras. Kai kas atsivežta iš Amerikos. Teiraujamasi apie tetos 
reumatizmą, apie dėdės arklius ir karves - suprantate. Mūsų 
vyrukai, dirbantys iššifravimo skyriuje, lengvai suvirškins šiuos 
laiškus. Kaip įdomiausią knygą perskaitys. 

Keletą minučių žiūrinėjome laiškus - atrodė, jog du kuo 
ramiausi vyrukai, užsiėmę biznio reikalais, viešbučio svetainėje 
derasi dėl krautuvės nuomos. 

- Jums nepatinka Diana? - staiga paklausė mane Perigo, 
sudėdamas laiškus. - Aš suprantu, jūs žinote, kad jinai bloga 

pilietė ir ne mūsų pusėje. Bet gal Diana patinka jums kaip 
moteris? Man pasirodė, kad jus sieja meilės ryšiai. Ar tiesa? 

- Ne, man ji nepatinka, - atsakiau. - Ji padarė klaidą, ir tik 
dėl savo išdidumo, galvodama, kad meilės ryšiai, kaip jūs pasa- 
kėte, mano darbe lošia tokį pat vaidmenį, kaip ir jos. Aš beveik 
tikras, kad jos širdužė atiteko kokiam nors monokliuotam 
reichsvero egzemplioriui, mėgstančiam marširuoti su žvilgan- 
čiais batų aulais. Toks tipelis girdo ją Reino vynu, čiauškia, kad 
ji esanti Brunhilda, o paskui pasielgia taip, kaip patinka. Jei 
norite žinoti mano nuomonę, toks tipas Dianai pats rimčiausias 
partneris. Jie elgiasi protingai iki tam tikro laipsnio, o paskui 
tampa velnioniškai kvaili. Išpuikimas juos traukia į prarają. Jie 
mano esą milžinai, žirgliojantys tarp nykštukų, o iš tiesų yra 
baisiai buki. Asistuojąs Dianai vaikinas, tas, kur visą laiką 
sloguoja, gal dešimtį kartų realiau žiūri į gyvenimą, negu jinai. 

- Aš jai iš karto pajutau antipatiją, - susimąstęs tarė Perigo. 
- Ir šiaip niekada nepasitikėdavau tomis apkūniomis, gražiomis, 
nesenstančiomis šaltų akių moterimis. Jos saugo savo moteriš- 
ką kvailumą ir stengiasi nickam to neparodyti, kol jis netampa 
savotiška liga. O moterys, kurios kartais kvailioja dėl malonu- 
mo bei pramogų, dažnai būna išmintingesnės už patį Saliamo- 
ną. Tik susidraugauk su jomis - pamatysi. Bet ką mes darysim 
su Diana? Jinai ir toliau nepraranda savo išdidumo, pasitiki 
savimi, tik truputį nerimauja dėl Džo. Šis vaikinas, žinoma, nėra 
jos draugas, o tik kolega, kuriuo galima pasitikėti darbe. Jei 
neprieštaraujate, aš pasidomėjau ja pats. | 

- Kaip tik tai ir ruošiausi pasiūlyti, - atsakiau. - Pamatysit, 
pajutusi, kad jos sėbrams Gretlyje svyla padai, ji net negalvos 
pasilikti čia ir sumėtyti pėdas, ką nesunku būtų padaryti. Ne, 
jinai dums iš šio miesto ir lauks naujų instrukcijų. Ir vis per savo 
kvailumą. 

- Absoliučiai sutinku su jumis, - tarė jis šypsodamasis. - 
Dievaži, prašysiu mane pervesti į jūsų Skyrių. Jūs dirbate pašč- 

lusiai subtiliais ir lanksčiais metodais. O jeigu aš tuoj pat nu- 
bėgčiau pas Dianą, dar labiau susijaudinęs, negu aną sykį, ir 
praneščiau jai, kad Džo areštuotas, apklausinėjamas viską pa- 
sako, bet apie ją dar neprasitaręs... 

- Taip ir padarykit. Pasakykite jai. kad viskas pražuvo ir jūs 
pats tuoj pat iš čia išnykstat. 

- Ir pasisiūlysiu jai padėti. Tegu supranta, kad aš irgi esu 
išminčius šiame mulkių pasaulyje, - sušuko Perigo, nebcsitver- 
damas džiaugsmu. - Aš pasiimsiu ją drauge į stotį, o kad negaiš- 
tume laiko ir išvengtume įtarinėjimų, pasiūlysiu jai bilietą. O 
tada... 

- Tad telegrafuokite, kam reikės, į jos atvykimo vietą, - 
manau, ji dums į Londoną, - ir jos dainelė baigta, - pasakiau. 

- Baigta! - sušuko jis patenkintas. - O kaip norisi ištverti iki 
galo ir sutraiškyti šitas diržingas profesionalias transatlantines 
kirmėles! Taip, taip, taip, su Diana reikia baigti! Na, o ką 
veiksime su akrobate? Jinai, prisipažinsiu, sukelia man estetinį 
pasigėrėjimą. 

- Fifin palieku jums, - pasakiau. - Jinai jūsų. Bejė. trupėje 
yra vienas pašėlusiai akylas vaikinas, vardu Loris. Jis man jau 
padėjo. 

- Loris? Palaukite. Taip, prisimenu. Pats blogiausias komi- 
kas, kokį aš esu matęs profesionalioje scenoje. Bet jei Fifin 
pora savaičių dar neliestume, tai mes patys išlošimc. Tada Loris 
mums būtų reikalingas, ar ne? 

- Taip, reikčtų pabandyti. Pagalvokite pats. Aš šįvakar būsiu 
užsiėmęs jau kitais reikalais. Dar šiandien noriu suriesti į Ožio 
ragą visą kompaniją ir užbaigti Gretlio bylą. 

Perigo staiga liovėsi šypsojęsis. Dabar prie manęs sėdėjo 
solidus, pagyvenęs vyriškis, draugiškai susirūpinęs mano liki- 
mu. g 

- Tikiuosi, jūs veiksite atsargiai? Žiūrėkite, Nilendai. 

- Nelabai, - atsakiau, vengdamas pagyrūniško tono. - Jaučiu, 
kad šiandien turi viskas išsispręsti. Aš niekada nemėgau šito 
darbo. O šita prakeikta skylė tiesiog siutina mane. Nebeturiu 
kantrybės. Užtat noriu kuo greičiau užbaigti šį darbą, o paskui 
prašysiuos atleidžiamas iš departamento. Užteks slėpynių ir 
gaudynių. Savo duoklę atidaviau. Aš turiu specialybę, ir neblo- 
gą. Manot, - įkaitęs kalbėjau, - neatsiras darbo tokiems žmo- 
nėms, kaip man, Tolimuosiuose Rytuose? Tiesti kelius, 
geležinkelius, statyti tiltus. Ypač Kinijoje. Man reikia plačių 
horizontų, tik tada galėsiu kažką nuveikti. Nemanykit, kad 
noriu išsisukti nuo karo. Savo darbą galiu dirbti pačioje pavo- 
jingiausioje vietoje, bet tik ten, kur įmanoma atsikvėpti pilna 
krūtine, kur visada šviečia saulė. O čia aš vaikštau toks paniu- 
ręs, jog beregint imsiu pats savęs neapkęsti. 

- O išskyrus save, jums nėra su kuo draugauti? - paklausė jis 
rimtai, be ironijos. 

- Ne. Gyvenu vienas. 

Trumpai papasakojau jam apie Marakitą ir savo berniuką, 
kad Perigo nemanytų, jog tuščiai plepu. 

- Suprantu. - Jis kažką norėjo pridurti, bet užsikirto. - Na, o 
dėl grįžimo prie savo ankstyvesnio darbo, tai be karinės val- 
džios čia neapsieisi. Tik jai pritarus išspruksi iš šios tarnybos. 
Aš turiu Karo ministerijoje vieną kitą draugą, jie padės. O 
dabar skubu pas Dianą. Įvarysim jai trupučiuką dievo baimės. 
Štai Čia ir yra šuva pakastas, - pridūrė jis atsistojęs. - Jinai ir jos 
sėbrai, ką bedarytų, visiškai nebebijo dievo. 

Aš paskambinau į policiją. Inspektoriaus šį kartą nė neban- 
džiau trukdyti - jis buvo užsiėmęs su Džo. Man pasakė, kad iš 
Londono gautos labai svarbios žinios. Jie viską man padiktavo, 
ir aš per lietų nuskubėjau į Raglan strito penkioliktą numerį. 
Norėjau kuo greičiau parašyti raportą. Misteris Vilkinsonas, 
nepralenkiamas Gretlio geležinkeliečių tarpe strategas, jau 
turėjo sukūręs Olandijos okupacijos schemą. Tai buvo įdomus 

planas, žinoma, jei mes turėtume penkis šimtus didžiulio tona- 
žo laivų. Su misis Vilkinson mes greit susibičiuliavome, ir ji 
visada su keistu ilgesiu klausydavosi mano pasakojimų apie 
Pietų Ameriką. Moteris neturėjo jokių sumanymų, kaip grei- 
čiau užbaigti karą. Jai atrodė, jog karas - ne žmogaus išgalvota, 
o natūrali viso pasaulio nelaimė, nuo kurios „vargšai vokiečiai" 
- ji taip vadino juos - kenčia ne mažiau kaip ir mes. Jinai karą 
pajusdavo, besirūpindama maistu ir atėjusi į parduotuves. 
Šiame fronte ji rungėsi gana ištvermingai ir galantiškai. Moteris 
nesistengė susikrauti atsargų, bet kas priklausė jų šeimai, no- 
rėjo žūtbūt atsiimti, nes savo vyrą ir mane maitino puikiai. Aš 
net imdavau galvoti, kad misis Vilkinson visa galva praaugusi 
mus, sakykim, karo metų Ministrų kabinetą, savo vyrą, Hamfrį 
Nilendą ir kad širdies gilumoje ji šitą jaučia. 

Ketvirtą valandą atvažiavau į Šervudo aveniu. Austrė tar- 
naitė nuvedė mane į svetainę. Jinai į mane dėbtelėjo tokiomis 
akimis, tarytum aš būčiau didžiulė skardinė su nuodais. 

Margareta Ana Bauernštern laukė manęs, bet Oto nebuvo. 
Apsirengusi tamsiai žalia suknele su tamsiai raudona apykakle 
ir rankovių antgaliais, daktarė atrodė iškilmingai. Matyt, ji taip 
apsirengė tyčia, bet, nenorėdama to parodyti, o gal ir prisimi- 
nusi vakarykštes ašaras, atsisveikinant su manimi, ji laikėsi labai 
šaltai, duodama suprasti, kad šis susitikimas prie puoduko ar- 
batos - gryniausia nesąmonė, ir tik iš mandagumo jinai šito 
nepasako. 

Savo ruožtu, aš taip pat nutariau elgtis, kaip man parankiau. 
Nieko nelaukdamas pradėjau: 

- Kur jūsų svainis, daktarc? - paklausiau, tarytum būčiau 
atėjęs išreikalauti nuomos. 

- Tuojau nulips. Mes nusprendėme palaukti, kol pasirodysit 
jūs. - Jos ramus tonas ir liūdesiu nuspalvinta kantrybė mane 
tiesiog erzino, ir aš buvau pasiruošęs į ją sviesti pirmą pasitai- 
kiusį daiktą. - Patys suprantate, kad kas netikėtai nejeitų ir 
nepamatytų jo. 

Aš linktelėjau. 

- Žinote, vakar vakare mes areštavome Šilos Kaslsaid žudi- 
ką. 

Ji nustebo ir šito neslėpė. 

- Taip greit. Kada gi jūs surinkote įrodymus? 

- Mes nė nerinkome. Jau vakar supratau, kieno čia darbas, 
o šiandien prirėmę jį prie sienos, prigąsdinome, ir viskas išaiš- 
kėjo. 

- Ar galiu sužinoti, kas jis? 

- Taip. Tai Džo. 

- Džo? 

Aš iš karto supratau, kad pagaliau šnekuosi su moterimi, 
kuri nesėdi kiekvieną vakarą „Kryžių damos" bare. Tiesiog su 
malonumu aiškinau, kas per vienas Džo. Bet apie jo šnipinėji- 
mo veiklą aš nutylėjau, o ji net nebandė liesti šio klausimo, nors 
kelis sykius smalsiai pažvelgė į mane. 

Stalas buvo paruoštas, bet Otas vis nepasirodė. Prie arbatos 
mudu šnekučiavomės toliau. Pokalbyje jautėsi ir truputis nuo- 
širdumo, ir noras įgelti vienas kitam. 

- Ką jūs iš tikrųjų veikiat? - gana abejingai pasidomėjo ji, 
visai nelaukdama galinčio ją pradžiuginti atsakymo. 

- Jei jus domina, aš galėsiu tiksliai pasakyti, tik išvažiuoda- 
mas iš šito miesto, - atsakiau, - bet ne dabar. 

- Aš jus nervinu? - paklausė ji. 

- Taip, - atsakiau. | 

Kitokio atsakymo ji nė negalėjo tikėtis. Ir vis vien, išgirdusi 
mano žodžius, nusivylė. Jos akys piktai sužaižaravo. 

- Man retai kyla noras užtvoti žmogui, - tarė ji. - Bet jums 
kartais norėčiau. 

- Dabar pats laikas, - pasakiau. - Aš netgi apsidžiaugčiau tuo. 

Toliau kalbėti nebuvo prasmės. Laimė, tuo metu į kambarį 
įėjo Otas Bauernšternas. Jis buvo mano amžiaus, išore panašus 
į kabinetinį mokslininką, nervingas, trumparegis ir, matyt, silp- 

nokos sveikatos. Man jis nepatiko. Gal todėl, kad svainė žiūrėjo 
į jį visai kitaip, negu į mane, - su meile ir nerimu. Jis paėmė 
arbatos puoduką, bet nežinojo, ką su juo daryti. Aš pastebėjau 
daktarės maldaujantį žvilgsnį: „Būkite su juo atsargus." Aš šito 
jai negalėjau pažadėti ir net nelinktelėjau, o tebežiūrėjau nieko 
nesakančiu žvilgsniu. 

- Jūs norėjote su manimi pasišnekėti, - atsargiai pradėjo 
Otas. 

Jo tarsenoje jautėsi stiprus vokiškas akcentas, bet jokiu 
būdu ne iš noro beždžioniauti ar atkreipti dėmesį. 

- Taip. Kodėl jūs pasilikote Gretlyje? 

Jis trūktelėjo pečiais ir užmerkė akis. 

- O kas man beliko? Kur galėjau eiti? 

- Kvailas klausimas, - tarė Margaret, žinoma, kreipdamasi į 
mane. - Čia jam saugiau. Mudvi galime juo pasirūpinti... 

- Ne, ne dėl to. Ir jūs tai žinot. Aš laukiu teisingo atsakymo, 
misteri Bauernšternai, - pasakiau šiurkščiai. - O jei jūs man 
nesiruošiate atsakyti, pabandysiu atsakyti pats. Jūs apsistojote 
mieste, kur kiekvieną minutę jus gali pastebėti ir areštuoti, nes 
jūs gyvenate neprisiregistravęs. Bet jūs rizikuojate, turėdamas 
tikslą. Gretlyje gyvena žmogus, kurį jūs sekate. 

Tai jį prirėmė, nors Margareta pasipiktino. 

- Ne, netiesa, - buvo bepradedanti ji ir tuoj pat nutilo, 
supratusi, kad aš sakau tiesą. - Bet tu nieko nepasakojai man, 
Otai! - sušuko ji. 

- Margareta, aš negalėjau tau prasitarti, niekam negalėjau, 
- pasiteisino sumišęs Otas. - Man čia pasipainiojo žmogus - 
šmėkštelėjo netikėtai, akimirką. Vieną sykį naktį Čarterio ga- 
mykloje. Ir dar kartą mieste. Taip pat naktį. 

- Štai kodėl tu taip atkakliai veržeisi išeiti pasivaikščioti 
naktį? Supratau, kad čia kažkas slepiasi, Otai. 

- Matot, - tarė Otas, kreipdamasis į mudu, - man pasirodė, 
kad aš šį žmogų pažįstu. Bet truputį abejojau. O man buvo be 
galo svarbu išsiaiškinti. 

- Pavyzdžiui, jūs norėjote įsitikinti, ar turi šis žmogus kairia- 
jame skruoste randą? - paklausiau ir pamačiau, kaip Otas 
pabalo. 

- Otai! - išgąstingai sušuko Margareta. Jis nusišypsojo ir 
papurtė galvą. 

- Nesijaudink, Margareta. - Sukaupęs visas jėgas, jis žvilgte- 
lėjo į mane. - Teisingai. Bet iš kur jūs žinote, kad aš ieškau 
būtent šito žmogaus? 

- To negana, - atsakiau, įdėmiai žvelgdamas į jį. - O iš kur, 
pavyzdžiui, aš sužinojau, kad jūs buvote nacių partijos narys? 

- Bjaurus šantažistas! - nebeištvėrė Margaret. Jos žodžiai 
nuskambėjo lyg botago pliaukštelėjimas. 

- Užteks, - piktai sušukau ant jos. - Aš atėjau čia pasakyti 
tiesą. To paties laukiu ir iš jūsų. Jei galvojate, kad tai bjauru, 
tai labai gaila. Man šiandien reikia daug išsiaiškinti, jei nenorite 
padėti, tai nors netrukdykite man ir patylėkit. Nuo šios minutės 
- nė žodžio. 

Otas drebėjo. Tik dabar aš suvokiau, kad jis tikriausiai myli 
ją, ir myli jau seniai. Staiga man jo pagailo. Aš pajutau, kad jis 
vienišas, visų užmirštas ir niekam pasaulyje nebereikalingas 
žmogus. 

- Kalbėsiu su jumis atvirai, Baueršternai, - ramiai pasakiau 
jam, duodamas laiko susikaupti. - Jūs čia netikėtai pamatėte 
vieną vokietį, tikriau, nacį, kurį pažinojote anksčiau. Tas žmo- 
gus žinojo jus apsistojus čia ir, žinoma, nusprendė pagarsinti, 
kad jūs kadaise priklausėte nacių organizacijai. Savaime su- 
prantama, jis pas valdžią nenuėjo pats. Ir negalėjo nueiti. Jam 
užteko pasiųsti anoniminį raštelį. Štai kodėl jus pradėjo laikyti 
sąjungininkų priešu. Apie tai šįryt mane informavo Londonas. 
Jūs išstojote iš partijos, bet keletą metų buvote jos narys ir tai 
bandėte nuslėpti. Jūsų nelaimei, Londone gyvena du žmonės, 
kurie prisimena jus kažkada buvus naciu. 

Šitoji moteris mylėjo Otą ir dabar, matydama jį pažemintą 
ir palaužtą, jausdama, kad Oto prisipažinimas meta šešėlį ir ant 
brangaus jos vyro prisiminimo ir aplamai palieka liūdną ant- 
spaudą visam Vienos laikotarpiui, jinai jam nepriekaištavo, bet 
kreipėsi stačiai į mane. 

- O, kaip aš jūsų neapkenčiu! Dieve, kam aš leidau jums 
ateiti. 

- Manot, šis pokalbis geriau megztųsi policijoje? - paklau- 
siau. - Negalvokit taip pat, kad, įžeidinėdama mane, jūs darote 
jam paslaugą. Jei jus aš erzinu, kodėl neleidžiate mudviem 
pasikalbėti dviese? 

- Todėl, kad nepasitikiu jumis! - sušuko ji. 

- Ne, ne, prašau, Margareta, - tarė Otas. - Dėl visko kaltas 
aš. - Teisybė, aš priklausiau nacių partijai. Aš tada apsigavau 
kaip ir daugelis žmonių. Užtat buvau priverstas viską laikyti 
paslaptyje. Iš pradžių slėpiau nuo Alfredo, o paskui ir nuo 
tavęs. Bet kai jie įžengė į Vieną, aš pamačiau jų tikrąjį veidą ir 
supratau jų kėslus. Tada ir palikau partiją. Negalvokit, kad tai 
buvo lengva. Bet nuo to laiko visas savo jėgas stengiausi atiduo- 
ti tik kovai prieš nacius. Aš troškau, kad jie greičiau būtų 
nugalėti. O jei reikės - ir numirti dėl pergalės. Patikėk manimi, 
Margareta. 

Jis nusiėmė akinius, norėdamas nusišluostyti akis, ir jo vei- 
das iš karto pasidarė vaikiškas, kaip ir daugelio trumparegių, 
kai jie žiūri be akinių. Oto Žvilgsnis daktarę iš karto nuginklavo. 
Jinai nusišypsojo jam malonia, viską atleidžiančia šypsena ir 
spustelėjo jo ranką. 

- Aš taip pat tikiu jumis, - pasakiau įtikinančiai. - Jei jūs 
norite mums padėti, dabar kaip tik pats laikas. Tai, ką jūs 
buvote užsibrėžęs padaryti, dabar noriu atlikti aš. Visų pirma 
noriu sužinoti žmogaus su randu skruoste pavardę. Ką jums 
priminė akimirką šmėkštelėjęs veidas? Kas jis? 

- Aš negaliu nieko pasakoti, kol nesužinosiu, kieno įgaliotas 
mane tardote, - oriai aisakė Otas. - Daktarė Bauerštern pasakė 

jumis nepasitikinti. Kodėl gi aš turiu pasitikėti? Aš Žinau, kad 
nacių agentų pilna visur, net čia, Anglijoje. 

Aš pasižiūrėjau į Margaret. Ji buvo sutrikusi. 

- Puiku, daktare Bauerštern. Jis nepasitiki manimi. Per porą 
dienų šiame mieste naciai jau spėjo užmušti du žmones už tai, 
kad jie daug žinojo. Ką gi, lauksime trečios aukos ir šauksime 
„Heil Hitler!“", ar ne? 

Žinoma, aš pasielgiau vaikiškai. Ir pats puikiai supratau. Bet 
jaučiausi labai įskaudintas. 

Vengdama kreiptis i mane, ji vis vien rado išeitį. 

- Aš, Otai, tau pasakojau, kaip vakar vakare misteris NIlen- 
das dirbo su inspektoriumi Hempu. Atrodo, kad jis ir vadovavo 
viskam. Manau... - ji susvyravo. 

Otas linktelėjo ir pasižiūrėjo į mane. 

- Veidas, kurį pastebėjau, - tarė jis, - priminė keletą sykių 
sutiktą naci, kapitoną Feliksą Rodelį. 

- Dėkoju, - atsakiau dalykiškai. - Taip, aš Žinau, kur jis dabar. 
Šįvakar ruošiuosi su juo pasišnekėti. 

- Jūs norite, kad eičiau kartu ir atpažinčiau jį? - susidomėjęs 
paklausė Otas. - Kur mes eisime? 

- Į namą, kuriame aš nesu buvęs, - atsakiau. - Bet kelią 
tiksliai žinau. Maždaug mylia nuo Belton-Smito fabriko. Tai 
Oukenfild Menor sodyba, priklausanti pulkininkui Tarlingto- 
nui. Lygiai devintą valandą lauksiu jūsų prie didžiųjų vartų. 

Sutrikusiu balsu jis pakartojo mano nurodymus, o paskui 
paklausė: | 

- Revolverį turite? 

- Su savimi neturiu, - atsakiau. - Mūsų tarnyboje nelabai 
patartina nešiotis ginklą. Apsieisiu be jo. Kam jis man? 

- Jeigu tai tikrai Rodelis, tai jis labai pavojingas žmogus. 

- Na, pabandysiu laimę, - pasakiau atsistodamas. - Lauksiu 
jūsų ten devintą. 

Aš pasisukau į Margaret. Mano sumanymu ji nesidžiaugė. 
Aš nebesitikėjau ją kada nors pamatysiąs, o jai turėjau daug ką 
pasakyti. Tik ne dabar. 

- Ačiū už arbatą. Likite sveiki. 

Aš išskubėjau. Man pasirodė, kad ji kažką pasakė ir nuėjo 
paskui mane į vestibiulį, bet aš neatsisukdamas nusiėmiau nuo 
kabyklos paltą ir skrybėlę ir išsmukau į šaltą drėgną prietemą. 
Tuojau turėjo prasidėti užtemdymas. 


IX 


Sugrįžau į Raglanstrita pasiteirauti, ar nėra kokių naujesnių 
žinių. Radau inspektoriaus raštelį, jog Džo, iš pradžių gynęsis, 
galų gale nebeišlaikęs, prisipažinęs kaltas ir paprašęs pakviesti 
kunigą. Jis prisipažino tik smogęs Šilai ir pasukęs automobilio 
vairą į kanalą, bet atkakliai tvirtino nedalyvavęs šnipinėjime ir 
niekam neperdavinėjęs žinių. Aš neklydau, galvodamas, kad 
dar teks išlieti daug prakaito, tąsantis su juo. Radau ir kitą 
inspektoriaus paliktą žinutę, nuo Perigo. JIs šįvakar pietausiąs 
„Kryžių damos" restorane ir tikisi, kad aš neatsisakysiąs pa- 
bendrauti su juo. 

Pusę aštuntos buvau ten. Mudu susitikome kokteilių bare. 


Ir šįvakar jis buvo pilnas, tačiau kažko trūko. Pasimetusi už 
bufeto mergina, nors ir labai stengėsi, negalėjo pakeisti Džo. 
Aš norėjau išgerti ir visiškai neslėpiau to nuo Perigo. 

- O kodėl ne? - atsakė jis su įprasta ciniška šypsena. - 
Šiandien jums sekėsi. 

- Negirk dienos be vakaro, - priminiau jam. - Atvirai kalbant, 
sunkiausias darbas dar prieš akis. Vienintelis kelias jį sėkmingai 
užbaigti - įbauginti ir supainioti. Mums trūksta įrodyn.ų. Todėl 
turime neduoti jiems laiko tam suprasti. 

- Tokiu atveju jūs privalot būti žvalios nuotaikos ir blaivus, 
- tarė jis. 

- Su žvalumu - dievai nematė, bet blaivus - taip. Ir vis vien 
man norisi išgerti. 

Liūdnai apžvelgiau susispietusius prie bufeto uniformuotus 
jaunuolius ir keletą merginų. 

- Jaučiuosi lyg būčiau senas surambėjęs bambeklis. Niekas 
man nepatinka: nei tas prakeiktas karas, nei šita šalis, nei pats 
sau. 

- Atnešiu dar truputį, tik kiek stipresnio. Tada ir pasišnekė- 
sim, - tarė Perigo. Jis šmurkštelėjo už bufeto ir, panaudojęs 
pažintis bei sugebėjimus, sugrįžo, nešinas dviem taurėm to 
paties gėrimo, tik Žymiai stipresnio, - Taigi, - tarė jis linksmai, 
- klausykite manęs kaip seno protingo dėdės. Mes laimėsime, 
tai yra, be jokių abejonių nugalėsim ašies valstybes. Kartu su 
JUngtinėmis Valstijomis, Rusija, Klnija mes negalime patirti 
pralaimėjimo. Toliau - ši šalis turi pasirinkti viena iš dviejų: arba 
per artimiausius porą metų ji sualsuos pilnakrauju gyvenimu, 
užgimusi iš naujo, arba, laikydamasi ant tų pačių molinių kojų, 
galutinai supus ir pranyks. Atgimimas įmanomas tik tuo atveju, 
jei mes tvirtai suimsimr: už pakarpos penkiasdešimt tūkstančių 
orių, išdidžių, įtakingų džentelmenų, priversime juos užsičiaup- 
ti ir baigti savo veiklą. Pasitaikydavo ir man - tik ne šiuo atveju 
- prisišlieti prie jų draugijos. Na, jūs , Nilendai, ne toks jaunas, 
kad krėstumėte protingas kvailystes; ir ne toks senas, kad 
pasidarytumėt kvailai protingas. Jūsų gyvenimui reikalingos 
permainos. Jums reikalinga moteris, kuri jus mylėtų ir gerbtų. 
Tada būsit laimingas. O dabar prašau prie mano užsakyto 
staliuko. Karas lieka karu, o dar sykį sočiai papietauti - ne pro 
šalį, kol dar neuždaryta ši įstaigėlė arba nepaliko vien tik 
nusivadėjęs alus. | 

Įpusėjus pietums, Perigo staiga tarė: 

- Žvilgtelėkit. Mūsų draugužė misis Džesmond palieka savo 
vaikinus ir ruošiasi padaryti mums vizitą. Sakykite, Nilendai, ką 
mudu su ja šnekėsime? 

- Bet ką, kas tik šaus į galvą, -sumurmėjau. - Jos laukia pora 
siurprizų. 

Bet didžiausią siurprizą mums paruošė ji. Žinoma, ne iš 
karto. Iš pradžių mes pasikalbėjome apie šį bei tą. Ji pasisakė 
sunerimusi, nematydama Džo, nes šiandien pirmą sykį jis neat- 
ėjęs į darbą. 

- Juo galite nebesirūpinti, - pasakiau. - Džo areštuotas. Teks 
Ji pamiršti, misis Džesmond. 

- Keista, - tarė Perigo. - Džo man niekada nekėlė įtarimo. 

- Aš taip pat negalvojau, kad jį gali areštuoti, - šaltai atsiliepė 
misis Džesmond. - Man jis darė nemalonaus ir sukto žmogaus 
įspūdį. Bet dirbo puikiai. Be jo baras bus nebe tas. 

- Bijau, kad ši vieta dabar aplamai pasikeis, - šyptelėjo jai 
Perigo. 

- Kąjūs turite galvoje, misteri Perigo? 

- Abejoju, ar jums leis laikyti šią užuovėją, - paaiškino 
Perigo. - Galų gale negalima pamiršti, kad pas mus pačiame 
įkarštyje karas. Neapkaltinkit manęs nedėkingumu. Aš čia 
labai puikiai papietaudavau ir neabejoju „Kryžių damos" nau- 
dingumu. Manau, ir Nilendas šito nepaneigs. Bet bijausi, kad 
jums greitai teks atsisveikinti su šiuo restoranu 

- Ir su juodąja birža taip pat, - pridūriau, paėmęs šakute 
kąsnelį viščiuko. - Ne. ne, nesijaudinkit, aš po juodąją rinką 
nešniukštinėju ir biznicrių negaudau. Bet jei jūs ir toliau neme- 
site savo veiklos, aš būsiu priverstas pranešti apie jus. 

- Ką gi, dėkoju jums už žinias, - tarė misis Džesmond, kaip 
visada žavinga ir švelni. - Manau, kad esate kiaulė. 

- Tebūnie taip, - pasakiau. - O jūs - kerinti, žavinga paukš- 
tytė, tik jūsų išlaikymas mums kaštuoja per brangiai. Tokio 
ištaigingumo mes sau negalime leisti. 

- Jam nei šilta, nei šalta, o aš apgailestauju, brangioji misis 
Džesmond, - pasakė Perigo. - Jūs man labiau patinkatė, nei aš 
jums. Žinoma, pagal amžių aš turėčiau atrodyti jaunesnis. Ger- 
biu jūsų skonį. Bet mane galėtumėt daugiau vertinti. 

Jinai šaltai nudelbė jį, paskui kreipėsi į mane: | 

- Sklinda gandai, kad žuvo Šila Kaslsaid. Teisybė? 

- Taip. Praėjusią naktį ją ištraukė iš kanalo - prigėrė. 

- Jūs vakar vakare su ja praleidote ištisą valandą vicname 
mūsų miegamųjų. Ir dabar taip abejingai kalbate apie ją. 

- Ne visai abejingai. O vakar tą valandą su ja kalbejausi labai 
svarbiais reikalais, - tariau, nenuleisdamas nuo jos akių. - Kas 
dar jus domina? 

„ Ar Dianą Ekston šiandien jūs matėte? 

- Ne, bet Perigo matė ją. O kas? 

- Ji paskambino man šįryt prieš pat pusryčius, bet manęs 
nebuvo, o raštelio palikti nesiteikė. 

- Prašau, galiu jums pasakyti, kodėl ji skambino, mano bran- 
gioji ledi, - tarė Perigo. - Man beveik aišku, kas atsitiko. Tik- 
riausiai ji norėjo jums pranešti šiandien pat apleidžianti Gretlį 
visam laikui. 

Vos pastebimas virpesys šmėkštelėjo ramiame misis Džes- 
mond veide, o jos žydrų akių giluma padvelkė nerimu. Moteris 
įdėmiai žvilgtelėjo iš pradžių į vieną, paskui į kitą. 

- Atrodo, judu kažką žinote apie Dianą. Neslėpkite nuo 
manęs. Nebijokit, paslaptį išlaikysiu. Man būtina sužinoti apie 
ją. 

Mudu su Perigo susižvalgėme. Ir iš karto vienas kitą supra- 
tome - paslapties išduoti neverta. Misis Džcsmond, visada 
pastabi tokiems dalykams, matyt, pajuto kažką svarbaus ir iš 
karto suprato mūsų m'ntį. 

- Diana kvaila, jūs nesunkai galėjote pastebėti, - tarė ji, 
truputį atsipalaidavus. - Kažkada jinai žavėjosi naciais. Paskui 
išvažiavo į Ameriką - tikiuosi, norėjo truputį apsitrinti. Man 
regis, į šitą jos turne įpainiotas vyriškis. Grįžusi pasipasakojo 
man norinti atidaryti tą idiotišką krautuvę. Aš ir pagalvojau, 
kad ji ima kvailioti, bet koks mano reikalas? 

- Ir aš taip manau, - sumurmėjo Perigo. - Kam jums sukti 
galvą dėl tokių dalykų. Tuo labiau, kad jūs turite puikią pasto- 
gę, gerą virtuvę, elegantiškai rengiatės ir puikiai linksminatės. 
Tiesą pasakius, tai daugiau Nilendo požiūris, o ne mano. Aš tik 
interpretavau jo veido išraišką. 

Ji ramiai pakilo ir pasižiūrėjo į mane. 

- Vakar naktį nusistebėjau, pamačiusi judu drauge. Aš žino- 
jau -ji jums ne pora. Ką ji čia veikė? 

- Ji negalėjo užmiršti Niurnbergo ir aukštesniosios rasės, - 
atsakiau. - Pardavinėjo mus naciams. Kai kas šitaip daro dėl 
pinigų, kiti - iš ambicijos, o jinai, matyt, buvo apkerėta roman- 
tiškų iliuzijų ir tuščios garbės. 

- Visiškai sutinku su jumis, - atsakė misis Džesmond. - Diana 
visuomet tokia. Kiek sykių esu perspėjusi. Suprantat, jinai man 
tinka į seseris. Tik metais ar dviem už mane jaunesnė ir, žinoma, 
daug kvailesnė. Taip, vienas karo lakūnas man ką tik pasakojo 
apie puikų viešbutuką, įsikūrusį netoli jų punkto Škotijoje. 
galėčiau pabandyti. Prieš trejus su puse metų Kanuose viena 
žinoma spėjikė, burdama visiems ateitį, pasakė, kad man belikę 
gyventi tik penkeri metai. O dabar liko pusantrų, tiesa? Dar 
gana daug laiko. Baisiai nuobodu šiame pasaulyje. Labanakt. 

Mudu palydėjome ją akimis kai ji, tarytum gulbė nuplaukė 
prie savo staliuko ir jaunų gerbėjų. 

- Aš jau apysenis moterims, - liūdnai tarė Perigo, - bet šitoji 
mane žavi. Būtinai išsiaiškinsiu, ar ji išvažiuoja į Škotiją ir kur. 
O kai tik gausiu atostogas, nuvažiuosiu pasižiūrėti, ką ji veikia. 
Jei rasiu karo lakūną, mudu susėsime prie židinio, ir ji pasakos 
kokį skyrių iš savo rafinuotos ir šiurpios autobiografijos. Bet 
prieš išvažiuodamas turiu ją supažindinti su inspektoriumi 
Hempu. Jis kai kuriais atžvilgiais tiesiog Žavingas žmogus. 
nuoliktos negaus iš manęs žinios, tegu važiuoja į pulkininko 
Tarlingtono namus. 

- Tad ir aš važiuosiu su juo, - tarė Perigo. - Nebent jūs, 
Nilendai, norėtumėt pasiimti mane kartu. 

- Ne, Perigo, ačiū. Noriu kuo greičiau užbaigti šią istoriją. 
Aš matau tikvieną išeitį. Ir nesu tikras, ar pavyks. Todėl neverta 
kišti pirštų tarp durų abiem. Jei šįvakar nebesusitiksime, turė- 
damas minutę laiko, užsukite ryt rytą į Raglan Stritą, penkio- 
liktą numerį, aplankyti manęs. Dėkoju už pietus. Ko gero, 
mums negreit teks prisėsti prie tokio vaišių stalo. 

- Na kaip jaučiatės, blaivus? - paklausė jis, mudviem išėjus 
iš salės. 

- Blaivus ir velnioniškai prislėgtas, - atsakiau. 

Už kampo suspėjau įšokti autobusan. Mano laimei, šalia 
sėdintis keleivis žinojo Oukenfild Menor ir pasakė man, kur 
reikia išlipti. Kaip ir visada, aplinkui tvyrojo begalinė tamsa, 
smarkaus vėjo gūsiais šūravo lijundra. Keliukas į sodybą, kaip 
nurodė pakeleivis, buvo už ketvirčio mylios į kairę. Jis sakė 
tiesą, bet kada žmogus klampoji, peršlapęs iki gyvo kaulo, 
nuotolis atrodo kur kas ilgesnis. Pagaliau atsiradau prie vartų. 
Pasislėpęs po vartų arka, žvilgtelėjau į laikrodį - buvo kelios 
minutės dešimtos. Čia manęs turėjo laukti Otas. Pastoviniavęs 
dešimtį minučių, nusprendžiau, kad jis manęs nesuprato ir, 
matyt, vaikštinėja kur nors netoliese namo. Daug negaišdamas, 
nužingsniavau keliuku. Nuo įtempto žiūrėjimo tamsoje net 
akys įskaudo. Apsižvalgiau aplinkui paradines duris. Oto nie- 
kur nebuvo. Galbūt mylinti svainė įtikino jį, kad gyvenimas kur 
kas brangesnis, ir statyti jį ant kortos, einant į nutrūktgalvišką 
pasivaikščiojimą, neverta. 

Aš nežinojau, ką toliau veikti. Tą žmogų galėjo atpažinti tik 
Otas. Apėjęs aplinkui nedidelį namą, apšniukštinėjau viską ir 
pasijutau besąs galukiemyje, prie ūkio trobesių. Iš vieno pasta- 
to, turbūt pro duris, smclkėsi šviesos spindulėlis. Tamsoje jis 
žėrėjo aiškiai, tarytum švyturys, rodąs kelią. Ėjau tyliai,bijoda- 
mas net krepštelti, kol suradau neužrakintas duris. Sekantis 

mano žingsnis buvo neprotingas. Tačiau man įkyrėjo šaltą 
lietingą naktį šmižinėti tamsoje, ir ypač vienam, be Oto. Matyt, 
man pritrūko kantrybės ir atsargumo. Nieko negalvodamas 
Įėjau į vidų. 

Tai buvo ilgas pastatas, kažkada, matyt, būta arklidžių. 

Dabar čia įtaisytas baldų ir visiokių atliekų sandėlis. Viena- 
me kampe, atokiau nuo durų, pamačiau nemaža staliaus įran- 
kių. Gale, šalia uždengto lango, stovėjo varstotas, 0 prie jo 
darbavosi žmogus. Iš pradžių jo nepažinau. Apmusijusi lempu- 
tė kabėjo toli, užtat patalpoje buvo prieblanda, o antroji, pri- 
dengta gaubteliu, švietė prie varstoto. Vyriškis pašoko, ir iš 
karto supratau, kad čia tas pats žmogus, kurį užvakar sutikau. 
pas Dianą Ekston, žmogus su randu skruoste. 

- Kas čia? - sušuko jis šiurkščiai. 

Dabar pastebėjau, kad jis su kamerdinerio striuke. 

Aš Žengiau porą žingsnių pirmyn. 

- Atėjau pasišnekėti su jumis, - tariau, nusiėmęs skrybėlę ir 
kratydamas nuo jos lietaus lašus. 

Vyriškis atpažino mane. Iš jo veido supratau, kad kas nors, 
greičiausiai Diana, jam kažką pasakė, ir jis dabar įtaria mane. 
Žmogus elgėsi visai kitaip, negu užvakar. Ir man reikėjo būti 
atsargesniam, bet aš, užuot pasisaugojęs, į viską Žiūrėjau leng- 
vapėdiškai. 

- Aš esu Morisas, pulkininko Tarlingtono tarnas, - pasakė 
jis. 

- Netiesa, - ramiai atkirtau. - Jūs esate kapitonas Feliksas 
Rodelis... 

Man dar nespėjus ištarti pavardės, pasigirdo šūvis. Matyt, 
mažą revolverį jis laikė rankoje nuo tos minutės, kai pamatė 
mane. Stiprus smūgis į kairįjį petį stuktelėjo mane. Supratau, 
kad esu sužeistas. Parpuoliau kniūbsčias, laukadamas sekančio 
šūvio. Nusigręžęs į priešingą pusę, nepamačiau įeinančio Oto. 
Aš tik išgirdau, kaip jis su triukšmu įpuolė ir sušuko: „Rodelis!“ 


199 


Vėl pasigirdo revolverio šūvis. Atsigręžęs pamačiau suknium- 
bantį Otą. Aš atsisukau į Rodelį - jis pamažu artėjo, norėdamas 
pribaigti mudu, bet užpakaly manęs, po šituo žemu stogu pasi- 
girdo kurtinantis trenksmas, ir Rodclis pamažu sukniubo. Ke- 
letą kartų mėšlungiškai sutrūkčiojęs, jis nurimo. Parkritęs ant 
žemės, Otas suspėjo iššauti. Sprendžiant iš trenksmo, šūviai, 
paleisti iš automato, pataikė Rodeliui į krūtinę ir suplėšė vidu- 
rius. Bet kas atsitiko su Otu? Išsekęs, svaigstančia galva pri- 
šliaužiau prie jo. Kulka pataikė į krūtinę. Supratau, kad jo 
minutės suskaičiuotos. Manęs jis nebepažino. Kažką šnabždėjo 
vokiškai, lyg žmogus, besiruošiąs skambinti Mocartą būreliui 
susirinkusių draugų. 

Iš peties man lašėjo kraujas, žaizda tvinkčiojo, bet tuo mo- 
mentu negalvojau apie save. Aš Žiūrėjau į tuos du negyvus 
vokiečius, kurie taip ir nespėjo suvokti įvykio prasmės; stings- | 
tančius ir atšąlančius šitoje senoje arklidėje, kažkur užtemdy- 
toje Anglijoje. Vienas, šnipas, atidavė gyvybę už beprotišką 
teutonų svajonę sukurti galingiausią pasaulio imperiją. Kitas, 
ramus Žmogus ir gabus chemikas, klaidžiojo apviltas, kol atsi- 
dūrė aklavietėje ir žuvo. Jis išgelbėjo man gyvybę. Už ką? 

Prie varstoto buvo praustuvas. Suvilgęs vandenyje nosinę, 
užklojau ant peties, stengdamasis, kad ji priliptų prie žaizdos. 
Okadnenuslystų, tvirtai įtempiau marškinius bei švarką. Žvilg- 
telėjau į varstotą. Rodelis dirbo medines dėžutes. Tai savotiški 
žaisliukai, tinką laikyti dovanėlėms. Šis nekaltas šeštadienio 
vakaro užsiėmimas, matyt, buvo vienintelė atplaišėlė, rišusi jį 
su tikru ir prasmingu gyvenimu. Spėjau, kas Rodelis buvo atėjęs 
čia trumpam ir užpakalines namo duris paliko neužrakintas. 
Išgrįstu kiemu, nešinas skrybėle ir gaivindamasis šalto lietaus 
lašais, nuėjau prie namo. Beregint suradau ir atrakintas duris. 

Kaip ir galvojau, viduje nebuvo nė gyvos dvasios. Ištaigin- 
game kambaryje, laukdamas šeimininko, galėjau ramiai pailsė- 
ti. Susiradęs šalia prieškambario vonią, nusiploviau rankas ir 

susišukavau plaukus. Veidrodyje savęs nebeatpažinau: veidas 
pablyškęs ir smarkiai sulysęs, žvilgsnis tarsi ligoto žmogaus. 
Nors buvau nusilpęs, išvargęs ir liūdnas, nesijaučiau sergąs. 
Mane baisiai troškino, tačiau svetimo žmogaus bute nenorėjau 
ieškoti gėrimų. Aš atsisėdau svetainėje, kruopščiai prisikimšau 
pypkę, užsidegiau ją, gerai žinodamas, kad dūmas man malo- 
numo nesuteiks, ir lūkuriavau, kol išgirdau pulkininko automo- 
bilį. Tada atrakinau paradines duris ir grįžau į svetainę. 

Pulkininkas Tarlingtonas, išsipustęs, elegantiškas, pakvipęs 
brangių cigarų dūmais, įžengė, neparodydamas jokio nustebi- 
mo išvydęs mane. Aš pastebėjau, kad paradines duris jis paliko 
neužrakintas. 

- Ką aš matau! Nilendas! Kur mano tarnas? 

- Kažkur išėjo. Gal į virtuvę, - atsakiau. 

Aš nusekiau paskui pulkininką į kambarį, kuris dalinai pri- 
minė biblioteką. Gale buvo atviros durys, vedančios į mažesnį 
kambariuką. Matyt, ten jis praleisdavo daugiausiz laiko. Mano 
dėmesį patraukė nemažas baras. Iš ten pulkininkas atnešė 
gėrimų. Jis pasiūlė man nusivilkti paltą, bet aš atsisakiau. Kai 
Rodelis į mane šovė, paltas buvo atlapas. Dabar jį kruopščiai 
užsisagsčiau, norėdamas paslėpti krauju permirkusį švarką. 
Tarlingtonas nė kiek nesivaržė ir elgėsi su manimi lyg su savo 
pavaldiniu. Tai buvo apgalvotas žingsnis. Jo angliška elegancija 
priminė gėlės žiedą, kuris iš pradžių patraukia apgaulingu gro- 
žiu, o dabar jo žydrose akyse pastebėjau šaltą, išpuikusį Žviilgs- 
nį, nė kiek nesiskiriantį nuo Dianos Ekston. Tai buvo 
pagyvenęs tos pačios padermės patinas. Nors ir ištroškęs, Tar- 
lingtono nuostabai, aš atsisakiau nuo siūlomo gėrimo. Kažkas, 
gal Diana, jam, matyt, papasakojo, kad stikliuko nevengiu. Bet 
su juo gerti nenorėjau. 

- Nesuprantu, kur dingo mano tarnas, - prabilo jis vėl, 
norėdamas užmegzti pokalbį, kol mes susėdome. - Jis tikrai 
šaunus vyrukas. Morisas, iš Velso. Buvo mano pasiuntinys 
praėjusiame kare. 

- Loidas Morisas. Iš buvusio Kardigeno pulko. 

- Teisingai. Kaip matau, jūs jau šnekėjotės su juo. Žinoma, 
keistokas.Nepanašus į anęlą. Visiškai kitoks tipas. 

- Pulkininke Tarlingtonai, - pasakiau lėtai, - jūsų buvęs 
pasiuntinys praėjusiame kare mirė prieš trejetą metų Kardifo 
ligoninėje. 

- Ką jūs kalbate, Nilendai? - Jis norėjo suvaidinti supykusį, 
nors tai nelabai pavyko. Aš žiūrėjau jam tiesiai į akis. Manęs 
laukė sunki dvikova, o jaučiausi blogai - sukosi galva ir petys 
skaudėjo vis labiau. 

- Gal koks Loidas Morisas ir numirė Kardifo ligoninėje. Gal 
koks pustuzinis ten užmerkė akis - tik ne maniškis. JIs gyvas ir 
sveikas. Tegu velniai mane griebia, jei aš net savo tarno pavar- 
dės nebežinau. 

- Jūs žinote ją. Feliksas Rodelis. 

Jis sunkiai pernešė šį smūgį, bet stengėsi neprarasti savitvar- 
dos. 

- Klausykite, Nilendai, jūs kalbate nesąmones. Ir atrodote 
blogai. Jei turite pasakyti ką nors svarbaus - nedelskite. Jums 
reikia skubėti į namus ir gulti į lovą. Tikriausiai gripas. Ar tik 
nekarščiuojate? 

- Tikriausiai taip. Bet, pulkininke, jūsų tarnas - Feliksas 
Rodelis. Nusipelnęs nacių partijos narys. Čia atsiųstas šnipinė- 
ti. Jūs jį perkrixštijot į Morisą. 

Už durų pasigirdo triukšmas, bet šeimininkas apsimetė 
nieko negirdįs. JIs pradėjo šaukti ant manęs tarytum apoplek- 
tikas pulkininkas Blimpas, pilnas įtūžio, 0 iš tiesų po savo 
purpurine kauke paslėpė atsargumą ir šaltumą. 

- Dieve mano! Nilendai, jūs paprasčiausiai išsikraustėte iš 
proto! Atėjote čia, tauškiate nesąmones. Ar jūs suprantate? Jei 
čia būtų liudininkų, aš galėčiau už įžeidinčjimus jus paduoti į 
teismą. Taip, galėčiau ir, prisiekiu dievu, Nilendai, paduočiau. 
Taip, jei kas nors būtų girdėjęs... 

Kaip tik tuo momentu atsirado ir liudininkas. Tyliai pabel- 
dusi į duris, į kambarį įėjo Margareta Baucrnštern. 

- Atleiskite, - kreipėsi *i į pulkininką. - kadangi mano skam- 
bučio niekas neišgirdo, aš nusprendžiau įeiti nepakviesta. - 
Paskui ji liūdnai pasižiūrėjo į mane. - Kas jums? 

Aš papurčiau galvą. 

- Papasakosiu vėliau. 

- Kur Otas? Mane staiga suėmė baimė dėl jo, ir aš atėjau. 
Kur jis? 

- Sėskite, - tariau, - ir būkite pasiruošusi viskam, Margareta. 

Pulkininkas Tarlingtonas žengė keletą žingsnių prie mūsų. 

- Kas čiadedasi? - pradėjo jis, bet aš tučtuojau jį pertraukiau: 

- Sėskitės ir jūs, pulkininke. Dabar turite liudininkę, taigi 
viskas tvarkoje. - Aš atsigręžiau į Margaretą. Prisėdusi ant 
kėdės kraštelio, ji nenuleido nuo manęs akių. - Nenorėčiau, 
Margareta, jūsų nuliūdinti. Bet Otas žuvo. Jį nušovė Rodelis, 
nacis, kurio jis ieškojo. Otas suspėjo nušauti Rodelį ir tuoj mirė 
pats. Jis išgelbėjo man gyvybę. 

Jos veidas pabalo ir suakmenėjo. 

- Kas atsitiko jums? 

- Nesirūpinkit, dabar reikia pabaigti su šituo. Nė iš vietos! 

Ji linktelėjo. Aš kreipiausi į pulkininką, kuris nustojo triukš- 
mauti ir dabar sėdėjo piktas, įsitempęs ir necpalenkiamas. Aš 
privalėjau atakuoti jį tol, kol jis pasiduos, bet man jau trūko 
jėgų. O viską reikėjo užbaigti kuo greičiau. 

- Nėra prasmės gintis, pulkininke. Žaidimas praloštas. Jei 
nenorite klausytis dabar, viską išgirsite teisme. Rodelis guli 
negyvas arklidėje, kurioje buvo įsirengęs dirbtuvę. Džo areš- 
tuotas ir pasakė viską. Dianai Ekston leidome išvažiuoti į 
Londoną, norėdami slaptai pasekti. | 

- Tai labai įdomu, - tarė Tarlingtonas. - Tik man neaišku, 
apie ką jūs kalbate ir kuo čia dėtas aš. 

- Juk jūs visiems pasakojote, kad turite tarną, senąjį pasiun- 
tinį Morisą, o iš tikrųjų Rodelį, nacį. Bet tai tik pradžia, pulki- 
ninke. Paimkime, pavyzdžiui, mūsų bičiulę Dianą Ekston... 

- Jei kalbate apie moterį, krautuvės savininkę, - tarė jis, - tai 
mane supažindino su ja. Porą kartų ji man skambino kažkokiais 
smulkiais reikaliukais. 

- Pavyzdžiui, prašė mane įdarbinti Čarterio elektros kom- 
panijoje, - pridūriau. 

- O kas čia blogo? Bet daugiau su ja neturėjau jokių reikalų 
ir nieko nežinau apie šią moterį. Net penkių minučių neteko 
praleisti su ja dviese, 0 į jos parduotuvę nė kojos nesu įkėlęs. 
Pabandykite įrodyti, kad tai netiesa. 

- Jums nė nereikėio vaikščioti į jos krautuvę, - atsakiau. - Jei 
ji turėjo jums ką pranešti, viską galėdavot pamatyti vitrinoje. 
Puikiai sugalvota. Jūs - vietos įžymybė, Čarterio elektros kom- 
panijos valdybos narys ir Rodelis, svarbiausias organizatorius, 
sukūręs veikimo planus Amerikoje. Čia jis patogiai įsikūrė kaip 
jūsų tarnas. Čia apsistojo Diana Prū dovanų krautuvėje. Kas 
įtars moterį, laikančią tokią krautuvę! Ir Džo, be kurio neapsi- 
ėjo nė vienas „Kryžių damos" pobūvis, kur dosniai vaišinami 
jauni lakūnai ir kariai ima plepėti apie tarnybą. Tai toli gražu 
ne visi keliai, kuriais plaukė priešui informacija. Šią savaitę 
akrobatė Fifin Hipodromo sceną pavertė paštu. Tik nepradė- 
kite vėl teisintis, kad su ja net žodžiu nesat persimetęs. Pilnai 
tikiu tuo. Juk nebūtina šnekėtis. Bet Rodelis buvo truputį 
neatsargus. Jis nesugebėjo atsisakyti malonumo vakar naktį 
išgerti su sena bičiule. 

- Kaip jūs matote, Nilendai, aš tiesiog sužavėtas, - pasigirdo 
jo sausokas ir tylus balsas. - Bet kodėl aš įpainiotas į šitas 
nesąmones, tiesiog neįsivaizduoju. 

- Šįryt aš jus vikriai sučiupau, pulkininke, - tęsiau, lyg juo- 
kaudamas. - Jūs prisimenate, aš sakiau girdėjęs, kad Skorsonas 
iš Karinio tiekimo ministerijos, kalbėdamas su jumis telefonu 

trečiadienio vakarą, rekomendavo mane į Čarterio gamyklą. Ir 
jūs tai patvirtinot. Pasakėt, kad jo užtarimas man padės. Bet... 
- aš tyčia stabtelėjau. 

Jis papuolė ant meškerės. 

- Sučiupot! - su panieka tarė jis. - Jūs taip apsidžiaugėt, 
išgirdęs apie Skorsono rekomendaciją, jog man nesinorėjo jūsų 
nuliūdinti. Iš mandagumo patvirtinau. Kas čia tokio? 

- Jau to pakanka jums pakarti, Tarlingtonai, - pasakiau jau 
ne juokaudamas, ir šie žodžiai jį paveikė. - Ojei pasakysiu jums, 
kas Skorsonas trečiadienį telefonu tikrai rekomendavo mane? 
Ką tada atsakysite? Aišku kaip ant delno - telefonu su Londonu 
šnekėjote ne jūs. Ir štai kodėl. Tą vakarą pas jus buvo atėjęs 
Olnis. Ypatingojo skyriaus darbuotojas, specialiai pasiųstas į 
Belton-Smito fabriką dirbti meistru. Atėjo jis tą vakarą, neva 
pakviesti jūsų į mitingą darbininkų valgykloje. O iš tikrųjų 
atsilankė todėl. kad jūs jam buvote įtartinas. Kai ką apie Rodelį 
jis žinojo - užrašų knygutėje radau net keletą pastabų apie 
randą. Bet jis nežinojo, kad šitas žmogus rado prieglobstį pas 
jus. Kadangi Olnio veikla jums taip pat buvo įtartina, jūs pasi- 
stengėte, kad Rodelis nesimaišytų po kojomis. Taip jie vienas 

kito ir nepamatė. Štai kodėl, vos tik Olniui išėjus, jūs nuspren- 
dėt, kad jį būtina sunaikinti, nes jis per daug žino. Bet Rodeliui 
jūs šio darbo - suvažinėti Olnį ant kelio - negalėjote patikėti. 
Beliko pačiam jį sunaikinti. Tik trukdė nenumatyta kliūtis - be 
penkiolikos devintą jums turėjo skambinti Skorsonas. Tada 
nusprendėte prie telefono palikti Rodelį, teisingai apskaičia- 
vęs, jog per tokį nuotolį net grubiausias jūsų balso pamėgdžio- 
jimas niekam nesukels įtarimo. Taip jūs galėjote ne tik išciti iš 
namų, bet ir susikurti neginčijimą alibi. Bet jūs padarėte keletą 
klaidų, pulkininke. Policija nepatikėjo, jog Olnis buvo par- 
blokštas būtent tame miesto rajone, kur jūs išmetėte jo lavoną. 
O svarbiausia, nenumatėte vieno dalyko. Jūs parirenkėt ir 
įmetėt Olnį į automobilį netoliesc „Kryžių damos" viešbučio, 

bet nepagalvojot, kad paskutinę sekundę prieš mirtį jis suspės 
išmesti savo užrašų knygutę. Policija ją surado, o aš kruopščiai 
peržiūrėjau visą. Olnis buvo labai prityręs, nes dirbo seniai ir 
turėjo puikią praktiką. Ir, galite neabejoti, - tariau, žiūrėdamas 
jam tiesiai į akis, nes tai buvo triuškinantis melas, - jums šitoje 
knygutėje skirta nemaža vietos. 

Pulkininkas tylėjo ir mačiau, kad jis įtemptai galvoja. Man 
sukosi galva, ausyse ūžė ir kraujas iš žaizdos tekėjo vis smar- 
kiau. Bet nenorėjau leisti priblokštam pulkininkui atsikvošėti. 

- Dar ne viskas, - kalbėjau toliau. - Ištraukdamas iš Olnio 
kišenės Žiebtuvėlį, jūs teisingai nujautėt, kad jis ne šiaip sau. 
Tokio žiebtuvėlio niekur nenusipirksi. - Aš parodžiau jam 
savąjį. - Kiekvienas kontržvalgybos darbuotojas, nežiūrint, ko- 
kiame skyriuje ar departamente dirba, aprūpinamas šituo bliz- 
gančiu daikteliu. Taip pat gaunam klausimų ir atsakymų kodą. 
Aš Žinau, kad Olnis turėjo šitokį žiebtuvėlį. Mudu praėjusį 
trečiadienį vienas kitą patikrinom. Ir kaip tik žiebtuvėlių pagal- 
ba. O jūs jį išmetėte iš jo kišenės ir laikėte, nes nuojauta jums 
sakyte sakė čia esant kažką svarbesnio. Gal todėl, kad šitokio 
žiebtuvėlio žmogus, dirbąs fabriko meistru, nesinešios. Bet tą 
vakarą, kai jūs susitikote Džo, jau buvote apžiūrėjęs jį ir pama- 
nėte, kad tai tik gražus žaisliukas. Kadangi Olnio žiebtuvėlį 
laikyti pas save nenorėjot, jį ir padovanojot Džo. Įsidėmėkit, - 
pridūriau rūsčiai, - Džo areštuotas ir kaltinamas žmogžudyste. 
Jis prisipažino kaltas. Ir duoda parodymus. 

Staiga man akyse aptemo. Margareta sušuko. Tik dabar 
supratau, kad ji stovėjo už manęs. Sukaupiau visas jėgas, kad 
ištverčiau iki galo. 

- Ne, ne, palikite minutę mane vieną, - kreipiausi į ją. - 
Rodelis sužeidė mane į petį. Jis smarkiai kraujuoja, bet aš 
ištversiu iki galo. Prašau, prisėskite, Margareta. 

Ji nesisėdo, bet liko stovėti už manęs. Aš Žvilgtelėjau į 
pulkininką, kuris sėdėjo lyg suakmenėjęs. 

- Vargu ar būčiau atėjęs čia ir pasakočiau visa tai, - tariau 
jam, - jei jūsų sėbrai nebūtų pakliuvę mums į rankas. Dabar 
svarbiausi įkalčiai policijos rankose. O aš atėjau ir sėdžiu čia tik 
todėl, kad savo darbą mėgstu užbaigti pats. Tuštybė, pasakysite. 
Tikriausiai tai mano silpnybė? Jūs, Tarlingtonai, išdidus. Įsi- 
vaizduojate esąs teisėtai privilegijuotas žmogus, nieko bendro 
neturintis su liaudimi. Jūs pasiruošęs sumokėti už šią privilegiją 
didžiulę kainą. Jūs nepakenčiate demokratijos ir viso, ką ji 
duoda. Jūs negalėjote pernešti jos, buvote užsispyręs, išpuikęs, 
troškote valdžios, nepagrįstai didžiavotės savo jėgomis. Kai 
Hesas atskrido į Angliją, jis tik tokių žmonių ir ieškojo. Tai dar 
nereiškia, kad jūs vokiečių nupirktas ir blogas patriotas senąja 
šio žodžio prasme. Neabejoju. Pirmajame pasauliniame kare, 
kuris jums atrodė grynai tautos nacionalistinio orumo reikalas, 
jūs daug nuveikėte. Bet šis karas iš esmės skiriasi nuo ano. Ir 
jūs jo tikslų nebesupratot. Aš girdėjau vakar jūsų kalbą mitinge. 
Jūs pasakėt tai, ką kiekvienu momentu tvirtina žmonės, pana- 
šūs į jus. Įkalbinėjote liaudį kovoti, dirbti, nesibijant kančių, 
nesitraukiant nė žingsnio atgal, viską aukojant kažkam, kuo 
prasti žmonės daugiau nebetiki. Jei norite, pasakysiu: kiekvie- 
nas toks jūsų žodis - tai naujas ginklas ar bizūnas Hitlerio ir jo 
gaujos rankose. Bet jūs esate truputį daugiau išprusęs ir mažiau 
sąžiningas, negu daugelis jūsų vienminčių. Todėl puikiai supra- 
tote: norint išsaugoti savo senąsias privilegijas, negalima leisti 
liaudžiai laimėti šio karo, o fašistams jį pralošti. Naciai jus 
įtikino: jei jie laimės karą, Anglijoje įsivyraus santvarka, kuri 
jus visus patenkins. Jūs ir jūsų vienminčiai, kaip ir anksčiau, 
galėsite viešpatauti, o liaudis amžinai liks savo senoje vietoje. 
Ir jūs pasileidot tuo senu slidžiu keliu kaip rogutėmis nuo 
šlaito... liguista savimeilė... melas... išdavystė... žmogžudystės... 
Ir jūs, Tarlingtonai, pralošėte... jei nenorite... kad jus prisimin- 
tų... kaip anglų Kvislingą... tai jums belieka tik vienas kelias... 
viena išeitis... 

Toliau kalbėti nebegalėjau. Kambarys mano akyse ėmė 
mirguliuoti juodų ir šviesių stulpų strypais. Petys tvinkčiojo, 
tarsi badomas adatų. Laimė, man daugiau kalbėti nebereikėjo. 
Aš Milgtelėjau į duris ir nė kiek nesistebėdamas, tarytum žmo- 
gus, negalįs atsitokėti iš sapno, pamačiau didžiulę inspekto- 
riaus Hempo figūrą. Tada supratau, kad viskas išsisprendė 
mano naudai. 

- Viskas tvarkoje, inspektoriau, - tarė pulkininkas ir išėjo į 
gretimą kambarį. 

Mums net nespėjus krustelėti, pasigirdo šūvis. Sako, kad aš 
ištaręs: „Ką gi, kitos išeities nebuvo." Bet aš šito neprisimenu. 
Buvau be sąmonės. 

Po šio įvykio tris dienas praleidau pas Margaretą. Mano 
būsena priklausė nuo temperatūros: jai pakilus, imdavau karš- 
čiuoti, o nukritus, pagaudavo pyktis. Iš dalies mane siutino 
griežta priežiūra - aš visą laiką privalėjau gulėti lovoje. Erzino 
mane ir slaugė. Gal ji buvo ir labai gera seselė, bet jos draugys- 
tės visai nepageidavau. Tai buvo apkūni rudaplaukė moteris su 
daugybe strazdanų. Ji elgėsi su manimi kaip su dešimtmečiu 
pramuštgalviu. Ko gero, su didžiausiu įkvėpimu ji būtų perskai- 
čiusi man keletą linksmų vaikiškų pasakų. Ji bandė uždrausti 
man rūkyti, bet mūšį laimėjau aš. Tačiau, padedant daktarei, ji 
neleido su manim pasimatyti nė vienam lankytojui, su kuriuo 
aš būčiau galėjęs pasikalbėti kaipsuaugęs žmogus su suaugusiu. 
Nieko nepadarysi, dabar Margareta buvo man tik gydytoja, 
tarytum mes anksčiau nė nebuvome susitikę. Kartais, pakilus 
temperatūrai, man vaidendavosi, kad visa tai, kas įvyko Gret 
lyje - tik sapnas, kad anksčiau man niekada neteko susitikti šitos 
moters su rūsčiu veidu ir deginančiomis akimis, kad aš guli. 
sanatorijoje ir po ilgo košmaro negaliu atsigauti. Užtat, tempc 

ratūrai nukritus, aš daug galvodavau, pradėdavau niurzgėti, ir 
mano rudaplaukė pabaisa imdavo raminti mane. 

Ketvirtą dieną, trečiadienį, slaugė pranešė išeinanti. Ji ne- 
manė, jog aš sveikas, bet jos laukė kitas, Žymiai silpnesnis 
ligonis. Po pietų aš jai mandagiai ir pagarbiai palinkėjau laimin- 
gos kelionės. Margaretos, visada paskendusios darbuose, ne- 
buvo. Aš laukiau, kad ji kuo greičiau sugrįžtų, bet, išvažiavus 
slaugei, neįprasta ramybė mane užkrėtė nuoboduliu ir aš už- 
snūdau. Kai pabudau, degė šviesa, užuolaidos buvo užtrauktos. 
Kambaryje jau gurkšnojo arbatą inspektorius ir Perigo. Jie man 
priminė prityrusių komikų duetą. Vienas apkūnus, sunkiasvo- 
ris,lėtas, antras - nedidukas, vikrus, linksmas. Išvydęs juos, aš 
labai apsidžiaugiau. 

- Žinote, Nilendai, mes kiekvieną dieną čia užsukdavome, - 
tarė inspektorius, tik niekas neleisdavo pas jus. 

- Žinau, - sumurmėjau, - idiotiškas griežtumas. Vis ta slaugė. 

- O ne, daktarė Bauernštern, - tarė inspektorius. - Ji kate- 
goriškai uždraudė. Juk taip, Perigo? 

- Tiesiog stebėtinas jos atkaklumas, - tarė Perigo. - Vieną 
sykį puolė mane kaip furija. Moteris su charakteriu, nieko 
nepadarysi, Nilendai. 

- Įsidėmėsiu, -sumurmėjau. - O šiaip užeina į kambarį tokia 
abejinga mina, tarytum loštų pokerį. Žodžio vienas kitam ne- 
pratariam. Nors aš nežinau, apie ką su ja galėčiau šnekėti. Dėl 
dievo, sakykite, kas naujo? 

- Su manim telefonu kalbėjo Ostvikas iš jūsų Skyriaus, - 
nusijuokė Perigo. - Aš prasitariau jam, kad jums iki gyvo kaulo 
įkyrėjo gaudyti šnipus. Žinoma, jis pasakė, kad kvailystė atsisa- 
kyti tokio puikaus darbuotojo. 

- Gryna tiesa, - įsiterpė inspektorius. - Ko vertas vien šitas 
darbelis Gretlyje! 

- Kažin kuo jums būtų pasibaigęs šis pokštas, jei dirbtumėte 
tik policijos metodais. Vargu ar būtų pasisekęs, nes įrodymų 
nepakako. Ar ne taip? 

- Nepakako? Jau įpusėjus darbui, aš neturėjau jokių kon- 
krečių įrodymų, kurie būtini, dirbant policijos metodais, nors 
psichologinių kaltės įrodymų aš turėjau apsčiai. O tai mums ir 
padėjo. Na, o visa kita lėmė laimė ir įžūlumas. Tai ką atsakėte 
senajm Ostvikui, Perigo? 

- Pakartojau viską tiksliai, ką buvote sakęs man. Tada jis 
pažadėjo jums ilgas atostogas poilsiui... 

- Poilsiui! Kas dabar gali poilsiauti, kai pasaulyje tokia 
sumaištis? Pagaliau kur važiuoti? Ir ką veikti? 

- Jūs galėsit pasidomėti misis Džesmond, - tarė Perigo. - 
Girdėjau, ji kraunasi savo daiktus. Tiksliau, kas nors krauna jos 
daiktus. 

- Tik jus ši moteris užbūrė, o manęs nė kiek, - pasakiau. - 
Atvirai kalbant, aš nebenoriu jos matyti; nebent už bufeto, 
padavinėjančią kavą naktinės pamainos darbininkams. Ir dar 
praneškite Ostvikui, kad aš nereikalauju jokių atostogų. Noriu 
dirbti. Ir dirbti pagal specialybę. Kaip manote, ar jis nesutiktų 
manęs paskirti į inžinierinius kariuomenės dalinius? 

- Ne tik sutiks, bet ir paskirs, - atsakė Perigo. - Tik ar 
neatrodo jums, jog frontui esat truputį senstelėjęs"? 

- Senstelėjęs? -sušukau, piktai žvilgtelėjęs į jį. - Dieve mano! 
Radote lovoje, tai kalbate šitaip. O rytoj aš būsiu sveikutėlis. 
Senstelėjęs! Kodėl... 

Tą minutę į kambarį šėjo Margareta. Šį kartą jos veide 
nebuvo nieko daktariško. Pagalvojau, jog ji tokia dėl svečių. 
Šiaip ar taip, aš apsidžiaugiau, matydamas ją pasikeitusią, nors 
tai įvyko ir ne dėl manęs. 

- Jums nereikėtų šitaip šaukti, - kreipėsi jinai į mane šiltai ir 
žmogiškai.- Šiandien jis labai piktas, - pasakė Perigo, šypsoda- 
masis jai. - Žinote, jis skundžiasi, kad jūs į šį kambarį užsukate 
tokiu veidu, tarytum lošdama pokerį. 

- Tai būdinga ligoniams, - nelauktai pridūrė inspektorius 
mediko tonu. 

- Mums tai įprasta, - šypsodamasi ji linktelėjo galva. 

- Veltui gaištate laiką, samprotaudami apie mane lyg apie 
kokį idiotą, - atrėžiau irzliai. - Jei mano savijauta bloga, tai 
kaltas ne fizinis išsekimas. Beje, aš juočiuosi absoliučiai sveikas. 
Ir rytoj kelsiuos iš lovos. 

- Ne, nesikelsit, - tuojau pasakė Margareta. 

- Kelsiuos. Žinoma, aš jums dėkingas už slaugymą ir rūpestį. 
Tikiuosi, nelabai įkyrėjau. Bet kartoju, jei mane išvesit iš kant-- 
rybės... 

- Jūs ir dabar jos neturite, - tarė ji. 

- Taip, neturiu. Mane erzina tas senas krienas Ostvikas su 
savo šnipais ir šita tamsi, pelėsiais atsiduodanti skylė, Gretlis. 
Negaliu pernešti mūsų idiotiškos politikos šiame kare. Mes 
kariaujame nuleidę rankas, po senovei triūsiame be prasmės, 
kamuojame liaudį, ir visa tai dėl to... taip, man reikia tikro 
darbo... 

- Jums reikia gero poilsio, - vėl atkirto Margareta. 

Perigo atsistojo. Zvilgtelėjęs į mudu piktokai, kaip man 
pasirodė, jis tarė: 

į tą esu numatęs jums, Nilendai. Po pokalbio su Ostviku 
jau šį tą nuveikiau. 

- Dėkoju. Aplankykite mane rytoj. Turėsite papasakoti 
viską apie Dianą Ekston, Fifin ir kitus. 

Inspektorius uždėjo ant mano peties ranką, sunkesnę už 
savaitinį mėsos davinį visai šeimai. 

- Drauguži, - pradėjo jis neįprastai, - klausykite daktarės. 
Žinau, kad į jūs esat pakankami protingas. Kovertas vien šis jūsų 
darbas! Aš vargiai būčiau susįdorojęs iki Kalėdų. Bet vis vien 
sveiko proto daktarė turi daugiau. Gal ko nors pageidaujate, 
sakykite, mes pasistengsime atnešti. 

Aš norėjau daugybės dalykų, tik kažin, ar nors vieną jie būtų 
galėję atnešti. Margareta išėjo*drauge su jais. Kol jinai sugrįš, 
turėjau pakankamai laiko pagalvoti apie reikalus, kvaršinan- 

čius galvą. Užuot logiškai viską išsiaiškinęs, ėmiau svajoti ir 
pasijutau esąs neregėtai puikioje šalyje, kurioje daug saulės ir 
lengva kvėpuoti. Dirbau statybose, trokšdamas pasitarnauti 
žmonėms, palengvinti jų gyvenimą, padaryti jį prasmingesnį 
tūkstančiams žmonių, kurie seniai trokšta laimės. Su manimi 
buvo ir Margareta, taip pat kiauras dienas užsiėmusi savo 
reikalais. O vakarais mudu ilsėjomės prie savo paslaptingojo 
namelio, gaivinami vakaro vėsos ir ramybės. Atsibudęs iš šio 
savotiško sapno, pamačiau ją sėdinčią šalia manęs ir liūdnai 
žiūrinčią į mane. 

- Apie ką jūs galvojate? - paklausė ji. 

- Nieko protingo, - atsakiau, - bet galiu jums papasakoti. 

Aš papasakojau jai viską, tik Žymiai išsamiau ir spalvingiau, 
negu prisimenu dabar. 

Daktarė žiūrėjo į mane maloniai spindinčiomis akimis. Iš 
veido dingo rūstumas, ir ji tapo žymiai mielesnė. 

- Man viskas suprantama, - tarė ji. - Bet kodėl aš ten atsira- 
dau? 

- Pamirškit tai, - atsakiau, žvelgdamas kažkur į kampą. 

- O kodėl pamiršti? - paklausė ji ir patylėjusi pridūrė: - Galiu 
pasakyti, kad dabar žinau apie jus kur kas daugiau, nei praėjusį 
šeštadienį. MIsteris Perigo ir inspektorius daug papasakojo 
apie jus. 

- Jie nedaug ką Žino apie mane, - atsakiau. - Ne tiek daug 
apie mane ir yra ko pasakoti. 

- Jie pakankamai daug man papasakojo, ir aš dabar supran- 
tu, kodėl jūs toks surūgęs, kaip pats sakote. Ne mažesnė surū- 
gėlė ir aš. 

- Jūs tokia surūgėlė, kaip... sirupo pudingas. 

Ji nusijuokė. 

- Nair komplimentas. Iki šiol manęs dar niekad nepalygino 
su sirupo pudingu. 

- Aš mėgstu saldų pudingą. Neblogai būtų rytoj pasmaližiau- 
ti, jei turite. O dabar pasakysiu, jog ir aš apie jus Žinau daugiau, 

nei jūs manėte. Paskutiniu metu aš daug apie jus galvojau. Jūsų 
nelaimci... 

- Na, kam tokia pradžia? 

- Ką padarysi. Jūsų nelaimė - jog ištekėjote už pagyvenusio 
žmogaus... Jei norite, už garbingo Žmogaus... žymiai senesnio 
už jus... Jūs galvojote ištekėjusi iš didelės meilės... o iš tikrųjų 
jos nebuvo... tik dėmesys, susižavėjimas, gili pagarba... O dabar, 
kai viskas praeity, manote, kad jūsų gyvenimo saulė jau nusilei- 
do ir kilniausia, ką turi moteris - jūsų meilės jausmas, jau 
pavirtęs į ledą. 

- Ką gi. Na, o dabar apie save. 

- Apie save? Esu nelaimingas žmogus, ir viskas. Nesinori net 
pasakoti. 

- O aš norėčiau išgirsti, - pasakė daktarė visiškai rimtai, 
žiūrėdama į mane didelėmis spindinčiomis akimis. Norėdamas 
išvengti jos žvilgsnio, aš įsistebeilijau į jos ranką. Ne kartą mane 
žavėjo jos rankų Žaismingumas, ilgi pirštai, jų jėga ir vikrumas, 
atliekant kasdieninį darbą. Netyčia paliečiau jos plaštaką, tary- 
tum norėdamas įsitikinti, ar visa tai ne sapnas. 

- Gerai, bet jums tai nepatiks, - pasakiau lėtai. - Dešimt 
metų, - ne, gal jau penkiolika, tik ne daugiau, nes anksčiau 
nebūčiau jūsų įvertinęs, - ieškojau jūsų. Veltui praėjusios sa- 
vaitės pabaigoje apgaudinėjau pats save, norėdamas nuslopinti 
šį jausmą. Bet viduje puikiai supratau tai. Bet kas iš to, jei aš 
dabar viską atskleisiu? Ar verta mėginti ištirpdyti jūsų ledus 
arba juos sudaužyti, sutrypti... 

Ji nusijuokė. 

- Atleiskit, bet tas „sudaužyti, sutrypti" puikiai charakteri- 
zuoja jus. Ir vis dėlto jūs esat labai jautrus, nes kitaip nepajaus- 
tumėt šito. Atleiskit. Kalbėkit. 

- Galiu pasakyti jums tik viena: ar verta jus prikelti gyveni- 
mui - kitaip to nepavadinsi - jei aš jums nieko negaliu duoti? 
Absoliučiai nieko. Rengiuosi išvažiuoti kur nors labai toli, jei 
nebūsiu reikalingas čia. O aš net gražių laiškų nemoku rašyti. 

- Galit netikėti, - juk aš net nekalbėjau su jumis iš širdies, - 
bet aš sugebu rašyti labai gražius laiškus. 

- Man reikalingi ne jūsų gražūs laiškai! - užsiplieskiau. - Man 
reikalinga jūs. Todėl, kad jūs esate jūs, ir aš jūsų ieškojau. O 
kodėl jūs su manimi iki šiol nekalbėjote iš širdies? 

- Buvau visą laiką išsigandusi. 

- Jūs bijojote dėl Oto, dėl policijos? 

- Dalinai taip. Kartais ir jūsų elgesys mane gąsdino. Bet buvo 
dar svarbesnių dalykų. Žinote, aš pradėjau apie save kitaip 
galvoti, negu galvojau anksčiau, - kaip jūs sakėte. Apie savo 
prabėgusį gyvenimą. Apie ledus. Jie tikrai greit tirpsta. 

- Sugrįžkit, - sušukau, nes, ištarusi paskutinius žodžius, ji 
pakilo ir nuėjo durų link. - Sugrįžkit, arba lipu iš lovos. 

- Nedrįskit! - tuojau šūktelėjo ji ir pribėgo prie manęs. Ji vėl 
bandė nutaisyti šaltą miną, bet aš sutrukdžiau. Kiek patylėjusi, 
ji pasakė: 

- Man metas į ligoninę. Šiandien jau nebepasimatysim. Aš 
atsiųsiu jums knygų. O rytoj pasikalbėsim iš širdies. Na, aš einu, 
mielasis. 

- Gerai, - tariau, - tik, dėl dievo meilės, pasisaugokit. Žino- 
kite, Gretlis užtemdytas. 

